Split (3)

train · 79.3k rows

text stringlengths 31 26.1k	summary stringlengths 11 1.19k
ការិយាល័យថ្មីនេះ មានទីតាំងស្ថិតនៅតាមបណ្តោយមហាវិថីសហព័ន្ធរុស្សី ភូមិបុរី១០០ខ្នង សង្កាត់ទឹកថ្លា ខណ្ឌសែនសុខ រាជធានីភ្នំពេញ។ មានកម្ពស់៥ជាន់ការិយាល័យថ្មីនេះ នឹងក្លាយជាកន្លែងធ្វើប្រតិបត្តិការយ៉ាងសកម្ម និងល្អប្រសើរបំផុត របស់ក្រុមហ៊ុន តូយ៉ូតា ខេមបូឌា ទាំងមូល។ មិនត្រឹមតែប៉ុណ្ណោះ ការិយាល័យថ្មីនេះ ក៏នឹងជួយឲ្យបុគ្គលិករបស់ក្រុមហ៊ុន អាចបម្រើ និងបំពេញតម្រូវការរអតិថិជនដែលមានស្រាប់ និងអតិថិជនថ្មី បានកាន់តែល្អ និងពោរពេញទៅដោយប្រសិទ្ធភាពខ្ពស់ថែមមួយកម្រិតទៀត នៅក្នុងរយៈពេលដ៏ខ្លីនេះ ដែលមានមនុស្សម្នា ជាច្រើនកំពុងធ្វើប្រតិបត្តិការយ៉ាងមមាញឹក នៅកណ្តាលរាជធានីភ្នំពេញ។ អ្នកនាំពាក្យក្រុមហ៊ុន តូយ៉ូតា (ខេមបូឌា) បានគូសបញ្ជាក់ថា ការបើកការិយាល័យ និងអគារតាំងបង្ហាញរថយន្តថ្មីនាពេលនេះ គឺជាការចាប់ផ្តើមនៃសករាជថ្មីឬអាចនិយាយបានថា វាជាជំហានថ្មីមួយទៀត នៃការបម្រើសេវាកម្មរបស់យើងឲ្យបានកាន់តែល្អ និងរហ័សទាន់ចិត្តបំផុតក្នុងឆ្នាំថ្មីនេះ ហើយវាក៏បានបង្ហាញឲ្យឃើញ ពីការរីកចម្រើនឥតឈប់ឈរនៃប្រតិបត្តិការក្នុងវិស័យយានយន្ត របស់ក្រុមហ៊ុន តូយ៉ូតា នៅក្នុងប្រទេសកម្ពុជា និងនៅក្នុងតំបន់ផងដែរ»។ អ្នកនាំពាក្យដដែលបន្តទៀតថា៖ «តាមរយៈការិយាល័យថ្មីរបស់យើង ដែលស្ថិតនៅចំទីតាំងយុទ្ធសាស្ត្រ ពោលគឺកណ្តាលរាជធានីភ្នំពេញនេះ យើងនឹងមានលទ្ធភាពក្នុងការប្រាស្រ័យទាក់ទងជាមួយអតិថិជនរបស់យើង បានកាន់តែជិតស្និទ្ធ និងងាយស្រួល ហើយក៏អាចផ្តល់ជូនអតិថិជននូវសេវាកម្ម និងការបំពេញតម្រូវការផ្សេងៗទៀត ប្រកបដោយទំនុកចិត្ត គុណភាពខ្ពស់ និងរហ័សទាន់ចិត្តផងដែរ។ ក្រុមហ៊ុន តូយ៉ូតា(ខេមបូឌា) ប្តេជ្ញាយ៉ាងមុតមាំថា នឹងបន្តផ្តល់ជូនសេវាកម្មដ៏ល្អបំផុត ជាមួយនឹងផលិតផលដែលមានគុណភាពខ្ពស់ និងសុវត្ថិភាពបំផុតជូនដល់អតិថិជនរបស់ខ្លួននៅក្នុងប្រទេសកម្ពុជា។ ក្រុមហ៊ុនក៏សង្ឃឹមដែរថា ទីស្នាក់ការកណ្តាលថ្មីនេះ នឹងជួយបង្កើនការលក់រថយន្ត និងជំរុញភាពរីកចម្រើនរបស់យើងផងដែរ»។ ក្រុមហ៊ុន តូយ៉ូតា (ខេមបូឌា) ខូ អិលធីឌី ជាក្រុមហ៊ុនចែកចាយផ្តាច់មុខ នូវរថយន្តម៉ាក តូយ៉ូតាគ្រប់ប្រភេទ គ្រឿងបន្លាស់សុទ្ធល្អ និងសេវាកម្មប្រកបដោយគុណភាពខ្ពស់ នៅក្នុងព្រះរាជាណាចក្រកម្ពុជា។ ក្រុមហ៊ុន តូយ៉ូតា (ខេមបូឌា) ផ្តោតជាចម្បងទៅលើសុវត្ថិភាព និងបរិស្ថានដែលមានទំនាក់ទំនងយ៉ាងខ្លាំង ទៅនឹងប្រតិបត្តិការអាជីវកម្មរបស់ខ្លួន។ តូយ៉ូតា តែងតែខិតខំពង្រឹង និងពង្រីកអាជីវកម្មរបស់ខ្លួន ដើម្បីឲ្យក្លាយទៅជាអ្នកចែកចាយយានយន្ត ប្រកបដោយទំនុកចិត្តបំផុត នៅក្នុងប្រទេសកម្ពុជា និងក្នុងតំបន់តាមរយៈ ការធ្វើសុខុដុមនីយកម្មមនុស្ស និងរថយន្ត ការចូលរួមចំណែកអភិវឌ្ឍសង្គមជាតិ និងការការពារបរិស្ថាន។ ភាពជោគជ័យរបស់ក្រុមហ៊ុន នៅក្នុងទីផ្សារយានយន្តប្រទេសកម្ពុជា អាចកើតមានឡើងដោយផ្អែកលើការគ្រប់គ្រងក្រុមការងារប្រកបដោយសក្តានុពល និងមានប្រសិទ្ធភាព ស្របតាមពាក្យស្លោករបស់ក្រុមហ៊ុនគឺ«ក្រុមការងារតែមួយ គោលដៅតែមួយ»។ កាលពីឆ្នាំ២០១៩ កន្លងទៅនេះ ការលក់យានយន្តរបស់ក្រុមហ៊ុនមួយដ៏ពេញនិយមនេះ បានកើនឡើងរហូតដល់ទៅជាង ៤,០០០គ្រឿងឯណោះ ដែលនេះជាលទ្ធផលសម្រេចបានគួរជាទីមោទកបំផុត របស់ក្រុមហ៊ុន។ ដូច្នេះ ដើម្បីចូលរួមអបអរសាទរឱកាសដ៏អស្ចារ្យនេះ ក្រុមហ៊ុនក៏មានការផ្តល់ជូននូវ ប្រូម៉ូសិនពិសេសៗជាច្រើនទៀតរួមមាន៖ សម្រាប់ការលក់យានយន្ត៖ ការផ្តល់ជូនប្រម៉ូសិន កប់កប់ (Kop Kop Promotion) ដែលចាប់ផ្តើមចាប់ពីថ្ងៃទី០១ ខែមករា ឆ្នាំ២០២០ ដល់ថ្ងៃទី៣១ ខែមីនា ឆ្នាំ២០២០) សម្រាប់គ្រប់សាខាទាំងអស់៖ រាល់ការទិញរថយន្តក្នុងអំឡុងពេលនេះ អតិថិជននឹងទទួលបានកាដូភ្លាមៗទៅតាមប្រភេទរថយន្តដែលបានទិញ និងទទួលបានសន្លឹកឆ្នោតសម្រាប់មានឱកាសផ្សងសំណាងនៅក្នុងកម្មវិធីចាប់ឆ្នោត រហូតដល់ទៅ៨០ រង្វាន់ រួមមាន៖ រថយន្តចំនួន ៣គ្រឿង (១xREVO RALLY, ១xRUSH, ១xRUSH-TRD) និង ipad, iPhone ១១ pro-max, នាឡិកាម៉ាក Apple, ទូរទស្សន៍ និងទូទឹកកកជាច្រើនរង្វាន់ទៀត។ ចំពោះសេវាកម្ម ក្រោយពីការលក់៖ ក្រុមហ៊ុន ក៏មានផ្តល់ជូន Happy Hour Promotion ដែលយើងនឹងបន្តផ្តល់ជូនអតិថិជនជាពិសេស ចាប់ពីថ្ងៃនេះ រហូតដល់ថ្ងៃទី ៣១ ខែមីនា ឆ្នាំ២០២០ សម្រាប់តែទីតាំងទីស្នាក់ការកណ្តាលនេះតែប៉ុណ្ណោះ។ អតិថិជន នឹងទទួលបានការពិនិត្យ និងការថែទាំ រថយន្តម៉ាកតូយ៉ូតាគ្រប់ប្រភេទ ដោយមិនគិតថ្លៃ តាមរយៈការណាត់ទុកជាមុន នៅក្នុងចន្លោះ ម៉ោង៨-៩ព្រឹក និងម៉ោង៣ -៥ រសៀល៕ (អត្ថបទពាណិជ្ជកម្ម)	ភ្នំពេញ ថ្ងៃទី ១៧ ខែមករា ឆ្នាំ ២០២០៖ ក្រុមហ៊ុន តូយ៉ូតា (ខេមបូឌា) ខូ អិលធីឌី បានប្រកាសបើកសម្ពោធជាផ្លូវការនូវអគារទីស្នាក់ការកណ្តាល និងអគារតាំងបង្ហាញរថយន្តថ្មី(showroom) របស់ខ្លួននៅកណ្តាលរាជធានីភ្នំពេញ ក្រោមវត្តមានចូលរួម ដ៏ឧត្តុងឧត្តម ពីសំណាក់ ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម និង ជាតំណាងដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ព្រមទាំងវត្តមាន លោក Masahiro MIKAMI ដែលជា ឯកអគ្គរាជទូត ជប៉ុន ប្រចាំប្រទេសកម្ពុជា និងថ្នាក់ដឹកនាំក្រុមហ៊ុនតូយ៉ូតា ក៏ដូចជាភ្ញៀវកិត្តិយសផ្សេងៗជាច្រើនទៀតផងដែរ។ ។ ទីតាំងថ្មីសន្លាងដ៏ប្រណិត និងទំហំធំទូលាយចំកណ្តាលទីក្រុង នេះ ជាការឆ្លុះបញ្ចាំងឲ្យឃើញពីវឌ្ឍនភាព នៃប្រតិបត្តិការដ៏រីកចម្រើនរបស់ក្រុមហ៊ុនមួយនេះ នៅក្នុងប្រទេសកម្ពុជា ក្រោមការគាំទ្រ និងជឿទុកចិត្តយ៉ាងខ្លាំងពីអតិថិជន។
ប្រធានមន្ទីរពាណិជ្ជកម្មខេត្តសៀមរាប លោក ភឿន គឹមលី បានឲ្យដឹងថា ការផ្តល់ថវិកាឧបត្ថម្ភដល់កសិករនៅពេលនេះ គឺដើម្បីជួយកសិករ មានលទ្ធភាពពង្រីកអាជីវកម្មបន្ថែម ក្នុងនោះមានការរៀបចំអណ្ដូងទឹក ដើរដោយប្រព័ន្ធសូឡា និងការធ្វើទ្រុងមាន់ជាដើម។ លោកបន្ថែមថា កសិករទាំង៤១នាក់ ទទួលប្រាក់ក្នុងមូលនិធិនវានុវត្តន៍ ដែលមានទឹកប្រាក់ប្រមាណ ២ម៉ឺនដុល្លារ។ លោក ភឿន គឹមលី ពន្យល់ថា៖« គ្រួសារនីមួយៗ ទទួលបាន៣៥ភាគរយ ដែលគេកំណត់មិនលើសពី១ពាន់ដុល្លារ។ ចំណែកជំហានទី២ គាត់ទទួល២០ភាគរយ តែមានទឹកប្រាក់រហូត១០ម៉ឺនដុល្លារ មានន័យថាប្រសិនគាត់ មានទុនវិនិយោគប្រហែល ១០ម៉ឺន គាត់អាចទទួល២ម៉ឺនដុល្លារ»។ ក្រៅពីការឧបត្ថម្ភផ្នែកមូលនិធិ មន្ទីរពាណិជ្ជកម្ម ក៏បានធ្វើការជាមួយអ្នកពាក់ព័ន្ធនានា ដោយភ្ជាប់កសិករ ជាមួយដៃគូផ្សេងៗ ដូចជាខាងកសិកម្ម តែជាទូទៅខាងពាណិជ្ជកម្មបានព្យាយាមភ្ជាប់កសិករទៅកាន់ទីផ្សារ ក៏ដូចជាជួយរៀបចំផែនការងារអាជីវកម្ម។ យ៉ាងណាលោក ភឿន គឹមលី អះអាងថា កសិករនៅមានទម្លាប់ធ្វើការតាមគ្នា ដែលជាហានិភ័យធ្វើឲ្យកសិផលពួកគាត់មានបញ្ហា ធ្លាក់តម្លៃ ឬមិនមានទីផ្សារជាដើម។ រូបភាព៖ មន្ទីរពាណិជ្ជកម្មខេត្តសៀមរាប ទាក់ទងនឹងការធ្លាក់ចុះ នៃតម្លៃមាន់ស្រែ របស់កសិករនាពេលថ្មីៗនេះ ប្រធានមន្ទីរពាណិជ្ជកម្មខេត្តសៀមរាបពន្យល់ថា ជាធម្មតាទេកសិផលតែងធ្លាក់ថ្លៃខ្លះ នៅពេលទំហំតម្រូវទាប។ លោកអះអាងថា ពុំមានលក់មិនដាច់ទេ គ្រាន់តែការបញ្ជាទិញទាប ហើយតម្លៃក៏ចុះជាងពេលមុន។ លោកបន្ថែម៖« បើយើងធៀបពីមុន រដូវនេះកាលពីមុនមានជំងឺកូវីដ គឺយើងរកមាន់លក់មិនបានទេ តែឥឡូវភ្ញៀវក៏អត់ បុណ្យទានផ្សេងៗក៏អត់»។ គួរបញ្ជាក់ថា គម្រោងអេមរបស់ក្រសួងពាណិជ្ជកម្ម បានចាប់ផ្តើមនៅខេត្តសៀមរាប នៅក្នុងឆ្នាំ២០១៩ ដែលធ្វើការជាមួយកសិករក្នុងរង្វង់ ៤ពាន់នាក់ ក្នុងគោលដៅ៦ពាន់នាក់។ គម្រោងនេះ មន្ទីរពាណិជ្ជកម្ម បានធ្វើការជាមួយកសិករលើវិស័យសូត្រ មាន់ បន្លែ និងស្រូវ ដោយបានភ្ជាប់កសិករទៅកាន់ទីផ្សារដោយផ្ទាល់។ បច្ចុប្បន្នមន្ទីរកំពុងធ្វើការជាមួយកសិករក្នុង៨ស្រុក រួមមាន ក្រុងសៀមរាប ស្រុកពួក ស្រុកប្រាសាទបាគង ស្រុកសូទ្រនិគម ស្រុកជីក្រែង ស្រុកបន្ទាយស្រី ស្រុកស្វាយលើ ស្រុកអង្គរជុំ និងកំពុងពង្រីកសកម្មភាពទៅកាន់ស្រុកវ៉ារិន ក៏ដូចជាបណ្ដាស្រុកផ្សេងៗទៀតទូទាំងខេត្ត៕	សៀមរាប៖ កសិករចំនួន ៤១នាក់ ដែលស្ថិតក្នុងគម្រោងអេម (AIMS) ខេត្តសៀមរាប ទទួលបានប្រាក់ឧបត្ថម្ភបន្ថែម ដើម្បីពង្រីកអាជីវកម្ម ពិសេសអំឡុងពេលជួបវិបត្តិជំងឺកូវីដ-១៩។
ពីក្រៅកិច្ចប្រជុំក្រុមប្រទេសមានសេដ្ឋកិច្ចរីកចម្រើនទាំង២០ នៅក្រុងញូវដែលី ឥណ្ឌា លោក ផាក ជីន រដ្ឋមន្រ្តីការបរទេសកូរ៉េខាងត្បូង បានជួបជាមួយសមភាគីរុស្ស៊ី លោក ស៊ែហ្គេយ៍ ឡាវរ៉ូវ នៅក្នុងថ្ងៃទី១០ ខែកញ្ញា។ កូរ៉េខាងជើង ដែលបន្តពង្រឹងសមត្ថភាពនុយក្លេអ៊ែរ និងមីស៊ីល ជាប្រធានបទដ៏សំខាន់នៅក្នុងជំនួបទ្វេភាគីនេះ។ តាមការបញ្ជាក់របស់ប្រមុខការទូតកូរ៉េខាងត្បូង ទំនាក់ទំនងក្រុងមូស្គូ និងក្រុងព្យុងយ៉ាង គួរតែជាការចូលរួមចំពោះសន្តិភាព និងស្ថិរភាពនៅក្នុងតំបន់ទ្វីបកូរ៉េ ក៏ដូចជាតំបន់អាស៊ីបូព៌ា។ បន្ថែមពីនេះ លោកផាក បានទទូចឱ្យទំនាក់ទំនងប្រទេសទាំងពីរ គួរតែគោរពតាមសេចក្តីសម្រេចរបស់ក្រុមប្រឹក្សាសន្តិសុខអង្គការសហប្រជាជាតិផង។ លើសពីនេះ ប្រមុខការទូតកូរ៉េខាងត្បូង បានជំរុញឱ្យរុស្ស៊ីមានកិច្ចសហប្រតិបត្តិការប្រកបដោយការស្ថាបនា នៅក្នុងក្រុមប្រឹក្សាសន្តិសុខអង្គការសហប្រជាជាតិដើម្បីដោះស្រាយបញ្ហាកូរ៉េខាងជើង ខណៈកូរ៉េខាងត្បូង ត្រៀម នឹងចូលអង្គុយនៅកៅអីសមាជិកមិនមែនអចិន្រ្តៃយ៍នៃក្រុមប្រឹក្សាសន្តិសុខអង្គការសហប្រជាជាតិ។ នេះបើតាមការចុះផ្សាយរបស់ទីភ្នាក់ងារព័ត៌មាន Yonhap។ តាមការកំណត់ កូរ៉េខាងត្បូង នឹងធ្វើជាសមាជិកមិនមែនអចិន្រ្តៃយ៍នៃក្រុមប្រឹក្សាសន្តិសុខចាប់ពីឆ្នាំ២០២៤ ដល់២០២៥។ កន្លងមក រុស្ស៊ី និងចិន បានប្រើសិទ្ធិវេតូជាច្រើនលើកនៅក្នុងកិច្ចប្រជុំក្រុមប្រឹក្សាសន្តិសុខ ដែលចង់ដាក់ទណ្ឌកម្មបន្ថែមលើកូរ៉េខាងជើង។ ការទទូចរបស់ប្រមុខការទូតកូរ៉េខាងត្បូងបែបនេះ ធ្វើឡើងមុនពេលលោក គីម ជុងអ៊ុន មេដឹកនាំកូរ៉េខាងជើង គ្រោងបំពេញទស្សនកិច្ចនៅរុស្ស៊ី ដើម្បីជួបជាមួយលោក វ្ល៉ាឌីមៀ ពូទីន ប្រធានាធិបតីរុស្ស៊ី។ ភាគីទាំងពីរ ត្រូវបានរំពឹងថា អាចនឹងមានកិច្ចព្រមព្រៀងអាវុធផង។ បញ្ហានេះ ត្រូវបានក្រុងវ៉ាស៊ីនតោន ព្រមានចាត់វិធាន ប្រសិនបើក្រុងព្យុងយ៉ាង មានកិច្ចព្រមព្រៀងអាវុធជាមួយក្រុងមូស្គូ។	ប្រមុខការទូតកូរ៉េខាងត្បូង លោក ផាក ជីន នៅថ្ងៃទី១០ ខែកញ្ញា បានប្រាប់សមភាគីរុស្ស៊ី លោក ស៊ែហ្គេយ៍ ឡាវរ៉ូវ ឱ្យចូលរួមថែរក្សាសន្តិភាព និងស្ថិរភាពនៅលើឧបទ្វីបកូរ៉េ ហើយជួយសហការដោះស្រាយបញ្ហាកូរ៉េខាងជើង។
តាមកម្មវិធី លោក មហាធៀ នឹងជួបសម្តេច សាយ ឈុំ ប្រមុខរដ្ឋស្តីទីនិងជាប្រធានព្រឹទ្ធសភា សម្តេច ហេង សំរិន ប្រធានរដ្ឋសភា និង សម្តេចនាយករដ្ឋមន្រ្តី ហ៊ុន សែន។ ក្រោយបញ្ចប់ជំនួប សម្តេច ហ៊ុន សែន និង លោក មហាធៀ នឹងធ្វើជាអធិបតីក្នុងពិធីចុះហត្ថលេខាលើឯកសារមួយចំនួន និង ប្រកាសព័ត៌មានរួមគ្នា។ បន្ទាប់មក លោក មហាធៀ នឹងអញ្ជើញទៅដាក់កម្រងផ្កានៅវិមានឯករាជ្យ និង គោរពវិញ្ញាណក្ខន្ធព្រះបរមរតនកោដ្ឋ ព្រះបាទ នរោត្តម សីហនុ។ ក្នុងអំឡុងទស្សនកិច្ច លោក មហាធៀ នឹងចូលរួមធ្វើជាវាគ្មិន និង មានបាឋកថាមួយក្រោមប្រធានបទ «ការរក្សាតុល្យភាពទំនាក់ទំនងជាមួយមហាអំណាចក្នុងបរិបទអាស៊ាន» នៅសាកលវិទ្យាល័យភូមិន្ទភ្នំពេញ៕	លោក មហាធៀ មហាម៉ាត់ នាយករដ្ឋមន្រ្តីវ័យ៩៤ឆ្នាំរបស់ម៉ាឡេស៊ី បានមកដល់កម្ពុជា នៅព្រឹកម៉ោងប្រមាណ៩និង៤០នាទី នាថ្ងៃទី២ ខែកញ្ញា ឆ្នាំ២០១៩នេះ។ ការបំពេញទស្សនកិច្ចរបស់លោកមហាធៀ នឹងប្រព្រឹត្តទៅដល់ថ្ងៃទី៤ ខែកញ្ញា។
ដែនជម្រករបស់ត្រីនេះមានទំហំប្រហែល ១០០ គីឡូម៉ែត្រការ៉េ ប៉ុន្តែចំនួនរបស់វាបានធ្លាក់ចុះយ៉ាងខ្លាំងដោយសារតែកម្រិតអុកស៊ីសែនទាប និងគុណភាពទឹកមិនល្អ។ គេបានប៉ាន់ស្មានថា ចំនួនត្រីបបែល Maugean បានថយចុះពីប្រហែល ៣.០០០ ទៅ ១.៥០០ ក្បាលក្នុងប៉ុន្មានឆ្នាំថ្មីៗនេះ។ កំពង់ផែ Macquarie បានក្លាយទៅជាតំបន់ឧស្សាហកម្មកាន់តែខ្លាំង ដោយមានការចិញ្ចឹមត្រីសាលម៉ុន និងការផលិតវារីអគ្គិសនីផងដែរ។ កំពង់ផែនេះមានច្រកចូលតូចចង្អៀត រាក់ និងមិនមានទឹកហូរចេញចូលពីមហាសមុទ្រទៀងទាត់នោះទេ។ អ្នកស្រី Alexia Wellbelove អ្នកគ្រប់គ្រងយុទ្ធនាការអំបូរសត្វដែលរងការគំរាមកំហែងនៅសមាគមអភិរក្សសមុទ្រអូស្ត្រាលី បានប្រាប់វីអូអេថា កាកសំណល់ដែលកើតចេញពីការចិញ្ចឹមត្រីសាលម៉ុនកំពុងធ្វើឱ្យមានការប៉ះពាល់នៅតំបន់នោះ។ អ្នកស្រីថ្លែងដូចនេះថា៖ «កាកសំណល់ត្រីធ្វើឱ្យអុកស៊ីសែនពីកំពង់ផែត្រូវបាត់បង់ ដូច្នេះត្រីបបែល Maugean មានជម្រកកាន់តែតិចទៅៗ ហើយនៅពេលដែលវាពងនៅបាតភក់ ពងត្រីទាំងនោះមិនមានអុកស៊ីសែនគ្រប់គ្រាន់ដើម្បីបង្កកំណើតបាននោះទេ។ រឿងនេះកំពុងឈានដល់ចំណុចធ្ងន់ធ្ងរមួយ។ យើងត្រូវឈ្វេងយល់ពីរបៀបដែលយើងអាចនាំយកអុកស៊ីសែនចូលក្នុងតំបន់ផែនេះ»។ ត្រីបបែលមានរាងសំប៉ែតរាបស្មើ និងមានទ្រវែង៤ជ្រុងដូចចតុកោណកែងស្រដៀងនឹងពន្លឺកាំរស្មី ប៉ុន្តែមានកន្ទុយក្រាស់ខ្លី ហើយវាពងនៅក្នុងភក់។ ក្រុមអ្នកវិទ្យាសាស្ត្របារម្ភថា ពួកវាអាចផុតពូជក្នុងរយៈពេល ១០ ឆ្នាំខាងមុខនេះ ឬអាចត្រូវបានបំផ្លាញដោយអាកាសធាតុធ្ងន់ធ្ងរ។ អ្នកស្រី Wellbelove បានថ្លែងថា អូស្ត្រាលីត្រូវធ្វើកិច្ចការបន្ថែមទៀតដើម្បីការពារអំបូរសត្វងាយរងគ្រោះ។ អ្នកស្រីបន្ថែមដូចនេះទៀតថា៖ «ប្រសិនបើយើងបាត់បង់អំបូរសត្វកម្រទាំងនោះ វាមានន័យថា សមុទ្រនិងដីរបស់យើងមិនមានគុណភាពល្អនោះទេ ដូចនេះយើងត្រូវឈ្វេងយល់ថា តើត្រូវធ្វើដូចម្តេចឱ្យប្រសើរឡើង ដើម្បីអាចមានបរិស្ថានរស់នៅប្រកបដោយភាពល្អបំផុតបាននោះ»។ ខណៈដែលត្រីបបែល Maugean បច្ចុប្បន្នត្រូវបានដាក់ក្នុងបញ្ជីសត្វជិតផុតពូជនោះ ស្ថានភាពអភិរក្សរបស់ត្រីនេះកំពុងត្រូវបានវាយតម្លៃឡើងវិញ។ លោក Tanya Plibersek រដ្ឋមន្ត្រីក្រសួងបរិស្ថាននិងធនធានទឹកអូស្ត្រាលី បាននិយាយនៅក្នុងសេចក្តីថ្លែងការណ៍មួយកាលពីថ្ងៃទី ០៧ ខែកញ្ញាកន្លងទៅថា រដ្ឋាភិបាលត្រូវតែ «ចាត់វិធានការឱ្យបានឆាប់រហ័សដើម្បីបញ្ចៀសពីការផុតពូជ[នៃប្រភេទអម្បូរសត្វកម្រទាំងនោះ]»។ ត្រីបបែលជាអម្បូរសត្វត្រីមួយក្នុងចំណោមអម្បូរសត្វចំនួន ១១០ ប្រភេទ ដែលត្រូវបានផ្តល់អាទិភាពសម្រាប់ការស្តារឡើងវិញ ក្រោមផែនការសកម្មភាពសម្រាប់ពពួកអម្បូរសត្វដែលរងការគំរាមកំហែងជិតផុតពូជក្នុងប្រទេសអូស្ត្រាលី។ លោក Plibersek ក៏បានថ្លែងផងដែរថា រដ្ឋាភិបាលនឹងវិនិយោគទឹកប្រាក់ចំនួនជាង ១លាន ៣សែនដុល្លារអាមេរិក ដើម្បីបង្កើតកម្មវិធីបង្កាត់ពូជជួយសង្រ្គោះត្រីបបែល Maugean។ ទិវាជាតិស្តីពីប្រភេទសត្វរងការគំរាមកំហែងជិតផុតពូជ ត្រូវបានប្រារព្ធឡើងជារៀងរាល់ឆ្នាំនៅថ្ងៃទី៧ខែកញ្ញានៅក្នុងប្រទេសអូស្ត្រាលី ដែលជាខួបនៃការស្លាប់របស់សត្វខ្លាពូជ Tasmaniaចុងក្រោយបង្អស់ក្នុងឆ្នាំ ១៩៣៦៕	ត្រីបបែល Maugean ជាប្រភេទត្រីដែលមានតាំងពីបុរាណមក ហើយដែលត្រូវបានរកឃើញនៅកន្លែងតែមួយគត់ក្នុងពិភពលោក គឺនៅកំពង់ផែ Macquarie នៅឆ្នេរសមុទ្រភាគខាងលិចនៃរដ្ឋ Tasmania ដែលជារដ្ឋកោះនៅភាគខាងត្បូងនៃប្រទេសអូស្ត្រាលី។
កាលពីពេលថ្មីកន្លងមកនេះ អ្នកនេសាទអ៊ីតាលីវ័យ៥៦ឆ្នាំម្នាក់ ដែលរស់នៅតំបន់ Gallipoli បានយកទំនិញដ៏គ្រោះថ្នាក់មួយទៅលក់នៅភោជនីយដ្ឋានមួយកន្លែង។ តាមពិតទៅមិនមែនជាត្រីដូចដែលគាត់លក់សព្វដងនោះឡើយ តែវាជាគ្រាប់បែកដ៏គ្រោះថ្នាក់ដែលបន្សល់ទុកពីសម័យសង្គ្រាមលោកលើកទីពីរ។ តាមការផ្សាយរបស់កាសែត Lecce Sette កាលពីថ្ងៃទី៣ ខែមេសា បុរសដែលមិនត្រូវបានបញ្ចេញអត្តសញ្ញាណនោះ បានលីគ្រាប់បែកដែលគាត់រកឃើញនៅក្នុងបាតសមុទ្រ យកទៅលក់នៅភោជនីយដ្ឋានមួយក្បែរឆ្នេរ Lido Conchiglie ដែលសម្បូរទេសចរបំផុត។ មនុស្សទាំងអស់ដែលបានឃើញមានការស្លន់ស្លោរយ៉ាងខ្លាំង ដោយមិនមានអ្នកហ៊ានចូលតថ្លៃនោះឡើយ ខណៈអ្នកខ្លះ បានលួចទាក់ទងទៅកម្លាំងមានសមត្ថកិច្ច។ បន្ទាប់ពីរកអតិថិជនមិនបាន អ្នកនេសាទបានកាន់ទំនិញដ៏គ្រោះថា្នក់ចេញពីភោជនីយដ្ឋានវិញ។ កងកម្លាំងមានសមត្ថកិច្ច បានរកឃើញអ្នកនេសាទ ប៉ុន្តែភ្លាមៗ គេមិនឃើញមានគ្រាប់បែកនៅក្នុងដៃនោះឡើយ។ ក្រោយមក សមត្ថកិច្ច បានសម្រេចរៀបចំទីតាំងពិសេសមួយដើម្បីបំផ្ទុះ បន្ទាប់ពីបានរកឃើញគ្រាប់បែកដ៏គ្រោះថ្នាក់នោះ។ អ្នកនេសាទអ៊ីតាលីវ័យ៥៦ឆ្នាំរូបនោះ នឹងត្រូវរងការចោទប្រកាន់ពីបទកាន់កាប់អាវុធខុសច្បាប់ ដែលត្រូវប្រឈមជាប់ពន្ធនាគាររយៈពេល៨ឆ្នាំ៕	អ្នកនេសាទជនជាតិអ៊ីតាលីម្នាក់ បានប្រទះឃើញគ្រាប់បែកមួយគ្រាប់នៅក្រោមបាតសមុទ្រ ដែលបន្សល់ទុកកាលពីសម័យសង្គ្រាមលោកលើកទីពីរ។ គាត់បានស្រង់គ្រាប់បែកនោះឡើងគោក ហើយបម្រុងយកវាទៅលក់នៅក្នុងភោជនីយដ្ឋានមួយ។ បុរសរូបនេះប្រឈមជាប់ពន្ធនាគារ៨ឆ្នាំ។
សូមស្តាប់បទសម្ភាស៖ អ្នកស្រី សារិន ដែលកំពុងលក់បាយសម្លនៅក្បែររង្វង់ផ្សារដើមថ្កូវរយៈពេល២៧ឆ្នាំមកហើយនោះ មិនបានដឹងអំពីសេចក្តីព្រាងច្បាប់នេះទេ។ បើទោះជាលក់នៅតាមដងផ្លូវក៏ដោយ អ្នកលក់បាយម្ហូបវ័យក្បែរ៥០ឆ្នាំរូបនេះ គ្រាន់តែដឹងថាខ្លួនព្យាយាមធ្វើឲ្យម្ហូបអាហារមានអនាម័យតាមលទ្ធភាពរបស់ខ្លួនតែប៉ុណ្ណោះ។ លាងដៃមុនធ្វើម្ហូប លាងបន្លែ សាច់ ជាអ្វីដែលអ្នកស្រីធ្លាប់ធ្វើ។ ចុះធូលីដីដែលហុយមកលើម្ហូប? អ្នកស្រីពិបាកផ្តល់ចម្លើយមែន ប៉ុន្តែអ្នកស្រីសារិនទំនងជាមិនជឿថា វាជាបញ្ហានោះឡើយ។ បើដូច្នេះមែន អ្នកស្រីក៏មិនទទួលាបានអតិថិជនជាង១០០នាក់រាល់ថ្ងៃ និងរយៈពេលជាង២០ឆ្នាំនោះដែរ។	ក្រសួងឧស្សាហកម្ម និងសិប្បកម្មធ្លាប់បានបង្ហើបឲ្យដឹងថា ក្រសួងកំពុងតែតាក់តែងសេចក្តីព្រាងច្បាប់មួយដែលនឹងទប់ស្កាត់ការចែកចាយចំណីអាហារដែលគ្មានសុវត្ថិភាព។ សេចក្តីព្រាងច្បាប់នេះ នឹងត្រូវអនុវត្តគ្រប់ដំណាក់កាលនៃការចែកចាយចំណីអាហារដោយរាប់តាំងពីការដាំដុះ ការកែច្នៃ វេចខ្ចប់ និងដល់ដំណាក់កាលនៃការលក់ដូរ។
អ្នកកំពុងរកវិធីសាស្ត្រព្យាបាលស្នាមអុជខ្មៅ ស្នាមជាំ អាចម៍រុយ វិធីមួយដែលមានប្រសិទ្ធភាពតែមិនប៉ះពាល់ដល់ស្បែកមុខ។ ស្បែកមុខរបស់អ្នកប៉ះពាល់ជាមួយនឹងកម្ដៅថ្ងៃច្រើន ធ្វើឲ្យស្បែកជាំស្រអាប់ខ្មៅ។ ការបាត់បង់តុល្យភាពអ័រម៉ូន ជះឥទ្ធិពលដល់ហ្សែនបន្ត ក៏ជាមូលហេតុបង្កគ្រោះថ្នាក់ដល់ស្បែកធ្វើឲ្យស្បែកត្រូវស្ងួត បង្កើតស្នាមអុជខ្មៅ ស្នាមជាំ ជាពិសេសក្រោយពេលសម្រាលកូនរួច។ ដើម្បីមានស្បែកមុខមាំមួន ស្រស់ស្អាត និងជឿជាក់ការពារការបង្កើតស្នាមអុជខ្មៅ អ្នកទាំងអស់គ្នាគួរមានវិធីត្រៀមបំរុងល្អបំផុត។ កែប្រែរបបអាហាររាល់ថ្ងៃដើម្បីតុល្យភាពអាហារូបត្ថម្ភ អនុវត្តវិធីសាស្ត្រថែសម្រស់តាមបែបធម្មជាតិ កាត់បន្ថយការប្រើប្រាស់ផលិតផលថែរក្សាស្បែកបណ្ដាលឲ្យប៉ះពាល់ដល់ស្បែក។ ក្ដាប់ជាប់តម្រូវការទាំងនោះ ឡេលាបកំចាត់ស្នាមអុជខ្មៅ Kami Skin K3 បានផលិតចេញ។ KAMI SKIN - គឺជាវិធីសាស្ត្រល្អបំផុតសម្រាប់ស្បែកចាស់ជរា ស្បែកត្រូវខួចខាត អុជខ្មៅជាំនិងអាចម៍រុយ។ ក្នុងឡេមានផ្ទុកច្រើនសារជាតិចិញ្ចឹម វីតាមីនជាមួយនឹងម៉ូលេគុលតូចៗអាចជ្រាបចូលជ្រៅទៅក្នុងស្បែក ជួយឲ្យស្បែកស្រូបយកងាយស្រួលនិងប្រសិទ្ធភាពបំផុត។ មានចម្ងល់មួយដែលអ្នកទាំងអស់គ្នាច្រើនតែសួរថា៖ តើឡេព្យាបាលស្នាមអុជខ្មៅ Kami Skin K3 នេះពិតជាមានប្រសិទ្ធភាពមែនឬទេ? ដើម្បីឲ្យតម្លៃផលិតផលមួយដែលល្អឬមិនល្អ អ្នកគួរពិនិត្យមើលសមាសធាតុផ្សំនិងយន្តការនៃផលប៉ះពាល់របស់ផលិតផល។ -សាមាសធាតុថែរក្សាស្បែកមុខរបស់ឡេលាបព្យាបាលស្នាមអុជខ្មៅ Kami Skin K3 មានសុវត្ថិភាពល្អសម្រាប់អ្នកប្រើប្រាស់៖ គោលដៅនៃផលិតផលនេះគឺជួយអ្នកប្រើប្រាស់អាចកែប្រែនិងជំនួយការព្យាបាល ថែរក្សាស្បែកមុខដែលមានស្នាមអុជខ្មៅយ៉ាងមានប្រសិទ្ធភាព។ ជាពិសេសមានការចូលរួមនៃបណ្ដាសមាសធាតុផ្សំពីធម្មជាតិជួយឲ្យស្បែកមាំមួន ម៉ដ្ខរលោងនិងមិនបារម្ភពីបញ្ហាស្នាមអុជខ្មៅទៀតឡើយ។ ១/ផ្សិតលិង្សី៖ បានចាត់ទុកជាឳសថមួយល្អបំផុត។ ការប្រើប្រាស់ផ្សិតលិង្សីជួយឲ្យរាងកាយផ្គត់ផ្គង់គ្រប់គ្រាន់ជាតិទឹក ជួយរក្សានិងប្រើប្រាស់ជាតិទឹកត្រឹមត្រូវ ការពារបានភាពបត់បែននៃស្បែក រក្សាបានសំណើម និងធ្វើឲ្យស្បែកទន់ម៉ដ្ឋរលោង។ ទន្ទឹមនឹងនោះផ្សិតលិង្សីអាចជួយឲ្យរាងកាយបន្សុតបានរ៉ាឌីកាល់សេរីរាង្គ ជួយបញ្ចេញជាតិពុលក្នុងរាងកាយ មានផលប្រយោជន៍បណ្ដេញសារជាតិអាក្រក់នៅលើស្បែក ធ្វើឲ្យស្បែកសរលីង ជៀសវាងបានជម្ងឺនៃស្បែក ដូចជា ប្រតិកម្មអាឡែហ្សី។ ប្រយោជន៍បង្កាប្រតិកម្មអាឡែហ្សីដោយសារ Acid Ganoderic។ ២/ យិនស៊ិន៖ មានប្រយោជន៍ការពារតុល្យភាពការរំលាយអាហារ បង្កាភាពចាស់ជរារក្សា និងចិញ្ចឹមកោសិកាស្បែកជ្រៅពីខាងក្នុង បំបាត់ស្នាមជាំខ្មៅ ធ្វើឲ្យស្បែកសស្ដារឡើងវិញភាពស្រស់ស្អាតនៃស្បែក ជាពិសេសគឺមានប្រយោជន៍ប្រឆាំងបាក់តេរីអាក្រក់ដែលនាំឲ្យខូចខាតដល់ស្បែក ខ្លិនក្រអូបឈ្ងុយរបស់យិនស៊ិនមានសម្ថភាពបំបាត់ការហត់នឿយ ធ្វើឲ្យអារម្មណ៍ស្រស់ថ្លា ពង្រឹងសុខភាពទៀតផង។ ៣/ សារជាតិកន្ទុយក្រពើ៖ មានប្រយោជន៍កាត់បន្ថយភាពហើមដែលកើតឡើងដោយមុន ការពារការបង្កើតមុនថ្មី កាត់បន្ថយមុន និងបង្កើតការបត់បែននៃស្បែក។ ៤/ សារជាតិទឹកឃ្មុំ៖ ទឹកឃ្មុំមានលទ្ធភាពបង្កើនភាពធន់និងការពារការឆ្លងមេរោគ រក្សាសំណើមធម្មជាតិនៃស្បែក បំបាត់កោសិកាអាក្រក់អំពីស្នាមខ្មៅ អាចម៍រុយ។ ជាពិសេស នៅរដូវត្រជាក់ ក្ដៅខ្លាំង ទឹកឃ្មុំនៅមានប្រយោជន៍បង្កើនការបត់បែន រក្សាសំណើមធម្មជាតិ ធ្វើឲ្យស្បែកម៉ដ្ឋរលីង ស្រស់ស្អាត។ ៦/ សារជាតិទឹកដោះគោខាប់៖ គឺជាទឹកដោះគោដំបូងដែលកម្ររកបានខ្លាំងណាស់ សម្បូរសារជាតិចិញ្ចឹម បានផ្ទុកភាពស៊ាំច្រើនដូចជា IgA, IgC, IgM គឺជាបណ្ដាសារជាតិដែលអាចការពារការឆ្លងមេរោគ ប្រឆាំងនឹងបាក់តេរី ល្អបំផុតដើម្បីបញ្ចេញរូបមន្តលេងូតទឹកឲ្យសតាមបែបធម្មជាតិទាំងស្រុង ។ ជាមួយនឹងចំនួន IgC ក្នុងទឹកដោះគោខាប់ខ្ពស់ដល់ ២០០ភាគរយ បើធៀបនឹងទឹកដោះគោធម្មតា ព្រោះក្នុងទឹកដោះគោខាប់សម្បូរ protein, vitamins និង magnesium, zinc, calcium មានប្រយោជន៍រក្សាសំណើមល្អបំផុតសម្រាប់ស្បែក។ ២/ គុណប្រយោជន៍របស់ Kami Skin K3 ជួយបំបែកកោសិកាមេកានិចម៉ដ្ឋទន់រលោងនិងងាយស្រួល ជំនួយការជំរុញដំណើរការរបកនៃកោសិកាស្បែកដែលខួចខាតទន់ខ្សោយ ស្បែកដែលកើតមានស្នាមអុជខ្មៅ អាចម៍រុយ ស្នាមសម្លាកឬស្នាមជាំមកពីស្នាមមុន ។ ធ្វើឲ្យស្បែកម៉ដ្ឋរលីង និងស្រស់ស្អាត មានប្រសិទ្ធិភាពយូរអង្វែង។ បំបាត់ស្នាមអុជខ្មៅ អាចម៍រុយ មុនគ្រប់ប្រភេទ ប្រើ១សប្ដាហ៍នឹងឃើញប្រសិទ្ធិភាព។ បង្កាភាពចាស់ជរានៃបណ្ដាកោសិកាស្បែក ស្ដារឡើងវិញ និងបង្កើតកោសិកាថ្មី។ ជម្រះស្បែកជ្រៅពីខាងក្នុង កម្ចាត់ជាតិពុលក្នុងស្បែក។ ស្ដារឡើងវិញនូវកោសិកាស្បែក ការពារភាពចាស់នៃស្បែក ធ្វើឲ្យស្បែកស្រស់ស្អាត ។ លើកកម្ពស់ដំណើរការសំយោគ protein ជំរុញការលូតលាស់ collagen។ Vitamin C និងបណ្ដាសមាសធាតុផ្សេងធ្វើឲ្យរលាយស្នាមអុជខ្មៅដោយប្រសិទ្ធិភាព ធ្វើឲ្យស្បែកស្រស់ថ្លា ផ្ដល់សំណើមឲ្យស្បែកមាំមួនទទួលយកស្បែកស្អាតឥតខ្ចោះ។ បង្កើតសារជាតិចិញ្ចឹម ផ្គត់ផ្គង់ដល់ស្បែកពីខាងក្នុង។ ធ្វើឲ្យស្បែកសស្មើ និងជម្រះរន្ធញើស។ ជាមួយនឹងសមាសធាតុថែរក្សាស្បែកផ្សំពីធម្មជាតិទាំងស្រុងព្រមទាំងការកែប្រែល្អបំផុតទៅលើស្បែកមុខ ដូច្នេះ Kami Skin K3 សមស្របជាជម្រើសដ៏ល្អនៃអ្នកមានបំណងថែទាំស្បែកមុខ។ទំនាក់ទំនងផ្នែកលក់ និងសេវាដឹកជញ្ជូនដោយឥគិតថ្លៃ ០៦៩ ៥៥០ ៨៣១ ៕ (អត្ថបទពាណិជ្ជកម្ម)	បច្ចុប្បន្ននេះ ឡេលាបព្យាបាលស្នាមអុជខ្មៅ Kami Skin K3 កំពុងទទួលបានការគាំទ្រយ៉ាងខ្លាំងពីសំណាក់អតិថិជនព្រោះតែប្រសិទ្ធភាពកំចាត់ស្នាមអុជខ្មៅស្នាមជាំនិងអាចម៍រុយរបស់ផលិតផល។ ប៉ុន្តែនៅតែមានអ្នកប្រើប្រាស់ខ្លះមានជម្ងល់ បារម្ភមិនដឹងថា Kami Skin K3 មានប្រសិទ្ធភាពពិតមែនឬទេ?
គួររំលឹកថាGalaxy A7 បានដាក់ឲ្យមានការកម្ម៉ង់ទុកមុន ចាប់ពីថ្ងៃទី១៣ ដល់២៥ តុលា ឆ្នាំ2018 ដោយភ្ជាប់មកជាមួយ កាដូដ៏អស្ចារ្យ ដូចជា Samsung Power bank មួយដ៏ស្រស់ស្អាតដែលអាចផ្ទុកថាមពលបានរហូតដល់ 10,000mAh និងបាស់បំពងសំឡេង (Speaker) JBL GO2 មួយដ៏កាលីប។ Galaxy A7 2018 មានជម្រើស ៣ពណ៌ គឺពណ៌ខ្មៅ ពណ៌ខៀវ និងពណ៌មាស ជាមួយតម្លៃដ៏សមរម្យ ត្រឹមតែ ៣៤៥ ដុល្លារតែប៉ុណ្ណោះ។ ដូច្នេះ សល់តែ៦ថ្ងៃទៀតទេ សម្រាប់ការកម្ម៉ង់ទុកមុនពី Galaxy A7 សូមរួសរាន់ឡើង.......កុំឲ្យឱកាសដ៏កម្រមួយនេះ កន្លងផុតទៅឲ្យសោះ! សម្រាប់អ្នកដែលបានកម្ម៉ង់រួចហើយ អាចទៅទទួលយក និងក្លាយជាម្ចាស់ស្មាតហ្វូន ដ៏ ទំនើបមួយនេះ ចាប់ពីថ្ងៃទី ២៨ ដល់ទីថ្ងៃទី៣០ ខែ តុលា ឆ្នាំ ២០១៨ នៅតាមហាងចែកចាយផលិតផល សាមសុង ដែលលោកអ្នកបានកក់ទុក ដោយភ្ជាប់មកជាមួយឯកសារដែលបានកក់ទុក។ ពត៌មានបន្ថែមសូមទំនាក់ទំនងទៅកាន់លេខទូរស័ព្ទ 1800 20 32 32 ៕ (អត្ថបទពាណិជ្ជកម្ម)	សល់តែ៦ថ្ងៃទៀតទេ សម្រាប់ការកក់ទុកមុនពី Galaxy A7 2018។ ត្រឹមតែមួយសប្តាហ៍ទៀត កំពូលស្មាតហ្វូនដ៏ទាក់ទាញ Samsung Galaxy A7 2018នឹងធ្វើឲ្យកក្រើកទីផ្សារកម្ពុជាទៀតហើយ ខណៈដែលបច្ចុប្បន្ន ស្ទើរតែគ្រប់ហាងទាំងអស់ ទទួលបានការកម្ម៉ង់ទុកមុនយ៉ាងច្រើនសន្ធឹកសន្ធាប់ ពីសំណាក់អតិថិជន។
កាលពីអញ្ជើញទៅទស្សនកិច្ចតួកគី រដ្ឋមន្ត្រីការបរទេសអាមេរិក Rex Tillerson បានលើកឡើងថា រាល់តួនាទីរបស់ប្រធានាធិបតីស៊ីរី បាសា អាល់អាសាដ នឹងត្រូវសម្រេចដោយប្រជាជនស៊ីរីដោយផ្ទាល់មិនមែនអ្នកក្រៅឡើយ ។ សម្តីនេះមានន័យថាល្មមអាចយល់ថា អាសាដ អាចជាប់ឆ្នោតឬមិនជាប់ឆ្នោតដើម្បីដឹកនាំប្រទេសទៀតអាស្រ័យលើប្រជាជនស៊ីរីប៉ុណ្ណោះ។ ប៉ុន្តែសម្តីនេះ ត្រូវបានបេសកជនពិសេសអាមេរិកប្រចាំអង្គការសហប្រជាជាតិបកស្រាយផ្សេងទៅវិញ។ ក្នុងវេទិកាសន្និសីទសារព័ត៌មានស្តីពីការធ្វើជាប្រធានក្រុមប្រឹក្សាសន្តិសុខអង្គការសហប្រជាជាតិក្នុងខែមេសានេះ លោកស្រី Nikki Haley បានថ្លែងយ៉ាងច្បាស់ថា អ្វីដែលលោក Rex Tillerson បាននិយាយនោះមិនមែនមានន័យថា អាមេរិកនឹងទទួលយកវត្តមាន លោក អាសាដ ក្នុងប្រជែងយកកៅអីប្រធានាធិបតីនៅក្នុងការបោះឆ្នោតនាពេលខាងមុខឡើយ។ លោកស្រីសង្កត់ធ្ងន់ថា គ្មានប្រជាជនស៊ីរីណាចង់ឲ្យមនុស្សដូច អាសាដ ធ្វើជាមេដឹកនាំខ្លួនទៀតឡើយ។ «ខ្ញុំមិនគិតថា ប្រជាជនស៊ីរីចង់បាន អាសាដ ជាមេដឹកនាំទៀតឡើយ។ យើងមិនគិតថា អាសាដ នឹងក្លាយជាមនុស្សដែលប្រជាជនចង់បានទេ។ យើងគ្មានក្តីអនុគ្រោះឯណាទៀតសម្រាប់អាសាដទេ ព្រោះយើងបាននិយាយច្បាស់ហើយ»។ យើងគិតថា អាសាដ នេះជាឧបសគ្គធំសម្រាប់ការបង្កើតសន្តិភាពយូរអង្វែង ហើយអាសាដជាឧក្រិដ្ឋជនសង្គ្រាម។ អ្វីដែលគេបានធ្វើលើពលរដ្ឋខ្លួននោះគឺគួរឲ្យខ្ពើមរអើមបំផុត»។ តាមពិតទៅ មន្ត្រីទូតអាមេរិកកំពុងប្តូរសម្តីនិងបកស្រាយខុសពីអ្វីដែលខ្លួនធ្លាប់និយាយផង។ កាពីថ្ងៃព្រហស្បតិ៍សប្តាហ៍មុនទាំងលោក Rex Tillerson និងលោកស្រី Nikki Haley សុទ្ធតែនិយាយថា ការបណ្តេញ អាសាដ ពីតំណែងមិនមែនជារឿងអាទិភាពសម្រាប់អាមេរិកទៀតឡើយ ហើយមិនត្រឹមតែប៉ុណ្ណោះអ្នកទាំងពីរក៏មិនបាននិយាយរឿងហាមប្រាមអាសាដចូលប្រឡូកក្នុងនយោបាយដែរ។ ផ្ទុយទៅវិញគេត្រឹមព្រលយថា អនាគតរបស់លោក អាសាដ មិនស្ថិតនៅលើអាមេរិកឡើយ តែស្ថិតក្នុងកណ្តាប់ដៃរបស់ប្រជាជនស៊ីរីតែប៉ុណ្ណោះ។ ស្រាប់តែដល់ថ្ងៃអាទិត្យទី ២មេសា លោកស្រី Nikki Haley បានប្រាប់សារព័ត៌មាន ABC ថា លោក អាសាដ នៅតែជារឿងអាទិភាពសម្រាប់អាមេរិក ហើយអាមេរិកចង់នាំអាសាដ ទៅកាត់ទោសថែមទៀត។ គេអាចដឹងច្បាស់ថា មន្ត្រីទូតអាមេរិកលោកស្រី Nikki Haley ព្យាយាមបកស្រាយផ្សេងបាតដៃខ្នងដៃដូច្នេះដោយសារការផ្លាស់ប្តូរជំហររបស់អាមេរិកចំពោះរបបដឹកនាំស៊ីរីនេះបានរងការរិះគន់ខ្លាំងជាពិសេសពីសម្ព័ន្ធមិត្តខ្លួននៅអឺរ៉ុប។ សូមបញ្ជាក់ថា លោក បាសា អាល់អាសាដ បានបង្ក្រាបចលនាបាតុកម្មដែលគាំទ្រប្រជាធិបតេយ្យនៅឆ្នាំ ២០១១ រហូតដល់បង្កឲ្យមានសង្គ្រាមស៊ីវិលរាប់ឆ្នាំ និងអនុញ្ញាតឲ្យក្រុមសកម្មប្រយុទ្ធដែស្ហឬក្រុមរដ្ឋឥស្លាមប្រើប្រាស់ទឹកដីស៊ីរីនេះជាមូលដ្ឋាននិងជម្រករបស់ខ្លួនផង។ សង្គ្រាមប៉ុន្មានឆ្នាំមកនេះបានបង្កឲ្យមនុស្សច្រើនជាង ៤សែននាក់ស្លាប់និងមនុស្សច្រើនលាននាក់ផ្សេងទៀតបាត់បង់ជម្រកនិងរត់ភៀសខ្លួនផងដែរ៕	ទោះបីជាទម្លាក់លោក បាសា អាល់អាសាដ មិនមែនជាអ្វីដែលអាមេរិកចង់បានក៏ដោយ ប្រមុខការទូតអាមេរិកប្រចាំអង្គការសហប្រជាជាតិជឿជាក់ថា ប្រជាជនស៊ីរីលែងចង់បានមេដឹកនាំបច្ចុប្បន្នទៀតហើយ។ អាមេរិកលែងតាមទម្លាក់អាសាដ មិនមែនមានន័យថា អាមេរិកព្រមទទួលយកវត្តមានរបស់ អាសាដ ក្នុងការបោះឆ្នោតខាងមុខឡើយ ហើយអាមេរិកចង់នាំ អាសាដមកកាត់ទោសផង។ វាប្រៀបដូចជាអាមេរិកនិយាយបាតដៃខ្នងដៃដែរជុំវិញអនាគតនៃមេដឹកនាំស៊ីរីដោយសាររងការរិះគន់ពីសម្ព័ន្ធមិត្តពេក។
អ្នកនិពន្ធបទភ្លេងវ័យក្មេងលោក ឈិត តេងរិទ្ធ ដែល មានស្នាដៃក្នុងការនិពន្ធបទភ្លេងដែលទទួលបានការគាំទ្រខ្លាំងនៅក្នុងបណ្តាផលិតកម្មធំៗដូចជាផលិតកម្ម រស្មីហង្សមាស ផលិតកម្មថោន ផលិតកម្មសាន់ដេ ផលិតកម្មកាឡាក់ស៊ី និងផលិតកម្មមកុដមេឌៀជាដើម។ សូមអញ្ជើញទស្សនាវីដេអូសម្ភាសរបស់លោក ប៉ាន់ បូនី អ្នកសារព័ត៌មានថ្មីៗ ជាមួយលោក ឈិត តេងរិទ្ធដូចតទៅ៖ មានស្រុកកំណើតនៅខេត្តបាត់ដំបងលោក ឈិត តេងរិទ្ធ ចូលប្រលូកវិស័យនិពន្ធបទភ្លេងនេះរយៈពេលជិត១០ឆ្នាំមានបទចម្រៀងជាច្រើនដែលទទួលបានការគាំទ្រខ្លាំងដូចជា បទ«អាចក់អាចែម» របស់លោកព្រាប សុវត្ថិ បទ«ក្រមុំខ្មែរ» របស់លោក ខេមរៈ សិរីមន្ត បទ«នឹកខ្លាំងណាស់» របស់កញ្ញា បាន មុន្នីល័ក្ខ បទ«ដឹងខ្ញុំយំដែរទេ» របស់លោក ពេជ្រ ថាណា និងមានបទល្បីៗជាច្រើនទៀតផងដែរ។ អ្នកនិពន្ធវ័យ២៨ឆ្នាំរូបនេះក៏បានផ្តាំផ្ញើរទៅដល់អ្នកដែលស្រឡាញ់វិស័យនេះសូមកុំបោះបង់បើស្រឡាញ់ត្រូវព្យាយាមនៅជាមួយវា ផលិតវាឡើង ទោះមិនសូវទទួលបានគាំទ្រក៏ជាស្នាដៃរបស់យើង យើងត្រូវចេះស្រឡាញ់ស្នាដៃខ្លួនឯងពេលណាមួយយើងនិងទទួលបានវាមកវិញ។	ភ្នំពេញ៖ ធ្លាប់បរាជ័យក្នុងការនិពន្ធបទភ្លេងរាប់មិនអស់ តែលោក ឈិត តេងរិទ្ធ មិនបោះបង់ឡើយ ។ លោក តេងរិទ្ធ យកការបរាជ័យទាំងនោះ មកធ្វើជាបទពិសោធន៍ និងបំពេញចំណុចខ្វះខាត ដើម្បីបង្កើនស្នាដៃឡើងវិញ។
ក្រោយពីនិស្សិតបញ្ចប់វគ្គបណ្តុះបណ្តាលនេះ នឹងទទួលបានវិញ្ញាបនបត្របញ្ជាក់សមត្ថភាពពីក្រសួងទេសចរណ៍,ទទួលបានការបណ្តុះបណ្តាលផ្ទាល់ពីគ្រូអាស៊ាន និងមានឱកាសទទួលបានការងារខ្ពស់ តាមបណ្តាក្រុមហ៊ុនទីភ្នាក់ងារទេសចរណ៍នានា ជាពិសេសនិស្សិតដែលរៀនចប់ ត្រូវបានកត់ត្រាគុណវុឌ្ឍិចូលក្នុងសៀវភៅជំនាញទេសចរណ៍(Tourism skill passport)ផងដែរ។ មុននឹងបេក្ខជនទទួលបានឱកាសនេះ បេក្ខជនត្រូវមានសញ្ជាតិខ្មែរ មានអាយុចាប់ពី១៨ឆ្នាំឡើងទៅ ជាសិស្ស-និស្សិតកំពុងសិក្សាតាមបណ្តាគ្រឹះស្ថានសិក្សាទេសចរណ៍ និងបដិសណ្ឋារកិច្ចនានា ត្រូវចេះជំនាញកុំព្យូទ័រ(Ms.Word, Excel, Power Point, Internet and Email)។ ចេះនិយាយ ស្តាប់ អាន និងសរសេរភាសាអង់គ្លេសបានល្អ មានឆន្ទៈ និងមានការតាំងចិត្តខ្ពស់ក្នុងការសិក្សា។ ជំនាញទាំងប៉ុន្មាននេះហើយ ដែលតម្រូវឲ្យបេក្ខជនត្រូវតែមាន ដើម្បីចូលរួមអភិវឌ្ឍធនធានមនុស្សក្នុងវិស័យទេសចរណ៍នៅកម្ពុជា។ សម្រាប់ពាក្យស្នើសុំចូលរៀន បេក្ខជនត្រូវតែភ្ជាប់មកជាមួយរូបថតថ្មី ៤×៦ចំនួន៣សន្លឹក រូបថត ៣×៤ ចំនួន៣សន្លឹក, ជីវៈប្រវត្តិសង្ខេប(CV) ១ច្បាប់, លិខិតអម(Cover Letter) ១ច្បាប់,សេចក្តីចម្លងអត្តសញ្ញាណប័ណ្ណ ឬលិខិតឆ្លងដែន១ច្បាប់ និងលិខិតបញ្ជាក់ការសិក្សា ឬបណ្ណសម្គាល់ខ្លួនចេញដោយគ្រឹះស្ថានសិក្សា(ថតចម្លង១ច្បាប់) នៅក្រុមហ៊ុន ACA Travel and Tours ដែលមានអាសយដ្ឋាន ផ្ទះលេខ ៣៣៣B មហាវិថីព្រះមុនី្នវង្ស ឬតាមរយៈអ៊ីម៉ែល [email protected] និងតាមលេខាធិការដ្ឋាននៃគណៈកម្មាធិការជាតិអ្នកជំនាញទេសចរណ៍ ដែលមានអាសយដ្ឋាននៅជាន់ទី៤ នៃក្រសួងទេសចរណ៍ ឬតាមអ៊ីម៉ែល [email protected]។ បេក្ខជនត្រូវតែមកដាក់ពាក្យឲ្យបានមុនថ្ងៃទី០៥ ខែមិថុនា។ សម្រាប់កាលបរិច្ឆេទប្រឡងចូលរៀននៅថ្ងៃទី១២ ខែមិថុនា ដែលប្រឡងលើវិញ្ញាសាផ្តោតលើចំណេះដឹងទូទៅផ្នែកទេសចរណ៍។ ចំពោះវេនសិក្សាវិញ បេក្ខជនអាចសិក្សានៅវេនព្រឹកចាប់ពីម៉ោង៨ ដល់ម៉ោង១១ព្រឹក និងវេនរសៀលចាប់ពីម៉ោង ២ដល់ម៉ោង៥ល្ងាច៕	ភ្នំពេញ៖ ក្រសួងទេសចរណ៍ និងគណៈកម្មាធិការជាតិអ្នកជំនាញទេសចរណ៍ នឹងជ្រើសរើសនិស្សិតដែលចង់រៀនជំនាញកក់សំបុត្រ(Ticketing and Reservation) តាមប្រព័ន្ធ AMADEUS នៅរាជធានី ដោយឥតគិតថ្លៃ។ និស្សិតដែលទទួលបាន ឱកាសនេះ នឹងមានចំណេះដឹង ជំនាញ ដែលស្របតាមស្តង់ដារក្រសួងទេសចរណ៍ និងក្រុមហ៊ុន ACA Travel Tours។ នេះបើតាមសេចក្តីជូនដំណឹង របស់ក្រសួងទេសចរណ៍ ដែលចេញផ្សាយនៅថ្ងៃទី១៦ ខែឧសភា។
សម្រាប់ព្រះករុណា ព្រះមហាក្សត្រ ការបាត់បង់លោក បេអាត រីចឈ្នឺរ ជាការសោកស្តាយដែលមិនអាចបំភ្លេចបាន ដោយព្រះអង្គចាត់ទុកស្ថាបនិកមូលនិធិគន្ធបុប្ផារូបនេះ ជាវេជ្ជបណ្ឌិតដ៏អស្ចារ្យនៅកម្ពុជា ហើយទទួលបាននូវការគោរពយ៉ាងជ្រាលជ្រៅពីពលរដ្ឋកម្ពុជា។ «ស្នាដៃមនុស្សធម៌ដ៏មហិមារបស់គាត់ ទទួលបាននូវការស្ញប់ស្ញែងពីមនុស្សទូទៅ ហើយមន្ទីរពេទ្យគន្ធបុប្ផារបស់លោកនៅភ្នំពេញ និងសៀមរាប នៅតែរក្សាគំរូជាពិសេស»។ ព្រះមហាក្សត្រ ទ្រង់បានកត់សម្គាល់យ៉ាងដូច្នេះ៕	«លោកវេជ្ជបណ្ឌិត បេអាត រីចឈ្នឺរ ជាមហាសប្បុរសជននៃកម្ពុជា។ គាត់ប្រឹងប្រែងយ៉ាងខ្លាំងនារយៈពេល២៦ឆ្នាំកន្លងមក ដើម្បីផ្តល់សេវាព្យាបាល និងវះកាត់កុមារកម្ពុជា»។ នេះបើព្រះរាជចំណាររបស់ព្រះមហាក្សត្រ ព្រះករុណា ព្រះបាទសម្តេចព្រះបរមនាថ នរោត្តម សីហមុនី ទៅកាន់លោក Rene Schwartzenbach ប្រធានមូលនិធិគន្ធបុប្ផា ជុំវិញមរណភាពលោកវេជ្ជបណ្ឌិត បេអាត រីចឈ្នឺរ។
ព្រឹត្តិការណ៍ប្រគំតន្ត្រីផ្សាយផ្ទាល់របស់ស្រាបៀរថៃហ្គ័រ បានចាប់ផ្តើមដំណើរការ កាលពីថ្ងៃអង្គារ ទី១៤ ខែមេសា ដោយមានការចូលរួមសម្តែងពី DJ MAILY និងកំពូលតន្ដ្រីករហ្សាក់ស្ស៊ូហ្វូន Euan Gray ក៏ដូចជាតន្ដ្រីករស្គរ Jim Wilson។ នៅមុនពេលកម្មវិធីសម្តែងទី១ DJ Maily បាននិយាយថា៖ «បញ្ហាវីរុសកូវីដ-១៩ គឺបានប៉ះពាល់ដល់យើងគ្រប់គ្នាតែម្ដង។ ពួកយើងពិតជាអរគុណ ដល់ក្រុមហ៊ុនស្រាបៀរថៃហ្គ័រ ដែលបានរៀបចំព្រឹត្តិការណ៍នេះឡើង សម្រាប់ឲ្យពួកយើងអាចគាំទ្រ និងផ្សារភ្ជាប់ទំនាក់ទំនង ជាមួយនឹងអ្នកគាំទ្ររបស់យើង។ ពួកយើងក៏មានមោទកភាពផងដែរ ដែលអាចជួយគាំទ្រដល់អាជីវករលក់រាយ និងតំណាងចែកចាយ ក៏ដូចជាសង្គមខ្មែរទាំងមូល ផងដែរ»។ កាលពីថ្ងៃព្រហស្បតិ៍ ទី១៦ ខែមេសា អ្នកគាំទ្រជិត២៥ម៉ឺននាក់ បានចូលរួមទស្សនាការសម្តែងតាមអនឡាញ របស់កំពូលតារាចម្រៀងលោក ឆន សុវណ្ណរាជ រួមជាមួយនឹងក្រុមសិល្បករផងដែរ។ ក្រុមហ៊ុនស្រាបៀរថៃហ្គ័រ បានរៀបចំព្រឹត្តិការណ៍ប្រគំតន្ត្រីផ្សាយផ្ទាល់នេះឡើង ដើម្បីចូលរួមគាំទ្រដល់តន្ត្រីករ សិល្បករ តារាល្បីៗ មេចុងភៅ និងអ្នកមានឥទ្ធិពលលើបណ្តាញសង្គម ដែលមិនអាចសម្តែងនៅតាមទីសាធារណៈបាន ក្នុងអំឡុងពេលនេះ។ តាមរយៈការប្រមូលផ្តុំសិល្បករ អ្នកលក់រាយ និងតំណាងចែកចាយ ឲ្យធ្វើការជាមួយគ្នា ក្រុមហ៊ុនស្រាបៀរថៃហ្គ័រ ក៏មានបំណងជួយដល់អាជីវករ ដែលរងផលប៉ះពាលផ្នែកអាជីវកម្មរបស់ខ្លួន ដោយសារតែជំងឺកូវីដ-១៩ផងដែរ។ ក្រុមហ៊ុនស្រាបៀរថៃហ្គ័រ ក៏ចង់ចូលរួមចំណែក ធ្វើឲ្យអ្នកដែលកំពុងតែស្នាក់នៅឯផ្ទះ ក្នុងពេលនេះ ទទួលបានភាពសប្បាយរីករាយ តាមរយៈការសម្តែងដ៏រំភើបអស្ចារ្យ ពីគេហដ្ឋានផងដែរ។ លោក Jeevan អ្នកចាត់ការទូទៅជាន់ខ្ពស់ប្រចាំសាខារបស់ក្រុមហ៊ុនស្រាបៀរថៃហ្គ័រ មានប្រសាសន៍ថា៖ «ក្រុមហ៊ុនរបស់យើង យល់អំពីទុក្ខលំបាកដែលសិល្បករ និងប្រជាពលរដ្ឋដែលត្រូវរក្សាខ្លួនក្នុងផ្ទះ កំពុងជួបប្រទះ ក្នុងស្ថានភាពនេះ។ ហេតុនេះហើយ ទើបបានជា យើងកៀងគរគ្រប់ភាគីទាំងអស់ ឲ្យមកជួយគ្នាទៅវិញទៅមក ក្នុងពេលមានវិបត្តិនេះ»។ ដើម្បីចូលរួមជួយដល់អ្នកលក់រាយ និងដេប៉ូចែកចាយផ្សេងៗ ក្រុមហ៊ុនស្រាបៀរថៃហ្គ័រ ក៏នឹងផ្តល់ថវិកាចំនួន១ម៉ឺន ៥ពាន់ដុល្លារអាមេរិក ជូនដល់សាធារណជនផងដែរ។ ការផ្តល់អំណោយនេះ នឹងត្រូវធ្វើឡើងជាបណ្ណរង្វាន់ (Voucher) ដែលមានតម្លៃជាទឹកប្រាក់៥ដុល្លារ និងអាចយកទៅប្រើប្រាស់ ដើម្បីកម្ម៉ង់ម្ហូបអាហារផ្សេងៗតាមអនឡាញបាន។ លោក Jeevan បានប្រាប់បន្តថា៖ «ជាមួយនឹងកម្មវិធីផ្សាយផ្ទាល់របស់ស្រាបៀរថៃហ្គ័រនេះ សិល្បករ អាចបន្តសម្តែងរបស់ខ្លួន និងទទួលបានប្រាក់ចំណូល ស្របពេលដែលទូរទស្សនិកជន ក៏អាចទស្សនា និងទទួលបានការកម្សាន្តលំដាប់ថ្នាក់លេខ១ ក៏ដូចជាការលើកទឹកចិត្ត និងការណែនាំផ្សេងៗផងដែរ។ នេះគឺជាវិធីសាស្ត្ររបស់យើង ក្នុងការបណ្ដុះសាមគ្គីភាពសង្គម ក្នុងគ្រាដ៏លំបាកនេះ»។ លោកបានបន្ថែមទៀតថា៖ «តាមរយៈមធ្យោបាយនេះ យើងសង្ឃឹមថា នឹងអាចជួយឲ្យគ្រប់គ្នានៅតែអាចរក្សាភាពស្និទ្ធស្នាលនឹងគ្នាបាន។ យើងក៏កំពុងតែជួយដល់អ្នក ដែលកំពុងត្រូវការរក្សាការងារ ជួយដល់អាជីវករ ដែលត្រូវការរក្សាអាជីវកម្មរបស់ពួកគាត់ និងជួយដល់អ្នកដែលកំពុងតែអង្គុយនៅឯផ្ទះ ដែលទន្ទឹងរង់ចាំឲ្យវិបត្តិជំងឺនេះរលាយបាត់ទៅ ផងដែរ»។ ក្រៅពីការប្រគំតន្ត្រីទៅ កម្មវិធីផ្សាយផ្ទាល់របស់ស្រាបៀរថៃហ្គ័រ ក៏នឹងមានជាការបង្ហាញថ្វីដៃចម្អិនម្ហូប បែបអាហារតាមដងផ្លូវ ពីសំណាក់កំពូលចុងភៅ ក៏ដូចជាការសម្តែងសិល្បៈគំនូរ ពីវិចិត្រករដ៏ចំណានប្រចាំប្រទេសកម្ពុជា ផងដែរ។ វគ្គបន្ទាប់នៃកម្មវិធីផ្សាយផ្ទាល់ របស់ស្រាបៀរថៃហ្គ័រ នឹងគ្រោងរៀបចំឡើងនៅថ្ងៃពុធ និងថ្ងៃសុក្រសប្ដាហ៍នេះ ចាប់ពីម៉ោង ៧ យប់តទៅ។ ការសម្តែងតាមអនឡាញនេះ នឹងមានការចូលរួមពីក្រុមតន្ត្រី និងតារាចម្រៀងល្បីៗប្រចាំកម្ពុជាផងដែរ ដូចជាក្រុមតន្ត្រី SMALL WORLD SMALL BAND រួមជាមួយនឹងតារាចម្រៀង ចំរើន សុភា និងក្រុមចម្រៀង P-SAND X BROTHERS។ អ្នកស្នេហាវិស័យសិល្បៈទាំងអស់ ដែលចង់ជ្រាបព័ត៌មានបន្ថែម អាចចូលទៅកាន់ទំព័រ Facebook ផ្លូវការរបស់ថៃហ្គ័របានតាមរយៈ (https://facebook.com/tigerbeerKH)។ ហេតុនេះ ប្រសិនបើលោកអ្នកមានបំណងចូលរួមជួយស្រាបៀរថៃហ្គ័រ ក្នុងគម្រោងនេះ សូមកុំភ្លេចចូលរួមទស្សនា ការផ្សាយផ្ទាល់របស់ស្រាបៀរថៃហ្គ័រ នៅថ្ងៃ ពុធ ទី ២២ ខែ មេសា ចាប់ពីម៉ោង ៧ យប់តទៅ លើទំព័រ Facebook របស់ថៃហ្គ័រ (https://facebook.com/tigerbeerKH)៕ (អត្ថបទពាណិជ្ជកម្ម)	ភ្នំពេញ ថ្ងៃទី១៩ ខែមេសា៖ ប្រជាពលរដ្ឋកម្ពុជាច្រើនជាងកន្លះលាននាក់ បានអនឡាញ ដើម្បីចូលក្នុងកម្មវិធីបែបថ្មី នៃការប្រគំតន្ត្រីរបស់ស្រាបៀរ ថៃហ្គ័រ ខណៈដែលព្រឹត្តិការណ៍នេះ បានប្រមូលផ្តុំតន្ត្រីករ សិល្បករ តារាល្បីៗ មេចុងភៅកំពូលៗ អ្នកមានឥទ្ធិពលលើបណ្តាញសង្គម អ្នកលក់រាយ និងតំណាងចែកចាយ ទាំងអស់ទូទាំងប្រទេសកម្ពុជា ឲ្យចូលរួមសហការគ្នា ដើម្បីប្រយុទ្ធប្រឆាំងនឹងវីរុសកូវីដ-១៩ នៅកម្ពុជា។
កម្មវិធីស្បៀងអាហាររបស់អង្គការសហប្រជាជាតិ (WFP) បានបញ្ជាក់ថា ពិភពលោកកំពុងប្រឈមនឹងគ្រោះអត់ឃ្លានធ្ងន់ធ្ងរ។ យ៉ាងហោចណាស់ប្រជាជន ៤៧លាននាក់ ក្នុងប្រទេសចំនួន ៨១ដែល កំពុងឈរនៅមាត់ច្រកនៃគ្រោះអត់ឃ្លាន។ នេះជាតួរលេខបន្ថែមថ្មី នៅពេលសង្គ្រាមរវាងរុស្ស៊ី និងអ៊ុយក្រែន ដែលសុទ្ធតែជាប្រទេសនាំចេញស្បៀងអាហារយ៉ាងច្រើនទៅបណ្តាប្រទេសក្នុងពិភពលោក ផ្ទុះឡើង។ ការណ៍នេះបានធ្វើឱ្យការផ្គត់ផ្គង់អាហារមានភាពយឺតយ៉ាវ ខណៈតម្លៃអាហារ បានហក់ឡើងខ្លាំង។ ការពិត នៅមុនពេលរីករាលដាលជំងឺកូវីដ-១៩ អត្រាប្រជាជនដែលជួបបញ្ហាខ្វះស្បៀងអាហារមានចំនួនត្រឹម១៣៥លាននាក់ប៉ុណ្ណោះ តែវាបានកើនឡើងទ្វេដង ដល់ទៅ ២៧៦លាននាក់។ ឥឡូវនេះ អត្រាអ្នកគ្មានអាហារបរិភោគអាចនឹងកើនឡើន ៤៧លាននាក់បន្ថែមទៀត បន្ទាប់ពីសង្គ្រាមរុស្ស៊ី និងអ៊ុយក្រែនកើតឡើង។ ជម្លោះគឺជាដើមហេតុដ៏ធំដែលនាំឱ្យពិភពលោកខិតទៅរកគ្រោះអត់ឃ្លាន។ ប្រមាណ ៦០ភាគរយនៃអ្នករងគ្រោះដោយសារភាពអត់ឃ្លាននៅទូទាំងពិភពលោកសុទ្ធតែរស់នៅក្នុងតំបន់រងគ្រោះដោយសង្គ្រាម និងមានជម្លោះ។ ជាក់ស្តែង សង្គ្រាមនៅអ៊ុយក្រែនធ្វើឱ្យប្រជាជនក្នុងស្រុក និងក្រៅស្រុកខ្វះខាតស្បៀងអាហារយ៉ាងខ្លាំង។ ប្រជាជនក្នុងស្រុកត្រូវបាត់បង់ប្រាក់ចំណូល ហើយត្រូវភៀសខ្លួនចេញពីផ្ទះសម្បែង។ ចំណែកប្រជាជនក្រៅស្រុក ក៏ជួបបញ្ហាដែរ ព្រោះប្រទេសកំពុងមានសង្គ្រាមមិនអាចផលិតស្បៀងអាហារបានច្រើនសម្រាប់ផ្គត់ផ្គង់តម្រូវការក្នុងពិភពលោកទេ។ ដោយមានផលិតផលតិច វាបានធ្វើឱ្យតម្លៃកើនឡើងខ្ពស់ទៅតាមតម្រូវការ។ មិនត្រឹមតែកត្តាសង្គ្រាម និងការរីករាលដាលជំងឺកូវីដ-១៩ ឡើយ ដែលនាំឱ្យពិភពលោកធ្លាក់ក្នុងគ្រោះអត់ឃ្លាន វាមានកត្តារួមផ្សំមួយទៀតគឺការប្រែប្រួលអាកាសធាតុយ៉ាងឆាប់រហ័ស ដែលបង្កការខូចខាតដំណាំ និងជីវចម្រុះផ្សេងៗ។ បញ្ហាអាកាសធាតុបានធ្វើឱ្យប្រជាជនប្រហែល ៣០លាននាក់ខ្វះខាតស្បៀងអាហារ។ គួរបញ្ជាក់ថា បណ្ដាប្រទេសអ្នកក្រ គឺជាអ្នកប្រឈមនឹងគ្រោះអត់ឃ្លានខ្លាំងបំផុត ដូចជាយេម៉ែន ស៊ីរី លីបង់ ស៊ូដង់ និងអេត្យូពីជាដើម។ ដើម្បីដោះស្រាយបញ្ហាកង្វះអាហារ WFP បានរៀបចំគម្រោងចំនួន១១៧ នៅតាមតំបន់ប្រឈមហានិភ័យគ្រោះអត់ឃ្លាន។ នៅអាហ្រ្វិក គេបានរៀបចំគម្រោងគាំទ្រសន្តិសុខស្បៀងអាហារដោយការដាំដើមឈើ ស្ដារគុណភាពដីសម្រាប់ដាំដំណាំ ខណៈនៅស៊ូដង់ គេបានបណ្ដុះបណ្ដាលប្រជាជនក្នុងតំបន់ឱ្យចេះចិញ្ចឹមសត្វ។ ស្របគ្នានេះ ជំនួយមនុស្សធម៌ក៏ត្រូវបានផ្តល់ជូនដែរដើម្បីដោះស្រាយបញ្ហាបន្ទាន់ចំពោះមុខ៕	កម្មវិធីស្បៀងអាហារពិភពលោក (WFP) បានព្រមានថា ប្រជាជនពិភពលោកប្រមាណ ៤៧លាននាក់ នៅ ៨១ប្រទេស កំពុងស្ថិតនៅមាត់ទ្វារនៃគ្រោះអត់ឃ្លាន។ បញ្ហាខ្វះស្បៀងអាហារកាន់តែមានសភាពធ្ងន់ធ្ងរឡើង នៅពេលសង្គ្រាមរវាងរុស្ស៊ី និងអ៊ុយក្រែនកើតឡើង ក៏ព្រោះប្រទេសពីរនេះ មានឥទ្ធិពលខ្លាំងផ្នែកស្បៀងអាហារ។ ដើម្បីដោះស្រាយបញ្ហានេះ កម្មវិធីស្បៀងអាហារពិភពលោក បានផ្តល់ជំនួយមនុស្សធម៌ផ្សេងៗ និងបានណែនាំឱ្យប្រជាជនដាំដំណាំ ចិញ្ចឹមសត្វសម្រាប់ផ្គត់ផ្គង់ជីវិតប្រចាំថ្ងៃ។
គួរបញ្ជាក់ថាព្រឹត្តិការណ៍ ពិព័រណ៍រថយន្តប្រចាំឆ្នាំ២០១៨ ត្រូវបានធ្វើឡើងក្នុងគោលបំណងដាក់តាំងបង្ហាញរថយន្តម៉ាកល្បីៗរួមគ្នាដល់សាធារណជនបានទស្សនា និងស្វែងយល់អំពីបច្ចេកវិទ្យា ថ្មីៗ និងមុខងារពិសេសៗរបស់រថយន្តនីមួយៗដែលបានតាំងបង្ហាញ។ ហើយដើម្បីឲ្យពួកគាត់ធ្វើការសម្រេចចិត្តត្រឹមត្រូវក្នុងការទិញរថយន្តមកប្រើប្រាស់ប្រកបដោយសុវត្ថិភាព និងបានយល់ដឹងបន្ថែមពីសារៈប្រយោជន៍ក្នុងការ ទិញរថយន្តពីក្រុមហ៊ុនផ្ទាល់ដែលមានការធានាគុណភាព និងសេវាថែទាំរថយន្តដែលត្រឹមត្រូវ ជៀសវាង ការទិញរថយន្តពីទីផ្សារ នាំ ចូលខុសច្បាប់ដែលគ្មានការធានាលើគុណភាព នេះបើតាមការលើកឡើង របស់ក្រុមហ៊ុនរៀបចំព្រឹតិ្តការណ៍ (DMS) បានថ្លែងប្រាប់អ្នកយកសារព័ត៌មាន ។ ឆ្លៀតក្នុងឱកាសនេះផងដែរ ឯកឧត្ដម គុណ ញឹម បានលើកឡើងថា ខណៈពេលនេះរាជរដ្ឋាភិបាល ពុំមានគោលនយោបាយដើម្បីលុបបំបាត់ឬហាមឃាត់ការនាំចូលរថយន្តប្រើរួចទេ ដោយសព្វថ្ងៃឯកឧត្ដមកំពុងពិចារណាក្នុងការដាក់បន្ទុកបន្ថែមទៅលើការនាំចូលរថយន្តប្រើរួច ដើម្បីកុំមានការនាំចូលរថយន្តដែលចាស់ជ្រុល ដែលប៉ះពាល់ដល់បរិស្ថានក៏ដូចជាសុវត្ថិភាពរបស់អ្នកប្រើប្រាស់ផងដែរ។ ក្នុងនោះ រាជរដ្ឋាភិបាលក៏មានការលើកទឹកចិត្តចំពោះការនាំចូលរថយន្តថ្មី ការលើកទឹកចិត្តមានទម្រង់ច្រើន ហើយការតម្លើងរថយន្តថ្មីមានការបន្ធូរបន្ថយពន្ធ៥០ ភាករយ ការនាំចូលរថយន្តថ្មីពីប្រទេសសមាជិកអាស៊ានពន្ធគយ០ភាគរយហើយ។ រថយន្តប្រើរួច អត់អាចទទួលបានសមទានពន្ធទេ គាត់ត្រូវបង់គ្រប់គឺថាប្រភេទទាំងបីគឺមានពន្ធនាំចូល អាករពិសេស និងវីអេធី គាត់ត្រូវបង់ពេញតែម្ដង។ ដូច្នេះរថយន្តប្រើរួចគាត់មានបន្ទុកត្រូវបង់ពន្ធច្រើនជាង ខ្ញុំថារថយន្តថ្មី បើតម្លើងក្នុងស្រុកយើងមានអនុគ្រោះពន្ធដល់៥០ភាគរយ បើនាំចូលពីប្រទេសសមាជិកអាស៊ាន ពន្ធគយសូន្យ អញ្ចឹងមានសក្កានុពលក្នុងការពង្រីក។» សូមបញ្ចាក់ថានៅក្នុងព្រឹតិ្តការណ៍នេះ មានការចូលរួម និង ការដាក់តាំងបង្ហាញនូវរថយន្តម៉ាកល្បីៗពីសំណាក់ក្រុមហ៊ុនរថយន្តជាច្រើនដូចជា Porchse, Honda, Nissan, Isuzu, Sangyong, Mitsubishi និង Foton ដែលជាសុទ្ធសឹងជារថយន្តម៉ាកល្បី និងកំពុងពេញនិយមនៅក្នុងប្រទេសកម្ពុជា ដោយបានចែករំលែកចំណេះដឹងទាក់ទងទៅនឹងលក្ខណៈពិសេសនិងបច្ចេកវិទ្យាទំនើបៗនៃរថយន្តនាពេលបច្ចុប្បន្ន បន្ថែមពីនេះ ព្រឹត្តិការណ៍ពិព័រណ៍នេះទៀតសោតក៏មានសកម្មភាពផ្សេងៗ ដូចជាការលេងល្បែងកំសាន្តដើម្បីឈ្នះរង្វាន់ ការចែកជូនភេសជ្ជៈនិងនំចំណីដល់អ្នកចូលរួមជាដើម៕ (អត្ថបទពាណិជ្ជកម្ម)	ពិព័រណ៍បង្ហាញរថយន្តដែលនាំចូលដោយក្រុមហ៊ុនធំៗបានដាក់តាំងបង្ហាញរថយន្តរបស់ខ្លួន រួមគ្នាជា លើកដំបូងនៅ រយៈពេលបីថ្ងៃ គឺចាប់ពីថ្ងៃទី ២៣ដល់ថ្ងៃទី២៥ ខែមីនា ឆ្នាំ២០១៨កន្លងទៅនៅផ្សារទំនើបអ៊ីអនម៉លជាន់ផ្ទាល់ដី។ ប្រព្រឹត្តិការណ៍នេះត្រូវបានរៀបចំលោកដោយក្រុមហ៊ុន(DMS)ចាប់ដៃគូរ សហការណ៍ជាមួយក្រុមហ៊ុន BROADCASTING CO., LTD និងផ្សារទំនើបអ៊ីអនម៉ល ក្រោមអធិបតីភាពឯកឧត្ដម គុណ ញឹម អគ្គនាយកនៃអគ្គនាយកដ្ឋានគយនិងរដ្ឋាករកម្ពុជា រួមទាំងលោក កូអ៊ីជីរ៉ូ សេណូ នាយកផ្នែកទីផ្សារនិងផ្នែកលក់នៃផ្សារទំនើបអ៊ីអនភ្នំពេញ និង លោក ម៉ាយឃើល វិតធើ ប្រធានគណៈកម្មាធិការយានយន្តនៃសភាពាណិជ្ជកម្មអឹរ៉ុប(EUROCAM) និងជាសមាជិកនៃក្រុមប្រឹក្សាភិបាលនៃសហព័ន្ធឧស្សាហកម្មយានយន្តកម្ពុជា(CAIF)។
មរណភាពរបស់ពេទ្យស្ម័គ្រចិត្តប្រយុទ្ធប្រឆាំងជំងឺកូវីដ-១៩ អ៊ឹម ស្រីនិ ក្នុងវ័យត្រឹម ២៨ ឆ្នាំ បានក្លាយជារឿងសោកសង្រេងបំផុតសម្រាប់គ្រួសារ និងពលរដ្ឋកម្ពុជាទូទៅ។ យ៉ាងណាមិញ វីរភាព និងការប្រឹងប្រែងមិនរអែងនឹងភាពនឿយហត់ចំពោះការងារជាគ្រូពេទ្យស្ម័គ្រចិត្ត និងសង្គ្រោះអ្នកជំងឺនឹងបន្តស្ថិតនៅជាដរាប។ មានស្រុកកំណើត និងរស់នៅក្នុងខេត្តព្រះសីហនុ យុវតី អ៊ឹម ស្រីនិ បានបញ្ចប់ការសិក្សាបរិញ្ញាបត្ររងផ្នែកសម្ភពនៅសាលាមធ្យមសិក្សាសុខាភិបាលភូមិកាតកំពត ក្នុងឆ្នាំ២០១៨។ ក្នុងអំឡុងពេលសិក្សា ស្រីនិ បានចូលបម្រើការជាបុគ្គលិកស័្មគ្រចិត្តផ្នែកខាងទទួលណែនាំអ្នកជំងឺនៅមន្ទីរពេទ្យបង្អែកខេត្តព្រះសីហនុ រហូតដល់បានក្លាយទៅជាបុគ្គលិកជាប់កិច្ចសន្យានៅមន្ទីរពេទ្យបង្អែកខេត្តព្រះសីហនុក្នុងឆ្នាំ ២០១៩។ ស្រីនិ ជាយុវតីម្នាក់ដែលមានឆន្ទៈខ្ពស់ ឧស្សាហ៍ព្យាយាម ចេះយកអាសារអ្នកដទៃ និងពូកែអត់ធ្មត់បំផុត។ ចំណែកការជ្រើសរើសការងារជាគ្រូពេទ្យ គឺ ជាបំណងប្រាថ្នារបស់នាង តាំងពីតូចមក។ នេះ បើតាមការរៀបរាប់របស់លោក លោក អ៊ឹម សម្ផស្ស ដែលត្រូវជាបងប្រុសបង្កើតរបស់យុវតី ស្រីនិ។ «តាំងពីតូចមកគាត់មានឆន្ទៈស្រឡាញ់ និងចង់ជួយមនុស្ស។ គាត់តែងតែប្រាប់ ប៉ាម៉ាក់ ថាគាត់ចង់ធ្វើជាពេទ្យគាត់ចង់ជួយគេ។ គាត់ឧស្សាហ៍ណាស់ ហើយមិនដែលឱ្យអ្នកណាមកលំបាកជាមួយទេ។ គាត់ចូលចិត្តជួយគេ ទោះរវល់យ៉ាងណាក៏ដោយក៏ឆ្លៀតដែរ។ គាត់ក៏ជាមនុស្សពូកែទ្រាំផងដែរ ពេលខ្លះគាត់ឈឺក៏គាត់មិនចង់ឱ្យគេដឹងដែរ»។ លោក សម្ផស្ស លើកឡើងបែបនេះ។ ក្នុងតួនាទីជាគ្រូពេទ្យម្នាក់ អ្វីដែលធ្វើឲ្យ ស្រីនិ រីករាយ និងមានមោទនភាពបំផុតនោះគឺ ការជួយមនុស្សនៅជុំវិញខ្លួនដែលកំពុងត្រូវការជំនួយ។ «ស្រីនិ ធ្លាប់ប្រាប់ថាការងាររបស់នាងមានន័យណាស់ និងជាសិទ្ធិពិសេសមួយដែលអាចជួយមនុស្សកំពុងត្រូវការជំនួយ»។ លោក សម្ផស្សបន្ថែមដូច្នេះ មុននឹងបន្តថា ស្រីនិ ក៏តែងបង្ហាញក្តីស្រលាញ់ និងពេញចិត្តខ្លាំងចំពោះការងារជាពេទ្យឆ្មបផងដែរ ដ្បិតថា នាងបានរួមចំណែកជួយបង្កើតជីវិតថ្មី។ នៅដើមឆ្នាំ ២០២០ នៅពេលផ្ទុះឡើងនូវជំងឺកូវីដ-១៩ ជាលើកដំបូងនៅខេត្តព្រះសីហនុ យុវតីរូបនេះបានសម្រេចចិត្តចូលបំពេញការងារជាគ្រូពេទ្យស្ម័គ្រចិត្ត ក្នុងបុព្វហេតុចូលរួមប្រយុទ្ធប្រឆាំងនឹងការរាលដាលនៃជំងឺនេះក្នុងសហគមន៍របស់ខ្លួន។ នៅដើមឆ្នាំ ២០២១ ស្រីនិ បានទទួលក្របខណ្ឌរដ្ឋក្នុងក្រសួងសុខាភិបាល។ មានសមាជិកគ្រួសារដែលបំពេញការងារជាគ្រូពេទ្យជួរមុខ ជាក្តីបារម្ភធំបំផុតមួយរបស់ក្រុមគ្រួសារស្រីនិ។ ទោះក្តីបារម្ភធំហួសនឹងថ្លែងក៏ដោយ បើតាមលោក សម្ផស្ស ឪពុកម្តាយ រួមជាមួយរូបលោកផង មិនហ៊ានជំទាស់ ឬឃារឃាំងឆន្ទៈនិងបំណងរបស់កូន និងប្អូនស្រី ខ្លួនទេ។ «យើងមិនបានជំទាស់ការសម្រេចចិត្តរបស់គាត់ទេ ប៉ុន្តែប្រាប់គាត់ឱ្យប្រយ័ត្ន។ គាត់មានឆន្ទៈមួយថាគាត់ត្រូវតែទៅ ព្រោះគាត់ចូលចិត្តជួយគេ ចង់សង្រ្គោះគេ។ បើមានឳកាសហើយគាត់ប្រាប់ថា គាត់ត្រូវតែចូលរួម»។ លោក សម្ផស្ស បញ្ជាក់ដូច្នេះ។ លោក សម្ផស្ស បានរៀបរាប់ឲ្យដឹងទៀតថា ការបំពេញការងារនៅមន្ទីរពេទ្យផង និងឆ្លៀតមកធ្វើជាពេទ្យជួរមុខផង គឺជារឿងដែលហត់នឿយបំផុតមួយសម្រាប់ប្អូនស្រីលោក។ ប៉ុន្តែ ស្រីនិ មិនដែល ត្អូញត្អែរសោះឡើយថា ខ្លួនហត់នឿយ។ «ពេលខ្លះអីនៅប្រជុំដល់ម៉ោង២ភ្លឺ ឬ៣ភ្លឺ ជាមួយថ្នាក់ដឹកនាំក៏គាត់មិនដែលត្អូញដែរ។ ពេលខ្លះសឹងថា មួយថ្ងៃនឹងអត់បានគេងសោះក៏មាន»។ លោកបន្ថែមដូច្នេះ។ លោក ជុំ រ៉ា ជាអ្នកគ្រប់គ្រងប្រព័ន្ធទិន្នន័យ និងជាវេជ្ជបណ្ឌិតនៅមន្ទីរពេទ្យបង្អែកខេត្តព្រះសីហនុ ហើយក៏ត្រូវជាគ្រូបណ្តុះបណ្ដាល ស្រីនិ ផងនោះ ចាត់នាង ស្រីនិ គឺជាធនធានមនុស្សក្នុងវិស័យសុខាភិបាលដែលកម្រម្នាក់។ លោកកោតសរសើរនាងមិនដាច់ពីមាត់ថា ជាសិស្ស និងជាបុគ្គលិកម្នាក់ដែលឧស្សាហ៍ប្រឹងប្រែងសិក្សារៀនសូត្រ និងធ្វើការជាងបុគ្គលិកដទៃ។ «ខ្ញុំពេញចិត្តគាត់ណាស់។ សឹងតែ១០០ភាគរយមិនងាយមានអ្នកណាតស៊ូសង្វាតនឹងការងារដូចគាត់ទេ ក្នុងចំណោមបុគ្គលិករបស់ខ្ញុំ ប្រហែលជាង ២០០នាក់»។ លោក ជុំ រ៉ា និយាយដូច្នេះ។ បើតាមលោក ជុំរ៉ា នៅមន្ទីរពេទ្យបង្អែកខេត្តព្រះសីហនុ ស្រីនិ បានបំពេញការងារជាអ្នកទទួលអ្នកជំងឺ ឆ្លាស់វេនគ្នាចាប់ពីថ្ងៃចន្ទដល់ថ្ងៃអាទិត្យ។ នៅថ្ងៃទំនេរនាងទៅជួយការងារនៅក្នុងផ្នែកសម្ភពជាមួយនឹងប្រពន្ធរបស់លោក។ ការងារមួយទៀតរបស់ស្រីនិ គឺជាជំនួយការរបស់លោកផ្ទាល់ ដែលភាគច្រើន នាងមកជួយលោកនៅចុងខែ។ ចំណែកការងារមួយទៀតដែល ស្រីនិ ទទួលខុសត្រូវដែរនោះ គឺជាអ្នកកាន់ម៉ាស៊ីនស្កេនឆ្អឹង និងក្បាលជាដើម។ ទាក់ទិននឹងការសម្រេចចិត្តចូលរួមជាគ្រូពេទ្យស្ម័គ្រចិត្តរបស់ ស្រីនិ លោក ជុំ រ៉ា បានលើកឡើងថា ដំបូងលោកមិនគាំទ្រឡើយ ដោយសារការងារជាគ្រូពេទ្យជួរមុខ វាគ្រោះថ្នាក់ខ្លាំង។ ម្យ៉ាងវិញ ទៀតនោះ ស្រីនិ កំពុងបំពេញការងារច្រើនណាស់ទៅហើយ។ បើតាមលោក ជុំ រ៉ា ការសម្រេចចិត្តជាគ្រូពេទ្យស្ម័គ្រចិត្ត បានក្លាយទៅជាការងារទីប្រាំរបស់យុវតី ស្រីនិ។ យ៉ាងណាមិញ ដោយសារតែ ស្រីនិ បានបង្ហាញការប្ដេជ្ញាចិត្តខ្ពស់ចំពោះអ្វីដែលនាងកំពុងធ្វើ លោក ក៏លែងជំទាស់ទៀត។ ចាប់ពីដើមឆ្នាំ ២០២០ មក ស្រីនិ បានបន្តបំពេញការងាររបស់ខ្លួនជាទៀតទាត់ក្នុងតួនាទីជាគ្រូពេទ្យជួរមុខ។ ជាអកុសល និងមិននឹកស្មានដល់ គឺ យប់ថ្ងៃ ៣០ ខែសីហា ឆ្នាំ ២០២១ ស្រីនិ បានទទួលមរណភាពដោយសារជំងឺកាចសាហាវនេះ។ បើតាមការបញ្ជាក់របស់លោកស្រី លឹម សាមាន ប្រធានមន្ទីរសុខាភិបាលខេត្តព្រះសីហនុ ស្រីនិបានទទួលមរណភាពបីថ្ងៃបន្ទាប់ពីត្រូវបានបញ្ជូនទៅសម្រាកព្យាបាលជំងឺនៅមណ្ឌលព្យាបាលព្រីមៀរសែនសុខ នៅរាជធានីភ្នំពេញ។ យ៉ាងណាក៏ដោយ ជុំវិញការស្លាប់របស់ ស្រីនិ មិនមានការបកស្រាយជាក់លាក់ណាមួយពីបញ្ហាសុខភាពរបស់នាងឡើយ។ នៅពេលសួរថា តើ ស្រីនិ ធ្លាប់មានជំងឺប្រចាំកាយពីមុនមកទេ បានជាសុខភាពនាងវិវត្តទៅរកធ្ងន់ធ្ងរបែបនេះ ជាសមាជិកគ្រួសារផ្ទាល់ លោក សម្ផស្ស បញ្ជាក់ថា ស្រីនិ មានសុខភាពល្អធម្មតា។ ប៉ុន្តែលោកយល់ថា វាអាចបណ្តាលមកពីនាងខំធ្វើការហួសកម្លាំង ទើបសុខភាពទ្រុឌទ្រោម។ ក្រោយស្លាប់ សាកសពរបស់ស្រីនិ ត្រូវបានអាជ្ញាធរខេត្ត និងក្រុមគ្រួសារ សម្របសម្រួលដឹកជញ្ជូនពីភ្នំពេញយកទៅបូជានៅខេត្តព្រះសីហនុ។ ដោយសារ អំឡុងពេលធ្វើការងារស័្មគ្រចិត្ត នាងបានជួយថែទាំអ្នកជំងឺកូវីដច្រើននាក់ អ្នកជំងឺទាំងនោះបានមកចូលរួមពិធីបុណ្យសពរបស់ស្រីនិ ដើម្បីបង្ហាញការគោរពដឹងគុណ និងរំលែកទុក្ខដល់ក្រុមគ្រួសារ បើទោះជាត្រូវចូលរួមពីចម្ងាយដើម្បីគោរពតាមគោលការណ៍រក្សាគម្លាតក៏ដោយ។ លោក សម្ផស្ស បានបញ្ជាក់បែបនេះ។ លោក ជុំ រ៉ា ឯណោះវិញ រៀបរាប់បានបង្ហាញអារម្មណ៍សោកស្តាយពន់ពេកចំពោះការស្លាប់របស់ស្រីនិ ដែលខ្លួនចាត់ទុកដូចក្មួយបង្កើតដែរ ដោយសារលោកបានណែនាំ បណ្តុះបណ្តាល និងបង្ហាត់បង្រៀនតាំងពី ស្រីនិ នៅជានិស្សិត។ «ខ្ញុំមានមោទនភាពណាស់ចំពោះក្មួយស្រី ដែលថ្នាក់ដឹកនាំមន្ទីរពេទ្យ ដឹកនាំខេត្ត និងក្រសួងសុខាភិបាលអីចូលរួមជួយធ្វើបុណ្យសពគាត់ ឱ្យតម្លៃដល់ក្មួយខ្ញុំដែលបានលះបង់»។ នេះជាការរៀបរាប់របស់លោក ជុំរ៉ា។ ទាក់ទិននឹងការបាត់ជីវិតរបស់ ស្រីនិ ដែរ លោកស្រី សាមាន ចាត់ទុកថា វាជារឿងដ៏គួរឱ្យសោកស្តាយបំផុតមួយ។ លោកស្រី សាមាន រៀបរាប់បែបនេះ៖ «ស្រីនិ បានចូលរួមប្រយុទ្ធប្រឆាំងកូវីដ-១៩ជាមួយយើង តាំងពីខេត្តព្រះសីហនុមានការផ្ទុះនៅការឆ្លងរាលខ្លាំងមកម្លេះ។ ពួកយើងនឹងចង់ចាំការលះបង់ដ៏មហិមារបស់គាត់ជានិច្ច»។ ចំណែកលោក ម៉ម ប៊ុនហេង រដ្ឋមន្រ្តីក្រសួងសុខាភិបាលឯណោះវិញ បានចាត់ទុកមរណភាពរបស់ ស្រីនិ គឺជាការបាត់បង់នូវបុគ្គលិកសុខាភិបាលមួយរូប ដែលបានលះបង់កម្លាំងកាយ ចិត្ត ក្នុងការរួមចំណែកថែទាំអ្នកជំងឺកូវីដ-១៩៕	ដោយ តេង យ៉ាលីរ៉ូហ្ស៊ី
នៅថ្ងៃទី២៨ សីហា គណៈកម្មាការចំពោះកិច្ចចាក់វ៉ាក់សាំងបង្ការជំងឺកូវីដ-១៩ បានប្រគល់អំណោយរបស់សម្ដេច ហ៊ុន សែន ដល់លោកតា-លោកយាយអាយុលើស ១០០ឆ្នាំ នៅខេត្តព្រះវិហារ។ លោកស្រី ឱ វណ្ណឌីន រដ្ឋលេខាធិការ និងជាអ្នកនំាពាក្យក្រសួងសុខាភិបាល បានលើកឡើងថា ក្នុងយុទ្ធនាការចាក់វ៉ាក់សាំងកូវីដ-១៩ ជូនពលរដ្ឋ រយៈពេល៦ខែនេះ គឺមានមនុស្សចាស់អាយុលើស ១០០ឆ្នាំ ចំនួន ៨៩ អង្គ/នាក់ហើយ ដែលបានស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩ ក្នុងនោះមានមនុស្សវ័យចាស់ជាស្ត្រីចំនួន ៥៦នាក់។ បើតាមរដ្ឋលេខាធិការរូបនេះ មនុស្សចាស់អាយុលើស១០០ឆ្នាំទាំង៨៩អង្គ/នាក់នោះ សុទ្ធសឹងតែជាអ្នកស្ម័គ្រចិត្តចាក់វ៉ាក់សាំងដោយខ្លួនឯង។ លោកតា-លោកយាយមានអាយុលើសពី១០០ឆ្នាំដែលបានស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩នេះ បានទទួលអំណោយពីសម្ដេចហ៊ុន សែន ក្នុងម្នាក់ៗថវិកាចំនួន ៣លានរៀល ព្រមទាំងសម្ភារជាគ្រឿងឧបភោគ បរិភោគមួយចំនួនថែមទៀត។ ជាមួយគ្នានេះ នៅថ្ងៃទី២៨ សីហាកម្ពុជា ក៏បានរកឃើញអ្នកចាក់វ៉ាក់សាំងបង្ការជំងឺកូវីដ-១៩ ទី៩លានដែរ គឺលោកយាយវ័យ៧៦ឆ្នាំរស់នៅខេត្តត្បូងឃ្មុំ។ ជនទី៩លានរូបនេះ នឹងទទួលបានថវិកាចំនួន១០លានរៀលនិងសម្ភារមួយចំនួនពីសម្ដេច ហ៊ុន សែន។ គិតត្រឹមថ្ងៃទី២៨ ខែសីហា កម្ពុជាមានពលរដ្ឋចំនួនជាង១០លាននាក់ហើយ ដែលបានស្ម័គ្រចិត្តចាក់វ៉ាក់សាំងកូវីដ-១៩។ ក្នុងចំណោមអ្នកចាក់វ៉ាក់សាំងកូវីដ-១៩ជាង១០លាននាក់នោះ គឺមានជាង៨,៣លាននាក់ ដែលបានចាក់វ៉ាក់សាំងកូវីដ-១៩ទាំង២ដូស និងមានជាង៥៨ម៉ឺននាក់ ចាក់វ៉ាក់សាំងកូវីដ-១៩ដូសទី៣ ឬដូសជំរុញ៕	ភ្នំពេញ៖ គិតត្រឹមថ្ងៃទី២៨ សីហានេះកម្ពុជា បានរកឃើញមនុស្សអាយុលើស ១០០ឆ្នាំ ចំនួន ៨៩អង្គ/នាក់ហើយ ដែលបានស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩។នេះបើតាមលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលប្រាប់អ្នកសារព័ត៌មានក្នុងឱកាសប្រគល់អំណោយរបស់សម្តេច ហ៊ុន សែនដល់លោកតា-លោកយាយ នៅខេត្តព្រះវិហារ កាលពីថ្ងៃទី២៨ សីហា។ នៅថ្ងៃដដែលនេះកម្ពុជា ក៏រកឃើញអ្នកចាក់វ៉ាក់សាំងកូវីដ-១៩ ទី៩លានដែរ ជាស្ត្រីវ័យ៧៦ឆ្នាំ រស់នៅខេត្តត្បូងឃ្មុំ។
របាយការណ៍ថ្មីមួយដែលបានចេញផ្សាយនៅថ្ងៃទី១៥ ខែកក្កដា ដោយអង្គការសុខភាពពិភពលោក (WHO) និងអង្គការ UNICEF បានលើកឡើងថា កុមារ២៥លាននាក់ ក្នុងឆ្នាំ ២០២១ បានខកខានការចាក់វ៉ាក់សាំងប្រឆាំងនឹងជំងឺខាន់ស្លាក់ តេតាណូស ក្អកមាន់ និងកញ្ជ្រឺលជាដើម ដែលធ្វើឱ្យធ្លាក់ចុះប្រព័ន្ធភាពស៊ាំក្នុងសង្គម។ «នេះជាការប្រកាសអាសន្នពណ៌ក្រហមសម្រាប់សុខភាពកុមារ»។ លោកស្រី Catherine Russell នាយកប្រតិបត្តិអង្គការ UNICEF បានថ្លែងបែបនេះក្នុងរបាយការណ៍ដដែល។ អង្គការ UNICEF បានពន្យល់ថា ការធ្លាក់ចុះនៃចំនួនកុមារចាក់ដែលបានវ៉ាក់សាំងក្នុងឆ្នាំ ២០២១ ជាការធ្លាក់ចុះដ៏ធំបំផុតមិនធ្លាប់មានតាំងពីដើមទសវត្សរ៍ឆ្នាំ២០០០ មក។ នេះដោយសារជំងឺកូវីដ-១៩ ធ្វើឱ្យធ្លាក់ចុះសេដ្ឋកិច្ច និងបង្កការរាំងស្ទះដល់យុទ្ធនាការចាក់វ៉ាក់សាំងបង្ការជំងឺនានាក្នុងឆ្នាំ២០២១ ថែមទៀត។ ទិន្នន័យក្នុងរបាយការណ៍បានបង្ហាញថា ចំនួនកុមារដែលមិនបានទទួលការចាក់វ៉ាក់សាំងសោះ បានកើនឡើង៣៧ភាគរយចន្លោះឆ្នាំ ២០១៩ ទៅ ២០២១ ដែល ភាគច្រើនរស់នៅក្នុងប្រទេសដែលមានចំណូលទាប និងមធ្យមដូចជាអេត្យូពី ឥណ្ឌា ឥណ្ឌូណេស៊ី នីហ្សេរីយ៉ា និងហ្វីលីពីនជាដើម។ កុមារសឹងតែទាំងអស់ចាំបាច់ត្រូវចាក់វ៉ាក់សាំងបង្ការជំងឺជាច្រើនដើម្បីមិនឱ្យផ្ទុះការរាលដាលជាថ្មី។ ជាក់ស្ដែង ជំងឺកញ្ជ្រឹល ជាជំងឺដែលត្រូវការការចាក់វ៉ាក់សាំង តែដោយសារយុទ្ធនាការចាក់វ៉ាក់សាំងត្រូវបានរាំងស្ទះ ករណីថ្មីបានកើនឡើង៤០០ភាគរយ នៅទ្វីបអាហ្វ្រិក ក្នុងឆ្នាំ ២០២២។ លើសពីនេះ ជំងឺមានវ៉ាក់សាំងបង្ការដទៃទៀតដូចជាគ្រុនស្វិតដៃជើងក៏ការកើនឡើងដែរ៕	នៅឆ្នាំ២០២១ កុមារប្រហែល ២៥លាននាក់នៅជុំវិញពិភពលោកបានខកខានការចាក់វ៉ាក់សាំងបង្ការជំងឺនានា ដោយសារការរំខានពីការរាលដាលជំងឺកូវីដ-១៩។ ការខនខានចាក់វ៉ាក់សាំងមូលដ្ឋានចំពោះកុមារនេះ នឹងបង្កឱ្យជំងឺផ្សេងៗដែលគំរាមកំហែងដល់ជីវិតផ្ទុះឡើងវិញ។ នេះបើតាមការចុះផ្សាយរបស់អង្គការសុខភាពពិភពលោក (WHO) កាលពីថ្ងៃទី១៥ ខែកក្កដា។
លោក ហ៊ុន ច័ន្ទរាជ្យ គ្រូបង្វឹកនិងជាម្ចាស់ក្លិប Cambodian Top Team ដាក់គោលការណ៍ទទួលកីឡាករវ័យក្មេងជំនាន់ក្រោយដើម្បីស្នងតំណែងគុនខ្មែរ និង គុនចម្រុះក្នុងគោលដៅទៅប្រកួតលើកឆាកអន្តរជាតិឲ្យកាន់តែមានលទ្ធផលល្អប្រសើរ។ ម្ចាស់ក្លិប Cambodian Top Team ប្រាប់ថា៖«បាទបង... យើងហាត់សុខភាពផង ប៉ុន្តែ មិនភ្លេចចំពោះកូនសិស្សអាជីពនោះទេ។ កូនសិស្សអាជីពខ្ញុំទទួលហាក់រើសបន្តិច មិនមែនចេះតែយកៗទេ។ បច្ចុប្បន្ន ខ្ញុំមានកីឡាករវ័យក្មេង ៣ នាក់ដែលមើលទៅមានទេពកោសល្យល្អ។ ឥឡូវនេះមានកូនសិស្សក្មេង មត្ស្យ ច័ន្ទរាជ្យ ទើបអាយុ ១០ ឆ្នាំ ប៉ុន្តែឡើងប្រកួតបានចំនួន ៤ ដង ឈ្នះ ២ និង ចាញ់ ២ដង។ គេមានវ៉ៃមានក្បាច់ល្អ និង ទេពកោសល្យល្អ»។ ការដាក់គោលដៅរើសកីឡាករក្មេងៗនេះ ដើម្បីបន្ថែមពីលើកូនសិស្សដែលមានស្រាប់ ដូចជា រិន សារ័ត្ន, អរុណា ច័ន្ទរាជ្យ, ឡុង ឡា, ស៊ឹម ប៊ុនស្រ៊ន់, មាស ម៉ើ, និង ចាន់ សំអាត ជាដើម។ គ្រូបង្វឹកដដែលសង្កត់ធ្ងន់ថា ៖«ក្មេងៗខ្លះ គេចង់ហាត់ណាស់ហើយអាណាព្យាបាលក៏ចង់ឲ្យហ្វឹកហាត់ដែរ ប៉ុន្តែ ពួកគេធ្វើតេស្តធ្លាក់ ដូច្នេះខ្ញុំសម្រេចអត់យកមកហាត់ទេ។ មិនថាឥឡូវ ឬ ឆ្នាំថ្មី ខ្ញុំនៅបន្តរើសកុមារតូចៗមកហ្វឹកហាត់ទៀតនៅក្លិបរបស់ខ្ញុំជាបន្តបន្ទាប់បើសិនមានដុង»។ ជាមួយគ្នានោះ កីឡាករវ័យក្មេង មត្ស្យ ច័ន្ទរាជ្យ មានត្រឹមវ័យ ១០ ឆ្នាំមកពីស្រុកសំរោងទងខេត្តកំពង់ស្ពឺបានបង្ហើបថា៖«ឳពុកម្ដាយរបស់ខ្ញុំស្រលាញ់ប្រដាល់ គាត់ជំរុញខ្ញុំហ្វឹកហាត់។ ខ្ញុំចង់ល្បីដូច សុខ ធី ព្រោះគាត់ខ្លាំង ហើយ ខ្ញុំចង់ចេញទៅប្រកួតនៅក្រៅប្រទេសដូចគាត់ដែរ។ ខ្ញុំមកហាត់នៅក្លិបប្រហែល ១ ឆ្នាំមកហើយ។ ខ្ញុំចង់ឡើងប្រកួត ហើយសប្បាយចិត្ត»។ ក្រៅពីបង្ហាត់កីឡាករអាជីព Cambodian Top Team ក៏កំពុងបង្ហាត់កូនសិស្សដែលមកហាត់សុខភាពជាង ៣០ នាក់ផងដែរជារៀងរាល់ថ្ងៃនាពេលល្ងាចដល់ម៉ោង ៨ យប់បន្ទាប់កូនសិស្សអាជីពហ្វឹកហាត់ចាប់ពីម៉ោង ៤ រសៀលដល់ម៉ោង ៦ ល្ងាច។ ថ្មីៗនេះ លោក ហ៊ុន ច័ន្ទរាជ្យ មិនត្រឹមតែរវល់ច្រើនក្នុងការបង្ហាត់កូនសិស្សទេ ប៉ុន្តែថែមទាំងមមាញឹកក្នុងតួនាទី Promoter នាំកីឡាករទៅប្រកួតនៅក្រៅប្រទេស ដូចជាថៃ , មីយ៉ាន់ម៉ា និង កម្មវិធី ONE Championship ជាដើម។ ក្លិប Cambodian Top Team ត្រូវបានបង្កើតឡើងយដោយលោក ហ៊ុន ច័ន្ទរាជ្យ នៅឆ្នាំ ២០១៣ ដែលមានអាសយដ្ឋានបច្ចុប្បន្ននៅផ្ទះលេខ #2s ផ្លូវលេខ ៤៦៨ សង្កាត់ទួលទំពូង១ ខណ្ឌ ចំការមនរាជធានីភ្នំពេញ ដោយទំហំទទឹង ១៤ ម៉ែត្រ និង បណ្ដោយ ៣៥ ម៉ែត្រ។ បើមានកូនសិស្សចង់ហ្វឹកហាត់អាជីព ឬ ហាត់ដើម្បីសុខភាពមាំមួន ឬ ចង់ចេះក្បាច់គុន សូមទាក់ទងតាមរយៈលេខទូរសព្ទពីរខ្សែ មានភាសាខ្មែរ 012 282 282 និង និយាយជាភាសាអង់គ្លេសតាមរយៈលេខ 089 333 705។ កម្មវិធីបន្ទាប់ សូមកុំភ្លេចទស្សនា កម្មវិធីប្រកួតបន្ទាប់នៅ ONE: DAWN OF VALOR នៅថ្ងៃទី ២៥ តុលាខាងមុខពីប្រទេស ឥណ្ឌូណេស៊ី ចាប់ពី ៧ល្ងាចតទៅ (ម៉ោងកម្ពុជា) តាមរយៈ https://www.facebook.com/ONEChampionship/ , ONE Super App , YouTube: https://www.youtube.com/user/OneFCMMA និង ផ្សាយបន្តផ្ទាល់ដោយ CBS៕	អត្ថបទ៖ ស៊ីធី
ការប្រកាសគាំទ្ររបស់លោក Yoon Suk-yeol ធ្វើឡើងក្រោយកិច្ចប្រជុំជាមួយមន្ត្រី និងកីឡាករបាល់ទាត់កូរ៉េខាងត្បូង ពោលគឺនៅមុនពេលការប្រកួតមិត្តភាពរវាងជម្រើសជាតិកូរ៉េខាងត្បូង ជាមួយប្រេស៊ីលដែលក្រុមភ្ញៀវឈ្នះម្ចាស់ផ្ទះ ៥-១ នៅរាត្រីថ្ងៃទី២ ខែមិថុនា។ ដោយមានការស្នើពីលោក Chung Mong-gyu ប្រធានសហព័ន្ធកីឡាបាល់ទាត់កូរ៉េខាងត្បូង (KFA) និងលោក Lee Young-pyo អតីខ្សែការពារ Tottenham Hotspur ប្រធានាធិបតីកូរ៉េខាងត្បូងថ្មី បានបញ្ជាឱ្យរដ្ឋមន្ត្រីកីឡារបស់ខ្លួនព្យាយាមធ្វើការជុំវិញការដេញថ្លៃរៀបចំកីឡាតំបន់អាស៊ីនេះ ដោយធានាប្រព្រឹត្តទៅដោយរលូន។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ ចិនកាលពីពាក់កណ្តាលខែឧសភា បានដកខ្លួនចេញពីការធ្វើម្ចាស់ផ្ទះការប្រកួត Asian Cup ឆ្នាំ ២០២៣ ដោយសារស្ថានភាពជំងឺកូវីដ-១៩ នៅក្នុងប្រទេសកើនឡើងវិញ។ កាលពីថ្ងៃទី៣១ ខែឧសភា សហព័ន្ធកីឡាបាល់ទាត់អាស៊ី (AFC) បានអញ្ជើញសមាជិកដើម្បីចូលរួមការដេញថ្លៃរៀបចំការប្រកួតកីឡាប្រចាំតំបន់អាស៊ីសារជាថ្មី។ កាលបរិច្ឆេទផុតកំណត់ការដាក់ស្នើដេញថ្លៃនឹងត្រូវត្រឹមថ្ងៃទី៣០ ខែមិថុនា។ យ៉ាងណាក៏ដោយ សហព័ន្ធកីឡាបាល់ទាត់ជប៉ុន (JFA) បាននិយាយកាលពីខែមុនថា ខ្លួនត្រូវបានទាក់ទងក្រៅផ្លូវការអំពីលទ្ធភាពនៃការជំនួសប្រទេសចិនដើម្បីធ្វើម្ចាស់ផ្ទះ Asian Cup ឆ្នាំក្រោយ។ សូមបញ្ជាក់ថា កូរ៉េខាងត្បូងខកខានធ្វើម្ចាស់ផ្ទះការប្រកួតវគ្គផ្តាច់ព្រ័ត្រ Asian Cup ចាប់តាំងពីប្រទេសនេះបានសិទ្ធិរៀបចំលើកដំបូងកាលពីឆ្នាំ ១៩៦០ ជាលើកដំបូង។ កូរ៉េខាងត្បូងឈ្នះជើងឯក Asian Cup ២លើកនៅឆ្នាំ ១៩៥៦ និង១៩៦០។ ជប៉ុនឈ្នះច្រើនជាងគេចំនួន៤លើក តាមពីក្រោយដោយអារ៉ាប៊ីសាអូឌីត និងអ៊ីរ៉ង់៣ដងដូចគ្នា។ ម្ចាស់ជើងឯកឆ្នាំ២០១៩ កាតាឈ្នះមួយលើក ដូចកូវែត អូស្ត្រាលី អ៊ីស្រាអែល និងអ៊ីរ៉ាក់ដែរ៕	ប្រធានាធិបតីកូរ៉េខាងត្បូងថ្មីលោក យូន សុកយ៉ល បានផ្តល់ការគាំទ្រពេញទំហឹងដើម្បីឱ្យកូរ៉េខាងត្បូងធ្វើម្ចាស់ផ្ទះ Asian Cup ឆ្នាំ ២០២៣ ជំនួសចិន ដែលបានបោះបង់សិទ្ធិរៀបចំព្រឹត្តិការណ៍នេះដោយសារជំងឺកូវីដ-១៩។ នេះបើតាមការប្រកាសរបស់ការិយាល័យប្រធានាធិបតីកូរ៉េខាងត្បូងនៅថ្ងៃទី៣ ខែមិថុនា។
លោក ដោក ប៊ុនថុន បានបញ្ជាក់ថា ទឹកហូរកាត់ផ្លូវលេខ៥ ឡើងដល់កម្ពស់កន្លះម៉ែត្រ កាលពីថ្ងៃទី២២ ខែកក្កដា ត្រង់ឃុំលង្វែក និងឃុំស្វាយ ដែលស្ថិតក្នុងខេត្តកំពង់ឆ្នាំ និងកំពង់ស្ពឺ ហើយបានស្រកនៅត្រឹម២តឹកវិញ នៅម៉ោង១១នាទីព្រឹក ថ្ងៃទី២៣ ខែកក្កដានេះ។ កម្ពស់ទឹក នៅអាសទឹកអន្លងជ្រៃ ។ រូបភាពផ្ដល់ដោយ លោក ដោក ប៊ុនថុន មន្ទីរធនធានទឹកខេត្តកំពង់ឆ្នាំង ជាមួយគ្នានេះលោក ថ្លែងថា ជំនន់ទឹកភ្ញៀងហូរកាត់ផ្លូវនេះបណ្ដាលមកពីភ្លៀងធ្លាក់ជាប់គ្នាជាបន្តបន្ទាប់ ដែលធ្វើឱ្យអាងទឹកអន្លងជ្រៃហៀរទឹកចេញ។ លោកបានបន្ថែមថា ក្រៅពីទឹកឡើងលើសកម្ពស់ កត្តាមួយទៀតគឺបណ្ដាលពីទីតាំងនោះទាប និងកំពុងជួយជុល។ «ម្សិលមិញម៉ោង៦ទៅ៧ព្រឹកទឹកហូរកាត់ផ្លូវចម្ងាយ៧០ម៉ែត្រ។ ក្នុងនោះចម្ងាយ៥០ម៉ែត្រលិចកម្ពស់កន្លះម៉ែត្រ ឯ២០ម៉ែត្រទៀតលិចត្រឹមកម្ពស់១តឹកកន្លះប៉ុណ្ណោះ។ បច្ចុប្បន្នទឹកហូរកាត់ផ្លូវសល់ត្រឹមកម្ពស់២តឹក ចម្ងាយ២៥ម៉ែត្រ»។ នេះជាការអះអាងរបស់លោក ប៊ុនថុន។ ប្រធានមន្ទីរធនធានទឹករូបនេះ បានបញ្ជាក់ថា ជំនន់ទឹកភ្ញៀងនេះមិនបណ្ដាលឱ្យប៉ះពាល់ដល់ផលដំណាំ និងអាយុជីវិតរបស់មនុស្សសត្វឡើយ។ ទន្ទឹមនេះកំណាត់ផ្លូវនៅតែបន្តផ្អាកចរាចរណ៍ ដើម្បីជួសជុល។ បើតាមការបញ្ជាក់បន្ថែមរបស់លោក ប៊ុនថុន ស្ថានភាពទឹកនៅអាងទឹកអន្លងជ្រៃនៅថ្ងៃទី២៣ ខែកក្កដានេះ ទឹកនៃផ្ទៃអាងមានកម្ពស់២ម៉ែត្រ ៦តឹក។ ជាមួយគ្នានេះ ទឹកនឹងហូរចេញដោយស្វ័យប្រវត្តិពីអាង ក្នុងករណីកម្ពស់ទឹកឡើងលើសកម្ពស់២ម៉ែត្រកន្លះ៕ ស្ថានភាពទឹក នៅកំណាត់ផ្លូវជាតិលេខ៥ រូបភាព ដោយ លោក ដោក ប៊ុនថុន មន្ទីរធនធានទឹកខេត្តកំពង់ឆ្នាំង ស្ថានភាពទឹក នៅអាសទឹកអន្លងជ្រៃ ។ រូបភាពផ្ដល់ដោយ លោក ដោក ប៊ុនថុន មន្ទីរធនធានទឹកខេត្តកំពង់ឆ្នាំង	ភ្នំពេញ៖ ទឹកហូរកាត់ផ្លូវលើកំណាត់ផ្លូវជាតិលេខ៥ បានស្រកនៅត្រឹមកម្ពស់២តឹក បន្ទាប់ពីបានឡើង កម្ពស់កន្លះម៉ែត្រកាលពីថ្ងៃទី២២ ខែកក្កដា ឆ្នាំ២០២២។ លោក ដោក ប៊ុនថុន ប្រធានមន្ទីរធនធានទឹកខេត្តកំពង់ឆ្នាំង លើកឡើងថា ស្ថានភាពជំរុញឱ្យទឹកភ្លៀងហូរកាត់ផ្លូវអាចបណ្ដាលមកពីភ្លៀងធ្លាក់ជាប់ៗគ្នា និងមួយទៀត ដោយសារទីតាំងនោះស្ថិតក្នុងតំបន់ទាប និងជាផ្លូវកំពុងជួសជុលផង។
ក្នុងរយៈពេលប្រមាណ១០ឆ្នាំមុនវិបត្តិកូវីដ-១៩ផ្ទុះឡើង វិស័យអចលនទ្រព្យនៅកម្ពុជា មានការរីកចម្រើនយ៉ាងឆាប់រហ័ស។ ប៉ុន្តែ ការធ្លាក់ចុះសេដ្ឋកិច្ចពិភពលោក និងក្នុងស្រុកដោយសារវិបត្តិកូវីដ-១៩ រួមទាំងការងើបឡើងក្នុងស្ថានភាពមិនប្រាកដប្រជា បានធ្វើឱ្យតម្រូវការក្នុងវិស័យនេះធ្លាក់ជាលំដាប់។ អត្ថបទទាក់ទង កូវីដ-១៩ ធ្វើឱ្យវិស័យអចលនទ្រព្យនៅកម្ពុជា កំពុងឈានដល់មាត់ជ្រោះនៃវិបត្តិ? ធនាគារជាតិនៃកម្ពុជា បានបញ្ជាក់ថា៖ « ស្ថានភាពនេះទាមទារឱ្យមានការតាមដានយ៉ាងប្រយ័ត្ន ជាពិសេសលើការផ្តល់ឥណទានទៅកាន់វិស័យអចលនទ្រព្យ ព្រមទាំងពង្រឹងកិច្ចសហការយ៉ាងជិតសិ្នតរវាងអាជ្ញាធរព័ន្ធពាក់ដើម្បីគ្រប់គ្រងហានិភ័យដែលអាចកើតមានឡើង និងឥទ្ធិពលរាលដាលទៅកាន់វិស័យផ្សេងទៀត»។ ជាមួយនឹងហានិភ័យខាងក្នុងប្រទេស សេដ្ឋកិច្ចកម្ពុជាក៏ប្រឈមនូវហានិភ័យខាងក្រៅ ផងដែរ។ ហានិភ័យខាងក្រៅដែលកម្ពុជាប្រឈមនោះ មាន ការអូសបន្លាយនៃភាពតានតឹងរវាងរុស្សី និងអ៊ុយក្រែន និងរឹតបន្តឹងនៃស្ថានភាពហិរញ្ញវត្ថុអន្តរជាតិ ដែលប៉ះពាល់ដល់ការរំពឹងទុកនៃការនាំចេញ និងការវិនិយោគចូលមកកម្ពុជា។ នេះបើយោងតាមសេចក្តីប្រកាសព័ត៌មានរបស់ធនាគារជាតិនៃកម្ពុជាពីសិក្ខាសាលាស្តីពី៖ «ការផ្សព្វផ្សាយរបាយការណ៍ស្ថានភាពស្ថិរភាពហិរញ្ញវត្ថុឆ្នាំ២០២២» នាថ្ងៃទី៦កក្កដា ឆ្នាំ២០២៣ ដោយបន្តរៀបរាប់ថា ជាពិសេសបញ្ហាដែលអូសបន្លាយក្នុងទីផ្សារអចលនទ្រព្យរបស់ចិន អាចបង្ហាក់កំណើនវិនិយោគក្នុងវិស័យអចលនទ្រព្យនៅកម្ពុជា រួមទាំងការកើនឡើងនៃអត្រាការប្រាក់ឥណទាន ដែលបណ្តាលមកពីការកើនឡើងអត្រាការប្រាក់ លើទីផ្សារអន្តរជាតិ នាំឱ្យកំណើនឥណទានថយចុះ ហើយចំណាយលើការខ្ចីខ្ពស់ជាងមុន ក៏អាចកាត់បន្ថយការវិនិយោគក្នុងស្រុក ផងដែរ។ ប្រឈមនឹងភាពមិនប្រាកដប្រជាបែបនេះ ធនគារជាតិនៃកម្ពុជា កំពុងអនុវិធានការចាកចេញពីវិបត្តិនេះផងដែរ។ ក្នុងនោះ ការពង្រឹងក្របខណ្ឌបទបញ្ញាត្តិឡើងវិញប្រកបដោយការប្រុងប្រយ័ត្ន ដើម្បីពង្រឹងភាពធន់របស់ប្រព័ន្ធធនាគារ ស្របពេលនឹងការជួយដល់វិស័យអាទិភាព ដូចជា សហគ្រាសធុនតូចនិងមធ្យម(SMEs) វិស័យកសិកម្ម អប់រំ ក្នុងដំណាក់កាលនៃការងើបឡើងវិញរបស់សេដ្ឋកិច្ច។ ទន្ទឹមនេះ ការរក្សាស្ថិរភាពហិរញ្ញវត្ថុ ជាការងារអន្តរវិស័យ ដែលទាមទារឱ្យមានកិច្ចសហការ និងសម្របសម្រួលទាំងពីអាជ្ញាធរ និងភាគីពាក់ព័ន្ធនានា ដោយសារប្រព័ន្ធហិរញ្ញវត្ថុមានភាពប្រទាក់ក្រឡាយ៉ាងជិតស្និទ្ធទាំងក្នុងចំណោមវិស័យហិរញ្ញវត្ថុ និងជាមួយវិស័យសេដ្ឋកិច្ចរូបវន្ត។ កន្លងមក អ្នកជំនាញសេដ្ឋកិច្ចពីរាជបណ្ឌិត្យសភាកម្ពុជា លោក គី សិរីវឌ្ឍន៍ ក៏ព្រមានហានិភ័យអាចកើតឡើងក្នុងវិស័យអចលនទ្រព្យនៅកម្ពុជាផងដែរ ដែលបណ្តាលមកពីការផ្គត់ផ្គង់លើពីតម្រូវការ។ ក្នុងកិច្ចពិភាក្សាតុមូលស្តីពីស្ថានភាពទីផ្សារអចលនទ្រព្យនៅកម្ពុជា នៅរាជបណ្ឌិត្យសភាកម្ពុជា កាលពីថ្ងៃទី២៣ខែមិថុនា លោក គី សិរីវឌ្ឍន៍ បានលើកឡើងពីកត្តាសំខាន់ៗមួយចំនួនដែលនាំឱ្យការផ្គត់ផ្គង់អចលនទ្រព្យនៅកម្ពុជាខ្ពស់ជាងតម្រូវការ។ ក្នុងនោះមាន៖ ទីមួយ.គឺបណ្តាលមកពីផលចំណេញខ្ពស់ធ្វើឱ្យមនុស្សវិនិយោគលើវិស័យនេះ ទីពីរ.ទីផ្សារអចលនទ្រព្យនាមុនអំឡុងកូវីដ-១៩ មានហាងឆេងដែលជាទូទៅគេនិយមទិញផ្ទះដើម្បីលក់បន្ត។ ទីបី. ការទិញផ្ទះដែលមានហានិភ័យដែលលោកចង់សំដៅលើការយកលុយធនាគារទៅទិញ និងចុងក្រោយគឺការទិញផ្ទះដោយប្រាក់កម្ចីក្នុងរយៈពេលវែង ឬបង់រំលោះ។ លោក គី សិរីវឌ្ឍន៍ បានបញ្ជាក់ថា ទាំងអស់នេះហើយដែលនាំឱ្យសន្ទុះនៃវិស័យអចលទ្រព្យមានការកើនឡើងខ្លាំងស្របពេលដែលវិបត្តិកូវីដ-១៩ ដល់បានធ្វើឱ្យអតិថិជនថយប្រាក់ចំណូល។ បើតាមអ្នកជំនាញសេដ្ឋកិច្ចរូបនេះ ប្រសិនបើវិស័យនេះនៅតែមានការសាងសង់និងជំរុញការផលិតបន្តទៅទៀតនោះ វានឹងធ្វើឱ្យមានការជាប់គាំង និងមានវិបត្តិ ពីព្រោះការអភិវឌ្ឍនៅតំបន់វាលស្រែ តំបន់ដាច់ស្រយាលឱ្យក្លាយជាទីក្រុង ឬក្លាយជាតំបន់អភិវឌ្ឍនោះ គឺវាមិនមែនជាការងាយស្រួល ហើយក៏មិនអាចធ្វើឱ្យទីតាំងក្នុងតំបន់នោះលូតលាស់លឿន ដូចនូវអ្វីដែលក្រុមហ៊ុនអចលនទ្រព្យបានបង្ហាញទេ៕	កម្ពុជារំពឹងមានកំណើនសេដ្ឋកិច្ច៥,៥ភាគរយ ក្នុងឆ្នាំ២០២៣។ ជាមួយនឹងកំណើននេះ សេដ្ឋកិច្ចកម្ពុជាក៏ប្រឈមនូវហានិភ័យមួយចំនួនផងដែរ។ ជាពិសេស គឺហានិភ័យខាងក្នុងប្រទេស ដែលអាចកើតមានឡើងពីវិស័យអចលនទ្រព្យ។ នេះជាព្យាកររបស់ធនាគារជាតិនៃកម្ពុជា(NBC)។
ខ្សែប្រយុទ្ធឆ្នើមវ័យ ៣៤ឆ្នាំរូបនេះហាក់ដូចជាធ្វើត្រាប់តាមគ្រូបង្វឹក AT-Madrid លោក Diego Simeone ដែលប្រើអាកប្បកិរិយាអាសអាភាសទៅកាន់អ្នកគាំទ្រ ខណៈដែលក្រុមពីអេស្ប៉ាញឈ្នះ Juventus ២-០ កាលពីជំនួបជើងទី១។ ក្នុងជំនួបជើងទីពីរ Ronaldo បានសម្រេចគ្រាប់បាល់ Hat-Trick ឲ្យក្រុមសេះបង្កង់ហើយរូបគេបានធ្វើកាយវិការមិនសមរម្យដូចលោក Simeone ដាក់អ្នកគាំទ្រ AT-Madrid នៅពេលអបអរគ្រាប់បាល់ស៊ុតចូលទី៣ ដើម្បីជួយ Juventus ឈានទៅវគ្គ១/៤ផ្តាច់ព្រ័ត្រក្របខណ្ឌកំពូលអឺរ៉ុបនេះ។ លោក Diego Simeone ដែលធ្វើកាយវិការមិនសមរម្យដាក់អ្នកគាំទ្រពេល AT-Madrid ឈ្នះ Juventus ២-០ ទង្វើរបស់ម្ចាស់ពាន Ballon d'Or ៥សម័យនេះត្រូវ UEFA យកទៅពិនិត្យមើល ហើយពិចារណាថា តើត្រូវដាក់ពិន័យបែបណា? សម្រាប់ការដាក់ពិន័យត្រូវសម្រេចចុងក្រោយនៅថ្ងៃទី២១ ខែមីនា ក្នុងនោះមានការជឿជាក់ថា Ronaldo អាចនឹងរងពិន័យ១ប្រកួតក្នុងក្របខណ្ឌ Champions League ពេល Juventus ប៉ះ Ajax ក្នុងជំនួបជើងទី១ វគ្គ៨ក្រុមចុងក្រោយ។ សូមបញ្ជាក់ថា គ្រូ AT-Madrid លោក Simeone ត្រូវ UEFA ពិន័យជាប្រាក់ចំនួន ១៧០០០ផោន (២២៥០០ដុល្លារអាមេរិក) បន្ទាប់ពីប្រើអាកប្បកិរិយាអាសអាភាសក្នុងទីលានប្រកួត៕	Cristiano Ronaldo ខ្សែប្រយុទ្ធរបស់ក្រុម Juventus ត្រូវបានសហព័ន្ធកីឡាបាល់ទាត់ទ្វីបអឺរ៉ុប (UEFA) ចោទប្រកាន់ពីបទប្រព្រឹត្តឥរិយាបទមិនសមរម្យពេលអបអរគ្រាប់បាល់ស៊ុតបញ្ចូលទីក្នុងជ័យជម្នះលើ Atletico Madrid ៣-០ ក្នុងវគ្គ១៦ក្រុម ជើងទី២ពានរង្វាន់ Champions League។
ពិតណាស់ ជាគោលការណ៍អន្តរជាតិ និងស្ទើរតែបានក្លាយជាទំនៀមទម្លាប់អន្តរជាតិហើយនោះ ដើម្បីក្លាយជាប្រទេសមួយស្របច្បាប់ រដ្ឋនោះ ត្រូវមានលក្ខខណ្ឌចម្បងដូចជា ១. ទឹកដី ២. ប្រជាជន ៣. រដ្ឋាភិបាល និងចុងក្រោយនោះការទទួលស្គាល់ជាអន្តរជាតិ(ទំនាក់ទំនងការទូតផ្លូវការ) ។ ដោយឡែកសម្រាប់តៃវ៉ាន់វិញ បានបំពេញលក្ខខណ្ឌស្ទើរតែទាំងអស់ហើយ។ នៅឡើយតែការទទួលស្គាល់ពីសហគមន៍អន្តរជាតិនោះទេ ដែលតៃវ៉ាន់ មិនអាចបំពេញបាន ។ ប្រទេសដែលធ្លាប់តែមានទំនាក់ទំនងការទូតផ្លូវការពីមុន បានចាប់ផ្តើមដោះដៃ ម្តងមួយៗ ដ្បិតប្រទេសទាំងនោះ ត្រូវស្រវាចាប់ចិន ដែលត្រូវបានអង្គការសហប្រជាជាតិទទួលស្គាល់ស្របច្បាប់ ។ ខាងក្រោមនេះ គឺជាបញ្ជីរាយឈ្មោះប្រទេសឬរដ្ឋ ដែលនៅតែទទួលស្គាល់តៃវ៉ាន់ជាប្រទេស និងថែមទាំងមានទំនាក់ទំនងការទូតផ្លូវការជាមួយនឹងតៃវ៉ាន់ ដែលយោងតាមគេហទំព័រផ្លូវការរបស់ក្រសួងការបរទេសតៃវ៉ាន់ ៖ + តំបន់អាស៊ីខាងកើត និងប៉ាស៊ីហ្វិក ១. គីរីបាទី (Kiribati) ២. កោះសាធារណរដ្ឋម៉ាហ្សាល់ ( Republic of the Marshall Islands) ៣. ណូរូ (Nauru) ៤. សាធារណរដ្ឋប៉ាឡោ (Republic of Palau) ៥. កោះសូឡូមុន (Solomon Island) ៦. Tuvalu + អាហ្វ្រិក ១. បូគីណាហ្វាសូ ( Burkina Faso) ២. ស្វាស៊ីឡង់ (Kingdom of Swaziland) + អឺរ៉ុប ១. Holy See + អាមេរិកឡាទីន និងខារ៉ាប៊ីន ១. បេលី (Belize) ២. ដូមីនិក (The Dominican Republic) ៣. អែលសាល់វ៉ាឌ័រ (El Salvador) ៤. ក្វាតេម៉ាឡា (The Republic of Guatemala) ៥. ហៃទី (Haiti) ៦. សាធារណរដ្ឋហុងឌូរ៉ា (The Republic of Honduras) ៧. នីការ៉ាហ្កា (Nicaragua) ៨. ប៉ារ៉ាហ្កាយ (The Republic of Paraguay) ៩. St. Kitts and Nevis ១០. សាំងលូសី (Saint Lucia) ១១. St. Vincent & the Grenadines ៕	គេហទំព័រផ្លូវការក្រសួងការបរទេសតៃវ៉ាន់ មកដល់ពេលនេះមានប្រទេសមិនច្រើនឡើយ ដែលបានទទួលស្គាល់ តៃវ៉ាន់ ជាប្រទេសស្របច្បាប់នោះ ។ នេះក៏ដោយសារ ប្រទេសជាច្រើនបានប្រកាសគោរពគោលនយោបាយ «ចិនតែមួយ» ពោលគឺ តៃវ៉ាន់ គ្រាន់តែជាផ្នែកមួយរបស់ចិនប៉ុណ្ណោះ។
ផ្លែខ្លះតូច ខ្លះធំ ផ្លែខ្លះពណ៌បៃតង ខ្លះក្រហម ខ្លះទៀតមានពណ៌ខ្មៅ បានបញ្ចេញរូបរាងឡើងនៅតាមមែករបស់ខ្លួនស្អេកស្កះ ដែលបញ្ជាក់ថា ព្រីងនេះ អាចប្រមូលផលហើយ។ ព្រីងមានច្រើនប្រភេទ ដូចជា ព្រីងចន្ទន៍, ព្រីងចន្លុះ, ព្រីងដោះក្របី និងព្រីងបាយជាដើម។ប្រជាពលរដ្ឋនៅតាមជនបទមួយចំនួន បានដាំដើមព្រីង សម្រាប់ទុកហូបផ្លែ និងដើម្បីទទួលបានម្លប់យ៉ាងត្រឈឹងត្រឈៃពីដើមព្រីង ដែលជាប្រភេទរុក្ខជាតិមានដើមធំៗ។ ព្រីង តែងផ្ដល់ផ្លែច្រើន។ អ្នកដាំ អាចយកផ្លែរបស់វាមកលក់ខ្លះ ក្រៅតែពីការបរិភោគ។ អ្នកស្រី ថៃ រ៉ុម ប្រជាពលរដ្ឋនៅក្បែរផ្សារត្រាំខ្នារ ខេត្តតាកែវ បានដាំដើមព្រីងចំនួន២ដើមក្បែរផ្ទះរបស់លោកស្រី ដើម្បីទទួលបានផ្លែសម្រាប់ បរិភោគ បន្ថែមពីនេះអ្នកស្រីក៏បានយកផ្លែព្រីងលក់ខ្លះដែរ ព្រោះទិន្នផលព្រីងមានច្រើនសមល្មម។ ចម្ការព្រីងរបស់គ្រួសារ លោក ឈី ពិសិទ្ធ ក្នុងខេត្តកំពង់ចាម ព្រីងរបស់អ្នកស្រី ថៃ រ៉ុម ជាប្រភេទព្រីងដោះក្របី ដែលមានផ្លែធំៗ និងរស់ជាតិផ្អែម។ អ្នកស្រីលក់ព្រីងបាន១កំប៉ុង ២០០០រៀល ដោយអ្នកស្រីលក់នៅជិតផ្ទះ។ ចំពោះព្រីងដោះក្របីនេះ គេអាចលក់បានរហូតដល់តម្លៃ៥០០០រៀលក្នុង១កំប៉ុង ឬ ១គីឡូក្រាម ៣០០០០រៀល នៅរាជធានីភ្នំពេញ។ ខុសពីអ្នកស្រី ថៃ រ៉ុម ដែលដាំព្រីងជាលក្ខណគ្រួសារ លោក ឈី ពិសិទ្ធ ដែលជាអ្នកស្រុកចម្ការលើ ខេត្តកំពង់ចាម គ្រួសាររបស់លោក បានដាំព្រីងជាលក្ខណចម្ការ លើផ្ទៃដីប្រមាណ១ហិកតា និងមានដើមព្រីងប្រមាណ១០០ដើម ជាប្រភេទព្រីងដោះក្របី។ នេះជាឆ្នាំដំបូងហើយដែលគ្រួសារ លោក ឈី ពិសិទ្ធ ប្រមូលផលផ្លែព្រីង។ ដ្បិតជាឆ្នាំដំបូងក្នុងការប្រមូលផល ប៉ុន្តែលោក ឈី ពិសិដ្ធ ជឿជាក់ថា ព្រីងរបស់លោកនឹងមិនពិបាករកទីផ្សារនោះទេ។ ម្ចាស់ចម្ការរូបនេះប្រាប់ថ្មីៗ២៥តាមទូរសព្ទដូច្នេះ៖ «សម្រាប់ទីផ្សារ បើខ្ញុំគិតមើលទៅវាអត់ពិបាកលក់ទេ ព្រោះបើតាមខ្ញុំដឹងនៅខ្មែរយើងអត់សូវមានអ្នកដាំច្រើន ភាគច្រើនគាត់ដាំតែលក្ខណគ្រួសារ អត់សូវមានអ្នកដាំជាចម្ការទេ។ ឥឡូវជារដូវផ្លែដំបូង។ អ៊ីចឹងក្នុងចម្ការ ឱ្យតែមានព្រីងដឹងតែមានអ្នកចាំទិញហើយ »។ លោក ឈី ពិសិទ្ធ លោក ឈី ពិសិដ្ធ អាចលក់ព្រីងបានក្នុងតម្លៃ ២៧០០០រៀល ទៅ ៣០០០០រៀលក្នុងមួយគីឡូក្រាម តាមអនឡាញ និងអ្នកមកទិញដល់ចម្ការផ្ទាល់ ដោយតម្លៃនេះគឺជាការសាកល្បងទីផ្សារក្នុងការប្រមូលផលដំបូងរបស់គ្រួសារលោក ពិសិដ្ធ។ រយៈពេលជិត៤ ឆ្នាំនៃការដាំព្រីងដំបូងរហូតទទួលបានផល លោក ពិសិដ្ធ អះអាងថា ដំណាំព្រីងមិនពិបាកថែទាំនោះទេ ដោយគ្រាន់តែត្រូវការស្រោចទឹកនៅពេលវានៅតូច។ នៅពេលវាចេញផ្លែ ការស្រោចទឹកមិនមានជាការចាំបាច់ទៀតទេ។ សម្រាប់អ្នកចង់ឱ្យព្រីងឆាប់ផ្លែ និងមានផ្លែច្រើនអាចប្រើប្រាស់ជីបន្ថែមបាន។ លោក ពិសិទ្ធ ណែនាំដល់មានបំណងចង់ដាំព្រីង គួរជ្រើសរើស ការដាំដោយការបណ្ដុះដោយគ្រាប់ ជៀសជាងការដាំដោយផ្សាំ ព្រោះព្រីងអាចមានអាយុកាលវែង ជាងការផ្សាំ។ បើសិនព្រីងរបស់លោកទទួលបានការគាំទ្រច្រើន និងមានទីផ្សារកាន់តែខ្ពស់ គ្រួសារលោក ពិសិទ្ធ នឹងពង្រីកការដាំព្រីងបន្ថែមទៀត៕	តាកែវ៖ ព្រីង ជាផ្លែឈើមួយប្រភេទដែលក្នុងមួយឆ្នាំមានផ្លែម្ដង នៅចន្លោះខែមេសា និងខែមិថុនា។ រសជាតិ និងតម្លៃព្រីង មានភាពខុសគ្នាបន្តិចបន្តួច តាមប្រភេទនៃពូជរបស់វា។ ផ្លែឈើនេះលក់នៅលើទីផ្សារមានតម្លៃប្រមាណ ៣ម៉ឺនរៀលក្នុងមួយគីឡូ តែថា ការដាំព្រីងសម្រាប់លក់នោះ គឺមិនសូវមានច្រើននោះទេ។
មនុស្សយន្តនេះ ដំណើរការដោយស្វ័យប្រវត្តិ ដោយផ្អែកទៅលើគន្លងផែនទី ដែលត្រូវបានកំណត់ទុកមុន។ មនុស្សយន្តដ៏ទំនើបនេះដែរ អាចមានសមត្ថភាពចាប់ (detect) វត្ថុនានា និងអាចចៀសវាងឧបសគ្គបានយ៉ាងងាយថែមទៀតផង។ នេះជាលើកឡើងរបស់កងកម្លាំងប៉ូលីសសិង្ហបុរី (SPF) នៅក្នុងសេចក្តីប្រកាសព័ត៌មានមួយ នៅថ្ងៃទី១៤ ខែវិច្ឆិកា។ មិនត្រឹមតែប៉ុណ្ណោះ កាមេរ៉ាជាច្រើនគ្រឿងត្រូវបានគេបំពាក់លើមនុស្សយន្តនេះដែលអាចបញ្ជូនរូបភាព ១៨០ដឺក្រេ នៃបរិវេទជុំវិញនោះ។ លើសពីនេះ វាក៏មានមុខងារពិសេស ដែលអាចឲ្យប៉ូលិសបញ្ជាពីទីតាំងជាក់លាក់ផងដែរ។ បើតាមសារព័តមាន Channel News Asia ដកស្រង់សម្តីរបស់ប៉ូលីសសិង្ហបុរី មនុស្សយន្តនេះ អាចត្រូវបានប្រើប្រាស់ដើម្បីជំនួសការងាររបស់ប៉ូលីសយាមល្បាត ដែលប្រទះឃើញសកម្មភាពគួរឲ្យសង្ស័យណាមួយនោះ មុននឹងសម្រេចបញ្ជូនកងកម្លាំងប៉ូលិសជាក្រោយ។ មានជំនួយពីមនុស្យយន្តនេះ មន្ត្រីប៉ូលីសនឹងអាចបើកប្រតិបត្តិការយ៉ាងមានប្រសិទ្ធិភាពបំផុត។ ក្នុងសេចក្តីប្រកាសរបស់ប៉ូលិសសិង្ហបុរីដដែលនេះ មនុស្សយន្តនេះត្រូវបានរចនាឡើង ដោយរួមសហការរវាងប៉ូលិស និងដៃគូឧស្សាហកម្ម។ ហើយវាក៏ជាផ្នែកមួយនៃគម្រោងពង្រឹងសមត្ថភាពប្រតិបត្តិការរបស់កងកម្លាំងសិង្ហបុរីផងដែរ។ គួរឲ្យដឹងថា ជំនួបកំពូលអាស៊ាន និងកិច្ចប្រជុំពាក់ព័ន្ធ កំពុងប្រព្រឹត្តទៅ នៅសិង្ហបុរី រហូតដល់ថ្ងៃទី ១៥ ខែវិច្ឆិកាស្អែកនេះ។ ប្រមុខមេដឹកនាំពិភពលោកមួយចំនួន នឹងមានវត្តមានក្នុងកិច្ចប្រជុំកំពូលនេះ ក្នុងនោះរួមមាន នាយករដ្ឋមន្ត្រីចិន លី ខឺឈាំង, អនុប្រធានាធិបតីអាមេរិក ម៉ៃ ផេន និងប្រធានាធិបតីរុស្ស៊ី វ្ល៉ាឌីមៀ ពូទីន ជាដើម៕	មនុស្សយន្តស្វ័យប្រវត្តិមួយគ្រឿង ត្រូវបានដាក់ដំណើរការដោយប៉ូលិសសិង្ហបុរី ដើម្បីយាមល្បាតទីក្រុង Suntec ទីដែលកិច្ចប្រជុំកំពូលអាស៊ានលើកទី៣៣ និងកិច្ចប្រជុំពាក់ព័ន្ធដែលកំពុងប្រព្រឹត្តទៅនៅសិង្ហបុរី។
ដើម្បីជ្រាបកាន់តែច្បាស់ សូមលោកអ្នកនាងទស្សនាបទសម្ភាសន៍ រវាងកញ្ញា សុង សុធាវី អ្នកសម្របសម្រួល កម្មវិធី «គំនិតថ្មី» និង អ្នកស្រី ម្លិះ ចាន់ថ្លា ដូចតទៅ៖ «ជិតពីរឆ្នាំក្នុងស្ថានភាពកូវីដ-១៩នេះ ហាងម្លិះនំបញ្ចុកសៀមរាប បានបន្តដំណើរទៅមុខដោយស្ថានភាពតឹងតែង តែអាចទប់ទល់បាន ដោយសារយើងតែងបត់បែន រិះរកអ្វីដែលថ្មីៗមកបំពេញតម្រូវការអតិថិជន»។ នេះជាការលើកឡើងរបស់ អ្នកស្រី ម្លិះ ចាន់ថ្លា ម្ចាស់ហាងម្លិះនំបញ្ចុកសៀមរាប។ ក្នុងរយៈពេលជិតបីឆ្នាំហើយ ដែលយីហោ «ម្លិះនំបញ្ចុកសៀមរាប» មួយនេះ បានឈរជើងនៅរាជធានីភ្នំពេញ។ អ្នកស្រី ចាន់ថ្លា និង ស្វាមី ជាម្ចាស់ហាងបានខិតខំកសាងទំនុកចិត្តពីអតិថិជនគ្រប់លំដាប់ថ្នាក់ ដោយបង្កើននូវរសជាតិ អនាម័យ និងការរៀបចំនំឱ្យមានភាពទាក់ទាញ។ រសជាត ទឹកនំបញ្ចុក ជារូបមន្តផ្ទាល់របស់អ្នកស្រី ដែលសម្រិតសម្រាំងតាមបែបអ្នកខេត្តសៀមរាប និងយកតែគ្រឿងផ្សំល្អៗ មកប្រើប្រាស់។ ដោយឡែក អនាម័យ និងការរៀបចំនំបញ្ចុុកឱ្យមានសោភ័ណ ហាងអ្នកស្រីមានការតុបតែងប្លែក ស្រស់ស្អាត និងគួរឱ្យទាក់ទាញចិត្តអតិថិជន។ ក្នុងពេលថ្មីៗនេះ ម្ចាស់ហាងនំបញ្ចុកសៀមរាប ក៏បានបង្កើត «គ្រឿងទឹកនំបញ្ចុកវេចខ្ចប់» សម្រាប់ផ្ដល់ជូនអតិថិជន។ ទាក់ទងនឹងការច្នៃប្រឌិតថ្មី អ្នកស្រី ម្លិះ ចាន់ថ្លា លើកឡើងថា៖ «ការបង្កើត «គ្រឿងទឹកនំបញ្ចុកវេចខ្ចប់» នេះ ដើម្បីផ្តល់ភាពងាយស្រួល ចំណេញពេលវេលា អាចទុកបានយូរ សម្រាប់អ្នកចូលចិត្តញាំនំបញ្ចុកខ្មែរយើង»។ ទោះមានរសជាតិឆ្ងាញ់ និងអនាម័យ តែស្ថានភាពកូវីដ-១៩ បានធ្វើឱ្យការលក់ និងចំណូលធ្លាក់ចុះ។ ដើម្បីបំពេញតម្រូវការអតិថិជន អ្នកស្រី ម្លិះ ចាន់ថ្លា បានបត់បែនតាមស្ថានការណ៍ ដោយទទួលវេចខ្ចប់ជូនអតិថិជនប៉ុណ្ណោះ។ ម្ចាស់ហាងស្រ្តីរូបនេះ បានបង្ខំចិត្តកាត់បន្ថយចំនួនបុគ្គលិកមួយចំនួន ព្រោះតែចំណូលធ្លាក់ចុះខ្លាំង ពោលគឺទុកតែផ្នែកដែលចាំបាច់បំផុតនៅក្នុងហាង។ បើតាមអ្នកស្រី ចាន់ថ្លា ចំណុចដែលហាងនំបញ្ចុកសៀមរាប មានអតិថិជនគាំទ្រច្រើន កើតឡើង ដោយសារគុណភាព និងរសជាតិ ជាពិសេសការណែនាំបន្តពីមាត់មួយទៅមាត់មួយ ដែលជាជោគជ័យសម្រាប់ហាងនំបញ្ចុកមួយនេះ។ សូមបញ្ជាក់ថា ហាងម្លិះនំបញ្ចុកសៀមរាប បានផ្អាកដំណើការមួយរយៈពេលខ្លី ព្រោះការរីករាលដាលខ្លាំងនៃជំងឺកូវីដ-១៩ តែក៏បានដំណើរការឡើងវិញ ជាមួយក្តីសង្ឃឹមថ្មីក្នុងការបន្តដង្ហើមអាជីវកម្មមួយនេះ ដោយសារការស្រឡាញ់ និងមិនចង់បាត់បង់របរពីដូនតា៕	អ្នកស្រី ម្លិះ ចាន់ថ្លា ម្ចាស់ហាងម្លិះនំបញ្ចុកសៀមរាប បានច្នៃវិបត្តិឱ្យក្លាយមកជាឱកាស ក្នុងការផលិត«គ្រឿងទឹកនំបញ្ចុកវេចខ្ចប់» ដើម្បីផ្តល់ភាពងាយស្រួលដល់អតិថិជនចម្អិនទទួលទាន។ ម្ចាស់ហាងនំបញ្ចុកនេះ បានបន្តរក្សារបរដែលខ្លួនស្រឡាញ់ ដើម្បីចូលរួមអភិរក្សអាហារកេរដូនតាខ្មែរ។ ក្នុងបរិបទកូវីដ-១៩ បានធ្វើឱ្យចំណូលធ្លាក់ចុះ តែម្លិះនំបញ្ចុកសៀមរាប នៅតែបន្តទៅមុខ ដោយការរិះរកគំនិតថ្មីៗ បង្កើនគុណភាព សោភ័ណភាព និងសេវាកម្មល្អជូនអតិថិជន។ ក្នុងបទសម្ភាសន៍ជាមួយកម្មវិធី«គំនិតថ្មី» នៃសារព័ត៌មានថ្មីៗ អ្នកស្រី ម្លិះ ចាន់ថា នៅតែបន្តក្តីសង្ឃឹមដឹកនាំ និងការពារមុខរបរ ដែលខ្លួនខំបង្កើតតាំងពីចំណុចសូន្យ រហូតមានអតិថិជនគាំទ្រច្រើន ក្នុងរយៈពេលជិតបីឆ្នាំនេះ។
ក្នុងពិធីចែកសញ្ញាបត្រដល់គរុសិស្សនិងសិស្សនៃវិទ្យាស្ថានជាតិអប់រំ នាព្រឹកថ្ងៃទី២៧មីនា ឆ្នាំ២០១៩ ប្រមុខរដ្ឋាភិបាល ជំរុញឲ្យសមត្ថកិច្ច បន្តយកចិត្តទុកដាក់លើការពង្រឹងច្បាប់ចរាចរណ៍ ដោយរួមទាំងការអប់រំផ្នែកគុណធម៌ ក្នុងការបើកបរផងដែរ ដើម្បីកាន់បន្ថយគ្រោះថ្នាក់ចរាចរណ៍។ សំឡេងប្រមុខរដ្ឋាភិបាល សូមបញ្ជាក់ថា ក្នុងឆ្នាំ២០១៨ មានមនុស្ស១៧០០នាក់ បានបាត់បង់ជីវិត និងជាង៤៧០០នាក់ បានរងរបួស ដោយសារគ្រោះថ្នាក់ចរាចរណ៍៕ អត្ថបទទាក់ទង រដ្ឋាភិបាលថ្លែងការណ៍ «ឲ្យរួមគ្នាប្រឆាំងការបើកបរឃោឃៅ និងធ្វេសប្រហែស» ២០១៨៖ ស្លាប់ជាង១៧០០នាក់ និង របួសជាង៤៧០០នាក់ ដោយសារគ្រោះថ្នាក់ចរាចរណ៍	សម្តេចនាយករដ្ឋមន្ត្រី ហ៊ុន សែន អះអាងថា គ្រោះថ្នាក់ចរាចរណ៍នាពេលបច្ចុប្បន្ន បានសម្លាប់ប្រជាពលរដ្ឋខ្មែរ ច្រើនជាងសម័យសង្គ្រាមទៅទៀត។ ប្រមុខរដ្ឋាភិបាល លើកឡើងថា សម័យសង្គ្រាម មានថ្ងៃខ្លះ មិនមានការប្រយុទ្ធ ដែលបណ្តាលឲ្យមនុស្សស្លាប់នោះទេ តែគ្រោះថ្នាក់ចរាចរណ៍ តែងកើតឡើង ហើយបណ្តាលឲ្យប្រជាពលរដ្ឋស្លាប់និងរបួសរាល់ថ្ងៃ។
ជំនួបពីរថ្ងៃរវាងអាមេរិក និងចិនដើម្បីបញ្ចប់ជម្លោះពាណិជ្ជកម្ម បានចាប់ផ្ដើមនៅថ្ងៃទី៧ ខែមករា នៅរដ្ឋធានីប៉េកាំង រវាងតំណាងរងផ្នែកចរចាពាណិជ្ជកម្មអាមេរិក Jeffrey Gerrish ជាមួយនឹងអនុរដ្ឋមន្ត្រីពាណិជ្ជកម្មចិន។ នេះជាជំនួបទល់មុខលើកទី១ រវាងមន្ត្រីមហាអំណាចទាំងពីរបន្ទាប់ពីជំនួបមេដឹកនាំនៅអាហ្សង់ទីន ដែលបានព្រមព្រៀងផ្អាកការចាត់វិធានការលើគ្នារយៈពេល៩០ថ្ងៃកាលពីខែធ្នូ ឆ្នាំ២០១៨ ហើយចាប់ផ្ដើមជជែកគ្នាវិញ។ មួយថ្ងៃមុនជំនួបនេះចាប់ផ្ដើម ប្រធានាធិបតីអាមេរិក ដូណាល់ ត្រាំ បានដាក់ក្ដីសង្ឃឹមថា ការចរចានឹងសម្រេចបានកិច្ចព្រមព្រៀងជាមួយចិន ខណៈការចរចាមានដល់កម្រិតថ្នាក់ដឹកនាំខ្ពស់បំផុតទៅហើយ។ ប៉ុន្តែលោក ត្រាំ ជឿថា មូលហេតុដែលចិនអង្គុយចរចាជាមួយអាមេរិក ក៏ព្រោះតែចិនមានបញ្ហាក្នុងវិស័យសេដ្ឋកិច្ចរបស់ខ្លួន ដែលទទួលរងឥទ្ធិពលពីការដំឡើងពន្ធនាំចូលរបស់អាមេរិក។ នេះបើតាមការផ្សាយរបស់ទីភ្នាក់ងារព័ត៌មាន Reuters ។ ឆេះរោលរាលកាលពីពាក់កណ្ដាលឆ្នាំ២០១៨ ជម្លោះពាណិជ្ជកម្មរវាងមហាអំណាចទាំងពីរនេះ ធ្វើឲ្យពិភពលោកបារម្ភខ្លាំង។ ការដំឡើងពន្ធដាក់គ្នាទៅមករវាងអាមេរិក និងចិនមានទំហំច្រើន៣០០ពាន់លានដុល្លារឯណោះ ដែលភាគច្រើនគឺអាមេរិកដាក់លើទំនិញនាំចូលរបស់ចិន។ ការដំឡើងពន្ធនេះ ជាវិធានការរបស់អាមេរិកក្នុងការកាត់បន្ថយឱនភាពពាណិជ្ជកម្មជាមួយចិន និងជាការបង្ខំឲ្យចិនផ្លាស់ប្ដូរឥរិយាបថក្នុងការរកស៊ីផង។ កាលពីជំនួបនៅប៊ុយណូស៊ែនោះដើមខែធ្នូ ឆ្នាំមុន លោក ត្រាំ និងសមភាគីចិន ស៊ី ជិនភីង បានយល់ព្រមផ្អាកសកម្មភាពមិនវាយប្រហារគ្នា៩០ថ្ងៃ ដើម្បីទុកពេលឲ្យមន្ត្រីចរចាគ្នាសិន។ វិបត្តិពាណិជ្ជកម្ម ពិតជាប៉ះពាល់ដល់សេដ្ឋកិច្ចចិនខ្លាំង ដោយធ្វើឲ្យតម្លៃហ៊ុនធ្លាក់ចុះ ហើយតម្លៃប្រាក់យ័នក៏ធ្លាក់ដូចគ្នាដែរ បើធៀបនឹងលុយដុល្លារអាមេរិក។ យ៉ាងណាមិញ គេមិនរំពឹងថា ការចរចាថ្នាក់អនុរដ្ឋមន្ត្រីនេះ អាចនឹងមានលទ្ធផលគាប់ចិត្តឡើយ ដ្បិតការសម្រេចចិត្តរបស់ពួកគេលើបញ្ហាអ្វីមួយ នៅមានកម្រិតនៅឡើយ ខណៈចិនក៏ទំនងមិនធ្វើសម្បទានឲ្យអាមេរិកងាយដែរ បើអាមេរិកមិនសន្យាចាត់វិធានការតបវិញនោះ។ ក្នុងបទអធិប្បាយរបស់ខ្លួន កាសែតរដ្ឋចិន Global Times លើកឡើងថា បើចិនចង់លើកទង់ជ័យសនោះ ខ្លួនធ្វើតាំងពីយូរមកហើយ៕	មន្ត្រីអាមេរិក និងចិន នៅថ្ងៃទី៧ ខែមករា កំពុងជួបចរចាគ្នានៅទីក្រុងប៉េកាំងដើម្បីដោះស្រាយជម្លោះពាណិជ្ជកម្មរវាងមហាអំណាចទាំងពីរ។ មុនជំនួបនេះ ប្រធានាធិបតី ដូណាល់ ត្រាំ បង្ហាញជំហរវិជ្ជមានលើការចរចានេះ សំដៅបញ្ចប់វិបត្តិរាប់សិបខែមកនេះ ក្រោយការដំឡើងពន្ធដាក់គ្នាទៅវិញទៅមក។ លោក ត្រាំ អះអាងថា ការណ៍ដែលក្រុងប៉េកាំងងាកចូលតុចរចា ក៏ព្រោះមានចំណុចខ្សោយក្នុងសេដ្ឋកិច្ចរបស់ខ្លួន។
វចនានុក្រមខ្មែរសម្តេចព្រះសង្ឃរាជ ជួន ណាត បានបញ្ជាក់ពាក្យ «ច្នៃ» មានន័យថា លៃលក, ធ្វើឲ្យមានពន្លឺ,កែសម្រួល។ ច្នៃត្បូង,ច្នៃដបទឹកសុទ្ធទៅជាកាបូបដាក់ប៊ិក។ ចំពោះពាក្យ «ឆ្នៃ» វិញ មានន័យថា ការគិតដោយស្មាន, ដៅ,ប្រមាណ។ កុំឆ្នៃដាក់គេផ្តេសផ្តាស៕	ការពិតពាក្យ «ច្នៃ» មានន័យខុសគ្នាស្រឡះ នឹងពាក្យ «ឆ្នៃ»។ «ច្នៃ» មានន័យថាការបង្កើតឲ្យចេញជាស្នាដៃអ្វីមួយ។ ចំណែក «ឆ្នៃ» មានន័យថា មានមន្ទិលដោយស្មាន។
តើមានអ្វីខ្លះទៅ? វានឹងជួយការពារអ្នកពីជំងឺមហារីក ដូចជា ៖ ជំងឺមហារីកសុដន់ ឬមហារីកពោះវៀនធំផងដែរ។ វានឹងជួយផ្តល់ថាមពលដល់រាងកាយអ្នកច្រើន។ វានឹងជួយរំលាយអាហារ ព្រមទាំងជួយស្រូបយកសារធាតុចិញ្ចឹមចូលរាងកាយ។ វានឹងជួយបង្កើនកាល់ស្យូម និងម៉ាញ៉េស្យូមសម្រាប់ការពារឆ្អឹង និងធ្មេញរបស់អ្នក។ វានឹងជួយការពារមិនឲ្យឆ្អឹងអ្នកពុកឡើយ។ វានឹងជួយឲ្យក្រពះ និងពោះវៀនអ្នកដំណើរការស្រួល។ វានឹងជួយការពារប្រព័ន្ធការពាររាងកាយអ្នកឲ្យរឹងមាំ។ ថែមទាំងជួយការពារបេះដូងអ្នកឲ្យមានសុខភាពល្អទៀតផង។ វាក៏អាចជួយការពារធ្មេញអ្នកមិនឲ្យដង្កូវស៊ីដែរ។ ជាពិសេស វានឹងជួយព្យាបាលជំងឺគ្រួសក្នុងតម្រង់នោមផងដែរ។ វានឹងជួយការពារស្បែកអ្នកឲ្យនៅក្មេង ហើយមិនងាយជ្រួញផងដែរ៕ ត្រួតពិនិត្យដោយ www.health.com.kh	ខាងក្រោមនេះ យើងខ្ញុំនឹងបង្ហាញអ្នកពីអត្ថប្រយោជន៍ដែលទឹកដូងអាចផ្តល់ឲ្យអ្នកយ៉ាងច្រើន។
នៅចិន ដោយគិតទាំងហុងកុង តៃវ៉ាន់ និងម៉ាកាវ ករណីឆ្លងមានជាង៨០០០០នាក់ ក្នុងនោះស្លាប់ជិត៣១០០នាក់ និងជាសះស្បើយមានជាង៥៦០០០នាក់។ ខេត្តហ៊ូប៉ី មានអ្នកឆ្លងជិត៦៨ ០០០ករណី និងស្លាប់ជិត៣០០០នាក់ ក្នុងនោះ ក្រុងវូហានមានអ្នកជំងឺជិត៥០០០០នាក់ និងស្លាប់ជាង២៣០០នាក់។ កូរ៉េខាងត្បូងជាប្រទេសទី២បន្ទាប់ពីចិន ដែលមានករណីឆ្លងច្រើនជាងគេ ពោលគឺឡើងដល់ទៅជិត៦៨០០នាក់ ប៉ុន្តែករណីស្លាប់ មាន៤៤នាក់ តិចជាងអ៊ីតាលី ដែលមានអ្នកស្លាប់ជិត២០០នាក់ក្នុងចំណោមជាង៤៦០០ករណី និងអ៊ីរ៉ង់ ស្លាប់ជាង១២០នាក់ក្នុងចំណោមជាង៤៧០០ករណី។ ករណីឆ្លងនៅនាវា Diamond Princess នៅផែ Yokohama ប្រទេសជប៉ុន ត្រូវបានប្តូរមក៦៩៦ករណីវិញ ក្រោយកំហុសបច្ចេកទេសលើការរាប់ចំនួន រីឯស្លាប់មាន៦នាក់ ដូចករណីនៅក្នុងក្របខណ្ឌជប៉ុន ដែលមានអ្នកជំងឺជិត៤២០នាក់។ ការហក់ឡើងតួលេខដ៏គួរឲ្យកត់សម្គាល់នោះ មានអាល្លឺម៉ង់ឡើងដល់៦៧០ករណី បារាំង៦១៣ករណី (ស្លាប់៩), អេស្ប៉ាញ ៤០២ករណី (ស្លាប់៥) សហរដ្ឋអាមេរិក ៣២៩ករណី (ស្លាប់១៦), ស្វីស ២១០ករណី (ស្លាប់១), ចក្រភពអង់គ្លេស ១៦៤ករណី (ស្លាប់១), ស៊ុយអែត ១៣៧ករណី សិង្ហបុរី ១៣០ករណី, ហូឡង់១២៨ករណី (ស្លាប់១) ន័រវេស ១២៧ករណី និងបែលហ្ស៊ិក ១០៩ករណី។ ប្រទេសចំនួន២៥មានករណីឆ្លងពី១០ទៅជាង៨០ករណី ខណៈប្រទេសផ្សេងទៀតមានក្រោម១០ករណី ក្នុងនោះកម្ពុជា ឡេតូនី ណេប៉ាល់ និងស្រីលង្កា ដែលមានតែ១ករណីនោះ បានព្យាបាលសះស្បើយ ហើយមិនទាន់តេស្តឃើញវិជ្ជមានថ្មីបន្ថែមទៀតនោះឡើយ។ ម៉ាកាវដែលជាតំបន់រដ្ឋបាលពិសេសរបស់ចិន បានព្យាបាលសះស្បើយទាំង១០ករណី៕	អ្នកឆ្លងកូរ៉ូណាវីរុស (COVID-19) បានរាលដាលដល់ជាង៩០ប្រទេសហើយ ដោយគិតត្រឹមថ្ងៃសៅរ៍ ទី៧ ខែមីនា នេះ អ្នកឆ្លងមានជាង១០ម៉ឺន២ពាន់នាក់ អ្នកស្លាប់ប្រមាណ៣៥០០នាក់ និងអ្នកជាសះស្បើយ មានជាង៥៧ ០០០នាក់។
សេចក្ដីជូនដំណឹងរបស់រដ្ឋបាលខេត្តសៀមរាប បានបញ្ជាក់ទៀតថា នៅអំឡុងការបន្តអនុវត្តវិធានការរដ្ឋបាលនេះ តូបអាហារ អាហារដ្ឋាន ភោជនីយដ្ឋាន ហាងកាហ្វេ ហាងភេសជ្ជៈ និងភោជនីយដ្ឋាននៅតាមសណ្ឋាគារ នឹងមិនត្រូវអនុញ្ញាតឱ្យអតិថិជន អាចចូលមកទទួលទានអាហារ ភេសជ្ជៈ ឬគ្រឿងស្រវឹង ក្នុងទីតាំងអាជីវកម្មរបស់ខ្លួន នៅចន្លោះម៉ោង ៨យប់ ដល់ម៉ោង ៥ភ្លឺនោះទេ ប៉ុន្តែអាជីវកម្មទាំងនោះ អាចលក់ជាលក្ខណៈខ្ចប់បាន។ សេចក្តីជូនដំណឹងដដែលបន្តទៀតថា ការជួបជុំមនុស្សច្រើន ក៏ត្រូវបានហាមប្រាមដែរ លើកលែងការជួបជុំជាលក្ខណៈគ្រួសារដែលរស់នៅក្នុងលំនៅឋាន ឬទីសំណាក់ជាមួយគ្នា។ ទោះជាយ៉ាងនេះ ការជួបជុំរៀបចំពិធីបុណ្យសព ត្រូវបានលើកលែង ប៉ុន្តែត្រូវគោរពតាមការណែនាំរបស់អាជ្ញាធរមានសមត្ថកិច្ច។ទន្ទឹមនឹងនេះ ការជួបជុំរបស់បុគ្គលិកសុខាភិបាល និងអាជ្ញាធរមានសមត្ថកិច្ច ត្រូវបានអនុញ្ញាត។ ការធ្វើចរាចរណ៍ក្នុងភូមិសាស្រ្តខេត្តសៀមរាប នៅចន្លោះម៉ោង ៨យប់ ដល់ម៉ោង ៥ភ្លឺ លើកលែងចំពោះការធ្វើដំណើរមូលហេតុសុខភាពបន្ទាន់ ការធ្វើដំណើររបស់ក្រុមគ្រូពេទ្យ កងកម្លាំងប្រដាប់អាវុធ ក្រុមពន្លត់អគ្គិភ័យ រថយន្តកុងតឺនឺ រថយន្តដឹកទំនិញ និងការដឹកជញ្ជូនម្ហូបអាហារផងដែរ។ នេះបើតាមរដ្ឋបាលខេត្តសៀមរាប ដែលបន្ថែមទៀតថា ការធ្វើដំណើររបស់បុគ្គលិក និងកម្មករ-កម្មការិនី និងការធ្វើដំណើរចាំបាច់ផ្សេងៗ ដែលអនុញ្ញាតពីអាជ្ញាធរមានសមត្ថកិច្ច ក៏ត្រូវបានលើកលែងផងដែរ៕	រដ្ឋបាលខេត្តសៀមរាប បានសម្រេចបន្តការអនុវត្តវិធានការរដ្ឋបាល រយៈពេល១៤ថ្ងៃបន្ថែម ទៀត ពោលគឺរហូតដល់ថ្ងៃទី២១ខែឧសភា ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ នេះបើតាមសេចក្ដីជូនដំណឹងរបស់រដ្ឋបាលខេត្តសៀមរាប នៅថ្ងៃទី៨ ខែឧសភា។
នាយករដ្ឋមន្ត្រីអូស្ត្រាលីលោក Scott Morrison បានធ្វើដំណើរទៅដល់ប្រទេស Solomon Islands ដែលជាប្រទេសស្ថិតនៅតំបន់មហាសមុទ្រប៉ាស៊ីហ្វិកខាងត្បូងនេះ នៅចំពេលដែលរដ្ឋាភិបាលនៃប្រទេសនេះរងនូវសម្ពាធកើនឡើងឲ្យងាកចេញពីកោះតៃវ៉ាន់ទៅរកប្រទេសចិន។ សមាជិកសភាមួយចំនួននៃប្រទេស Solomon Islands ត្រូវបានគេរាយការណ៍ថា មានការអន្ទះសាចង់ទាញប្រយោជន៍ពីឱកាសសេដ្ឋកិច្ច ដែលពួកគេជឿថាបានមកពីការផ្លាស់ប្ដូរគោលជំហរការទូតរបស់រដ្ឋាភិបាល Solomon Islands ពីកោះតៃវ៉ាន់ទៅរករដ្ឋាភិបាលក្រុងប៉េកាំង។ ក្នុងចំណោមការនាំចេញទាំងអស់របស់ប្រទេស Solomon Islands មានការនាំចេញចំនួន ៦៥ ភាគរយ ទៅកាន់ប្រទេសចិន។ ប្រទេសដីកោះនៅមហាសមុទ្រប៉ាស៊ីហ្វិកចំនួន ៨ ដែលក្នុងនោះមានទាំងប្រទេស Fiji ផងដែរ ដែលទទួលស្គាល់រដ្ឋាភិបាលក្រុងប៉េកាំង បានទទួលជំនួយពីប្រទេសចិនចំនួន ១ ពាន់លានដុល្លារអាមេរិកក្នុងចំណោមប្រទេសទាំងនោះ។ ប៉ុន្តែលោកបណ្ឌិត Transform Aqorau ដែលជាអតីតមន្ត្រីរដ្ឋាភិបាលជាន់ខ្ពស់មួយរូបនៃប្រទេស Solomon Islands បានជំរុញឲ្យមានការប្រយ័ត្នប្រយែងចំពោះរឿងនេះ។ លោកបានបញ្ជាក់ដូច្នេះថា៖ «ខ្ញុំយល់ថា អ្នកនយោបាយនៃប្រទេស Solomon Islands គឺងាយស្រួលត្រូវគេបោកប្រាស់ណាស់ និងងាយស្រួលត្រូវគេទាក់ទាញដោយប្រើទឹកលុយ និងដោយការសន្យាផ្ដល់លុយឲ្យ។ ខ្ញុំគិតថា ពួកគេត្រូវតែពិចារណាសម្រាប់រយៈពេលវែងទៅថ្ងៃអនាគត»។ ដំណើរទស្សនកិច្ចរបស់លោកនាយករដ្ឋមន្ត្រី Morrison នេះ បានផ្ញើសារយ៉ាងច្បាស់ថា ប្រទេសអូស្ត្រាលីនៅតែប្ដេជ្ញារក្សាឥទ្ធិពលជាយូរមកហើយរបស់ខ្លួននៅតំបន់មហាសមុទ្រប៉ាស៊ីហ្វិកខាងត្បូងនេះ ទោះបីជាឥទ្ធិពលរបស់ចិននៅក្នុងតំបន់នោះមានការកើនឡើងក៏ដោយ។ រដ្ឋាភិបាលអូស្ត្រាលីគ្រោងនឹងចំណាយថវិកាចំនួន ១៧០ លានដុល្លារអាមេរិកសម្រាប់ផ្នែកហេដ្ឋារចនាសម្ព័ន្ធនៅតំបន់នោះក្នុងរយៈពេលប៉ុន្មានទសវត្សរ៍ខាងមុខ។ លោក Jonathan Pryke ប្រធានផ្នែកកម្មវិធីកិច្ចការបណ្ដាប្រទេសនៅតំបន់ប៉ាស៊ីហ្វិកនៃវិទ្យាស្ថាន Lowry នៅក្នុងទីក្រុងស៊ីដនី ប្រទេសអូស្ត្រាលីជឿថា រដ្ឋាភិបាលអូស្ត្រាលីមិនត្រូវមើលរំលងពីតម្រូវការនៅក្នុងការជួយបណ្ដាប្រទេសជិតខាងនៅក្នុងតំបន់មហាសមុទ្រប៉ាស៊ីហ្វិក ដើម្បីប្រយុទ្ធប្រឆាំងនឹងភាពក្រីក្រ និងជំរុញការគោរពសិទ្ធិមនុស្សនោះទេ។ លោក Pryke និយាយដូច្នេះថា៖ «យើងត្រូវតែធ្វើឲ្យច្បាស់ថា [ថវិកាជំនួយ] ដែលជាលុយបង់ពន្ធរបស់ពលរដ្ឋអូស្ត្រាលីទាំងនេះ គឺនៅតែអាចសម្រេចបាននូវលទ្ធផលអភិវឌ្ឍរយៈពេលវែង ហើយលទ្ធផលនៃការអភិវឌ្ឍទាំងនេះគឺមានសារៈសំខាន់ដូចគ្នាទាំងចំពោះផលប្រយោជន៍ជាតិរបស់ប្រទេសអូស្ត្រាលី និងទាំងចំពោះការរារាំងឥទ្ធិពលរបស់ចិននៅក្នុងតំបន់»។ ប្រទេស Solomon Islands ស្ថិតនៅភាគឦសានប្រទេសអូស្ត្រាលី និងមានប្រជាជនចំនួន ៦ សែន ៦ ម៉ឺននាក់។ ប្រជាជនភាគច្រើនពឹងផ្អែកលើការនេសាទ ការធ្វើកសិកម្ម និងព្រៃឈើ ដើម្បីជីវភាពរស់នៅប្រចាំថ្ងៃ។ ប្រទេសនេះមានធនធានរ៉ែដែលមិនទាន់ធ្វើការអភិវឌ្ឍនៅឡើយ ដូចជាសំណ មាស និងនីកែលជាដើម។ ភាពតានតឹងរវាងជនជាតិភាគតិចនៅក្នុងប្រទេស Solomon Islands បណ្ដាលឲ្យប្រទេសអូស្ត្រាលីដឹកនាំបេសកកម្មរក្សាសន្តិភាពនៅក្នុងប្រទេសនេះកាលពីឆ្នាំ ២០០៣ ដែលបេសកកម្មនេះបន្តរហូតរយៈពេល ១៤ ឆ្នាំ ទើបបញ្ចប់៕ សូមចុចទៅប្រភពដើម VOA ត្រង់នេះ	ស៊ីដនី ៖ ប្រទេស Solomon Islands គឺជាប្រទេសមួយក្នុងចំណោមប្រទេសដីកោះចំនួន ៦ នៅមហាសមុទ្រប៉ាស៊ីហ្វិក និងជាប្រទេសធំជាងគេបង្អស់ក្នុងចំណោមនោះ ដែលនៅតែរក្សាទំនាក់ទំនងការទូតជាមួយកោះតៃវ៉ាន់ មិនមែនជាមួយប្រទេសចិន។
អត្ថបទទាក់ទង លោក ប៊ុន បារាំង៖ ឆ្នាំនេះ កម្ពុជានឹងមិនខ្វះអំបិលទេ ព្រោះអាកាសធាតុអំណោយផល បើតាម លោក ប៊ុន បារាំង អំបិលដែលសមគមន៍ផលិតបានជាង១២ម៉ឺនតោននោះ គឺបានផ្គត់ផ្គង់ទូទាំងប្រទេសប្រមាណពី៧ទៅ៨ម៉ឺនតោនហើយ និងមានអំបិលប្រហែល៥ម៉ឺនទៀតនៅឃ្លាំង។ លោកបានបន្តប្រាប់សារព័ត៌មានថ្មីៗ(ThmeyThmey) តាមទូរសព្ទ នៅថ្ងៃទី៩ឧសភា ដូច្នេះ៖ «ថ្វីដ្បិតឆ្នាំនេះ(ឆ្នាំ២០២០) យើងផលិតអំបិលបានច្រើនលើសពីតម្រូវការប្រើប្រាស់ប្រចាំឆ្នាំ ប៉ុន្តែសមាជិកក្នុងសមាគមន៍យើងនៅតែបន្តផលិតទៀត ប្រសិនបើអាកាសធាតុនៅតែអំណោយផលល្អ»។ លោកបានបញ្ជាក់ថា៖«យើងនាំគ្នាខំផលិតអំបិលនេះគឺដើម្បីទុកឬត្រៀមប្រើប្រាស់នៅឆ្នាំក្រោយទៀត ព្រោះខ្លាចឆ្នាំក្រោយយើងជួបវិបត្តិកង្វះអំបិលប្រើប្រាស់ដូចឆ្នាំមុនៗ»។សហប្រធានសហគមន៍អ្នកផលិតអំបិល ខេត្តកំពត-កែប រូបនេះ បន្ថែមទៀតថា ប្រសិនបើអាកាសធាតុអំណោយ ផល ដូចជាឆ្នាំនេះ ចំនួន៣ឆ្នាំជាប់ៗគ្នា នោះ កម្ពុជានឹងមានអំបិលគ្រប់គ្រាន់ និងសល់អំបិល ហើយការនាំចូល អំបិល ពី បរទេសមកផ្គត់ផ្គង់ នឹងត្រូវបញ្ចប់។ បច្ចុប្បន្នផ្ទៃដីផលិតអំបិលនៅខេត្តកំពត_កែប មានចំនួន៤,៨៥៧ហិកតា។ កាលពីថ្ងៃទី៨ឧសភា ឆ្នាំ២០២០ លោក ជាវ តាយ អភិខេត្តកំពត បានស្នើដល់ក្រុមអ្នកផលិត ក៏ដូចជាអ្នកផ្គត់ផ្គង់អំបិលលើទីផ្សារក្នុងប្រទេស ឱ្យរួមគ្នាពិនិត្យ និងពិភាក្សា ដោយធ្វើយ៉ាងណា សិក្សាត្រៀមបម្រុងអំបិល សម្រាប់ផ្គត់ផ្គង់ការប្រើប្រាស់លើទីផ្សារក្នុងប្រទេសឱ្យបានគ្រប់គ្រាន់។ លោកបានអះអាងថា តម្រូវការអំបិល គឺត្រូវបានយកទៅប្រើប្រាស់ក្នុងវិស័យជាច្រើន ជាពិសេសការប្រើប្រាស់សម្រាប់ជីវភាពប្រចាំថ្ងៃរបស់ប្រជាពលរដ្ឋ។ កាលពីឆ្នាំ២០១៨ កម្ពុជានាំចូលអំបិល៣ម៉ឺនតោន ដើម្បីបំពេញតម្រូវការក្នុងស្រុក។ ក្នុងនោះ នាំចូលពីចិន១ម៉ឺនតោន និងឥណ្ឌា២ម៉ឺនតោន។ ការនាំចូលអំបិលនេះ ដោយសារកម្ពុជាជួបបញ្ហាអាកាសធាតុ មានភ្លៀងខ្លាំងក្នុងរដូវប្រមូលផលអំបិល៕	រយៈពេល៤ខែដើមឆ្នាំ២០២០ កម្ពុជាផលិត អំបិលបានសរុប ១២២,០៣២តោន។ ចំនួននៃការផលិតអំបិលនេះគឺលើសពីតម្រូវការប្រើប្រាស់ក្នុងស្រុកប្រមាណ១០ម៉ឺនតោន។ នេះបើតាមការលើកឡើងរបស់លោក ប៊ុន បារាំង សហប្រធានសហគមន៍ អ្នក ផលិត អំបិល ខេត្តកំពត-កែប ដោយបានបញ្ជាក់ថា សម្រាប់ការផលិតអំបិលប្រចាំខែមេសាវិញ គឺមានជាង២,៧ម៉ឺនតោន។
មកដល់ពេលនេះ កម្ពុជាមានអ្នកឆ្លងសរុប ១១២ ៨៨៣នាក់ សះស្បើយ១០៣ ៣៨៣នាក់ និងស្លាប់២៣៣៦នាក់៕	របាយការណ៍ក្រសួងសុខាភិបាលនាថ្ងៃទី១ ខែតុលា នេះ បង្ហាញថា កម្ពុជាមានអ្នកឆ្លងថ្មី២៣២នាក់ សះស្បើយ៥៥៦នាក់ និងស្លាប់១៧នាក់។ ក្នុងចំណោមករណីឆ្លងថ្មី២៣២ មាន១៨៧ករណីក្នុងសហគមន៍ និង៤៥ករណីពីបរទេស។
ជំនួបកម្ពុជា និងម៉ាកាវ ជាការជួបគ្នាលើកទី៧ ហើយក៏ជាលើកដំបូងដែរ ដែលកម្ពុជា បានលត់ ម៉ាកាវ ៤-០ ក្នុងការប្រកួតមិត្តភាពអន្ដរជាតិ។ ដោយឡែក ក្នុងចំណោម ៧លើកនោះ កម្ពុជា ក៏ធ្លាប់ឈ្នះម៉ាកាវ ៣-០ កាលពីឆ្នាំ២០១៥ ក្នុងការប្រកួតជម្រុះយកកៅអី នៅ FIFA World Cup ផងដែរ។ ចំណោមគ្រាប់បាល់៤គ្រាប់ នោះ កម្ពុជា បានចំណាយពេល ១៩នាទីសម្រាប់គ្រាប់ទី១ ដោយការតែតបញ្ចូលទីរបស់កីឡាករ សៀង ចន្ធា ហើយ ២នាទីបន្ទាប់ ខ្សែប្រយុទ្ធឆ្នើមរូបនេះ បានទាត់បញ្ចូលទី បានសម្រេច បន្ទាប់ពីមិត្តរួមក្រុមបញ្ជូនបាល់ឲ្យ។ ចូលដល់នាទី៤០ កម្ពុជា រកបានគ្រាប់ទី៣ ដោយខ្សែការពារ សឿយ វិសាល។ លុះចូលតង់ទី២ នាទី៨០ កីឡាករ រឹង ប៊ុនហៀង រកបានគ្រាប់បាល់ទី៤ បន្ទាប់ពី យ៉ើ ម៉ូស្លីម បញ្ជូន ចូលក្នុងតំបន់គ្រោះថ្នាក់របស់ម៉ាកាវ។ បញ្ចប់ការប្រកួត កម្ពុជា ឈ្នះ ម៉ាកាវ ៤-០។ ២គ្រាប់ដែលធ្វើបានដោយ សៀង ចន្ធា ត្រឹមរយៈពេល២នាទី ជាកំណត់ត្រាថ្មីរបស់ក្រុមគោព្រៃកម្ពុជា ដែលសម្រេចទីលឿនបំផុតមិនធ្លាប់មាន។ ការប្រកួតរវាងកម្ពុជា និង ម៉ាកាវ ដោយឡែក ក្រុមជម្រើសជាតិកម្ពុជា អាយុក្រោម ១៩ឆ្នាំ ក៏ធ្លាប់បង្កើតកំណត់ត្រាស្រដៀងគ្នានេះផងដែរ នាជ័យជម្នះ របស់កម្ពុចា លើកោះម៉ារៀណាខាងជើង ក្នុងលទ្ធផល ៩-០ វគ្គជម្រុះ AFC Championship U19 កាលពីឆ្នាំ២០១៩។ ក្នុងនោះ ក្រុមបាល់ទាត់កម្ពុជា បានប្រើពេលត្រឹម ៦នាទី ដើម្បីសម្រេចគ្រាប់បាល់៤គ្រាប់ បន្ទាប់ពីគ្រាប់បាល់ទី១ នៅនាទី៧ និងគ្រាប់ទី២ នាទី១២។ ៦នាទី ដែលក្រុមអាយុ១៩ កម្ពុជា រកបាន៤គ្រាប់នោះ គឺគ្រាប់ទី៣ នាទី៤១, គ្រាប់ទី៤ នាទី៤៣, គ្រាប់ទី៤ នាទី៤៤ និងគ្រាប់ទី៦ នាទី៤៥+១។ ក្នុងសន្និសីទក្រោយការប្រកួត លោក Lazaro Oliveira គ្រូបង្វឹកក្រុមជម្រើសជាតិហុងកុង អបអរសាទ ចំពោះក្រុមជម្រើសជាតិកម្ពុជា ចំពោះជ័យជម្នះនេះ។ គ្រូបង្វឹករូបនេះ និយាយថា នៅតង់ទីមួយកូនក្រុមម៉ាកាវ ធ្វើមិនបានល្អទេ ព្រោះកម្ពុជា បានគ្រប់គ្រង់ការប្រកួតស្ទើតែ ១០០ភាគរយ ចំណែក កីឡាកររបស់លោក មិនសូវប្រជែងបាល់បានច្រើនទេ។ ដោយឡែក លោក Lazaro Oliveira សម្លឹងឃើញ កីឡាករម៉ាកាវ ធ្វើបានល្អ ពេលចូលមកតង់ទី២។ គ្រូបង្វឹកជនជានព័រទុយហ្គាលរូបនេះ បន្ថែមថា ៣គ្រាប់នាំមុខរបស់កម្ពុជា ក្នុងតង់ទី១ បានបំបាក់ស្មារតី របស់កូនក្រុមខ្លួន។ «តង់ទី២ ពួកគេធ្វើបានល្អ ប៉ុន្ដែមិនទាន់គ្រប់គ្រាន់ទេ សម្រាប់ការនាំយកផលវិជ្ជាមាននៃការប្រកួត។ ពេល ដែលយើងបាត់ ៣គ្រាប់ យើងកាន់តែពិបាកសម្រាប់ការប្រកួត។»។ លោក Lazaro Oliveira បាននិយាយដូច្នេះ។ ចំណែក លោក Felix G. Dalmas គ្រូបង្វឹកក្រុមជម្រើសជាតិកម្ពុជា បាននិយាយថា ការប្រកួតនេះ គឺមានសារៈសំខាន់ ដោយបានឆ្លុះបញ្ចាំងពីកម្រិត និងការអភិវឌ្ឍរបស់ក្រុមកម្ពុជា។ បន្ថែមជាងនេះទៀត គ្រូបង្វឹករូបនេះ បន្ដថា រូបលោក ពិតជាសប្បាយចិត្ត ដោយកីឡាករ បង្ហាញពីឆន្ទៈ និងមហិច្ឆិតារួមគ្នា។«ការប្រកួតនេះ គឺល្អសម្រាប់យើង ព្រោះបានដឹងពីកម្រិតរបស់យើង ហើយយើងបានពង្រឹង។ ហើយពិតជាសប្បាយចិត្ត ដែលក្រុម បង្ហាញពីឆន្ទៈរួម និងការចង់មហិច្ឆិតា ដូចគ្នា។»។ លោក Felix G. Dalmas បាននិយាយដូច្នេះ។ ការប្រកួតមិត្តភាពអន្ដរជាតិនេះ ក៏ជាការត្រៀមខ្លួនសម្រាប់ប្រកួតវគ្គជម្រុះ FIFA World Cup តំបន់អាស៊ី ជាមួយប៉ាគីស្ថាន នៅថ្ងៃទី១២ និង១៧ ខែតុលា ឆ្នាំ២០២៣៕	ក្រុមកីឡាបាល់ទាត់ជម្រើសជាតិកម្ពុជា បង្កើតបានកំណត់ត្រាថ្មីមួយ ដោយរកបានគ្រាប់បាល់ ២គ្រាប់ ត្រឹមរយៈពេល ២នាទី របស់ខ្សែប្រយុទ្ធ សៀង ចន្ទា នៅនាទី១៩ និងនាទី២១ ក្នុងការប្រកួតមិត្តភាពអន្ដរជាតិ MinebeaMitsumi International Friendly ជាមួយ ម៉ាកាវ នៅថ្ងៃទី១១ ខែកញ្ញា ឆ្នាំ២០២៣ នៅពហុកីឡដ្ឋានជាតិអូឡាំពិក។
នៅក្នុងវគ្គទី១ ក្រុមម្ចាស់ផ្ទះអង្គរថាយហ្គឺរ និងភ្ញៀវព្រះខ័នរាជស្វាយរៀង មិនមានសំណាងក្នុងការទម្លាយសំណាញ់ទីគ្នាឡើយ។ ចូលដល់វគ្គទី២ ខ្សែប្រយុទ្ធព្រះខ័នរាជស្វាយរៀង Marcus Haber ទម្លាយសំណាញ់ទីម្ចាស់ផ្ទះ១គ្រាប់នៅនាទី៥២ និង៤នាទីក្រោយ ខ្សែបម្រើប្រាក់ មុន្នីឧត្តម បន្ថែមគ្រាប់ទី២ នៅនាទី៥៦ ដោយការស៊ុតបាល់ពិន័យ (Free Kick)។ លុះដល់នាទី៦២ ខ្សែប្រយុទ្ធ Marcus Haber បន្ថែមគ្រាប់ទី២ របស់ខ្លួន ក្រោយទទួលបាល់ពីមិត្តរួមក្រុម ខ្សែបម្រើ Gabreal។ ការប្រជែងបាល់រវាងកីឡាករ នគរបាលជាតិ(អាវស) និងអាយ អេស អាយ ដង្កោសែនជ័យ(ខៀវ)។ រូបពី CPL នៅនាទី៦៣ ខ្សែបម្រើកូនកាត់ខ្មែរ-អាម៉េរិក នីកូឡាស់ ថេឡរឌឿង ប្តូរចូលជំនួសកីឡាករ ប្រាក់ មុន្នីឧត្តម ហើយក៏បានបន្ថែមគ្រាប់ទី៤ ឱ្យក្រុមព្រះខ័នរាជស្វាយរៀងនៅនាទី៦៩ ដោយបាល់បញ្ជូនចេញពីខ្សែបម្រើ IAGO និងគ្រាប់ទី៥ សម្រាប់ក្រុមភ្ញៀវ ហើយក៏ជាគ្រាប់បាល់ទី៣ របស់ខ្សែប្រយុទ្ធ Marcus Haber ដែលសម្រេចទីនៅនាទី៧២ ដោយការលោតតែត ក្រោយទទួលបាល់ពីខ្សែបម្រើ Gabreal។ ក្នុងពេលជាមួយគ្នានោះក្រុមភ្ញៀវ អាយ អេស អាយ ដង្កោសែនជ័យ យកបាន៣ពិន្ទុពីក្រុមម្ចាស់ផ្ទះនគរបាលជាតិ ដោយលទ្ធផល ៣-១ នាកីឡដ្ឋាន អាយ.អេស.អាយ ខេអឹមអេចផាក។ អាយ អេស អាយ សម្រេចទីគ្រាប់ដំបូងដោយកីឡាករ Yanagidate Kazu នៅនាទី៨ និង២គ្រាប់ទៀតស៊ុតបញ្ចូលទីដោយកីឡាករ សារី តៃម៉ូ នៅនាទី៧៩ និងនាទី៨១ ។ ចំណែកឯក្រុមម្ចាស់ផ្ទះរកបាន១គ្រាប់ដោយកីឡាករ សំ វណ្ណនិត នៅនាទី៤៩។ រីឯកីឡដ្ឋានកំពង់ស្ពឺ ឯណោះវិញ ក្រុមម្ចាស់ផ្ទះណាហ្គាវើលដ៍ លត់ក្រុមភ្ញៀវសូលទីឡូអង្គរ បញ្ចប់ក្នុងលទ្ធផល ៦-០។ ខ្សែបម្រើ Olivera Marcio រកបាន២គ្រាប់ម្នាក់ឯង ពោលនៅនាទី១៧ និង៤៤ ខណៈខ្សែបម្រើ Kikuchi Yuta សម្រេចទីបាន១គ្រាប់នៅនាទី២៦ និង២នាទីក្រោយខ្សែបម្រើ សុះ ស៊ូហាណា បន្ថែមគ្រាប់ទី៤ ជូនក្រុមនៅនាទី២៨។ នៅនាទី៣៦ ខ្សែបម្រើ Cristian Dos Santos ទម្លាយសំណាញ់ទី១គ្រាប់ និងខ្សែប្រយុទ្ធ សេង សារ៉ាវុទ្ធី រកបានគ្រាប់ទី៦ នៅនាទី៧៥ មុនការប្រកួតបញ្ចប់ត្រឹម៩០ នាទី ។ បញ្ចប់ការប្រកួតពូលB គិតត្រឹមសប្តាហ៍ទី៣ ណាហ្គាវើលដ៍ ឈរលេខ១ មាន៩ពិន្ទុ នាំមុខភ្នំពេញក្រោន មាន៦ពិន្ទុ ឈរលេខ២ ,អាយ អេស អាយ ដង្កោសែនជ័យ ឈរលេខ៣ មាន៦ពិន្ទុ ,លេខ៤ ព្រះខ័នរាជស្វាយរៀង មាន៣ពិន្ទុ ,អង្គរថាយហ្គឺរ ឈរលេខ៥ មាន១ពិន្ទុ ,សូលទីឡូអង្គរ មាន១ពិន្ទុ ឈរលេខ៦ និងនគរបាលជាតិពុំទទួលបានពិន្ទុឡើយ ក្នុង២ប្រកួតរបស់គេ៕	Marcus Haber ម្ចាស់ស្បែកជើងមាសខេមបូឌានព្រីមៀរលីគ រដូវកាល២០២២ ជួយឱ្យក្រុមព្រះខ័នរាជស្វាយរៀង ដណ្តើមបាន៣ពិន្ទុ ពីក្រុមម្ចាស់ផ្ទះ អង្គរថាយហ្គឺរ បញ្ចប់ក្នុងលទ្ធផល ៥-០ ក្នុងការប្រកួតពានរង្វាន់ ខេមបូឌានលីគខាប់ នៅថ្ងៃទី២៦ ខែកុម្ភៈ នាកីឡដ្ឋានហនុមាន។
នាវេទិការួមគ្នាក្រោមមូលបទ «ពង្រឹងភាពជាដៃគូកាត់បន្ថយភាពក្រីក្រសម្រាប់សហគមន៍អាស៊ាន-ចិនលើអនាគតតែមួយ» តំណាងជាន់ខ្ពស់នៃរដ្ឋាភិបាលចិន Chen Zhigang បានថ្លែងថា បន្ទាប់ពីមានការកែ ទម្រង់ និងអនុវត្តគោលនយោបាយបើកចំហរបស់រដ្ឋាភិបាលចិនរយៈពេល៤០ឆ្នាំមកនេះ មានប្រជាជនចិនជាង៨០០លាននាក់ បានរួចផុតពីភាពក្រីក្រ។ នេះបើយោងតាមការចុះផ្សាយរបស់ភ្នាក់ងារព័ត៌មាន Xinhua។ តាមតំណាងជាន់ខ្ពស់រដ្ឋាភិបាលចិនរូបនេះ គ្រាន់តែរយៈពេល៥ឆ្នាំចុងក្រោយមកនេះប៉ុណ្ណោះ ទំហំនៃភាពក្រីក្រនៅក្នុងប្រទេសចិន បានកាត់បន្ថយអស់ច្រើនអស្ចារ្យ។ ពិសេសនោះ លោក ថ្លែងថា ចំនួនអ្នកក្រីក្រនៅតាមតំបន់ជនបទ ត្រូវបានកាត់បន្ថយរហូតដល់ ៦៨.៥៣លាននាក់នៃចំនួនប្រជាជនក្រីក្រសរុបរបស់ប្រទេស ខណៈបញ្ហានានាដែលបង្កឡើងដោយភាពក្រីក្រ ធា្លក់នៅត្រឹម៣.១ភាគរយ។ តាមរយៈវេទិកាដដែលនោះ តំណាងរដ្ឋាភិបាលចិនរូបនោះ ក៏អះអាងចំពោះមុខមន្ត្រីជាន់ខ្ពស់ប្រទេស អាស៊ានជាង១០០នាក់ ថា គម្លៀតរវាងប្រជាជនចិន កាន់តែតូច ខណៈចំណូលប្រជាជនក្នុងម្នាក់ៗនៅតំបន់ជនបទ នៅតែរក្សាក្នុងកម្រិតជាង១០ភាគរយផងនោះ។ នៅដើមឆ្នាំ២០១៨កន្លងទៅ លោកប្រធានាធិបតីចិន ស៊ី ជិនពីង បានទទួលស្គាល់ថា ការកាត់បន្ថយភាពក្រីក្រ គឺជាសមរភូមិមួយដ៏លំបាកមួយ ដែលលោក បានទទូចឲ្យមន្ត្រីគ្រប់លំដាប់ថ្នាក់អនុវត្តគោលនយោបាយទៅមុខ ដោយមិនត្រូវផ្អាកឡើយ។ ជាបទពិសោធន៍របស់ចិន ការអនុវត្តគោលនយោបាយកាត់បន្ថយភាពក្រីក្រមិនអាចមានប្រសិទ្ធភាពបានឡើយ បើមន្ត្រីពាក់ព័ន្ធអនុវត្តគម្រោងពុករលួយ ។ កន្លងមក ចិន ក៏បានចាត់វិធានការធ្ងន់ធ្ងរប្រឆាំងរួចហើយដែរ។ បើតាមការចុះផ្សាយរបស់សារព័ត៌មានចិន Xinhua គិតចាប់ពី ១៩៧៨ ដល់ឆ្នាំ២០១៦ មានប្រជាជនចិនជាង ៧៣០លាននាក់ហើយ បានរួចផុតពីភាពក្រីក្រី ។ ហើយតាមផែនការជាតិ ចិន បានដាក់គោលដៅក្នុងការសម្រេចកែប្រែសង្គមចិនឲ្យក្លាយជាសង្គមមួយដ៏រុងរឿងនៅត្រឹមឆ្នាំ២០២០ ដែលតម្រូវឲ្យរដ្ឋាភិបាល ត្រូវលុបបំបាត់ភាពក្រីក្រឲ្យអស់ពីសង្គមតែម្តង៕	មន្ត្រី និងអ្នកជំនាញក្រុងប៉េកាំង នៅថ្ងៃ២៧ មិថុនាបានចូលរួមវេទិកាមួយជាមួយមន្ត្រីជាន់ខ្ពស់នៃប្រទេសអាស៊ាន និងបានចែករំលែកពីយុទ្ធសាស្ត្រជោគជ័យរបស់ខ្លួនលើការកាត់បន្ថយភាពក្រីក្រនៅក្នុងប្រទេសផង។ ក្រុងប៉េកាំង បានលើកឡើងពីសមិទ្ធផលដែលសម្រេចបានតាមការប្រឹងប្រែងរយៈពេលបួនទសវត្សរ៍ចុងក្រោយ ដែលធ្វើឲ្យប្រជាជនចិនរាប់សិបលាននាក់រួចផុតពីបន្ទាត់ក្រីក្រ។
ប្រមុខការទូតអាមេរិក ម៉ៃ ប៉ុមប៉េអូ អះអាងថា អាមេរិកចង់លុបចោលកម្មវិធីរបស់ចិនទាំងអស់ដែលមិនអាចទុកចិត្តបានពី Store របស់ក្រុមហ៊ុនផ្ដល់សេវាកម្មទូសព្ទ និងក្រុមហ៊ុនផលិតទូរសព្ទ។ លោក ប៉ុមប៉េអូ បានចុចឈ្មោះកម្មវិធីចំៗមាន TikTok និង WeChat ដែលមានក្រុមហ៊ុនធំនៅទឹកដីចិន ហើយដែលលោកចាត់ទុកជាការគំរាមដល់ទិន្នន័យឯកជនរបស់អ្នកប្រើប្រាស់អាមេរិក មិនត្រឹមតែជាឧបករណ៍របស់បក្សកុម្មុយនីស្តចិន។ លើសពីនោះ លោក ប៉ុមប៉េអូ ក៏ប្រកាសទៀតថា អាមេរិកក៏ចង់រារាំងកម្មវិធីរបស់អាមេរិកពីការដំឡើង ឬទុកឲ្យទាញយក (Download) សម្រាប់ទូរសព្ទចិន និងគ្រឿងបរិក្ខាររបស់ក្រុមហ៊ុនបច្ចេកវិទ្យាចិនមាន Huawei ជាដើម។ បើតាមទីភ្នាក់ងារព័ត៌មាន AFP អ្នកការទូតអាមេរិករូបនេះនិយាយច្បាស់ៗថា៖ «យើងមិនចង់ឲ្យក្រុមហ៊ុន (អាមេរិក) ចូលដៃចូលជើងក្នុងការបំពានសិទ្ធិមនុស្សរបស់ក្រុមហ៊ុន Huawei ឬស្ថាប័នស៊ើបការណ៍របស់បក្សកុម្មុយនីស្តចិនឡើយ។» មិនចប់ត្រឹមនេះឡើយ លោក ប៉ុមប៉េអូ ដែលចិនអះអាងថា ជាមន្ត្រីអាមេរិកមើលប៉េកាំងក្នុងគំនិតខ្មៅរហូតនោះ ក៏ថែមទាំងបង្ហើបថា រដ្ឋាភិបាលក៏ត្រឹមកំហិតក្រុមហ៊ុនចិនមិនឲ្យប្រមូល រក្សាទុក និងដំណើរការព័ត៌មាននៅអាមេរិកទៀតផង។ មកដល់ត្រង់នេះ លោក ក៏លើកឈ្មោះក្រុមហ៊ុន Alibaba Tencent និង Baidu ដែលផ្ដល់សេវាកម្មយ៉ាងច្រើននៅអាមេរិក។ ការប្រកាសរបស់លោក ប៉ុមប៉េអូ ធ្វើឡើងពីរថ្ងៃក្រោយប្រធានាធិបតី ដូណាល់ ត្រាំ គំរាម TikTok ឲ្យឆាប់លក់ប្រតិបត្តិការរបស់ខ្លួននៅអាមេរិក បើចង់បន្តការរកស៊ីទៀត។ ByteDance ដែលជាម្ចាស់ TikTok មានពេលត្រឹមថ្ងៃទី១៥ ខែកញ្ញា ដើម្បីសម្រេចឲ្យបានកិច្ចព្រមព្រៀងទិញលក់ជាមួយក្រុមហ៊ុនអាមេរិក។ Microsoft ជាក្រុមហ៊ុនដែលចាប់អារម្មណ៍ការទិញ TikTok នៅអាមេរិក៕	មិនត្រឹមបណ្ដាញសង្គមរបស់ចិនឡើយ សូម្បីតែកម្មវិធី (App) របស់ចិនដទៃ ក៏នឹងស្ថិតក្រោមការរឹតត្បិតរបស់អាមេរិកដែរ។ រដ្ឋមន្ត្រីការបរទេសអាមេរិក ម៉ៃ ប៉ុមប៉េអូ បានប្រកាសនៅថ្ងៃទី៥ ខែសីហាថា អាមេរិកនឹងពង្រីកកម្មវិធី «បណ្ដាញស្អាត» ដែលជាគម្រោងមួយផ្ដោតលើការរឹតត្បិតកម្មវិធីរបស់ចិនក្នុងបណ្ដាញប្រើប្រាស់អនឡាញនៅអាមេរិក តាមរយៈការផាត់ចេញកម្មវិធីទូរសព្ទផលិតនៅចិន និងប្រព័ន្ធផ្ទុកទិន្នន័យអនឡាញផងដែរ។
សូមអញ្ជើញអានដូចតទៅ៖ លោក ទីន សុខលីម៖ តើអ្វីជាភាពជាអ្នកដឹកនាំជោគជ័យ? លោក សយ សាវុធ៖ អ្នកដឹកនាំដែលជោគជ័យ ជាបុគ្គលដែលមានសមត្ថភាព ដែលអាចជះឥទ្ធិពល ដល់ក្រុមការងារ សម្រេចនៅចក្ខុវិស័យដែលស្ថាប័នចង់បាន។ ឥទ្ធិពលនេះ កើតចេញពីខាងក្នុងខ្លួនអ្នកដឹកនាំ ដែលមានពីអត្តចរិតរបស់អ្នកដឹកនាំផ្ទាល់ បទពិសោធន៍ និងចំណេះដឹង និងមុខតំណែង។ លោក ទីន សុខលីម៖ ប្រសិនបើនៅក្នុងស្ថាប័នមួយ មានថ្នាក់ដឹកនាំដែលមានអត្ថចរិតមិនល្អ តើអាចឥទ្ធិពលអវិជ្ជមានអ្វីខ្លះដល់ស្ថាប័ន? លោក សយ សាវុធ៖ ស្ថាប័នមានផ្សេងៗគ្នា។ ចំពោះក្រុមហ៊ុនបុគ្គលថ្នាក់ដឹកនាំ ដែលមានអត្តចរិតមិនល្អ ប្រហែលជាពិបាកក្នុងការកាន់តំណែងធំណាស់។ បុគ្គលបែបនេះ អាចនឹងមានឱកាសក្លាយជាអ្នកដឹកនាំ ប្រសិនបើស្ថាប័ននោះ មិនសូវមានបេក្ខជនដែលមានសមត្ថភាពមកប្រជែង ប៉ុន្តែគេអាចនឹងព្រមយកយើងសិន ទោះបីជាយើងអន់ចរិតក៏ដោយ ដើម្បីឲ្យកាន់តំណែងតែមួយរយៈប៉ុណ្ណោះ។ បើយើងដឹងខ្លួនឯងថាអន់ចរិត យើងគួរតែទទួលស្គាល់ និងកែប្រែវា ពីព្រោះថាយើងមានចំណេះដឹង និងបទពិសោធន៍គ្រាន់តែអន់ចរិត វាមិនពិបាកកែប្រែទេ គ្រាន់តែទាមទារឲ្យយើងមានវិន័យខ្លួនឯងខ្លាំង។ ប្រសិនបើយើងស្ទើរចរិត ហើយបណ្តែតបណ្តាយ ថ្ងៃណាមួយយើងនឹងរបូតតំណែងនោះ។ លោក ទីន សុខលីម៖ តើបុគ្គលម្នាក់ៗ គួរធ្វើខ្លួនបែបណា ដើម្បីក្លាយជាអ្នកដឹកនាំ ដែលជោគជ័យ? លោក សយ សាវុធ៖ ចំពោះបុគ្គលដែលចង់ក្លាយជាអ្នកដឹកនាំដែលល្អ គួរដុសខាត់ខ្លួនឯងឲ្យល្អ ទាំងអត្តចរិត សមត្ថភាព និងធ្វើខ្លួនឲ្យអ្នកដទៃស្រលាញ់ ចូលចិត្ត ចង់រាប់អាន សហការ និងមានគុណតម្លៃមួយច្បាស់លាស់។ បន្ទាប់មកត្រូវរស់នៅ និងរក្សាគុណតម្លៃនោះជាប្រចាំ។ ការរស់នៅជាមួយនឹងគុណតម្លៃខ្លួនឯង ជាប្រចាំនេះហើយ វានឹងជះឥទ្ធិពលដល់ក្រុមការងារ និងអ្នកដទៃ។ លោក ទីន សុខលីម៖ ក្នុងការដឹកនាំជាក់ស្តែង ឃើញថាថ្នាក់ដឹកនាំមួយចំនួន បង្ហាញអាកប្បកិរិយាស្លូតពេក ស្រួលពេកចំពោះបុគ្គលិក ធ្វើឲ្យមិនខ្លាច និងមិនខំធ្វើការ។ ថ្នាក់ដឹកនាំផ្សេងទៀត ធ្វើកាច ម៉ឹងម៉ាត់ចំពោះបុគ្គល បែរជាបុគ្គលិកខ្លាច និងស្អប់ទៅវិញ។ ក្នុងនាមជាអ្នកដឹកនាំ តើគួរធ្វើខ្លួនបែបណា ដើម្បីឲ្យអ្នកនៅក្រោមបង្គាប់ស្រលាញ់ចូលចិត្ត និងប្រឹងប្រែងធ្វើការ? លោក សយ សាវុធ៖ យើងមិនគួរធ្វើឲ្យបុគ្គលិកយើងខ្លាចនោះទេ ប៉ុន្តែយើងត្រូវធ្វើឲ្យបុគ្គលគោរពយើង ហើយការគោរព យើងក៏មិនអាចទាមទារ ឬដុំឲ្យគេគោរពយើងបានដែរ គឺវាចេញពីក្នុងចិត្ត។ គេជឿយើង គេទុកចិត្ត និងគោរពយើង លុះត្រាតែយើងមានប្រយោជន៍សម្រាប់គេ។ មានប្រយោជន៍យ៉ាងម៉េច? មានន័យថា យើងដឹងថាគេត្រូវការអ្វី? អ្នកខ្លះ ម៉ឹងម៉ាត់ចំពោះបុគ្គលិកមែនទែន ប៉ុន្តែបុគ្គលិកគាត់នៅតែគោរព និងស្រលាញ់គាត់។ ដោយសារអ្នកដឹកនាំ និងបុគ្កលិកយល់គ្នា ស្គាល់គ្នាច្បាស់៕	លោក សយ សាវុធ ជាគ្រូបណ្តុះបណ្តាលស្ពីពីភាពជាអ្នកដឹកនាំ មើលឃើញថាអ្នកដឹកនាំដែលជោគជ័យ ជាបុគ្គលដែលនាំបុគ្គលិក ទៅសម្រចចក្ខុវិស័យដែលស្ថាប័នចង់បាន។ អ្នកដឹកនាំដែលល្អ ជាមេដឹកនាំដែលមានអត្តចរិតល្អ មានបទពិសោធន៍ និងចំណេះដឹង អមដោយមុខតំណែង និងដែលមានចោមរោមដោយយការគោរព ស្រឡាញ់ ចេញពីចិត្តរបស់បុគ្គលិក នេះជាបញ្ជាក់របស់ លោក សយ សាវុធ ដែលនឹងរៀបរាប់យ៉ាងលម្អិត នៅក្នុងបទសម្ភាសជាមួយ លោក ទីន សុខលីម អ្នកកាសែត នៃសារព័ត៌មានអេឡិចត្រូនិកថ្មីៗ ខាងក្រោមនេះ។
គេហទំព័រអគ្គស្នងការនគរបាលជាតិ បានស្រង់សម្តី លោក ស៊ាន ស៊ីណាត ប្រធានសាខាកាំកុងត្រូលខេត្តបន្ទាយមានជ័យ ដូច្នេះថា សាច់មាន់ និងប្រហិតខូចគុណភាពទាំងនេះ គឺឈ្មួញលួចនាំចូលពីប្រទេសថៃ ដោយដាក់បង្កប់ក្នុងរទេះដាក់ទំនិញ។ បើតាមលោក ស៊ាន ស៊ីណាត អាជ្ញាធរក៏បានឃាត់ខ្លួនអ្នកស៊ីឈ្នួលអូសរទេះ២នាក់ដែរ ពាក់ព័ន្ធនឹងករណីនេះ និងកំពុងស្រាវជ្រាវរកឈ្មួញ ដែលនៅពីក្រោយការនាំចូលទំនិញខូចគុណភាពទាំងនេះ ចូលទឹកដីកម្ពុជា។ សូមបញ្ជាក់ថា ក្នុងឆ្នាំ២០១៦ អគ្គនាយកដ្ឋានកាំកុងត្រូល បានរកឃើញផលិតផលខូចគុណភាព និងកម្ទចចោលជាង៧០តោន។ បើតាមរបាយការណ៍របស់ក្រសួងពាណិជ្ជកម្ម ក្នុងចំណោមទំនិញខូចគុណភាពទាំងនោះមានផលិតផលចំណីអាហារជាង៣០តោន ណែម ត្រីប្រហុក ស្ករត្នោត និងសារធាតុគីមីសម្រាប់កែច្នៃស្ករត្នោតប្រមាណ៤០តោន៕	មន្ត្រីកាំកុងត្រូល សហការជាមួយមន្ត្រីគយប្រចាំច្រកទ្វារអន្តរជាតិប៉ោយប៉ែត ចាប់បានសាច់មាន់ និងប្រហិតចម្រុះ ខូចគុណភាពជាង១តោន នៅថ្ងៃទី៩ ខែមីនា នាច្រកទ្វារអន្តរជាតិប៉ោយប៉ែត ខេត្តបន្ទាយមានជ័យ។
អូរ និងប្រឡាយទាំង ៥ខ្សែ នៅខេត្តព្រះសីហនុ ដែលកំពុងបើកការដ្ឋានស្ដារឡើងវិញនេះ រួមមាន អូរឈើទាល ,អូរអេម៉ារីអូ ,អូរសំអាត ,អូរអណ្តូងអ៊ុនតាក់ និងអូរស្ពានឆេះ។ រដ្ឋមន្ត្រីក្រសួងសាធារណការ លោក ស៊ុន ចាន់ថុល បានអះអាងថា រដ្ឋាភិបាលកំពុងគិតគូរ លើវិធានការដោះស្រាយបញ្ហាហេដ្ឋារចនាសម្ព័ន្ឋក្នុងក្រុងព្រះសីហនុ ដើម្បីលើកកម្ពស់ជីវភាពរស់នៅរបស់ប្រជាពលរដ្ឋ ឱ្យកាន់តែប្រសើរឡើងថែមទៀត។ លោក ស៊ុន ចាន់ថុល ដែលបានដឹកនាំកម្មវិធីបើកការដ្ឋាននៅព្រឹកថ្ងៃទី៩ ធ្នូ បាននិយាយដូច្នេះថា៖«កិច្ចខិតខំប្រឹងប្រែងរបស់រដ្ឋាភិបាលលើកិច្ចការអាទិភាពក្នុង ការស្តារអូធម្មជាតិទាំង៥ និងលូដែលមានស្រាប់ ដែលសព្វថ្ងៃកំពុងទទួលរងនូវការរំលោភយកដីចំណីអូរ និងប្រឡាយ ដើម្បីបើកមុខទឹកនិងដោះស្រាយជំនន់ទឹកភ្លៀង ការកសាងស្ថានីយប្រព្រឹត្តកម្មទឹកកខ្វក់ និង ការពង្រីកប្រព័ន្ឋលូ និងតម្រូវការហេដ្ឋារចនាសម្ព័ន្ឋរូបវន្តផ្សេងទៀត»។ កាលពីឆ្នាំ២០១៨ បរិមាណបញ្ចេញទឹកកខ្វក់នៅខេត្តព្រះសីហនុមានរហូតដល់ ២៥ ០០០ ម៉ែត្រគូបក្នុងមួយថ្ងៃ ហើយត្រូវបានព្យាករណ៍ថា នឹងកើនឡើងដល់ ៤៧,០០០ម៉ែត្រគូបក្នុងមួយថ្ងៃ នៅឆ្នាំ២០២៣។ បរិមាណទឹកកខ្វក់ ក៏នឹងអាចបន្តកើនរហូតដល់ ៦៤ ០០០ម៉ែត្រគូប/ថ្ងៃ នៅឆ្នាំ២០៣០ផងដែរ។ នេះបើតាមក្រសួងសាធារណការ។ ក្រៅពីបញ្ហាអូរប្រឡាយនេះ រដ្ឋាភិបាល ក៏កំពុងរៀបចំផែនការពង្រីកកំពង់ផែទឹកជ្រៅ ដែលអាចដឹកជញ្ជូនកាន់តែមានភាពងាយស្រួល សម្រាប់នាវាធុនធំចេញ-ចូល និងផ្តល់តម្លៃដឹកជញ្ជូនកាន់តែថោក, ការជំរុញការកសាងពង្រីកព្រលានយន្តហោះអន្តរជាតិ ដែលអាចឱ្យយន្តហោះប្រភេទធុនធំចុះចតបានងាយស្រួល ដើម្បីបម្រើសេវាតាមផ្លូវអាកាស និងគម្រោងកសាងផ្លូវល្បឿនលឿនតភ្ជាប់ពីរាជធានីភ្នំពេញមកកាន់ខេត្តព្រះសីហនុ ដែលគ្រោងដាក់ឱ្យដំណើរការនៅចុងឆ្នាំ២០២២ខាងមុខ។ លោក ស៊ុន ចាន់ថុល អះអាងបែបនេះ នៅក្នុងពិធីបើកការដ្ឋានស្ដារអូរ និងប្រឡាយទឹក៕	ភ្នំពេញ៖ អូរប្រឡាយចំនួន ៥ខ្សែ នៅខេត្តព្រះសីហនុ កំពុងដំណើរការស្ដារស្ថាបនាឡើងវិញ ដើម្បីរំដោះជំនន់ទឹកភ្លៀង និងកសាងស្ថានីយប្រព្រឹត្តកម្មទឹកកខ្វក់។ គម្រោងស្ដារប្រឡាយទឹកនេះ ត្រូវចំណាយទឹកប្រាក់១០ពាន់លានរៀល (ជាង២លានដុល្លារអាមេរិក។ នេះបើតាមការចុះផ្សាយរបស់ក្រសួងសាធារណការ និងដឹកជញ្ជូន។
Valorizing this exceptional heritage from the Cambodian countryside and make it known worldwide to improve the lives of farmers, this is the philosophy of Confirel, a Cambodian company engaged in the struggle for a development respectful of people and environment. Under the Kirum brand, Confirel commercializes one of the jewels of Cambodian countryside: the Kampot pepper and its derivatives. In the past, peasants have used only the berries of the pepper. Once, by walking through the plantations of Confirel, Dr. Hay Ly Eang, founder of Confirel and graduated in pharmacy and herbal medicine, has thought that inflorescences worn by pepper plants must have the same wealth and qualities that berries. The Kirum Kampot Pepper Herbal Tea, a new flavor for the well-being of consumers By using it alone or in combination with other plants provided by the Cambodian countryside, Kirum has created with these inflorescences a range of herbal teas with subtle new flavors and containing ingredients producing beneficial effects for welfare. The infusion Kirum Origin - Detox. Made of 100% of inflorescences of Kampot pepper, Kirum Detox herbal tea is the ideal solution to profoundly purify your organism. It contains a natural active ingredient which will facilitate the elimination of toxins in your body. His secret: piperine, the active ingredient of pepper, which naturally facilitates the elimination of toxins from the body. Kirum Ginger Vitality is a mix of inflorescences of Kampot pepper and ginger. Kirum Vitality herbal tea is an ideal brew for re-energizing. Ginger naturally has stimulating and invigorating qualities that leads to aphrodisiac effects, according to the tradition Kirum Slimness herbal tea is an ideal brew for maintaining your body. Orthosiphon flowers and leafs aid in the natu- ral elimination and provide an effective support to any weight-loss diets. Kirum relaxation herbal tea is an ideal brew for relaxing easily. The relaxing effects of jasmine flowers will help you eliminate your daily stress. Kirum digestion herbal tea is an ideal brew for feeling good after meals. The combination of these two active ingredients eases the digestion naturally and provides a real feeling of lightness and well-being. Confirel will soon add to this welfare range Kirum 3, a combination of pepper inflorescence, moringa and tea leafs. Kampot Pepper Herbal Tea are available in boxes, bulks, sachets and, soon, in bottles. The original formula of Kampot Pepper Herbal Tea, created in Cambodia by Dr Hay Ly Eang, is registered in France at the National Institute of Industrial Property (INPI) and International patent will soon be granted while other research are performed in France with the collaboration of the International Cooperation Centre for Agricultural Research and Development (CIRAD) and NUTRAVERIS company in order to develop the full welfare capacities of the pepper herbal tea. Kampot Pepper plantations certified organic by an international body The qualities and the exceptional flavor of the Kirum Kampot Pepper herbal teas are the newest expression of a natu- ral product of the Cambodian countryside that Confirel magnifies in its organic certified plantations. Since 2010, Kampot pepper has the PGI - Protected Geographical Indication - which guarantees the authenticity of this unique spice. No other than that pepper grown on the 4000 hectares of arable lands included in the IGP can claim the prestigious Kampot Pepper label. Our farming methods must be worthy of this unique land. Thats why we are happy and proud to own the first Kampot Pepper plantations certified ORGANIC (by Ecocert S.A.) as per European standards (EOS), Japanese standard (JAS) & American standards (NOP). Grown as per the ancestral know-how, the Kampot pepper gives to Kirum black, white and red peppercorns the high- est quality after being sorted and packed by the expert hands of farmers themselves. The Kirum Kampot Black Pepper, the most traditional version, is, with its intense and delicate tastes, the best pepper for grilled meats for instance to enhance the flavors. Rare and fully ripened, the Kirum Kampot Red pepper develops a complex and flavorful taste to meet with exclusive dishes. Rare, less spicy than black pepper with a distinctive aroma and taste, the Kirum Kampot White Pepper is best suited with seafood and delicate dishes. Kirum, the Kampot pepper in all its states A condiment with a so rich history, with so powerful aromas, has boosted the creativity of Confirel whose the missions are to manufacture high quality and world-widely recognized healthy products and to promote authentic Khmer products and values while improving the economical activities of rural farmers. And before Kirum Kampot Pepper Herbal Tea, Confirel had already created the Kirum Kampot Green Pepper Sauce. With that sauce, we want to preserve the natural freshness of Kampot green pepper and to offer the consumer an absolutely original new sauce, authentically Cambodian and 100% organic. Composed with two geographically protected ingredients, Kampot Green Pepper and Kampong Speu Palm sugar, this sauce owns a unique spicy and sour flavor. The sauce perfectly goes along with grilled meats and seafood. It can also enhance the taste of your salads and a lot of other everyday dishes. Low in calories - 31 Cal / 100 g compared with 112Cal / 100g for ketchup, 50 to 100 Cal / 100 g for Tabasco and 680 Cal / 100 g for Mayonnaise - rich in vitamins, trace elements and antioxidants and manufactured from organic ingredients certified by ECOCERT S.A., this sauce, with its unique taste, is perfect for a healthy, light and original diet. To enhance salad dressings, Kirum also offers the Organic Palm Vinegar which is naturally made by the fermentation of organic palm sap. It will give a typical taste to your dressings and improve the flavor of your salads. The Kampot Pepper, appreciated by Chinese emperors and the Western gourmets, a condiment of excellence ... Grown for centuries on hills caressed by the marine air of the Gulf of Thailand, the Kampot pepper is one of the best in the world. It enjoys this flattering reputation since the French traders have helped him to conquer the most stylish European tables during the 18th century after seducing, in the 13th century, the taste buds of the Chinese emperor Kublai Khan, who only wanted Kampot pepper to accompany its dishes. ... Reinvented by Kirum for the glory Cambodia With the Kampot Pepper, Kirum offers to gourmets all over the world a fabulous journey in this little paradise of the Kingdom of Cambodia where nature and peasants know-how have worked together since eternity to create a so sublime condiment that one can easily imagine that it had enchanted the gods of Angkor. Rooted in a terroir, combining ancestral traditions and innovation, environmental friendly and dedicated to the development of the Cambodian countryside for the welfare of its people, the brand Kirum is one of the flagship of Confirel, and shares a great ambition with the other brands of the company: to give the world the best of Cambodia, to bring the best to Cambodians.	The genius of the people who built Angkor temples has survived the centu- ries and today amazes millions of tourists. The ancient Khmer people have nourished their creativity with the products of a generous nature whose flavors belong, such as the temples, to the national heritage of the Kingdom of Cambodia.
កញ្ញា ឈុំ ឆនម៉ារី បានបញ្ចប់ការសិក្សាជំនាញព័ត៌មានវិទ្យា។ ប៉ុន្តែកញ្ញាកំពុងធ្វើការផ្នែកគណនេយ្យនៅក្រុមហ៊ុនឯកជនមួយនៅនៅទីរួមខេត្តតាកែវ។ ក្រៅពីការងារពេញម៉ោង យុវតីវ័យ ២៤ឆ្នាំរូបនេះ មានការងារមួយផ្សេងទៀត គឺជាអ្នកបង្កើតមាតិកាវីដេអូទេសចរណ៍លើបណ្ដាញសង្គមហ្វេសប៊ុក។ តរុណវ័យ ម៉ារី មិនមានជំនាញក្នុងវិស័យទេសចរណ៍នោះទេ។ ចំណែកគ្រួសាររបស់ ម៉ារី ក៏មិនមាននរណាធ្វើការក្នុងវិស័យទេសចរណ៍ដែរ។ ម៉ារី ចូលចិត្តមើលកម្មវិធីដំណើរកម្សាន្តនៅក្នុងលើទូរទស្សន៍កាលពីកុមារភាព។ វីដេអូទាំងនោះមានដក់ជាប់ក្នុងចិត្តយុវតីវ័យក្មេងរូបនេះ។ រហូតដល់ឆ្នាំ២០១៩ ម៉ារី បានធ្វើវីដេអូផ្សព្វផ្សាយពីតំបន់ទេសចរណ៍ តាមក្ដីស្រមៃរបស់ខ្លួន។ កញ្ញ ឈុំ ឆនម៉ារី វីដេអូដំបូងរបស់យុវតី ម៉ារី គឺដំណើរកម្សាន្តនៅកោះស្មាច់ ស្រុកគិរីសាគរ ខេត្តកោះកុង។ វីដេអូដំណើរកម្សាន្តដែលមានរយៈពេលប្រមាណ ៥នាទីនោះ មិនសូវមានគុណភាពប៉ុន្មានឡើយ។ ការធ្វើវីដេអូដំបូង គឺមិនមែនជារឿងងាយស្រួលឡើយសម្រាប់យុវតីរូបនេះ។ «ខ្ញុំមានវីដេអូច្រើនតែអត់ដែលកាត់បានសម្រេចទេ ព្រោះបញ្ហាទូរស័ព្ទ កាត់ៗគាំង ហើយពេលខ្លះទៀតរលត់បាត់វីដេអូក៏មាន ដោយសារពេលនោះខ្ញុំអត់សូវចេះស្រាវជ្រាវលើអ៊ីនធឺណែត។ ខ្ញុំក៏ព្យាយាមកាត់វីដេអូ នៅកោះកុងនោះបានមួយ។ និយាយទៅខ្ញុំចាប់ផ្ដើមធ្វើ២-៣ឆ្នាំហើយ ប៉ុន្តែខ្ញុំផ្អាកមួយរយៈព្រោះខ្ញុំរវល់រៀន ហើយអត់មានពេលស្រាវជ្រាវកាត់វីដេអូអីច្រើន »។ នេះជាការរៀបរាប់របស់ម្ចាស់ទំព័រហ្វេសប៊ុក MARY-ម៉ារី។ យុវតីដែលមានស្រុកកំណើតនៅក្រុងដូនកែវរូបនេះ បានចាប់ផ្ដើមបង្កើតមាតិកាវីដេអូទេសចរណ៍ឡើងវិញនៅឆ្នាំ ២០២១។ ក្រោយបញ្ចប់ការសិក្សាដោយជោគជ័យ កញ្ញា ម៉ារី មានពេលវេលាគ្រប់គ្រាន់សម្រាប់ផលិតវីដេអូទេសរណ៍ និងដើរកម្សាន្តតាមតំបន់ទេសចរណ៍នានាក្នុងប្រទេស។ ការចាប់ផ្ដើម ធ្វើវីដេអូឡើងវិញតែម្នាក់ឯង ដោយគ្មានក្រុមការងារ និងឧបករណ៍ទំនើប មិនមែនជារឿងងាយស្រួលឡើយសម្រាប់ម៉ារី។ កញ្ញា ឈុំ ឆនម៉ារី ត្រូវចំណាយពេលវេលាចុងសប្តាហ៍ និងពេលយប់សម្រាប់កាត់វីដេអូទាំងនោះដោយទូរស័ព្ទដៃ។ ព្រោះពាក្យថា «ក្ដីស្រឡាញ់» ការលំបាកទាំងនោះ មិនបានបិទផ្លូវ កញ្ញា ឈុំ ឆនម៉ារី ក្នុងការបន្តដំណើរការផលិតមាតិកាពីតំបន់ទេសចរណ៍ឡើយ។ «ផ្ដើមចេញពីការស្រឡាញ់ ដូច្នេះខ្ញុំចង់ធ្វើអ្វីដែលមានប្រយោជន៍សម្រាប់វិស័យទេសចរណ៍ ដើម្បីឱ្យវិស័យទេសចរណ៍កាន់តែមានរីកចម្រើន។ ខ្ញុំក៏ព្យាយាមផ្សព្វផ្សាយពីតំបន់ទេសចរណ៍។ វីដេអូដែលខ្ញុំទទួលបានការគាំទ្រច្រើន គឺវីដេអូខ្ញុំទៅកោះទន្សាយម្នាក់ឯងនៅដើមឆ្នាំ២០២២។ វីដេអូរបស់ខ្ញុំមានការគាំទ្រ ព្រោះខ្ញុំធ្វើContent(មាតិកា) ពីទេសចរណ៍ ហើយវីដេអូគឺផ្ដល់ការកម្សាន្ត និងស្រស់ស្រាយ»។ នេះជាការរៀបរាប់របស់កញ្ញា ម៉ារី។ អ្នកបង្កើតមាតិកាវីដេអូទេសចរណ៍រូបនេះ ធ្លាប់បានដើរកម្សាន្តនៅខេត្តកំពត កែប មណ្ឌលគិរី កោះកុង ស្ទឹងត្រែង ព្រះសីហនុ កំពង់ស្ពឺ និងនៅតាមខេត្តមួយចំនួនទៀត។ ប៉ុន្តែលើទំព័រហ្វេសប៊ុក កញ្ញា ឈុំ ឆនម៉ារី មិនទាន់មានវីដេអូដើរកម្សាន្តនៅតាមតំបន់ទេសចរណ៍ផ្សងព្រេងច្រើនឡើយ ដោយសារកញ្ញាមិនទាន់មានពេលគ្រប់គ្រាន់សម្រាប់ផលិតវីដេអូទាំងនោះ។ «បច្ចុប្បន្នខ្ញុំកំពុងរៀនបន្ថែមពីការកាត់តវីដេអូនៅលើអ៊ីនធឺណែត ដើម្បីឱ្យវីដេអូកាន់តែល្អ។ សម្រាប់វីដេអូខ្ញុំក្រោយៗ ខ្ញុំនឹងព្យាយាមទៅជួបជាមួយអ្នកនៅសហគមន៍ហើយសួរគាត់ឱ្យបានច្រើន ដើម្បីឱ្យអ្នកមើលវីដេអូខ្ញុំគាត់ដឹងពីអាហារតាមតំបន់ជាដើម។ ខ្ញុំក៏មានបំណងធ្វើវីដេអូពីតំបន់ផ្សងព្រេងដែរ ប៉ុន្តែមិនទាន់មានក្រុមការងារសម្រាប់ចូលព្រៃជ្រៅជាមួយគ្នាបាន»។ នេះជាការរៀបរាប់របស់កញ្ញា ឈុំ ឆនម៉ារី៕	ទំព័រហ្វេសប៊ុក MARY-ម៉ារី មានវីដេអូរៀបរាប់ពីកន្លែងកម្សាន្តក្នុងប្រទេសកម្ពុជាជាច្រើន ដែលបង្ហាញពីតំបន់ទេសចរណ៍ក្នុងប្រទេសកម្ពុជា។ សមុទ្រ ព្រៃ និងម្ហូបប្រពៃណី បានបង្ហាញក្នុងខ្សែរវីដេអូទាំងនោះ យ៉ាងទាក់ទាញ។ ម្ចាស់ទំព័រហ្វេសប៊ុករូបនេះ ចង់ក្លាយជាផ្នែកមួយផ្សព្វផ្សាយពីតំបន់ទេសចរណ៍កម្ពុជា។
អត្ថបទទាក់ទង World Cup នារី៖ ន័រវែស អេស្ប៉ាញ និងចិនរួមដំណើរជាមួយក្រុម៨ទៀតទៅវគ្គ១៦ក្រុម ក្រុមកីឡាបាល់ទាត់ជម្រើសជាតិនារី ប្រេស៊ីលបានយកឈ្នះអុីតាលីដែលបានកៅអីទៅវគ្គបន្តរួចស្រេចក្នុងលទ្ធផល ១-០ យ៉ាងប្រផុតប្រផើយ នាជំនួបចុងក្រោយពូល C នាថ្ងៃទី១៨ ខែមិថុនា។ លទ្ធផលនេះធ្វីឲ្យក្រុមសាំបាប្រេស៊ីលទទួលបាន៦ពិន្ទុឈរចំណាត់ថ្នាក់ទី៣ល្អបំផុត ដើម្បីបន្តទៅកាន់វគ្គ១/៨ផ្តាច់ព្រ័ត្រនៃព្រឹត្តិការណ៍កីឡាបាល់ទាត់ពិភពលោកដែលបារាំងដឹកនាំធ្វើម្ចាស់ផ្ទះនេះ។ ចំណែកអូស្ត្រាលីក៏ទទួលបានកៅអីទៅវគ្គបន្តដូចគ្នាតាមរយៈការឈ្នះហ្សាម៉ាអុីកដោយលទ្ធផល៤-១។ អូស្ត្រាលីមានពិន្ទុសរុប៦ពិន្ទុពីការប្រកួត៣លើកឈរនៅចំណាត់ថ្នាកទី២ពូល C តាមពីក្រោយអុីតាលីដែលឈរកំពូលតារាងមាន៦ពិន្ទុដូចគ្នាតែនាំមុខគ្រាប់បាល់ស៊ុតបញ្ចូលទី។ ក្នុងពូល C នេះមានក្រុមចំនួន៣ឡើងទៅវគ្គបន្ត ខណៈហ្សាម៉ាអុីកត្រូវត្រឡប់ទៅផ្ទះវិញ។ បូកទាំងប្រេស៊ីល និងអូស្ត្រាលីនេះទៀត ពេលនេះមានក្រុមចំនួន១៣ហើយដែលឈានទៅវគ្គ១/៨ផ្តាច់ព្រ័ត្រ ក្នុងនោះមាន ម្ចាស់ផ្ទះបារាំង អាល្លឺម៉ង់ អុីតាលី អង់គ្លេស ហូឡង់ កាណាដា ស៊ុយអែត ម្ចាស់ជើងឯកចាស់អាមេរិក ន័រវែស អេស្ប៉ាញ និងចិន។ ៣ក្រុមទៀតត្រូវកាត់សេចក្តីបន្តបន្ទាប់ក្នុងជំនួបចុងក្រោយ៕	ប្រេស៊ីល និងអូស្ត្រាលីបានបន្តទៅកាន់វគ្គ១៦ក្រុមចុងក្រោយនៃការប្រកួតពានរង្វាន់ FIFA Women's World Cup ឆ្នាំ២០១៩ ក្រោយទទួលបានជ័យជម្នះរៀងខ្លួននាការប្រកួតចុងក្រោយ។
អតីតប្រធានាធិបតីរុស្ស៊ី និងក្រុមគ្រួសារ នឹងទទួលបានអភ័យឯកសិទ្ធិរួចពីការដាក់ទោសទាំងអស់។ នេះបើតាមច្បាប់ថ្មីដែលលោក វ្ល៉ាឌីមៀ ពូទីន ទើបចុះហត្ថលេខា។ បើតាមសេចក្ដីស្នើច្បាប់ដែលចេញផ្សាយនៅថ្ងៃទី២២ ខែធ្នូ អតីតប្រធានាធិបតី និងសមាជិកគ្រួសារ មានសិទ្ធិរួចផុតពីការចាប់ខ្លួន ស៊ើបអង្កេត ឆែកឆេរ និងកាត់ទោសមួយជីវិតតែម្ដង។ ច្បាប់រុស្ស៊ីបច្ចុប្បន្ន ក៏ចែងពីការការពារអតីតប្រធានាធិបតីពីទង្វើខុសច្បាប់ណា ដែលកើតឡើងពេលកាន់តំណែងផងដែរ។ បន្ថែមពីលើនេះ ច្បាប់ថ្មីខាងលើ ក៏ផ្ដល់តំណែងឲ្យអតីតប្រធានាធិបតីរុស្ស៊ីជាសមាជិកព្រឹទ្ធសភាមួយជីវិត។ ច្បាប់មានស្រាប់របស់រុស្ស៊ី ក៏ផ្ដល់អភ័យឯកសិទ្ធិរួចផុតពីការចោទប្រកាន់ ឬការដាក់ទោសឲ្យសមាជិកព្រឹទ្ធសភាផងដែរ។ លោក ឌីមីទ្រី ម៉េដវ៉េដេវ ក៏ទទួលបានសិទ្ធិនេះដែរ ដោយលោកអាចចុះឈ្មោះពេលណាក៏បាន។ ចំណែកប្រធានាធិបតីដែលចប់អាណត្តិ អាចដាក់ពាក្យសុំអំឡុងបីខែ ឬក៏អាចបដិសេធទទួលយកក៏បានដែរ។ ច្បាប់នេះ អាចជាពន្លឺខ្លះសម្រាប់ការវិភាគពីអនាគតរបស់លោក ពូទីន ។ មកទល់ពេលនេះ លោកនៅតែមិននិយាយពីជំហានខាងមុខរបស់លោក ទោះជាវិសោធនកម្មរដ្ឋធម្មនុញ្ញដែលអនុម័តកាលពីពាក់កណ្ដាលឆ្នាំ២០២០ អនុញ្ញាតឲ្យលោកកាន់តំណែងដល់ឆ្នាំ២០៣៦ ក្ដី។ អាណត្តិប្រធានាធិបតីរបស់លោក ពូទីន នឹងចប់នៅឆ្នាំ២០២៤ ។ បើលោកសម្រេចចិត្តមិនបន្តឈរឈ្មោះទៀតទេនោះ តំណែងសមាជិកព្រឹទ្ធសភាមួយជីវិត និងអភ័យឯកសិទ្ធិមួយជីវិត នឹងរង់ចាំលោកជាស្រេច។ បើតាមសារព័ត៌មាន Moscow Times ច្បាប់នេះ ក៏បានចែងពីនីតិវិធីដ៏លំបាកដើម្បីដកអភ័យឯកសិទ្ធិពិសេសនេះដែរ។ ការដកនីតិវិធីមានច្រើនរាប់បញ្ចូលទាំងការយល់ព្រមដោយសំឡេងភាគច្រើនរបស់ព្រឹទ្ធសភាលើការចោទប្រកាន់ដែលធ្វើឡើងដោយរដ្ឋសភាដូចជាទោសក្បត់ជាតិ ឬបទឧក្រិដ្ឋធ្ងន់ធ្ងរណាមួយ៕	ប្រធានាធិបតីរុស្ស៊ី វ្ល៉ាឌីមៀ ពូទីន បានចុះហត្ថលខាលើសេចក្ដីស្នើច្បាប់មួយដែលផ្ដល់អភ័យឯកសិទ្ធិមួយជីវិតឲ្យអតីតប្រធានាធិបតីគ្រប់រូបរបស់ប្រទេស។ ច្បាប់ថ្មីនេះជាផ្នែកមួយនៃវិសោធនកម្មដ៏ទូលាយលើរដ្ឋធម្មនុញ្ញរុស្ស៊ីដែលអនុញ្ញាតឲ្យលោក ពូទីន កាន់អំណាចដល់ឆ្នាំ២០៣៦ ឯណោះ។ លោក ពូទីន មិនទាន់សម្រេចចិត្តយ៉ាងណាឡើយទាក់ទងរឿងនេះ ខណៈអាណត្តិបច្ចុប្បន្នរបស់លោកត្រូវអស់នៅឆ្នាំ២០២៤។
បច្ចុប្បន្ន មុខវិជ្ជាទាក់ទងនឹងវិទ្យាសាស្ត្រកំពុងមានការចាប់អារម្មណ៍ពីសិស្សានុសិស្សខ្លាំងជាងមុខវិជ្ជាសង្គម។ ស្របគ្នានេះ មុខវិជ្ជាទាក់ទងនឹងផ្នែកវិទ្យសាស្ត្រត្រូវបានអ្នកជំនាញវាយតម្លៃថាអាចបង្កើតការងារសម្រាប់និស្សិតក្រោមបញ្ចប់ថ្នាក់មហាវិទ្យាល័យដែលផ្តល់ប្រាក់ចំណូលច្រើន និងងាយទទួលបានឱកាសការងារ។ យោងតាមការសិក្សាថ្មីដែលចុះផ្សាយលើទំព័រព័ត៌មាន World Economic Forum ជំនាញដែលអាចបង្កើតការងារមានប្រាក់ចំណូលខ្ពស់បំផុតចំនួន២៥ គឺសុទ្ធតែជាមុខជំនាញទាក់ទងនឹងវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា ហៅកាត់ថា ស្ទែម «STEM»។ មុខជំនាញស្ទែម ដែលបានវាយតម្លៃថាអាចរកចំណូលបានច្រើន និងមានឱកាសការងារច្រើនមានដូចជា វិស្វកម្មស្ថាបត្យកម្ម សេវាកម្មសំណង់ វិស្វកម្មកុំព្យូទ័រ វិស្វកម្មអាវកាស វិទ្យាសាស្ត្រ និងបច្ចេកវិទ្យានៃការដឹកជញ្ជូន វិស្វកម្មអគ្គិសនី វិស្វកម្មសំណង់ស៊ីវិល វិស្វកម្មមេកានិច និងវិស្វកម្មគីមីជាដើម។ ដោយឡែក វិស្វកម្មស្ថាបត្យកម្មបានជាប់ចំណាត់ថ្នាក់កំពូល ជាការងារទទួលបានប្រាក់បៀរត្ស និងមានឱកាសការងារច្រើនជាងគេក្នុងតារាងចំណាត់ថ្នាក់ពិភពលោកប្រចាំឆ្នាំ២០២១។ និស្សិតបញ្ចប់ការសិក្សាពីជំនាញនេះអាចរកចំណូលបានជាមធ្យម ៩ម៉ឺនដុល្លាក្នុងមួយឆ្នាំ។ នាថ្ងៃអនាគត នៅពេលពិភពលោកកាន់តែរីកចម្រើន និងប្រែក្លាយទៅជាសង្គមបច្ចេកវិទ្យាទំនើប ឱកាសការងារថ្មីជាង៩៧លាន នឹងអាចលេចឡើងដោយមានមនុស្ស និងម៉ាស៊ីនធ្វើការជាមួយគ្នា។ របាយការណ៍ស្រាវជ្រាវបានបញ្ជាក់ថា មកដល់ពេលនេះ តម្រូវការការងារទាក់ទងនឹងបច្ចេកវិទ្យាកំពុងកើនឡើងជាលំដាប់ ដូចជាការងារវិភាគទិន្នន័យ អ្នកវិទ្យាសាស្ត្រផ្នែកទិន្នន័យ អ្នកជំនាញផ្នែកបញ្ញាសិប្បនិមិត្ត និងវិស្វកម្មគ្រឿងយន្តជាដើម៕	គ្រប់មុខជំនាញមាននៅសាកលវិទ្យាល័យគឺសុទ្ធតែមានតម្លៃ និងអាចផ្តល់ឱកាសការងារល្អមួយសម្រាប់និស្សិតក្រោយបញ្ចប់ការសិក្សា។ ប៉ុន្តែមុខជំនាញមួយចំនួនត្រូវបានវាយតម្លៃថា មានតម្រូវការការងារ និងអាចរកប្រាក់ចំណូលបានច្រើន។ បើតាមការស្រាវជ្រាវថ្មី និស្សិតដែលបានបញ្ចប់ការសិក្សាថ្នាក់មហាវិទ្យាល័យហើយទទួលបានប្រាក់បៀវត្ស និងមានឱកាសទទួលបានការងារ ភាគច្រើនចេញពីជំនាញទាក់ទងវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា ហៅកាត់ថាស្ទែម «STEM»។
«វិទ្យាស្ថានប៉ាស្ទ័រយើងខ្ញុំ កំពុងព្យាយាមធ្វើឲ្យល្អបំផុតសម្រាប់អ្នកគ្រប់គ្នា និងសូមផ្តល់អាទិភាពពិគ្រោះជូនអ្នកដែលអញ្ជើញមកចាក់បន្ត (លើកទី២ និងទី៣) អ្នកដែលមានមុខរបួសដោយឆ្កែខាំធ្ងន់ធ្ងរ កុមារតូចៗ ព្រះសង្ឃ ជនពិការ មនុស្សចាស់ជរា និងស្ត្រីមានផ្ទៃពោះ»។ នេះជាការពន្យល់របស់ លោក Didier Fontenille នាយកវិទ្យាស្ថានប៉ាស្ទ័រកម្ពុជា។ លោក Didier បានបន្ថែមថា មជ្ឈមណ្ឌលចាក់ថ្នាំបង្ការជំងឺឆ្កែឆ្កួតនៃវិទ្យាស្ថានប៉ាស្ទ័រកម្ពុជា មានវ៉ាក់សាំងគ្រប់ចំនួនសម្រាប់ផ្គត់ផ្គង់ ប៉ុន្តែលោកសុំការអធ្យាស្រ័យចំពោះសេវាកម្មយឺតយ៉ាវ ដោយសារតែចំនួនមនុស្សដែលទៅពិគ្រោះជំងឺ មានចំនួនច្រើន។ នារយៈពេលចុងក្រោយ ពលរដ្ឋជាច្រើនបានសម្រុកទៅចាក់ថ្នាំបង្ការ នៅវិទ្យស្ថានប៉ាស្ទ័រ។ ការសម្រុកទៅចាក់ថ្នាំបង្ការរបស់ពលរដ្ឋនេះ ធ្វើឡើងក្រោយមានករណីក្មេងស្រីម្នាក់បានស្លាប់ដោយសារឆ្មាខាំ កាលពីថ្ងៃទី១៣ ខែកុម្ភៈ នៅក្រុងបាវិត ខេត្តស្វាយរៀង។ ក្មេងស្រីរូបនេះត្រូវឆ្មាខាំតាំងពីដើមខែធ្នូ ឆ្នាំ២០១៨ ប៉ុន្តែឪពុកម្ដាយមិនបានចាក់ថ្នាំការពារ នៅវិទ្យាស្ថានប៉ាស្ទ័រទេ។ ជាមួយគ្នានេះផងដែរ លោក Didier ស្នើសាធារណជនជឿទុកចិត្តលើការណែនាំរបស់ក្រុមការងារ និងក្រុមគ្រូពេទ្យរបស់វិទ្យាស្ថានប៉ាស្ទ័រ ជាជាងព័ត៌មានមិនពិតមួយចំនួននៅលើបណ្តាញសង្គម៕	ភ្នំពេញ៖ នាយកវិទ្យាស្ថានប៉ាស្ទ័រកម្ពុជា បានអះអាងថា វ៉ាក់សាំងបង្ការជំងឺឆ្កែឆ្កួត មានគ្រប់ចំនួនសម្រាប់ផ្គង់ផ្គង់ ដោយមិនមានបញ្ហាអ្វីនោះឡើយ។ លោក Didier Fontenille បានបញ្ជាក់យ៉ាងដូច្នេះ បន្ទាប់ពីមនុស្សជាច្រើនបាននាំគ្នាទៅពិគ្រោះជំងឺនៅស្ថាប័នរបស់លោក។
បើតាមសេចក្តីប្រកាសព័ត៌មានពីក្រសួងការបរទេសកម្ពុជា ដំណើរទស្សនកិច្ចសម្តេច ហ៊ុន សែន គឺស្របពេលជាមួយកិច្ចប្រជុំកំពូលលើកទី៨ របស់ ACMECS (Ayeyawady-Chao Phraya-Mekong Economic Cooperation Strategy) ហើយប្រមុខរដ្ឋាភិបាលកម្បុជា នឹងធ្វើជាប្រធាននៃកិច្ចប្រជុំកំពូលលើកទី៩ របស់ CLMV (Cambodia-Lao PDR-Myanmar and Vietnam) ដែលប្រព្រឹត្តឡើង នៅថ្ងៃទី១៥-១៦ ខែមិថុនា ឆ្នាំ២១០៨ ក្នុងប្រទេសថៃ ។ ព្រឹកថ្ងៃទី៧ ខែមិថុនា លោក ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ និងលោក Panyarak Poolthup ឯកអគ្គរាជទូតប្រទេសថៃ បានពិភាក្សាគ្នា អំពីការរៀបចំ សម្រាប់អញ្ជើញចូលរួមរបស់ សម្តេច ហ៊ុន សែន ទៅកាន់ប្រទេសថៃ នាពេលខាងមុខ។ សេចក្តីប្រកាសព័ត៌មានស្តីពីជំនួបខាងលើ បានឲ្យដឹងថា លោក ប្រាក់ សុខុន និង លោក Panyarak Poolthup ក៏បានពិភាក្សាផ្លាស់ប្តូរយោបល់គ្នា លើផ្នែកទំនាក់ទំនងនយោបាយ ពាណិជ្ជកម្ម ទេសចរណ៍ ហេដ្ឋារចនាសម្ព័ន្ធ និងផ្នែកអប់រំ នៅក្នុងកិច្ចសហប្រតិបត្តិការ រវាងប្រទេសទាំងពីរ។ ប្រភពដដែល បានបញ្ជាក់ថា ផ្នែកពាណិជ្ជកម្ម រវាងប្រតិបត្តការប្រទេសទាំងពីរ មានការកើនឡើងយ៉ាងឆាប់រហ័សនូវបរិមាណនៃការផ្លាស់ប្តូរពាណិជ្ជកម្ម រហូតជាង ៦ពាន់លានដុល្លារក្នុងឆ្នាំ២០១៧៕	កម្ពុជា-ថៃ ត្រៀមរៀបចំដំណើរទស្សនកិច្ចរបស់ប្រមុខរាជរដ្ឋាភិបាលកម្ពុជា ទៅប្រទេសថៃ នៅថ្ងៃទី១៥-១៦ ខែមិថុនា ឆ្នាំ២១០៨។
នាជំនួបវគ្គពាក់កណ្តាល់ផ្តាច់ព្រ័ត្រនៅកីឡដ្ឋាន Hazza Bin Zayed Stadium ថ្ងៃទី២៨ ខែមករា ក្នុងវគ្គទី១ ក្រុមទាំងពីបានបង្ហាញទម្រង់លេងជាមួយនឹងការវាយសម្រុកគ្នាទៅវិញទៅមកប្រហាក់ប្រហែលគ្នា។ ប៉ុន្តែឈានចូលដល់តង់ទី២ ក្រុមរហស្សនាមសាម៉ូរ៉ៃមានឱកាសរកគ្រាប់បាល់បានជាហូរហែលើម្ចាស់ជើងឯក៣សម័យអ៊ីរ៉ង់រហូតដល់ទៅ៣គ្រាប់ដែលធ្វើបានដោយខ្សែបម្រើ Yuya Osako ពីរគ្រាប់ម្នាក់ឯងក្នុងនាទី ៥៦ និង៦៧ មុន Genki Haraguchi បន្ថែមមួយគ្រាប់ទៀតនៅនាទី៩០។ ចប់ការប្រកួតជប៉ុនឈ្នះអ៊ីរ៉ង់ ៣-០។ ជ័យជម្នះនេះបាននាំជប៉ុនដែលឈ្នះពាន Asian Cup ៤លើកលើសគេរួចទៅហើយ ឈានទៅកាន់វគ្គផ្តាច់ព្រ័ត្រជាលើកទី៥ និងជាឱកាសដណ្តើមពាននេះជាកំណត់ត្រាលើកទី៥របស់ពួកគេផងដែ។ ចំណែកក្រុមដែលត្រូវជួបជប៉ុននៅវគ្គផ្តាច់ព្រ័ត្រ អាចជាម្ចាស់ផ្ទះអេមីរ៉ាតអារ៉ាប់រូម ឬកាតា ដែលក្រុមទាំងពីរត្រូវប្រជែងគ្នាក្នុងជំនួបវគ្គពាក់កណ្តាល់ផ្តាច់ព្រ័ត្រនៅយប់ថ្ងៃទី ២៩ ខែមករានេះ៕	ជ័យជម្នះដ៏លើសលប់ ៣-០ លើអ៊ីរ៉ង់ បាននាំម្ចាស់ជើងឯក៤សម័យជប៉ុនកក់កៅអីទៅកាន់វគ្គផ្តាច់ព្រ័ត្រដើម្បីដណ្តើមពានរង្វាន់ AFC Asian Cup ឆ្នាំ២០១៩ ជាលើកទី៥។
រោគសញ្ញានៃជំងឺរលាកក្រពេញប្រូស្តាតច្រើនតែអាស្រ័យទៅតាមមូលហេតុរបស់វា។ រោគសញ្ញាដែលកើតមានជាញឹកញាប់នោះមានដូចជា៖ ពិបាកនោម នោមឈឺ នោមញឹក ចេះតែចង់នោមខ្លាំងនៅពេលយប់ ឈឺនៅតំបន់គ្រលាន ពោះផ្នែកខាងក្រៅ ឬចង្កេះ ឈឺនៅតំបន់ចន្លោះរន្ធគូថនិងពងស្វាស ឈឺក្នុងពងស្វាស ឬលិង្គ មិនមានផាសុកភាពក្នុងពេលឈានដល់ចំណុចកំពូលក្នុងពេលរួមភេទ មានរោគសញ្ញាដូចជំងឺផ្តាសាយ វាគឺជារឿងដែលល្អមួយដែលអ្នកត្រូវទៅជួបពេទ្យក្នុងករណីដែលមានអាការៈឈឺចាប់ ឬពិបាកក្នុងការនោម។ បើសិនជាមិនបានព្យាបាលទេ អាការៈជំងឺនោះអាចនឹងធ្ងន់ធ្ងរទៅៗ និងនាំឲ្យមានផលវិបាកចំពោះសុខភាព។ ផលវិបាកខ្លះមានដូចជា៖ មានការបង្ករោគដោយសារបាក់តេរីក្នុងចរន្តឈាម រលាកនៅបំពង់អេពីឌីឌីម (Epididymitis) មានខ្ទុះនៅក្នុងក្រពេញប្រូស្តាត មិនអាចមានកូនបាន៕ ត្រួតពិនិត្យដោយ www.health.com.kh	ក្រពេញប្រូស្តាតគឺជាសរីរាង្គភេទមួយដែលស្ថិតនៅខាងក្រោមប្លោកនោម និងមាននាទីផលិតទឹកកាម។ ករណីរលាកក្រពេញប្រូស្តាត វានឹងបណ្តាលឲ្យទៅជាហើម ឈឺ និងពិបាកនោម។ វាក៏ប្រហែលជាធ្វើឲ្យមានការឈឺចាប់ដល់តំបន់ប្រដាប់បន្តពូជ និងមានអាការៈដូចជំងឺផ្តាសាយដែរ។ មានកត្តាច្រើនណាស់ដែលអាចធ្វើឲ្យកើតជាជំងឺនេះ។
អង្គការទស្សនៈពិភពលោក ប្រចាំប្រទេសកម្ពុជាបានរៀបចំសិក្ខាសាលាស្ដីពី «តួនាទីរបស់អ្នកសារព័ត៌មានក្នុងការបង្ការ និងទប់ស្កាត់អំពើហិង្សាលើកុមារនៅកម្ពុជា» កាលពីថ្ងៃទី ២០កក្កដា ។ក្នុងសិក្ខាសាលានេះ វាយគ្មិនបានលើកឡើងពីការចូលរួមរបស់អ្នកសារព័ត៌មានដើម្បីបញ្ជ្រាបការយល់ដឹងពីបញ្ហាអំពើហិង្សាលើកុមារ ទាំងផ្លូវកាយ និងអំពើហិង្សាផ្លូវភេទ។ លោក ឡេង វីរៈ នាយកអង្គការទស្សនៈពិភពលោកប្រចាំប្រទេសកម្ពុជា លើកឡើងក្នុងសិក្ខាសាលានេះថា កុមារជាច្រើនទទួលរងអំពើហិង្សាផ្លូវកាយ និងផ្លូវចិត្តដោយចេតនា និងអចេតនា។ ជាមួយគ្នានោះ អ្នកសារព័ត៌មាន ជាអ្នកមានឥទ្ធិពលក្នុងការចូលរួមទប់ស្កាត់អំពើហិង្សាលើកុមារគ្រប់រូបភាពទាំងអស់។ «ព័ត៌មានជាអំណាច អ្នកមានព័ត៌មានជា អ្នកមានអំណាច» ។ នេះជាការលើកឡើងរបស់លោក ឡេង វីរៈ។ លើសពីនេះ អង្គការទស្សនៈពិភពលោកកម្ពុជាក៏បានតាំងចិត្ត ការពារកុមារកម្ពុជាពីការទទួលរងអំពើហិង្សាផ្លូវកាយ និងផ្លូវភេទ។ អង្គការទស្សនៈពិភពលោក ក៏អំពាវនាវឱ្យមានការចូលរួមកាន់តែច្រើនដើម្បីបញ្ជ្រាបចំណេះដឹងពីផលប៉ះពាលនៃការប្រើប្រាស់អំពើហិង្សាលើកុមារ។ សូមជម្រាបថា យោងតាមរបាយការណ៍ពីអង្គការទស្សនៈពិភពលោក កុមារា ទទួលរងអំពើហិង្សាផ្លូវកាយច្រើនជាងកុមារី។ ក្នុងការសិក្សាលើអាណាព្យាបាលជាង ២ម៉ឺននាក់ របស់ CDHS ២០២១-២០២២ បង្ហាញថាកុមារា ៤៥ភាគរយទទួលរងអំពើហិង្សាផ្លូវកាយ ខណៈកុមារីមាន ៤០ភាគរយ ៕	ភ្នំពេញ៖ លោក ឡេង វីរះ នាយកអង្គការទស្សនៈពិភពលោកប្រចាំប្រទេសកម្ពុជា ចាត់ទុកអ្នកសារព័ត៌មាន ជាផ្នែកមួយសំខាន់ក្នុងការរួមចំណែកទប់ស្កាត់ និងបញ្ឈប់អំពើហិង្សាលើកុមារ។
នៅក្នុងឆ្នាំ២០២០ នេះ មនុស្សជាច្រើន រួមទាំងក្មេងផង បានជិះទូកតូចៗ ដើម្បីឆ្លងពីជំរំជនភៀសខ្លួននៅបារាំង ទៅអង់គ្លេស ដោយខុសច្បាប់។ សកម្មភាព ជិះទូកឆ្លងរបស់ជនភៀសខ្លួននេះ គឺគ្រោះថ្នាក់ណាស់ ដោយសារតែច្រកសមុទ្រពីបារាំង ទៅអង់គ្លេស គឺជាច្រកសមុទ្រ ដែលមានភាពមមាញឹកផ្នែកនាវាចរណ៍ ហើយទូករបស់ជនភៀសខ្លួន តែងតែផ្ទុកមនុស្សលើសចំណុះ ដែលបង្កឲ្យមានករណីលិចជាញឹកញាប់។ ដើម្បីដោះស្រាយបញ្ហានេះ អង់គ្លេស និងបារាំងបានចុះកិច្ចព្រមព្រៀងមួយ ដើម្បីទប់ស្កាត់ និងគាំមើលលំហូរជនភៀសខ្លួនខុសច្បាប់។ តាមការបញ្ជាក់របស់រដ្ឋមន្រ្តីមហាផ្ទៃអង់គ្លេស លោកស្រី Priti Patel កិច្ចព្រមព្រៀងនេះ នឹងអនុញ្ញាតឲ្យមានការបន្ថែមអាជ្ញាធរជាច្រើននាក់នៅឆ្នេររបស់បារាំង រួមទាំងសម្ភារទំនើបផ្សេងទៀត ដូចជាដ្រូន និងរ៉ាដាជាដើម។ «យើងបានឃើញរួចហើយថា មានជនភៀសខ្លួនតែប៉ុន្មាននាក់ប៉ុណ្ណោះ ដែលបានឆ្លងច្រកសមុទ្រពីឆ្នេររបស់បារាំង»។ លោកស្រី Patel បានលើកឡើងបែបនេះ ដោយបន្ថែមថា ភាពជោគជ័យនេះ គឺកើតចេញពីការបំពេញកាតព្វកិច្ចរបស់សមត្ថកិច្ចល្បាតនៅឆ្នេរបារាំង និងការចែករំលែកព័ត៌មានរវាងទីភ្នាក់ងារអនុវត្តច្បាប់ និងកម្លាំងសន្តិសុខរបស់អង់គ្លេស។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ យ៉ាងណាក៏ដោយ កិច្ចព្រមព្រៀងនេះ បានធ្វើឲ្យអង្គការសិទ្ធិមនុស្ស មិនពេញចិត្តឡើយ។ បើតាមការអះអាងរបស់អង្គការលើកលែងទោសអន្តរជាតិ កិច្ចព្រមព្រៀងបារាំង-អង់គ្លេស បានបង្កឲ្យមានការខកចិត្តយ៉ាងខ្លាំង។ ចំណែកក្រុមសិទ្ធិមនុស្សផ្សេងទៀត បានជំរុញឲ្យរដ្ឋាភិបាលអង់គ្លេស ស្វែងរកវិធីផ្សេង ដែលល្អជាងនេះ ដើម្បីឲ្យមនុស្សអាចស្វែងរកសិទ្ធិជ្រកកោណនៅអង់គ្លេសបាន។ ក្នុងឆ្នាំ២០២០ នេះ អាជ្ញាធរបារាំង បានបញ្ឈប់ជនភៀសខ្លួនឆ្លងពីបារាំងទៅអង់គ្លេស ប្រមាណ ៥ពាន់នាក់ ចំណែកទឹកប្រាក់វិញ អង់គ្លេសបានផ្តល់ឲ្យបារាំងប្រមាណ ១៧៧,៩លានដុល្លារ ដើម្បីដោះស្រាយបញ្ហាជនភៀសខ្លួន ក្នុងរយៈពេល ១០ឆ្នាំចុងក្រោយ។ សូមបញ្ជាក់ថា ក្នុងចុះកិច្ចព្រមព្រៀងនេះ លោកស្រី Patel និងសមភាគីបារាំង លោក Gerald Darmanin បានលើកឡើងថា ពួកគេសន្យាធ្វើឲ្យច្រកសមុទ្របារាំង-អង់គ្លេស មិនអាចឲ្យជនភៀសខ្លួនឆ្លងកាត់បាន។ បន្ថែមពីលើនេះ បារាំង និងអង់គ្លេស នឹងជជែកគ្នាបន្ថែមទៀត ដើម្បីបន្ថយសម្ពាធជនភៀសខ្លួននៅឆ្នាំក្រោយ៕	ចក្រភពអង់គ្លេស និងបារាំង នៅថ្ងៃទី២៨ ខែវិច្ឆិកា បានចុះហត្ថលេខាលើកិច្ចព្រមព្រៀងមួយ ដើម្បីទប់ស្កាត់ជនភៀសខ្លួន ដែលជិះទូកឆ្លងពីបារាំង ទៅអង់គ្លេស។ កិច្ចព្រមព្រៀងនេះ បានរងប្រតិកម្មយ៉ាងខ្លាំងពីអង្គការក្រៅរដ្ឋាភិបាល។
ក្រសួងការងារ បានបញ្ជាក់ថា ពលករខ្មែរ ដែលវិលត្រឡប់មកកម្ពុជាវិញ ហើយមានបំណងចង់ធ្វើការងារ ត្រូវទាក់ទងទៅមន្ទីរការងារ និងមជ្ឈមណ្ឌលការងារ រាជធានី-ខេត្ត ដើម្បីទទួលបានព័ត៌មានពីការងារ។ ជាមួយគ្នាដែរ ក្រសួងបានបញ្ជាក់ដល់ពលករថា៖ «សូមចូលរួមជួយ ក្រុមគ្រួសារដើម្បីធ្វើស្រែចម្ការ ដាំដុះ និងរបរកសិកម្មផ្សេងទៀត ក្នុងអំឡុងពេលចាំស្វែងរកការងារថ្មីនៅក្នុងស្រុក ឬចង់វិលទៅក្រៅប្រទេសវិញ»។ ចំពោះពលករដែលត្រឡប់មកវិញហើយ មានបញ្ហាជីវភាពប្រចាំថ្ងៃ ត្រូវទាក់ទងទៅអាជ្ញាធរមូលដ្ឋាន ដើម្បីទទួលបានសេវាអន្តរាគមន៍។ នេះជាការបញ្ជាក់របស់ក្រសួងការងារ។ សារព័ត៌មានថ្មីៗ មិនអាចសុំការបកស្រាយបន្ថែមពីលោក ហេង សួរ អ្នកនាំពាក្យក្រសួងការងារ ដើម្បីលម្អិតព័ត៌មាននេះបានឡើយ ។ រីឯ ពលករខ្មែរ ដែលកំពុងស្នាក់នៅនិងធ្វើការនៅបរទេស ក្រសួងការងារណែនាំឲ្យ អនុវត្តតាមច្បាប់ បទបញ្ជា និងវិធានការសុខភាពនានា របស់អាជ្ញាធរនៃប្រទេសដែលពលករកំពុងធ្វើការ។ ទន្ទឹមនឹងនេះ ពលករខ្មែរត្រូវអនុវត្តតាមការណែនាំ របស់ស្ថានឯកអគ្គរាជទូតឬអគ្គកុងស៊ុលកម្ពុជាប្រចាំប្រទេស ដែលពលករកំពុងធ្វើការ ឬធ្វើការទាក់ទងទៅជាបន្ទាន់ក្នុងករណីមានបញ្ហា៕	ភ្នំពេញ៖ ពលករដែលវិលត្រឡប់ពីក្រៅប្រទេស ត្រូវទាក់ទងទៅអាជ្ញាធរមូលដ្ឋាន បើសិនមានបញ្ហាជីវភាពរស់នៅប្រចាំថ្ងៃ នៅអំឡុងពេលរាតត្បាតជំងឺកូវី-១៩។ នេះបើតាមសេចក្ដីណែនាំរបស់ក្រសួងការងារ ចុះដោយរដ្ឋមន្រី្តក្រសួងការងារ និងបណ្ដុះបណ្ដាលវិជ្ជាជីវៈ លោក អ៊ិត សំហេង ថ្ងៃទី២៩ មេសា ឆ្នាំ២០២០។
នារយៈពេលក្រោយនេះ អ្នកលេងគុនខ្មែរ ឡៅ ចិត្រា សម្រុកហ្វឹកហាត់ខ្លាំងក្លាដើម្បីត្រៀមខ្លួនសម្រាប់ប្រកួតនៅសង្វៀន ONE Championship Super Series ក្នុងក្រុងបាងកក ប្រទេសថៃ នាថ្ងៃទី១៦ ខែកុម្ភៈ។ ប៉ុន្តែកាលពីរសៀលថ្ងៃអាទិត្យកន្លងមក ចិត្រា បានជួបគ្រោះថ្នាក់ចរាចរណ៍ក្នុងដំណើរតាមម៉ូតូទៅកាន់ស្ថានីយ៍ទូរទស្សន៍បាយ័ន។ «ពេលនោះខ្ញុំកំពុងជិះម៉ូតូនៅលើផ្លូវវេងស្រេង ក៏មានម៉ូតូមួយជិះជៀសឡាន ហើយមកបុកខ្ញុំតែម្តង»។ នេះជាការរៀបរាប់របស់ចិត្រា ទាក់ទងនឹងគ្រោះថ្នាក់ចរាចរណ៍កាលពីចុងសប្តាហ៍កន្លងមក។ រូបភាពគ្រោះថ្នាក់ចរាចរណ៍របស់ ឡៅ ចិត្រា ត្រូវបានចែកចាយពេញបណ្តាញសង្គម និងសារព័ត៌មានមួយចំនួន។ ក្នុងរូបទាំងនោះ គេសង្កេតឃើញ ចិត្រា មានស្នាមរលាត់ស្បែក។ ប៉ុន្តែកីឡាកររូបនេះ អះអាងថា ស្ថានភាពរបស់គេមិនធ្ងន់ធ្ងរនោះឡើយ។ ចិត្រា បញ្ជាក់ម្តងហើយម្តងទៀតថា៖ «ខ្ញុំអត់អីទេ! គ្រាន់តែមានរបួស រលាត់សើស្បែកប៉ុណ្ណោះ លាងរបួសតែបន្តិចទៅអស់អីហើយ។ ខ្ញុំទៅហាត់ធម្មតា ព្រោះរបួសវាអត់មានអីធ្ងន់ធ្ងរផង!»។ គួរបញ្ជាក់ផងដែរថា ចិត្រា ត្រូវប្រកួតប៉ះជើងខ្លាំងថៃ Superlek Kiatmoo9 ក្នុងកម្មវិធី ONE Super Series នៅទីក្រុងបាងកក។ Superlek ក្លាយជាវីរបុរសមួយរូបរបស់ថៃ ដោយសារគេមានប្រវត្តិឈ្នះខ្សែក្រវាត់ Lumpinee Stadium World Champion រហូតដល់ទៅពីរលើក។ ទោះដឹងថាគូប្រកួតខ្លាំងក៏ដោយ ចិត្រានៅតែខំរក្សាស្មារតី និងជំរុញចិត្តខ្លួនឯងឆ្ពោះទៅមុខ តាមការហ្វឹកហាត់ទ្វេរដងដើម្បីយកមោទកភាពជូនជាតិកម្ពុជា។ កីឡាកររូបនេះ ធានាប្រាប់ដល់ជនរួមជាតិថា គេនៅតែអាចទៅប្រកួតតំណាងកម្ពុជាលើសង្វៀនអន្តរជាតិនៅការប្រកួតទីក្រុងបាងកកបាន។ «វាអត់ប៉ះពាល់ការហ្វឹកហាត់ខ្ញុំអីទេ! ខ្ញុំសូមប្រាប់ទៅបងប្អូន (អ្នកគាំទ្រ) ថាខ្ញុំអត់អីទេ កុំបារម្ភ ខ្ញុំនៅតែទៅប្រកួតនៅថ្ងៃទី១៦ បានហ្នឹង!»៕	ដោយ៖ Matias Andres
ក្នុងជំនួបលើកទី៤ពូល B នៅរាត្រីថ្ងៃទី៣ ខែវិច្ឆិកា ក្រុមហង្សក្រហមនៅតែអាចរកបាន៣ពិន្ទុបន្ថែម ដោយយកឈ្នះក្រុមខ្លាំង AT-Madrid តាមរយៈការរកគ្រាប់របស់ Diogo Jota និង Sadio Mane។ ១គ្រាប់ម្នាក់របស់កីឡាករទាំងពីរបានជួយក្រុមលោក Jurgen Klopp ទទួលបាន១២ពេញ និងនាំមុខដាច់ក្រុមលេខ៣ AT-Madrid ចំនួន៨ពិន្ទុ។ នាំមុខ៨ពិន្ទុ ហើយការប្រកួតនៅសល់២លើក មានន័យថា Liverpool បានកៅអីស្វ័យប្រវត្តិទៅកាន់វគ្គ១៦ក្រុមតែម្តង។ ក្នុងពូល B នេះ ក្រុម FC Porto បានឡើងទៅឈរលេខ២បណ្តោះអាសន្នមាន ៥ពិន្ទុ ក្រោយពួកគេស្មើ AC Milan ១-១។ AC Milan នៅបាតតារាងមាន១ពិន្ទុប៉ុណ្ណោះ ខណៈ AT-Madrid មាន៤ពិន្ទុឈរលេខ៣។ ខណៈសល់២ប្រកួតរៀងខ្លួន Porto, AT-Madrid និង AC Milan នៅមានឱកាសប្រជែងយកមួយកៅអីទៅកាន់វគ្គខ្វែង។ ដោយឡែកនៅពូល H វិញ Juventus ក៏បានកៅអីទៅវគ្គ១៦ក្រុមចុងក្រោយជាមួយ Liverpool និង Bayern Munich ដែរ ក្រោយពួកគេរកបាន១២ពេញពីការប្រកួត៤លើក។ ក្រុមសេះបង្កង់ឈ្នះប្រកួតលើកទី៤លើក្រុមរុស្ស៊ី Zenit St Petersburg ៤-២។ ពូល H នេះ Chelsea ដែលឈ្នះ Malmö FF ១-០ ក៏មានភាគរយខ្ពស់ដើម្បីឡើងទៅវគ្គខ្វែងដែរ ដោយគ្រាន់តែពួកគេស្មើនៅប្រកួតទី៥ប៉ុណ្ណោះ។ ក្រុមតោខៀវស្ថិតនៅចំណាត់ថ្នាក់ទី២ មាន៩ពិន្ទុ តាមពីក្រោយដោយ Zenit មាន៣ពិន្ទុ និង Malmö នៅបាតតារាងគ្មានពិន្ទុរាប់៕	Liverpool បានកៅអីឡើងទៅវគ្គ១៦ក្រុមចុងក្រោយ បន្ទាប់ពីយកឈ្នះ AT-Madrid ២-០ ក្នុងការប្រកួត Champions League វគ្គជម្រុះតាមពូល។ Juventus ដែលយកឈ្នះ Zenit St Petersburg ៤-២ ក៏ឡើងទៅវគ្គបន្តស្វ័យប្រវត្តិដែរ។
ពិធីបើកការដ្ឋានសាងសង់មហាវិថីថ្មី ដែលមានប្រវែង៥,៨៦គីឡូម៉ែត្រ និងទទឹង៣០ម៉ែត្រនេះ ប្រារព្ធឡើងនាព្រឹកថ្ងៃទី៧កញ្ញា ២០២០ មុខខ្លោងទ្វារគម្រោងហ្គ្រេន ភ្នំពេញ ស៊ីធី។ សមិទ្ធផលដ៏ថ្មីសន្លាងរបស់សាលារាជធានីភ្នំពេញ នឹងកាន់តែផ្ដល់ភាពងាយស្រួលជូនប្រជាពលរដ្ឋ ដែលរស់នៅក្នុងតំបន់នោះក្នុងការធ្វើចរាចរណ៍ និងជំរុញផ្នែកសេដ្ឋកិច្ចក្នុងតំបន់។ គម្រោងសាងសង់ផ្លូវមួយនេះនឹងផ្សារភ្ជាប់ ទៅរង្វង់មូលកាំកូស៊ីធី និងស្ពានព្រែកព្នៅ បានយ៉ាងងាយស្រួល និងឆាប់រហ័ស ដោយឆ្លងកាត់គម្រោងហ្គ្រេនភ្នំពេញស៊ីធី។ មួយវិញទៀតវិថីនេះ នឹងធ្វើឲ្យហ្គ្រេន ភ្នំពេញ ស៊ីធី កាន់តែខិតជិតទៅផ្សារទំនើបៗក្នុងតំបន់ មានដូចជា ផ្សារទំនើប ជីប ម៉ុង សែនសុខ ផ្សារទំនើប អ៊ីអន ម៉ល សែនសុខ ផ្សារម៉ាក្រូ ផ្សារគ្លូប៊លហោស៍ ដោយចំណាយពេលធ្វើដំណើរត្រឹមតែ៥នាទីប៉ុណ្ណោះ។ អគ្គនាយកក្រុមហ៊ុន ជីប ម៉ុង លែន លោកឧកញ៉ា លាង ហួង (ហេនរី) មានប្រសាសន៍ថា៖ «ក្រុមហ៊ុន ជីប ម៉ុង លែន មានចក្ខុវិស័យលើកកម្ពស់ផាសុកភាព នៃការរស់នៅរបស់ប្រជាលលរដ្ឋឲ្យកាន់តែប្រសើរ។ ដូច្នេះក្រុមហ៊ុន ជីប ម៉ុង លែន តែងតែចូលរួមចំណែក ជាមួយរាជរដ្ឋាភិបាលកម្ពុជា ក្នុងការសាងសង់សមិទ្ធផលផ្សេងៗ ដែលនឹងផ្ដល់អត្តប្រយោជន៍ជូនពលរដ្ឋទាំងក្នុងតំបន់នោះ និងពលរដ្ឋមកពីគ្រប់ទិសទី»។ គួរបញ្ជាក់ថា ក្រុមហ៊ុន ជីប ម៉ុង លែន បានចូលរួមចំណែកជាមួយសាលារាជធានីភ្នំពេញ សាងសង់ផ្លូវចាក់កៅស៊ូប្រវែង ៧៥៣ម៉ែត្រ ភ្ជាប់ផ្លូវ២៧១ ផ្លូវ៣៧១ និងមហាវិថីសម្តេចតេជោ ផ្លូវ ព្រមទាំងផ្លូវបេតុង (ផ្លូវភ្លោះពាណិជ្ជកម្ម) ភ្ជាប់ផ្លូវម៉ុងឫទ្ធីចូលក្នុងសហគមន៍ពលរដ្ឋ ក្នុងខណ្ឌសែនសុខ ជាដើម៕ (អត្ថបទពាណិជ្ជកម្ម)	ក្រុមហ៊ុន ជីប ម៉ុង លែន បានចូលរួមបដិភាគ ជាមួយសាលារាជធានីភ្នំពេញ ដើម្បីស្ថាបនាមហាវិថីថ្មីមួយខ្សែ ភ្ជាប់ពីមហាវិថីឈ្នះ-ឈ្នះ (ផ្លូវទំនប់កប់ស្រូវ) កាត់មុខគម្រោង ហ្រេ្គន ភ្នំពេញ ស៊ីធី ភ្ជាប់នឹងផ្លូវលេខ១០០៣ (ផ្លូវបត់ទៅផ្សារទំនើប អ៊ីអន ម៉ល សែនសុខ)។
ក្រុមប៉ារ៉ាកីឡាអេឡិចត្រូនិកកម្ពុជា ទទួលជ័យជម្នះ ២-០ លើថៃ នាការប្រកួតដណ្តើមមេដាយសំរឹទ្ធនៅក្នុងព្រឹត្តកីឡាអាស៊ានប៉ារ៉ាហ្គេមលើកទី១២ នារសៀលថ្ងៃទី៥ ខែមិថុនា នេះនៅសណ្ឋាគារណាហ្គាវើល២។ កីឡាអេឡិចត្រូនិកជនពិការ ឬ Para E-Sports ជាប្រភេទកីឡាបង្ហាញ តែមានការប្រកួតប្រជែងខ្ពស់ បើទោះជាជ័យលាភីមេដាយមិនត្រូវបានកត់បញ្ចូលជាផ្លូវការក្នុងអាស៊ានប៉ារ៉ាហ្គេមក៏ដោយ។ ការប្រកួតប្រជែងលើវិញ្ញាសា Mobile Legend នៅវគ្គជម្រុះវិលជុំ ក្រុមកម្ពុជា មានកីឡាករ វិចិត្រ សុខជា, ជឹម ចន, រឿន ចាន្នី, ជុក ភារៈ និង អ៊ុក វិរៈសត្យា បានប្រកួតចាញ់ក្រុមម៉ាឡេស៊ី ២-០ និងចាញ់ហ្វីលីពីន ២-០ តែឈ្នះថៃ ២-០។ ក្រោយជម្រុះ កម្ពុជា ជាប់លេខ៣ ហើយបន្តទៅជួបម៉ាឡេស៊ី សារជាថ្មីនៅវគ្គពាក់កណ្តាលផ្តាច់ព្រ័ត្រ។ ជាលទ្ធផល ម៉ាឡេស៊ី បន្តយកឈ្នះ ២-០ ខណៈក្រុមហ្វីលីពីន យកឈ្នះថៃ ក្នុងលទ្ធផលដូចគ្នា។ ម៉ាឡេស៊ី និងហ្វីលីពីន បន្តឡើងទៅប្រជែងយកមេដាយមាស ខណៈកម្ពុជាដណ្តើមបានមេដាយសំរឹទ្ធ ជាមួយនឹងលទ្ធផល ២-០ ម្តងទៀតលើក្រុមប៉ារ៉ាហ្គេមថៃ៕	ដោយ ហុង ស្រីណា, ជា យូគៀង និង ផាត ដាណេ
បន្ទាប់ពីឡើងកាន់តំណែងជានាយករដ្ឋមន្រ្តី លោក យូស៊ីហ៊ីដេ ស៊ូហ្កា ត្រូវណែនាំខ្លួនដល់មេដឹកនាំក្បែរខាងរបស់ខ្លួន។ កន្លងមកប្រមុខដឹកនាំជប៉ុនរូបនេះ បានជជែកជាមួយនាយករដ្ឋមន្រ្តីអង់គ្លេស កូរ៉េខាងត្បូង និងមេដឹកនាំប្រទេសផ្សេងទៀត។ បន្ថែមពីនេះ នៅថ្ងៃទី២៥ ខែកញ្ញា នាយករដ្ឋមន្រ្តីរូបនេះ បានជជែកជាមួយមេដឹកនាំឥណ្ឌា និងចិន ជុំវិញបញ្ហាក្នុងតំបន់ និងការបង្កើនទំនាក់ទំនងទ្វេភាគី។ ក្នុងកិច្ចសន្ទនាតាមទូរសព្ទនេះ នាយករដ្ឋមន្រ្តីជប៉ុន លោក ស៊ូហ្កា និងសមភាគីឥណ្ឌា លោក នារិន្ទ្រា ម៉ូឌី បានឯកភាពគ្នា «ដំឡើងភាពជាដៃគូសកល និងយុទ្ធសាស្រ្តពិសេសទៅកម្រិតថ្មីមួយទៀត»។ ក្រសួងការបរទេសជប៉ុន បានបញ្ជាក់បែបនេះ ដោយបន្ថែមថា ភាគីទាំងពីរក៏សង្សឹមថា ប្រទេសទាំងពីរ នឹងបង្កើនកិច្ចសហប្រតិបត្តិការទ្វេភាគី នៅក្នុងវិស័យសន្តិសុខ និងសេដ្ឋកិច្ច និងចូលរួមបន្ថែមទៀត ក្នុងយុទ្ធសាស្រ្ត «សេរី និងបើកចំហឥណ្ឌូ-បាស៊ីហ្វិក»។ កន្លងទៅ ជប៉ុន បានខិតទៅជិតឥណ្ឌាខ្លាំង ស្របពេលចិនបានធ្វើសកម្មភាពយ៉ាងអុងអាត់នៅក្នុងតំបន់ ជាពិសេសសមុទ្រចិនខាងត្បូង និងសមុទ្រចិនខាងកើត។ ក្រោមការដឹកនាំរបស់អតីតនាយករដ្ឋមន្រ្តីជប៉ុន លោក ស៊ិនហ្សូ អាបេ ជប៉ុន និងឥណ្ឌា បានចុះហត្ថលេខា លើកិច្ចព្រមព្រៀងសេវាដឹកជញ្ជូន និងលទ្ធកម្ម។ កិច្ចព្រមព្រៀងនេះ អនុញ្ញាតឲ្យយោធាជប៉ុន និងយោធាឥណ្ឌា មានកាតព្វកិច្ចដឹកជញ្ជូន និងចែករំលែកសម្ភារផ្គត់ផ្គង់មួយចំនួនដូចជាអាហារ ប្រេង ឲ្យគ្នាទៅវិញទៅមក។ ក្នុងថ្ងៃដដែល លោកស៊ូហ្កា ក៏មានកិច្ចសន្ទនាតាមទូរសព្ទជាមួយប្រធានាធិបតីចិន លោក ស៊ី ជិនភីងផងដែរ។ បើតាមលោកស៊ូហ្កា ចិន និងជប៉ុន បានឯកភាពធ្វើការយ៉ាងជិតស្និត នៅក្នុងកម្រិតដ៏ខ្ពស់មួយ។ ជាមួយគ្នាដែរ ក្នុងកិច្ចសន្ទនារយៈពេល ៣០នាទីនេះ ប្រមុខរដ្ឋាភិបាលជប៉ុន បានលើកឡើងពីបញ្ហាបារម្ភមួយចំនួន ប្រាប់លោកស៊ីផងដែរ ដូចជាបញ្ហាសមុទ្រចិនខាងកើត ហុងកុង និងបញ្ហាផ្សេងទៀត។ នេះបើតាមការលើកឡើងរបស់លោក ស៊ូហ្កា ប្រាប់អ្នកសារព័ត៌មាន បន្ទាប់ពីកិច្ចសន្ទនាតាមទូរសព្ទ។ បន្ថែមពីលើនេះ ប្រមុខរដ្ឋាភិបាលជប៉ុន និងប្រមុខរដ្ឋចិន ក៏បានឯកភាពលើកិច្ចសហប្រតិបត្តិការប្រយុទ្ធប្រឆាំងជាមួយCOVID-19 ការបើកជើងហោះហើរឡើងវិញ និងការគាំទ្រជប៉ុនធ្វើជាម្ចាស់ផ្ទះនៃព្រឹត្តិការណ៍អូឡាំពិកជាដើម។ សូមបញ្ជាក់ថា ប្រធានាធិបតី ស៊ី ជិនភីង គ្រោងធ្វើទស្សនកិច្ចទៅជប៉ុននៅក្នុងឆ្នាំ២០២០ នេះ ដើម្បីពង្រឹងទំនាក់ទំនងទ្វេភាគី ប៉ុន្តែដោយសារការរាតត្បិតនៃCOVID-19 ទស្សនកិច្ចនេះត្រូវលើកពេលវិញ។ យ៉ាងណាក៏ដោយ ក្នុងកិច្ចសន្ទនាជាមួយលោកស៊ី និងលោកស៊ូហ្កា ភាគីទាំងពីរ មិនបានលើកឡើងពីគម្រោងទស្សនកិច្ចរបស់ប្រមុខរដ្ឋចិន ទៅជប៉ុនឡើយ៕	នាយករដ្ឋមន្រ្តីជប៉ុន បានសម្រេចបង្កើនដៃគូសកល និងយុទ្ធសាស្រ្តពិសេសជាមួយឥណ្ឌាទៅកម្រិតថ្មីមួយទៀត ស្របពេលចិន កំពុងគំរាមកំហែងនៅក្នុងតំបន់។
កាលពីឆ្នាំ២០២២ ថៃបានក្លាយជាប្រទេសដំបូងគេនៅអាស៊ីអាគ្នេយ៍ដែលអនុញ្ញាតឱ្យការប្រើប្រាស់កញ្ឆា។ ប៉ុន្តែជាមួយគ្នានេះ ការអនុញ្ញាតិនេះក៏គ្មានវិធានការជាក់លាក់ណាមួយដែលនាំឱ្យរដ្ឋាភិបាលថ្មីរួសរាន់ចេញច្បាប់ដើម្បីការពារការប្រើប្រាស់ដោយមិនបានត្រួតពិនិត្យជាមុន ជាពិសេសចំពោះកុមារ។ លោក Saritpong Kiewkong ដែលមកពីគណបក្ស Bhumjaithai ដែលតស៊ូឱ្យមានការប្រើកញ្ឆា និយាយថា ច្បាប់ថ្មីខាងលើនេះនឹងកំណត់គោលដៅលើឧស្សាហកម្មដែលនឹងកើនដល់១,២ពាន់លានដុល្លារក្នុងរយៈពេលប៉ុន្មានឆ្នាំខាងមុខ។ កន្លងមក គេឃើញការរីកដុះដាលហាងកញ្ឆាពាសពេញក្រុងបាងកក និងកន្លែងទេសចរណ៍សំខាន់ៗផ្សេងទៀតដូចជារមណីយដ្ឋានកោះភូកេតជាដើម។ «កញ្ឆានឹងត្រូវបានគូសបន្ទាត់ពីរសម្រាប់គោលបំណងវេជ្ជសាស្រ្ត និងការស្រាវជ្រាវ ប៉ុន្ដែមិនទាន់មានគោលការណ៍សម្រាប់ការប្រើប្រាស់កម្សាន្តទេ» ។ សមាជិកសភាបក្ស Bhumjaithai និយាយបែបនេះ។ គួរបញ្ជាក់ថា សេចក្តីព្រាងនៃច្បាប់មួយនេះ ដែលបង្រួបបង្រួមវិធានការប្រឆាំងនឹងការប្រើប្រាស់កញ្ឆាជាសាធារណៈ ដែលរដ្ឋាភិបាលកំពុងទប់ស្កាត់។ នីតិវិធី នឹងចំណាយពេលមួយឆ្នាំដើម្បីបញ្ចប់ និងអនុម័ត។ ច្បាប់នេះនឹងគ្របដណ្តប់លើការអនុញ្ញាតឱ្យដាំរុក្ខជាតិនេះ ការលក់ដូរ និងការចែកចាយ ក៏ដូចជាវិធានការតឹងរ៉ឹងប្រឆាំងនឹងការលក់នៅក្នុងប្រាសាទ សាលារៀន និងសួនកម្សាន្ត។ កាលពីសប្តាហ៍មុន នាយករដ្ឋមន្ត្រីថៃ សេដ្ឋា ថាវីស៊ីន ក៏បាននិយាយថា លោកគាំទ្រការប្រើកញ្ឆាផ្នែកវេជ្ជសាស្ត្រប៉ុណ្ណោះ មិនមែនលើការកម្សាន្តនោះទេ៕	សភាថៃ នឹងបន្តជំរុញការអនុវត្តច្បាប់លើការប្រើប្រាស់កញ្ឆាសម្រាប់គោលបំណងវេជ្ជសាស្រ្ត និងការស្រាវជ្រាវ។ នៅថៃ កញ្ឆាត្រូវបានដាក់ឱ្យប្រើប្រាស់ដោយស្របច្បាប់តែមិនទាន់មានបទប្បញ្ញត្តិត្រឹមត្រូវអស់រយៈពេលច្រើនជាងមួយឆ្នាំមកហើយ។
កូរ៉េខាងត្បូងត្រូវស្វាគមន៍ សិង្ហបុរី នៅក្នុងកីឡដ្ឋាន Seoul World Cup នៅថ្ងៃទី១៦ ខែវិច្ឆិកា វេលាម៉ោង ៦ល្ងាច (ម៉ោងនៅកម្ពុជា)។ និយាយក្នុងសន្និសីទកាសែតមុនការប្រកួត ប្រធានក្រុមកូរ៉េខាងត្បូង ថាក្រុមខ្លួននឹងលេងដោយយកចិត្តទុកដាក់បំផុត ដូចទៅនឹងការប្រកួតដទៃដែលក្រុមឆ្លាប់បានឆ្លងកាត់។ «យើងនឹងយកចិត្តទុកដាក់នឹងការប្រកួត ហើយដូចអ្វីដែលគ្រូបង្វឹកបានប្រាប់យើងរាល់ថ្ងៃ យើងនឹងធ្វើជាមូលដ្ឋានឱ្យបានល្អជាមុនសិន ហើយបន្ទាប់មកយើងនឹងឃើញមានអ្វីកើតឡើង។ រាលើការប្រកួតមិនមែនជាការប្រកួតដែលងាយស្រួល ហើយនឹងលេងការប្រកួតថ្ងៃស្អែកដោយការយកចិត្តទុកដាក់ ដូចដែលការប្រកួតពីមុនដែលយើងបានលេង។»។ Son បាននិយាយបែបនេះ។ ប្រធានក្រុមវ័យ ៣០ឆ្នាំ ក៏ធ្លាប់បានបង្ហាញខ្លួនលេងក្នុងប្រទេសសិង្ហបុរី កាលពីកក្កដា ដែលជាការប្រកួតត្រៀមបើករដូវកាលរបស់ Tottenham Hotspur ហើយការលេងទល់សិង្ហបុរី បានរំលឹកដល់កីឡាករមួយចំនួន ដែលគេធ្លាប់លេងប៉ះ។ កាលនោះ Spurs យកឈ្នះលើក្រុម Lions City Sailors លទ្ធផល ៥-១។ Son អះអាងថាកីឡាករសិង្ហបុរីមួយចំនួនដែលគេស្គាល់ អាចនឹងបង្កបញ្ហាក្នុងការប្រកួតដល់ក្រុមកូរ៉េខាងត្បូងបាន។ ភាគច្រើនកីឡាកររបស់សិង្ហបុរី យកមកពីក្រុម Lions City Sailors ពាក់កណ្តាលក្រុមទៅហើយ។ កូរ៉េខាងត្បូង ស្ថិតក្នុងពូល C ដែលមានរួម ថៃ, ចិន និងសិង្ហបុរី ត្រូវប្រជែងគ្នាដើម្បីដណ្តើមកៅអីលេខ ១ លេខ ២ ក្នុងពូល សម្រាប់ឆ្លងទៅកាន់ជុំទី៣ ដណ្តើមកៅអី World Cup 2026។ ការប្រកួតថ្ងៃទី១៦ ខែវិច្ឆិកា ក្នុងពូលដូចគ្នានេះ ថៃត្រូវស្វាគមន៍ក្រុមចិន។ យ៉ាងណាស្ថិតក្នុងពូល C នេះ ក្រុមកូរ៉េខាងត្បូង គឺជាក្រុមដែលខ្លាំងជាងគេបំផុត ដោយពួកគេធ្លាប់បានបង្ហាញវត្តមាននៅព្រឹត្តិការណ៍ World Cup 2022 ដែលទើបបញ្ចប់ទៅនៅក្នុងប្រទេសកាតា។ បច្ចុប្បន្នកូរ៉េខាងត្បូង មានចំណាត់ថ្នាក់ពិភពលោកលេខ ២៤ បើធៀបទៅនឹងក្រុមសិង្ហបុរីមានចំណាត់ថ្នាក់ ១៥៥ ខុសគ្នាឆ្ងាយខ្លាំង ចំណែកថៃមានចំណាត់ថ្នាក់ ១១២ ត្រូវប៉ះចិនចំណាត់ថ្នាក់ ៧៩៕	Son Heung-min ប្រធានក្រុមជម្រើសជាតិកូរ៉េខាងត្បូង ថានឹងលេងដោយយកចិត្តទុកដាក់បំផុតពេលស្វាគមន៍ក្រុមសិង្ហបុរី ក្នុងជំនួបជុំទីពីរវគ្គជម្រុះពានរង្វាន់ FIFA World Cup 2026 តំបន់ទ្វីបអាស៊ី។ ខ្សែប្រយុទ្ធឆ្នើមរបស់ Spurs រូនេះ សរសើរសមាជិកក្រុមសិង្ហបុរី មានគុណភាប ដែលអាចគំរាមកំហែងកូរ៉េខាងត្បូងនៅជំនួបបើកឆាកពូល C នេះ។
ទាំង «សំណាក់» ឬ «សម្នាក់» ជាកិរិយាសព្ទ មានន័យថា៖ ស្នាក់នៅ, ឈប់ស្នាក់នៅ, ឈរនៅអាស្រ័យមានកំណត់វេលា។ ខ្ញុំមកសម្នាក់នៅផ្ទះសម្លាញ់ ។ ជានាមសព្ទវិញ «សំណាក់» ឬ «សម្នាក់» មានន័យថា ទីជ្រកអាស្រ័យ, បន្ទុក; ការនៅដោយសារ; ទីជិត។ នៅក្នុងសម្នាក់ចៅហ្វាយនាយ; ទៅកាន់សម្នាក់គ្រូ ។ រាជសម្នាក់ ទីជិតព្រះរាជា; លំនៅរបស់ព្រះរាជា, ព្រះរាជវាំង ។	ជាទូទៅ យើងសរសេរពាក្យ «សំណាក់» សំដៅលើន័យ «ស្នាក់នៅ» ឬ «ទីជ្រកអាស្រ័យ»។ សំណេរមួយទៀតដែលយើងមិនសូវប្រើនោះ គឺ «សម្នាក់» (ដោយអានថា សំ-ណាក់) ផងដែរ។ នេះបើតាមវចនានុក្រមខ្មែរសម្តេចព្រះសង្ឃរាជ ជួន ណាត។
កិច្ចសហប្រតិបតិ្តការរវាងស្ថាប័នទាំងពីរនេះ ជាសញ្ញាវិជ្ជមានមួយបន្ថែមទៀតក្នុងវិស័យធនាគារ ដើម្បីបំពេញតម្រូវការរបស់អតិថិជនជិត ៧០ ម៉ឺននាក់ របស់គ្រឹះស្ថានមីក្រូហិរញ្ញវត្ថុ អេ អឹម ខេ ភីអិលស៊ី នៅតាមការិយាល័យប្រតិបត្តិការចំនួន ១៥០កន្លែង និងមានភ្នាក់ងារផ្ទេរប្រាក់ អេ អឹម ខេ ជាង៣.០០០កន្លែង នៅទូទាំងប្រទេស ដែលត្រូវការសេវាផ្ទេរប្រាក់ពីក្រៅប្រទេស។ ធនាគារពាណិជ្ជកម្មក្រៅប្រទេសនៃកម្ពុជា ជាធនាគារពាណិជ្ជដំបូងគេ និងមានទំនុកចិត្តខ្ពស់ពីអតិថិជន ជាពិសេសភាពខ្លាំងរបស់ធនាគារក្នុងការវិនិយោគលើបច្ចេកវិទ្យាថ្មីៗនៅពេលបច្ចុប្បន្ន។ ដោយឡែក អេ អឹម ខេ ភីអិលស៊ី ជាគ្រឹះស្ថានមីក្រូហិរញ្ញវត្ថុ ឈានមុខគេមួយ មានបណ្តាញទូលំទូលាយទូទាំងប្រទេស ។ ការចាប់ដៃគូនេះនឹងផ្តល់ភាពងាយស្រួល និងអត្ថប្រយោជន៍ជូនប្រជា ពលរដ្ឋខ្មែរយើងដែលមានអាជីវកម្ម ឬ ធ្វើការនៅក្រៅប្រទេស ហើយចង់ផ្ញើប្រាក់មកឲ្យឱពុកម្តាយ ឬបងប្អូន ឫដៃគូនៅស្រុកខ្មែរដែលភាគច្រើននៅទីជនបទ។ សេវានេះផ្តល់ភាពងាយស្រួល មានសុវត្ថិភាព ចំណេញពេលវេលា និងមិនចំណាយសាហ៊ុយធ្វើដំណើរ ដោយពួកគាត់អាចទៅដកប្រាក់នៅជិតផ្ទះគាត់បាន។ សេវាផ្ទេរប្រាក់នេះក៏អាចឲ្យប្រជាពលរដ្ឋទទួលប្រាក់ និងផ្ទេរប្រាក់ទៅមកគ្រប់ប្រទេស ដោយសារធនាគារ FTB មានដៃគូជាមួយធនាគារធំៗនៅជុំវិញពិភពលោក។ អេ អឹម ខេ គឺជាគ្រឹះស្ថានមីក្រូហិរញ្ញវត្ថុ ដែលឈានមុខគេលើវិសាលភាពប្រតិបត្តិការ និងចំនួនអតិថិជនប្រាក់កម្ចី។ អេ អឹម ខេ មានផលិតផល និងសេវាកម្មដូចជា៖ សេវាប្រាក់កម្ចី ប្រាក់សន្សំ ផ្ទេរប្រាក់ សេវាទូទាត់វិក្កយបត្រ ធានារ៉ាប់រងខ្នាតតូច ធនាគារចល័ត សេវាបើកប្រាក់បៀវត្សរ៍ ម៉ាស៊ីនដក និងដាក់ប្រាក់ដោយស្វ័យប្រវត្តិ (ATMs/CDMs)។ ធនាគារពាណិជ្ជ FTB ដែលផ្តោតសំខាន់លើផលិតផល និង សេវាកម្មខ្នាតមធ្យម និងធំ មានទីតាំងភាគច្រើននៅខេត្តក្រុងធំៗ មានផលិតផលនិងសេវាដូចជា ប្រាក់កម្ចី ប្រាក់សន្សំ សេវាផ្ទេរប្រាក់ក្រៅប្រទេស សេវាហិរញ្ញប្បទានពាណិជ្ជកម្ម សេវាធនាគារតាមអុីនធឺណិត សេវាធនាគារតាមទូរស័ព្ទចល័ត សេវាគ្រប់គ្រងសាច់ប្រាក់និងសេវាធនាគារផ្សេងៗជាច្រើនទៀត។ (អត្ថបទពាណិជ្ជកម្ម)	ថ្ងៃទី ២៦ ខែមេសា ឆ្នាំ២០១៨ ធនាគារពាណិជ្ជកម្មក្រៅប្រទេសនៃកម្ពុជា (FTB) និង គ្រឹះស្ថានមីក្រូហិរញ្ញវត្ថុ អេ អឹម ខេ ភីអិលស៊ី បានចុះអនុស្សរណៈយោគយល់គ្នាមួយ ដើម្បីសហប្រតិបតិ្តការ លើសេវាផ្ទេរប្រាក់ក្រៅប្រទេស ជូនដល់អតិថិជន គ្រឹះស្ថានមីក្រូហិរញ្ញវត្ថុ អេ អឹម ខេ ភីអិលស៊ី ក្រោមការអនុញ្ញាតពីធនាគារជាតិនៃកម្ពុជា ។ ឥឡូវនេះ អតិថិជនអាចរីករាយទទួលប្រាក់ពីបង ប្អូន សាច់ញាតិ ឬដៃគូអាជីវកម្មនៅក្រៅប្រទេសដែលមានសុវត្ថិភាពខ្ពស់ សេវាលឿនរហ័ស និងតម្លៃសមរម្យ។
ព័ត៌មានពិស្ដារ សូមអានបទសម្ភាសរវាងអ្នកសារព័ត៌មានថ្មីៗ ជាមួយអ្នកស្រី បេ ស៊ីនួន ដូចតទៅនេះ៖ អ៊ីសា រ៉ហានី៖ តើការសម្អាតជួសជុលវត្ថុបុរាណមានប៉ុន្មានដំណាក់កាលឬប៉ុន្មានប្រភេទ? បេ ស៊ីនួន៖ ចាស ការងារសម្អាតវត្ថុបុរាណនេះមានពីរដំណាក់កាល តែមុនសម្អាតយើង បានស្រាវជ្រាវឯកសារ បានគូររូប ថតលម្អិត ដើម្បីត្រៀមធ្វើឯកសារ បន្ទាប់មកចាប់ផ្តើមសម្អាត។ សម្អាតមានពីរ គឺសម្អាតស្ងួត និងសម្អាតសើម។ សម្អាតស្ងួតយើងប្រើជក់ ស្កាប៉ែល របស់អ្វីដែលមិនទាន់ទងនឹងទឹក។ ចំណែកសម្អាតសើម គឺយើងប្រើដូចជាវត្ថុគីមីមួយចំនួន មានជាអាកុល អាស៊ីតោន និងវត្ថុគីមីផ្សេងទៀតដែលពាក់ព័ន្ធនឹងការ សម្អាត។ អ៊ីសា រ៉ហានី៖ តើការសម្អាតយើងអាចប្រើទឹកធម្មតាដើម្បីលាងបានទេឬយ៉ាងណា? បេ ស៊ីនួន៖ (សើច) អត់បានទេ ដោយសារតែខុសបច្ចេកទេស។ ហើយការប្រើទឹកនេះ គឺប្រើទឹកដែល គ្មានជាតិរ៉ែ និងមិនអាចប្រើខ្លាំងដែរ គឺយើងមូរនឹងសំឡីដាក់ទឹកបន្ដិច យកមកផ្សើមតិចៗ។ ទឹកធម្មតា មានជាតិអាស៊ីត អ៊ីចឹងវាធ្វើឱ្យកាន់តែស៊ីផ្ទៃវត្ថុទាំងនោះកាន់តែខ្លាំង។ អ៊ីសា រ៉ហានី៖ តើការលាងថ្នាំជាតិគីមីមានផលប៉ះពាល់ដល់វត្ថុបុរាណទេ? បេ ស៊ីនួន៖ ចាសការប្រើថ្នាំគីមីអត់ប៉ះពាល់ទេ ដោយសារទីមួយ ពេលរូបឡើងជាតិស្នឹមខៀវខ្លាំង អ៊ីចឹងគេមានថ្នាំគីមីម្យ៉ាងដើម្បីបញ្ឈប់ស្នឹមពណ៌ខៀវនឹងបាន។ ក្រោយសម្អាតរួចរាល់ យើងប្រើក្រមួន ការពារផ្ទៃ។ ក្នុងបរិយាកាសវាមានសំណើម ធូលីដីអ៊ីមក ធ្វើឱ្យវាប្រតិកម្មឡើងវិញព្រោះយើងបានសម្អាត នៅលើផ្ទៃវារួចហើយ យើងលៀបក្រមួនការពារដើម្បីបញ្ឈប់ការឡើងស្នឹម។ អ៊ីសា រ៉ហានី៖ ចំពោះការងារនេះ អ្នកស្រីយល់ថាវាទាមទារការព្យាយាម អត់ធ្មត់យ៉ាងដូចម្ដេចខ្លះ? បេ ស៊ីនួន៖ ការងារអភិរក្សទៅលើលោហៈ ទីមួយអ្នកអភិរក្សគឺថាមានចិត្តស្រឡាញ់អត់។ ការធ្វើនេះ ត្រូវទាមទារអត់ធ្មត់ យើងប្រើស្កាប៉ែលថ្មមៗ ត្រូវមានកម្លាំងចិត្តពីក្នុងដែរមិនមែនមកធ្វើដោយបង្ខំ គឺធ្វើមិនចេញទេ។ យើងស្រឡាញ់រូបហ្នឹង ធ្វើដោយប្រុងប្រយ័ត្ន មានអារម្មណ៍ស្រឡាញ់ដែរទើបអាចធ្វើ បាន។ អ៊ីសា រ៉ហានី៖ តើអ្នកស្រីអាចប្រាប់ពីអារម្មណ៍ផ្ទាល់ខ្លួនបានទេ ក្នុងនាមយើងជាអ្នកជួសជុល សម្អាត ឬអភិរក្សនេះ នៅពេលវត្ថុខ្លះយកមកវាសឹងថាគ្មានតម្លៃ រូបខ្លះប្រឡាក់ និងស្ទើរបាត់រូបរាង តែយើងបាន សម្អាត ថែទាំវាល្អវិញ តើពេលនោះយើងមានអារម្មណ៍បែបណា? បេ ស៊ីនួន៖ នេះជាមោទកភាពរបស់ខ្ញុំដែរ ដែលចេះជំនាញនេះ។ អ៊ីចឹងគេមើលមកធម្មតាៗ ប៉ុន្តែក្នុងនាម ខ្ញុំជាអ្នកសម្អាត ខ្ញុំគិតថារូបហ្នឹងមិនធម្មតាទេ។ កាលណាយើងធ្វើខុសបច្ចេកទេស វានឹងខូច។ ទៅថ្ងៃមុខទៀត អ្នកមកមើលហ្នឹងរូបដែលយើងបានសម្អាតហើយ នឹងអាចទុកបន្តឱ្យអ្នកជំនាន់ក្រោយបានមើលទៀត។ ក្នុងការសម្អាតទាមទារឱ្យយើងអត់ធ្មត់ ស្រឡាញ់រូបនឹងមែនទែន ហើយក៏មិនអាចចេះតែយកផលិតផលមកប្រើទេ។ អ៊ីសា រ៉ហានី៖ តើការសម្អាត និងបច្ចេកទេសអភិរក្សបុរាណវត្ថុនៅកម្ពុជាយើង អ្នកស្រីមើលឃើញថា បានល្អប្រសើរ ឬក៏ត្រូវរៀនសូត្រ មានបច្ចេកទេសបន្ថែមទៀត? បេ ស៊ីនួន៖ យើងមិនទាន់ថាបានល្អពេញលេញទេ យើងនៅមានកម្រិតនៅឡើយ។ ឧទាហរណ៍សារមន្ទីរ នៅភ្នំពេញ អ្នកបណ្ដុះបណ្ដាលផ្សេងអ៊ីចឹងមានវិធីសាស្រ្ដផ្សេងៗគ្នា។ ខ្ញុំនៅតែទាមទារថា ប្រសិនមាន ខាងណាមកជួយបណ្ដុះបណ្ដាលថែមគឺល្អ ព្រោះយើងនៅមានកម្រិតនៅឡើយ៕	សៀមរាប៖ អ្នកស្រី បេ ស៊ីនួន ជាមន្រ្តីបុរាណវិទ្យានៃនាយកដ្ឋានអភិរក្ស និងបុរាណវិទ្យាបង្ការ នៃអាជ្ញាធរជាតិអប្សរា។ ការងារស្នួលរបស់អ្នកស្រី ស៊ីនួន គឺការសម្អាត និងជួសជុលបុរាណវត្ថុ ដែលរកឃើញនៅតាមការដ្ឋានកំណាយស្រាវជ្រាវ ឬទីតាំងផ្សេងៗ។ ជាមួយនឹងការងារនេះជាង ១០ឆ្នាំ អ្នកបុរាណវិទ្យារូបនេះបង្ហាញក្ដីមោទកភាពចំពោះការងារនេះ ហើយថាអ្វីដែលជំនះនិងធ្វើការរហូត ដល់បច្ចុប្បន្ននេះបាន គឺដោយសារក្ដីស្រឡាញ់នៃបុរាណវត្ថុទាំងនោះផង។
លោក Charles W. Jackson Jr., ជានិវត្តជនម្នាក់ ដោយរយៈពេល២ឆ្នាំចុងក្រោយនេះ គាត់ចូលចិត្តចាក់ឆ្នោត Powerball ដើម្បីផ្សងសំណាង ដោយជាទូទៅ គាត់ចាក់លេខ៥ខ្ទង់។ ថ្លែងក្នុងសន្និសីទសារព័ត៌មានក្រោយទទួលរង្វាន់នៅក្រុង Raleigh រដ្ឋ North Carolina បុរសវ័យ៦៦ឆ្នាំរូបនេះ អះអាងថា ទិញតាមលេខលើកញ្ចប់នំ Biscuit របស់ចៅស្រី។ លោក Jackson បានរៀបរាប់ថា៖ «ខ្ញុំ និងចៅស្រីអាយុ៨ឆ្នាំ ចូលញ៉ាំអាហារក្នុងភោជនីយដ្ឋានវៀតណាមមួយកន្លែង។ ខ្ញុំបានឃើញលេខលើក្រដាសមួយដែលដាក់ក្នុងកញ្ចប់នំ Biscuit ចិន ដែលបានទិញឲ្យចៅស្រី ដោយលេខនោះ ជាលេខកោសដើម្បីផ្សងយករង្វាន់»។ បន្ទាប់មក បុរសវ័យចំណាស់រូបនោះ បានរក្សាលេខនោះទុក ដើម្បីបន្តផ្សងសំណងជាមួយក្រុមហ៊ុនឆ្នោត Powerball និង Mega Millions។ លោកបានបញ្ជាក់ថា៖ «ខ្ញុំមិននឹកស្មានថា ខ្លួនមានសំណាងបែបហ្នឹងសោះ រហូតដល់ខ្លួនទទួលរង្វាន់»។ លក្ខខណ្ឌនៃការទទួលរង្វាន់មានពីរ បើគិតចង់ទទួលទាំង៣៤៤.៦លានដុល្លារអាមេរិកនោះ ការផ្តល់ឲ្យត្រូវធ្វើតាមដំណាក់កាលសម្រាប់រយៈពេល៣០ឆ្នាំ ប៉ុន្តែបើគាត់ចង់បានភ្លាមៗ ប្រាក់រង្វាន់ត្រូវកាត់បន្ថយ។ លោក Jackson សម្រេចចិត្តយកជម្រើសទីពីរ ជាមួយនឹងប្រាក់រង្វាន់មកនៅ ២២៣លានដុល្លារអាមេរិក៕	លេខនៅលើកញ្ចប់នំ Biscuit របស់ចិន បានជួយឲ្យបុរសអាមេរិកវ័យ៦៦ឆ្នាំម្នាក់ជួបសំណាងដ៏មហាសាល។ គាត់បានយកលេខនោះទៅចាក់ឆ្នោត ហើយឈ្នះរង្វាន់ Jackpot ក្នុងទឹកប្រាក់រហូតដល់ទៅ ៣៤៤.៦លានដុល្លារអាមេរិក។ នេះបើតាមការផ្សាយរបស់ AFP។
កញ្ញា លី ស្រីសាន្ត តំណាងក្រុមលេខ១ មកពីសាកលវិទ្យាល័យភូមិន្ទកសិកម្ម បានឱ្យដឹងថា សម្រាប់ពានរង្វាន់ «Thnot dOr» នេះ ក្រុមរបស់នាងបានចំណាយពេលប្រហែល ៣ទៅ៤ខែ ដើម្បីស្រាជ្រាវ និងរកវិធីសាស្រ្តកែច្នៃប្រហុកឱ្យទៅជាផលិតផលមួយទំនើប ហើយមានគុណភាព។ នេះជាផ្នែកមួយចូលរួមលើកកម្ពស់គុណតម្លៃ នៃប្រហុកខ្មែរ ជាពិសេស គឺធ្វើឱ្យផលិតផលប្រហុកនេះ ក្លាយជាទៅជាផលិតផលនាំចេញ។ ក្រុមឆ្នើមមួយនេះ បានកែច្នៃប្រហុកទៅជាដុំស្ងួត ដែលមាន៣ រសជាតិ ដូចជា ក្រសាំង អំពិលទុំ និងរសជាតិដើម ដោយអាចរក្សាទុកបានរយៈពេល ៦ខែ។ សម្រាប់ រសជាតិក្រសាំង និងអំពិលទុំ មានលក្ខណៈពិសេសជាងគេ ព្រោះវាមានរសជាតិប្លែក ហើយក្លិនមិនសូវខ្លាំង ដែលអាចឱ្យបរទេសបរិភោគបាន។ កញ្ញា លី ស្រីសាន្ត រំពឹងថា ផលិតផលប្រហុកដែលកែច្នៃបាននៅពេលនេះ នឹងទទួលការគាំទ្រពីប្រជាជនខ្មែរ និងបរទេស។ ក្រុមនាងទាំងមូល នៅតែបន្តអភិវឌ្ឍផលិតផលប្រហុកបន្ថែមទៀត ជាពិសេស បំពេញរាល់ចំណុចខ្វះខាត ធ្វើឱ្យយ៉ាងណាស្របតាមស្តងដារទាំងគុណភាព រសជាតិ និងអនាម័យ មុនឈានដល់ការបញ្ចេញប្រហុក ទៅកាន់ទីផ្សារអន្តរជាតិ។ កញ្ញា លី ស្រីសាន្ត បន្ថែមដូច្នេះថា៖«មុននឹងយកមកប្រកួតខ្ញុំបានតេស្តរួចអស់ហើយ គឺប្រហុករបស់ខ្ញុំអត់សូវមានក្លិនខ្លាំងពេលទេ ហើយរសជាតិ ក៏ល្មមដែរ អ៊ីចឹង! អ្នកអត់ចេះញាំ ក៏អាចញាំបានដែរ។ ជាគោលដៅ យើងចង់បង្ហាញមុខម្ហូបមួយ ដែលតំណាងជាតិយើង ហើយកែច្នៃវាឱ្យកាន់តែទំនើប ដើម្បីឱ្យជនបរទេសអាចទទួលយកបាន ព្រមទាំង ជនជាតិខ្មែរផងដែរ»។ លោក សេន សុវណ្ណ រដ្ឋលេខាធិការក្រសួងកសិកម្ម រុក្ខាប្រមាញ់ និងនេសាទ បានលើកឡើងដែរថា ជាមោទកភាពដែលដូនតាខ្មែរបានបន្សល់ទុកនូវវិធីធ្វើម្ហូបបែបប្រពៃណី និងត្រូវបានប្រជាជនខ្មែរបរិភោគប្រចាំថ្ងៃ។ ដូច្នេះ មានតែការងារស្រាវជ្រាវ និងគំនិតច្នៃប្រឌិតថ្មីៗទេ ដែលអាចធ្វើឲ្យប្រហុកក្លាយជាមុខម្ហូបដែលគេបរិភោគនៅលើសកលលោកបានទៅថ្ងៃអនាគត។ លោក ថ្លែងដូច្នេះថា៖« នេះជាការផ្សារភ្ជាប់ចំណេះធ្វើបែបប្រពៃណីបុរាណទៅនឹងគំនិតច្នៃប្រឌិត មិនមែនត្រឹមតែជារឿងសេដ្ឋកិច្ចតែម្យ៉ាងប៉ុណ្ណោះទេ តែក៏ជាការអភិរក្សវប្បធម៌ខ្មែរផងដែរ។ ខ្ញុំមានមោទនភាពខ្លាំងណាស់ ដែលពីមួយឆ្នាំទៅមួយឆ្នាំ តាមរយៈពានរង្វាន់ ត្នោតមាស មូលនិធិគីណាល់ដឹកនាំយុវជនកាន់តែច្រើនឡើងៗឲ្យដើរលើគន្លងមួយនេះ»។ សូមជម្រាបថា ពានរង្វាន់«Thnot dOr» ត្រូវបានបង្កើតឡើងដោយមូលនិធិគីណាល់ កាលពីឆ្នាំ២០១៧ ក្រោមការឧបត្ថម្ភគាំទ្រពីក្រុមហ៊ុនខនហ្វីរេល និងសហគ្រាសផលិតឱសថប៉េប៉េអឹម ក្នុងគោលបំណងជំរុញលើកទឹកចិត្តយុវនិស្សិតផ្នែកក្សេតសាស្រ្ត និងផ្នែកផលិតចំណីអាហារឲ្យធ្វើការសិក្សាស្រាវជ្រាវ និងបង្កើតគំនិត ច្នៃប្រឌិត ដើម្បីចូលរួមអភិវឌ្ឍជនបទ តាមរយៈការផ្តល់ ដល់អ្នកប្រើប្រាស់នូវផលិតផលខ្មែរសុទ្ធសាធប្រកបដោយគុណភាពខ្ពស់ និងដែលអាចឈរជើងនៅលើទីផ្សារអន្តរជាតិ។ ក្រៅពី ការចូលរួមអភិវឌ្ឍសេដ្ឋកិច្ចហើយ មូលនិធិគីណាល់ក៏មានបំណងអភិរក្ស និងផ្ទេរមរតកដូនតាយើងដែលបានបន្សល់ទុកឲ្យនេះទៅមនុស្សជំនាន់ក្រោយផងដែរ៕	ភ្នំពេញ៖ ក្រោយទទួលបានជ័យលាភីលេខ១ ពានរង្វាន់ «Thnot dOr» ឬហៅថា ពានរង្វាន់ត្នោតមាស ដែលជាកម្មវិធីប្រកួតកែច្នៃប្រហុក ក្រុមនិស្សិតមកពី សាកលវិទ្យាល័យភូមិន្ទកសិកម្ម មានបំណងប្រែក្លាយប្រហុក ទៅជាមុខម្ហូបដែលគេនិយមបរិភោគជាសកល នាពេលអនាគត។ ជានិស្សិតផ្នែកកសិ-ចំណីអាហារ ពួកគេបានចំណាយពេលកែច្នៃប្រហុក ទៅជាដុំស្ងួត និងមាន៣រសជាតិ ដែលអាចរក្សាទុកបានរយៈពេល ៦ខែ។
ស្រុកក្រគរ, ពោធិ៍សាត់៖ ការផ្ដល់សេវាអត្រានុកូលដ្ឋាន ការចេញលិខិតបញ្ជាក់ផ្សេងៗជាដើម នៅក្នុងឃុំក្បាលត្រាច ស្រុកក្រគរ ខេត្តពោធិ៍សាត់ ត្រូវបានពលរដ្ឋក្នុងមូលដ្ឋាន មើលឃើញថា មានភាពរហ័ស សេវាល្អ និងគិតកម្រៃតាមតារាងតម្លៃកំណត់។ ពលរដ្ឋដែលធ្លាប់ទៅទទួលសេវាសាធារណៈ នៅសាលាឃុំនេះ លើកឡើង ពួកគេពេញចិត្តនឹងការផ្ដល់សេវាដល់ពួកគេ ពីអាជ្ញាធរឃុំ។ តទៅនេះសូមលោកអ្នកនាងទស្សនាវីដេអូដូចតទៅ៖ អានអត្ថបទពាក់ព័ន្ធផ្សេងទៀត៖ យុវជនសកម្ម សេវាល្អ (អត្ថបទ ឬវីដេអូនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទនេះ គឺជាការទទួលខុសត្រូវរបស់ស្មេរ ឬផលិតករ ហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការ អភិវឌ្ឍអន្តរជាតិស៊ុយអ៊ែតនោះទេ)	ដោយ៖ ដោយ៖ ដៀប ចាន់លីកា (យុវជនឃុំក្បាលត្រាច)
តាមការព្យាកររបស់ក្រសួងធនធានទឹក និងឧតុនិយម នៅថ្ងៃទី១៥ ខែសីហា ឥទ្ធិពលនៃប្រព័ន្ធសម្ពោធទាប បន្តអូសបន្លាយលើភាគខាងជើងប្រទេសវៀតណាម ថៃ និងឡាវ គួបផ្សំការធ្លាក់ខ្យល់មូសុងនិរតីកម្រិតខ្សោយទៅបង្គួរ បានធ្វើឱ្យកម្ពុជាបន្តធ្លាក់ភ្លៀង និងខ្យល់កន្រ្តាក់មួយសប្ដាហ៍ទៀត ចាប់ពីថ្ងៃទី១៦ ដល់២២ ខែសីហា។ លក្ខណៈបែបនេះ អាចធ្វើឱ្យតំបន់ទំនាបកណ្ដាល, ខ្ពស់រាប និងមាត់សមុទ្រ ធ្លាក់ភ្លៀងពីកម្រិតតិចទៅបង្គរ លាយឡំដោយផ្គរ រន្ទះ និងខ្យល់កន្ត្រាក់។ ក្នុងនោះដែរ នៅលើផ្ទៃសមុទ្រអាចមានភ្លៀង ខ្យល់ និងរលកសមុទ្រកម្ពស់មធ្យម៕	ភ្នំពេញ៖ កម្ពុជា បន្តធ្លាក់ភ្លៀងមួយសប្ដាហ៍ទៀត ក្នុងនោះ តំបន់មានសមុទ្រអាចមានខ្យល់កន្រ្តាក់ និងរលកខ្ពស់។ ការណ៍នេះ បណ្ដាលមកពីឥទ្ធិពលខ្សោយនៃប្រព័ន្ធសម្ពោធទាប (ITCZ)។
គេហទំព័រ ecotricity.co.uk បកស្រាយយ៉ាងដូចនេះថា ក្នុងរយៈពេល២០០ឆ្នាំចុងក្រោយនេះ ការប្រើប្រាស់ប្រេងឥន្ធនៈ បានកើនឡើងជាលំដាប់ ក្នុងកម្រិតមួយលឿនគួរសម។ ឥន្ធនៈដែលមនុស្សភាគច្រើនប្រើប្រាស់សព្វថ្ងៃត្រូវបានគេហៅថា «ឥន្ធនៈផូស៊ីល» ហើយវាមិនមែនជាធនធានធម្មជាតិដែលកកើតឡើងវិញនោះទេ។ ឥន្ធនៈផូស៊ីលត្រូវការរយៈពេលរាប់លានឆ្នាំសម្រាប់កកើត។ ប្រេងនៅតាមដែនសមុទ្រខាងជើងចក្រភពអង់គ្លេស បានកកើតឡើងតាំងពី១៥០លានឆ្នាំមុនមកម្ល៉េះ ចំណែកឯធ្យូងថ្ម ដែលមានវត្តមាននៅក្នុងដែនដីចក្រភពអង់គ្លេសដូចគ្នា មានដើមកំណើតតាំងពី៣០០លានឆ្នាំមុន។ ប្រមាណ ៩០%នៃការបំពុលបរិស្ថានដោយការប្រើប្រាស់ឥន្ធនៈផូស៊ីល កើតឡើងពីសកម្មភាពនានារបស់មនុស្ស។ ក្នុងពេលបច្ចុប្បន្ន តំបន់ធម្មជាតិដែលស្តុកឥន្ធនៈផូស៊ីលនៅក្នុងដីកំពុងតែមានចំនួនតិចទៅៗ ហើយការដើររុករកតំបន់ស្តុកទាំងនោះបន្ថែមទៀតក៏កំពុងដែលមានភាពលំបាកផងដែរ។ កន្លែងទាញប្រេងកាតធំៗក្នុងពិភពលោកចំនួន១៦ ក្នុងចំណោម២០ទីតាំង កំពុងដំណើរការក្នុងកម្រិត អតិបរិមា។ ក្នុងមួយឆ្នាំៗ ពិភពលោក ប្រើប្រាស់ប្រេងកាតប្រមាណជាង ១១ពាន់លានតោន។ ប្រសិនបើការប្រើប្រាស់របៀបនេះនៅតែបន្តអនុវត្ត នោះប្រេងកាត នឹងអាចបាត់បង់ក្នុងរយៈពេលប្រមាណ៥៣ឆ្នាំទៀត។ ឧស្ម័នធម្មជាតិ ដែលជាផ្នែកមួយនៃឥន្ធនៈផូស៊ីសដែរ អាចនឹងបាត់បង់ក្នុងរយៈពេល៥២ឆ្នាំ។ ឯធ្យូងថ្មវិញ ភាគច្រើនគេប្រើប្រាស់ក្នុងរោងចក្រផលិតអគ្គីសនីធំៗ អាចបាត់បង់ក្នុងរយៈពេល១៥០ឆ្នាំខាងមុខ។ ហេតុដូចនេះហើយទើបបានជារដ្ឋាភិបាល រួមទាំងស្ថាប័នពាក់ព័ន្ធជាច្រើន បានជំរុញឲ្យប្រជាជន និងអាជីវកម្មងាកទៅប្រើប្រាស់ និងវិនិយោគលើថាមពលបៃតងវិញ ដែលក្នុងនោះមានដូចជាថាមពលដែលបានមកពីខ្យល់ ថាមពលពន្លឺព្រះអាទិត្យ ថាមពលកម្តៅផែនដី ឬថាមពលវារីអគ្គីសនីជាដើម។ ប្រភេទថាមពលទាំងនេះត្រូវបានគេកំណត់ថា ជាប្រភេទថាមពលដែលកកើតឡើងវិញ ហើយវាក៏មិនសូវបង្កឲ្យមានការខូចខាតដល់បរិស្ថានធម្មជាតិខ្លាំងពេកនោះដែរ៕	ពេលខ្លះ យើងអាចគិតមួយភ្លែតបានថា ប្រេងសាំងហាក់បីជាមិនចេះរីងស្ងួតនោះទេ។ ប្រសិនបើរថយន្ត ឬទោចក្រយានយន្តរបស់លោកអ្នកអស់សាំង ស្ថានីយប្រេងឥន្ធនៈ មានស្ទើរតែគ្រប់ទីកន្លែង នៅក្បែរទីប្រជុំជន ហើយតម្លៃរបស់ប្រេងសាំង ក៏មិនទាន់កើនឡើងខ្លាំងពេកនោះដែរ។ ចុះបើពិភពលោក នៅតែបន្តប្រើប្រាស់ប្រេងឥន្ធនៈក្នុងកម្រិតមួយលឿនយ៉ាងនេះជារៀងរាល់ថ្ងៃ តើឥន្ធនៈទាំងនោះអាចរីងស្ងួតទាំងស្រុងនៅថ្ងៃណាមួយដែរឬទេ?
សទ្ទានុក្រមវិទ្យាសាស្ត្រសេដ្ឋកិច្ចខ្មែរ អង់គ្លេស និងបារំាងបានបញ្ជាក់ពាក្យ «អាហ្វ៊ីស»សរសេរជាភាសាបារំាង«Affiche» មានន័យថាផ្ទាំងបោះពុម្ពដែលបានរចនាឡើងជាអក្សរសុទ្ធ ជារូបភាព ឬជាអក្សរផង និងជារូបភាពផង សម្រាប់ដាក់ជាប់នឹងជញ្ជាំង ឬនៅទីកន្លែងសាធារណៈ សម្រាប់ទាក់ទាញចំណាប់អារម្មណ៍អ្នកឆ្លងកាត់ ដើម្បីឲ្យដឹងអំពីគោលបំណងនៃអ្នកផ្សព្វផ្សាយ៕	ពលរដ្ឋខ្មែរប្រាកដជាធ្លាប់បានប្រើ និងនិយាយពាក្យ«Poster»ជាភាសាអង់គ្លេស សម្រាប់សំដៅលើផ្ទំាងបោះពុម្ពសម្រាប់ដាក់ជាប់នឹងជញ្ជាំង ឬទីកន្លែងសាធារណៈ។ ប៉ុន្តែកម្រមានពលរដ្ឋហៅពាក្យនេះតាមភាសាបារំាងណាស់។
រដ្ឋមន្រ្តីអប់រំ សរសេរក្នុងសេចក្តីជូនដំណឹងរបស់លោក ចេញនៅល្ងាចថ្ងៃទី៧ ខែធ្នូ ឆ្នាំ២០២០នេះថា៖«ក្រសួង នឹងជូនដំណឹងអំពីកាលបរិច្ឆេទច្បាស់លាស់នៃការប្រឡងនៅពេលក្រោយ»។ បើតាមសេចក្តីជូនដំណឹងរបស់លោករដ្ឋមន្រ្តី ការពន្យារពេលប្រឡេងបាក់ឌុបនេះ គឺដោយសារស្ថានភាពមិនច្បាស់លាស់នៃការប៉ះពាល់របស់ព្រឹត្តិកាណ៍សហគមន៍២៨វិច្ឆិកា និងផ្អែកតាមអនុសាសន៍របស់សម្តេចនាយករដ្ឋមន្រ្តី ហ៊ុន សែន៕	លោក ហង់ជូន ណារ៉ុន រដ្ឋមន្រ្តីក្រសួងអប់រំ ជូនដំណឹងថា ការប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) ដែលគ្រោងរៀបចំឡើងនៅថ្ងៃទី២១-២២ ខែធ្នូ ឆ្នាំ២០២០ ត្រូវបានពន្យារពេល ដោយលើកទៅប្រឡងនៅពាក់កណ្តាលខែមករា ឆ្នាំ២០២១វិញ។ លោក គ្រាន់តែជូនដំណឹងថា ការប្រឡងបាក់ឌុប នឹងប្រព្រឹត្តទៅនៅពាក់កណ្តាលខែមករា ឆ្នាំ២០២១ តែពុំបានបញ្ជាក់ថ្ងៃឡើយ។-
«ធ្វើកាផា, ចង្អេរ, អង្រុត និងត្បាល់បុកអីហ្នឹង អត់ចាប់អារម្មណ៍ធ្វើទេក្មេងៗឥឡូវ»។ នេះជាសម្តីរបស់ ជនជាតិដើមភាគតិចព្នង ជុច ជែល ដែលបានរៀបរាប់ប្រាប់សារព័ត៌មានថ្មីៗ។ បុរសវ័យ៥៤ឆ្នាំ ជុច ដែល ពន្យល់ពីមូលហេតុដែលយុវជនជនជាតិដើម ជំនាន់ក្រោយមិនមានការចាប់អារម្មណ៍នឹងតម្បាញនេះថា ដោយសារយុវជនភាគច្រើន ចេញទៅរកស៊ីខាងក្រៅ, ស៊ីឈ្នួលធ្វើចម្ការ និងខ្លះទៀត រវល់រៀនសូត្រ។ ម្យ៉ាងទៀត មកពីមិនមានសហគមន៍ចុះបង្រៀន និងមិនមានអ្នកចេះត្បាញ «កាផា» ច្រើនដូចកាលពីមុននោះឡើយ។ សូមអញ្ជើញទស្សនាវិដេអូខាងក្រោមនេះ ដូចតទៅ៖ លោក ជុច ជែល ដែលមានសមាជិកគ្រួសារ៤នាក់ រស់នៅសហគមន៍ភូមិពូតាំង សង្កាត់រម្យនា ក្រុងសែនមនោរម្យ ខេត្តមណ្ឌលគិរី នេះ បញ្ជាក់ថា ប្រសិនបើ មានអ្នកឧបត្ថម្ភថវិកាសម្រាប់បង្រៀនពីរបៀបធ្វើកាផានេះ ដល់យុវជនជំនាន់ក្រោយ លោកនឹងចំណាយពេលប្រៀន ដើម្បីអភិរក្សឧបករណ៍ប្រពៃណីជនជាតិដើមភាគតិចមួយនេះ ឲ្យបានឋិតថេរ៕	មណ្ឌលគិរី៖ លោក ជុច ជែល ជាជនជាតិដើមភាគតិចព្នងម្នាក់ ដែលចេះត្បាញ«កាផា» នៅក្នុងសហគមន៍ភូមិពូតាំង សង្កាត់រម្យនា ក្រុងសែនមនោរម្យ។ ក្រៅពី «កាផា» បុរសវ័យ៥៤ឆ្នាំ ជុច ដែល ចេះត្បាញចង្អេរ និងអង្រុតជាដើម ដែលជំនាញត្បាញទាំងនេះ មានតែចាស់ៗប៉ុណ្ណោះ ចេះត្បាញ។ លោក ដែល កំពុងបារម្ភពីអនាគត «កាផា» ដែលជនជាតិព្នងហៅថា «សាស់» នោះ ជាឧបករណ៍ប្រពៃណីសម្រាប់ប្រើប្រាស់ប្រចាំថ្ងៃ របស់ជនជាតិដើមភាគតិច ដែលប្រឈមនឹងបាត់បង់ ដោយយុវជនជនជាតិដើមភាគតិចជំនាន់ក្រោយមិនចាប់អារម្មណ៍នឹងតម្បាញនេះ។
នាយកផ្នែកទំនាក់ទំនងក្រុម Brondby លោក Christian Schultz អះអាងថាលោក Kahlenberg បានឆ្លងវីរុសនេះនៅទីក្រុង Amsterdam ប្រទេសហូឡង់កាលពីចុងសប្តាហ៍មុន ព្រមទាំងបានបង្ហាញខ្លួនក្នុងការប្រកួតរវាង Brondby ទល់ Lyngby នៅថ្ងៃទី១ ខែមីនា។ Joel Kabongo ខ្សែការពារ Brondby វ័យ ២១ ឆ្នាំកំពុងស្ថិតនៅដាច់ដោយឡែកជាមួយជំនួយការគ្រូបង្វឹកលោក Martin Retov ខណៈដែលក្រុម Lyngby ក៏មានកីឡាករ៣នាក់ត្រូវដាក់ចត្តាឡីស័កផងដែរ។ Schultz បានរៀរាប់ដំណើររឿងប្រាប់ BBC Radio 5 ថា Kabongo បានជួបលោក Kahlenberg ដែលមានផ្ទុក COVID-19 និងបានចាប់ដៃគ្នាថែមទៀត បន្ទាប់ពីការប្រកួតចប់ ដ្បិតអ្នកទាំងពីរជាអតីតមិត្តរួមក្រុមជាមួយគ្នា។ នាយកផ្នែកទំនាក់ទំនងក្រុម Brondby រូបនេះបន្ថែមថាអ្នកវិភាគទិន្នន័យ អ្នកចិត្តវិទូ និងបុគ្គលិកចំនួន ៩ នាក់រួមទាំងនាយកប្រតិបត្តិលោក Ole Palma ដែលជាសមាជិកលោកទាំងអស់កំពុងស្ថិតក្នុងចត្តាឡីស័ក។ ដោយឡែក ខ្សែបម្រើ Martin Ornskov ខ្សែការពារ Kasper Jorgensen និងខ្សែការពារស្លាបឆ្វេង Patrick da Silva របស់ក្រុម Lyngby ក៏ត្រូវដាក់ឲ្យនៅដាច់ដោយឡែករយៈពេល ១៤ ថ្ងៃផងដែរ បន្ទាប់ពីអ្នកទាំង៣ បានជួបជាមួយ Kahlenberg ដែរនោះ។ Kahlenberg អតីតក្រុមជ្រើសជាតិដាណឺម៉ាក វ័យ៣៦ឆ្នាំ ដែលសព្វថ្ងៃជាគ្រូបង្វឹកក្រុមយុវជនក្រុម Hellerup IK បានបង្ហាញការសោកស្តាយយ៉ាងខ្លាំងចំពោះភាពច្របូកច្របល់ដែលខ្លួនបានបង្កឡើងដោយមិននឹកស្មានដល់នេះ។ ចំណែក អតីតខ្សែបម្រើក្រុមហង្សក្រហម Liverpool លោក Christianax Poulsen ដែលបច្ចុប្បន្នជាជំនួយការគ្រូបង្វឹករបស់ក្លិប Ajax ក៏ត្រូវដាក់ដាច់ដោយឡែកពីគេដែ បន្ទាប់ពីជួបលោក Kahlenberg នៅក្នុង Amsterdam។ គិតត្រឹមថ្ងៃទី៦ ខែមីនានេះ ដាណឺម៉ាកមានឆ្លង COVID-19 សរុបចំនួន១៥ករណី ប៉ុន្តែគ្មានអ្នកស្លាប់នោះទេ៕	Brondby ក្រុមកីឡាបាល់ទាត់នៃលីគលំដាប់ទី ៤ ដាណឺម៉ាក បានដាក់មនុស្សចំនួន១៣នាក់ ដែលក្នុងនោះមានកីឡាករ និងគ្រូជំនួយរបស់ពួកគេម្នាក់ឲ្យនៅដាច់ដោយឡែក បន្ទាប់ពីអតីតជម្រើសជាតិដាណឺម៉ាក Thomas Kahlenberg ធ្វើតេស្តរកឃើញថាមានជំងឺ COVID-19។
ជំនួបរវាងម៉ារ៉ុកទល់អេស្ប៉ាញនឹងត្រូវធ្វើឡើងក្នុងកីឡដ្ឋាន Education City ប្រទេសកាតាវេលាម៉ោង ១០យប់។ World Cup 2022 នៅកាតាក្លាយជាការបង្ហាញខ្លួនលើទី៥ សម្រាប់ម៉ារ៉ុក ហើយក៏ជាលើកទីពីរដែលឡើងមកដល់ការប្រកួតវគ្គ ១៦ក្រុមចុងក្រោយ។ ម៉ារ៉ុកត្រូវស្វែករកក្តីស្រមៃឡើងទៅកាន់វគ្គ ៨ក្រុមចុងក្រោយ ក្រោយពួកគេធ្វើបានល្អខ្លាំងនៅវគ្គចែកពូលក្នុងនាមជាក្រុមស្ថិតនៅកំពូលតារាងពូល F ដោយយកឈ្នះលើបែលហ្ស៊ិក ស្មើក្រូអាស៊ី និងឈ្នះកាណាដា។ មិនខុសពីម៉ារ៉ុក អេស្ប៉ាញក្រុមជើងឯក World Cup មួយសម័យ ក៏ត្រូវការស្វែករកឱកាសឈានជើងឡើងទៅវគ្គ ៨ក្រុមខ្លួនលើកដំបូងផងដែរក្រោយឈ្នះពានតាំងពីឆ្នាំ ២០១០ មក។ ក្រោយលើកពាន អេស្ប៉ាញនៅ World Cup 2014 ធ្លាក់វគ្គចែកពូល និង World Cup 2018 ធ្លាក់ត្រឹមវគ្គ ១៦ក្រុម។ ចំណែកការប្រកួតវេលាម៉ោង ២យប់រំលងអាធា្រត្រ ព័រទុយហ្កាល់ដែលស្វែករកការឈ្នះពានរង្វាន់ World Cup លើកដំបូង ត្រូវប្រកួតប្រជែងទល់ស្វ៊ីសដើម្បីដណ្តើមកៅអីវគ្គបន្ទាប់។ បង្ហាញវត្តមាន ៨លើកនៅ World Cup ព័រទុយហ្កាល់មិនដែលឈ្នះពានរង្វាន់បាល់ទាត់ពិភពលោកឡើយ ខណៈកំណត់ត្រាល្អបំផុតរបស់ពួកគេក្នុងឆ្នាំ ២០០៦ ដោយទទួលបានចំណាត់ថ្នាក់លេខ៤ និងលេខ៣ នៅឆ្នាំ ១៩៦៦។ ចាប់តាំងពីឆ្នាំ ២០១០ ព័រទុយហ្កាល់មិនដែលឆ្លងផុតវគ្គ ១៦ក្រុមឡើយ តើរាត្រីនេះព័រទុយហ្កាល់អាចប្រជែងឈ្នះស្វ៊ីសធ្វើដំណើរឡើងទៅគ្គ ៨ក្រុមចុងក្រោយដែរឬទេ? ស្វ៊ីសឡើងមកកាន់វគ្គ ១៦ក្រុមក្នុងនាមជាក្រុមលេខ២ នៃពូល G ដែលមាន ៦ពិន្ទុស្មើប្រេស៊ីល។ ទោះស្វ៊ីសធ្វើមិនបានល្អទល់ក្រុមខ្លាំងសាំបាប្រេស៊ីលនៅជំនួបបើកឆាក់ដំបូងនៃវគ្គចែកពូល ប៉ុន្តែស្វ៊ីសបង្ហាញភាពខ្លាំងឡើងវិញនៅ ២ប្រកួតបន្ទាប់ដោយឈ្នះស៊ែប៊ី និងកាមេរូន។ ស្វ៊ីសខកខានឡើងវគ្គ ៨ក្រុមចុងក្រោយរយៈពេលជាង ៦៨ឆ្នាំ ដោយពួកគេធ្លាប់បានឡើងវគ្គ ៨ក្រុម ៣លើកក្នុងឆ្នាំ ១៩៣៤, ១៩៣៨ និងចុងក្រោយឆ្នាំ ១៩៥៤៕	ការប្រកួតវគ្គជម្រុះ ១៦ក្រុមចុងក្រោយនៃ FIFA World Cup 2022 ឈានដល់ការប្រកួតបង្ហើយនារាត្រីថ្ងៃទី៦ ខែធ្នូនេះ ដោយម៉ារ៉ុកជាក្រុមក្តីសង្ឃឹមចុងក្រោយសម្រាប់ទ្វីបអាហ្រ្វិកក្នុងការប្រកួត World Cup ដោយត្រូវតតាំងអេស្ប៉ាញ វេលាម៉ោង ១០យប់។ ព័រទុយហ្កាល់ត្រូវប្រជែងស្វ៊ីសដើម្បីបន្តក្តីសង្ឃឹមឡើងវគ្គ៨ក្រុមចុងក្រោយ វេលាម៉ោង ២យប់រំលងអាធា្រត្រ។
សមយុទ្ធយោធាប្រចាំឆ្នាំ «Falcon Strike» រវាងកងកម្លាំងទ័ពអាកាសថៃ និងចិន នឹងត្រូវធ្វើឡើងរយៈពេល១១ថ្ងៃចាប់ពី ថ្ងៃទី១៤ ខែសីហា នៅមូលដ្ឋានទ័ពអាកាសរបស់ថៃដែលស្ថិតនៅភាគឦសានប្រទេស។ មូលដ្ឋានទ័ពនេះ ជាអតីតមូលដ្ឋានទ័ពអាម៉េរិកក្នុងសម័យសង្គ្រាមវៀតណាម។ បើតាមទីភ្នាក់ងារព័ត៌មាន Reuters ដែលស្រង់ប្រភពយោធាថៃ ថៃនឹងមិនដាក់ពង្រាយយន្តហោះចម្បាំង F-16 របស់ខ្លួនក្នុងសមយុទ្ធជាមួយចិនទេ ប៉ុន្តែនឹងប្រើប្រាស់យន្តហោះចម្បាំង Saab (SAABb.ST) JAS-39 Gripen ក៏ដូចជាយន្តហោះវាយប្រហារធុនស្រាល Alpha Jet ដែលផលិតដោយអាល្លឺម៉ង់។ ចំពោះចិនវិញ មិនទាន់មានការបញ្ជាក់ពីប្រភេទយន្តហោះដែលត្រូវប្រើឡើយ។ គួរបញ្ជាក់ថា ថៃជាសម្ព័ន្ធមិត្តចាស់បំផុតរបស់អាម៉េរិកនៅតំបន់អាស៊ី ប៉ុន្តែទំនាក់ទំនងនេះ មានភាពស្មុគស្មាញដោយរដ្ឋប្រហារយោធាឆ្នាំ២០១៤។ ថៃបានព្យាយាមពង្រឹងទំនាក់ទំនងរបស់ខ្លួនជាមួយចិន ហើយបានបញ្ជាទិញអាវុធជាច្រើនផងដែរ។ កងទ័ពអាកាសថៃ បំពាក់ដោយអាវុធទំនើបៗជាច្រើន និងជាកងទ័ពមានសមត្ថភាពខ្ពស់មួយនៅក្នុងតំបន់ ដោយប្រើប្រាស់សព្វាវុធរបស់អាម៉េរិក។ ប្រទេសនេះ ក៏កំពុងស្វែងរកទិញយន្តហោះចម្បាំង F-35 ពីក្រុមហ៊ុនអាម៉េរិក Lockheed Martin ដើម្បីជំនួសយន្តហោះចម្បាំង F-16 ចាស់ៗមួយចំនួនទៀតផង៕	ថៃ និងចិន នឹងរៀបចំសមយុទ្ធកងទ័ពអាកាសរួមគ្នាឡើងវិញនៅចុងខែសីហានេះ បន្ទាប់ពីបានផ្អាកពីរឆ្នាំដោយសារការរាលដាលជំងឺកូវីដ-១៩។ នេះបើតាមការប្រកាសរបស់កងទ័ពថៃនៅថ្ងៃទី៨ ខែសីហា។
វគ្គបដិបត្តិធុតង្គនេះ ធ្វើឡើងដើម្បីជាការសិក្សាអប់រំចិត្តឲ្យស្ងប់រម្ងាប់ប្រាសចាកនីវរណធម៌ និងកិលេសទាំងពួង តាមមាគ៌ាព្រះពុទ្ធ ក្នុងគោលដៅលើកកម្ពស់តម្លៃសីលធម៌សង្គម និងសុខដុមនីយកម្មសាសនា ព្រមទាំងញ៉ាំងឲ្យការបដិបត្តិនូវព្រហ្មចរិយធម៌ក្នុងពុទ្ធសាសនមណ្ឌល ឲ្យកាន់តែទូលំទូលាយ និងប្រសើរឡើង។ អ្នកចូលរួមទាំងព្រះសង្ឃ និងគ្រហស្ថ នឹងទទួលបានការឧបត្ថម្ភចង្ហាន់ និងអាហារ ភេសជ្ជៈ ព្រមទាំងកន្លែងស្នាក់នៅ។ អ្នកមានចំណាប់អារម្មណ៍ចង់ចូលរួម សូមចុះឈ្មោះនៅវត្តបទុមវតី្ត(សាលាធម្មសភា) ដែលស្ថិតក្នុងសង្កាត់ចតុមុខ ខណ្ឌដូនពេញ ចាប់ពីពេលនេះ រហូតដល់ថ្ងៃទី៩ខែមករាឆ្នាំ២០១៩ ដោយភ្ជាប់មកជាមួយរូបថត ៤x៦ ចំនួន១សន្លឹក ដើម្បីរៀបចំប្រកាសនីយបត្រ៕	ភ្នំពេញ៖ ដើម្បីបានជាគ្រាប់ពូជនៃការសន្សំបុណ្យ តាមមនោទ្វារនៃវិបស្សនាធុរៈ ដែលជាមាគ៌ាអប់រំចិត្តដ៏សុក្រឹត្យ ក្នុងព្រះពុទ្ធសាសនា វត្តបទុមវតី្ត នឹងបើកវគ្គបដិបត្តិធុតង្គជាលើកទី៣ សម្រាប់ព្រះសង្ឃ សិស្សនិស្សិត និងពុទ្ធបរិស័ទទូទៅ ដោយមិនគិតថ្ងៃ។ ការបដិបត្តិនេះ មានរយៈពេល៥ថ្ងៃពេញ ចាប់ពីថ្ងៃទី១២ ដល់ថ្ងៃទី១៦ ខែមករា ឆ្នាំ១០១៩។
សហ័ន្ធកីឡាយុទ្ធគុនចម្រុះកម្ពុជា (CMMAF) បើកដំណើរការចុះឈ្មោះក្លិប និង កីឡាករជាផ្លូវការនាសប្ដាហ៍នេះ បន្ទាប់ពីរៀបចំឯកសាររួចរាល់។ នេះជាការបញ្ជាក់របស់លោក កែ ប៊ិនសូរស្មី អនុប្រធានសហព័ន្ធកីឡាដែលទើបកកើតឡើងខែតុលា ឆ្នាំ ២០១៨ កន្លងទៅ។ CMMAF មានក្លិបជាសមាជិកចំនួន ៥ នាពេលបច្ចុប្បន្នដូចជាក្លិបប្រដាល់ «សិល្បៈ» Cambodian Top Team, Prodal , Monster Factory និង ក្លិបតាដំបងដែក។ ដ្បិតក្លិបទាំងនេះជាសមាជិក ប៉ុន្តែមិនទាន់បានចុះឈ្មោះជាផ្លូវការដែលមានឯកសារច្បាស់លាស់សម្រាប់ទាំងក្លិប និង កីឡាករនោះឡើយ។ ដូច្នេះសប្ដាហ៍នេះ CMMAF នឹងបញ្ជូនឯកសារផ្លូវការទៅក្លិបនីមួយៗ និង ក្លិបមួយចំនួនទៀតដែលមានបំណងចូលជាសមាជិករបស់ CMMAF។ លោកអនុប្រធានក្លិបគូសបញ្ជាក់ថា ៖«យើងបើកចុះឈ្មោះជាផ្លូវការសប្ដាហ៍នេះទាំងក្លិប កីឡាករ និងគ្រូបង្វឹក, ចៅក្រម និង អាជ្ញាកណ្ដាលជាដើម។ យើងបានដឹងថាវាជាការប្រើពេលវេលាច្រើន ប៉ុន្តែវាជាបេសកកម្មរបស់សហព័ន្ធយើង។ យើងចង់ឲ្យមានការរួមគ្នាដើម្បីការអភិវឌ្ឍន៍គុនចម្រុះនៅកម្ពុជា»។ លោកសង្ឃឹមថានឹងមានក្លិបជាច្រើនទៀតបន្តចុះឈ្មោះហើយត្រូវតែរួមគ្នាដើម្បីនាំឲ្យកីឡាគុនចម្រុះនៅព្រះរាជាណាចក្រកម្ពុជាកាន់តែល្អប្រសើរឡើងពីមួយឆ្នាំទៅមួយឆ្នាំ។ ក្បាច់គុននេះត្រូវតែបង្ហាញលើឆាកអន្តរជាតិតាមរយៈទង់ជាតិកម្ពុជា និង ក្នុងបំណងបង្ហាញមោទនភាពជាតិក្នុងកម្រិតពិភពលោក។ លោកអនុប្រធានកូនខ្មែរកើតនៅបារាំងរូបនេះសង្កត់ធ្ងន់យ៉ាងដូច្នេះ ៖«កីឡាករគ្រប់រូបត្រូវតែចុះឈ្មោះពេលស្ថិតនៅក្លិបដែលជាសមាជិក។ ហើយក្នុងនោះកីឡាករខ្លះនៅក្រៅប្រទេសដែលជាកូនកាត់ ដូចជា កម្ពុជា-បារាំង, កម្ពុជា-អាមេរិក, ឬ កម្ពុជា-អូស្ត្រាលី ជាដើមនោះក៏អាចចុះឈ្មោះផ្ទាល់ជាមួយពួកយើងបានដែរ។ ក្លិបនៅបរទេសក៏ទទួលស្វាគមន៍ជានិច្ច»។ បន្ទាប់ពីការចុះឈ្មោះរួចរាល់ គ្រូបង្វឹក ឬ កីឡាករទាំងអស់នឹងលេចឡើងនៅលើ វិបសាយ របស់សហព័ន្ធជាមួយកំណត់ត្រាការប្រកួត ដូចជា ចាន់ រតនា, នៅ ស្រីពៅ ឬ រិន សារ័ត្ន ជាដើម។ ក្រៅពីប្រឹងប្រែងការងារនេះ សហព័ន្ធកំពុងតែធ្វើការងារជាច្រើនទៀតដើម្បីជំរុញដល់ក្លិបនៅក្រោមឱវាទ និង កីឡាករដើម្បីឲ្យពួកគេទទួលបានអត្ថប្រយោជន៍នានា។ សហព័ន្ធក៏នឹងបង្កើតឲ្យមានការបណ្ដុះបណ្ដាលផ្នែកប្រព័ន្ធផ្សព្វផ្សាយដល់កីឡាករផងដែរ ក្នុងគោលបំណងចង់ឲ្យកីឡាករមានស្មារតីប្រើប្រាស់ការផ្សព្វផ្សាយ ការប្រើប្រាស់បណ្ដាញសង្គមឲ្យបានត្រឹមត្រូវ ទំនាក់ទំនងល្អជាមួយអ្នកគាំទ្រ និង វិធីឆ្លើយក្នុងបទសម្ភាសន៍ផ្សេងៗ។ CMMAF ចូលរួមអភិវឌ្ឍថ្នាលយុវជនកីឡាករគុនចម្រុះ និង ជួយឲ្យក្លិបនៅក្នុងស្រុកមានការគ្រប់គ្រងច្បាស់លាស់ ថែមទាំងបណ្ដុះបណ្ដាលឲ្យបានជើងខ្លាំងជំនាន់ថ្មីយកទៅប្រកួតលំដាប់ថ្នាក់អន្តរជាតិ។ បើសិនមានក្លិប ឬ កីឡាករចង់ចុះឈ្មោះជាផ្លូវការជាមួយសហព័ន្ធកីឡាយុទ្ធគុនចម្រុះកម្ពុជា សូមទាក់ទងតាមរយៈអ៊ីម៉ែល៖ ឬ តាមទូរសព្ទលេខ +85578 63 16 54 និង ទាក់ទង WhatsApp: +33786221680៕	ដោយ៖ ស៊ីធី
គណៈកម្មាធិការវិន័យនៃក្របខណ្ឌកំពូលអ៊ីតាលី Serie A បានសម្រេចដាក់ពិន័យ Muntari ១ប្រកួត ដោយសារខ្សែបម្រើក្រុម Pescara រូបនេះ បានទាមទារឲ្យលោកអាជ្ញាកណ្ដាលបញ្ឈប់ការប្រកួត ព្រោះមានការរើសអើងមកលើខ្លួន នាការប្រកួតរវាង Cagliari និង Pescara។ ប៉ុន្តែការស្នើរបស់ កីឡាករសញ្ជាតិហ្គាណា វ័យ៣២ឆ្នាំរូបនេះ ត្រូវបានអាជ្ញាកណ្ដាលសញ្ជាតិអ៊ីតាលី ផ្តល់កាតលឿងឲ្យរូបគេទៅវិញ ដែលធ្វើឲ្យ Muntari សម្រេចចិត្តដើរចេញពីទីលានប្រកួតភ្លាមៗតែម្តង។ ការសម្រេចដាក់ពិន័យ១ប្រកួតនេះ ដោយសារគណៈកម្មាធិការយល់ឃើញថា ការដើរចេញពីទីលាន និងស្នើឲ្យបញ្ឈប់ការប្រកួត កណ្តាលទី រវាងក្រុមទាំងពីរ របស់ Muntari គឺមិនសក្តិសមនោះទេ ព្រោះមានអ្នកគាំទ្រប្រហែល១០នាក់ប៉ុណ្ណោះដែលបានស្រែករើសអើងជាតិសាសន៍ និងពណ៌សម្បុរទៅលើរូបគេនាការប្រកួតនោះ។ នេះបើតាម Channel News Asia ។ ទន្ទឹមនឹងនេះដែរក្រុម Lazio និង Inter Milan ក៏ត្រូវបានគេរកឃើញកំហុស នៃឥរិយាបថប្រកាន់ជាតិសាសន៍ ពីសំណាក់អ្នកគាំទ្ររបស់ពួកគេផងដែរនាអំឡុងពេលការប្រកួតកន្លងមក ហើយក្លិបទាំងពីរក៏ត្រូវបានព្រមានថានឹងប្រឈមមុខនឹងការបិទកីឡដ្ឋានថែមទៀត ប្រសិនបើមានការរើសអើងជាតិសាសន៍របស់អ្នកគាំទ្រនៅក្នុងការប្រកួតទៀតនោះ។ សូមបញ្ជាក់ថា ជុំវិញករណីរបស់ អតីតខ្សែបម្រើក្រុម Portsmouth និង Inter Milan ខាងលើ ឧត្តមស្នងការទទួលបន្ទុកសិទ្ធិមនុស្សអង្គការសហប្រជាជាតិ (UNHCR) លោក Zeid Ra'ad al-Hussein បានសាទរចំពោះទង្វើរបស់ Muntari ។ UNHCR បានហៅកីឡាករស្បែកខ្មៅនេះដូច្នេះថា៖« Muntari ជាអ្នកបំផុសគំនិតមួយ ដើម្បីយើងទាំងអស់គ្នា កុំឲ្យរើសអើងជាតិសាសន៍បន្តទៀត។ ហើយយើងនឹងគាំទ្រ និងទទួលយកជំហរមួយនេះជានិច្ច»៕	Sulley Muntari រងពិន័យមិនឲ្យប្រកួត១លើក ដោយសារដើរចេញពីទីលាន នាអំឡុងការប្រកួតក្របខណ្ឌលីកកំពូលអ៊ីតាលី Serie A កាលពីថ្ងៃអាទិត្យកន្លងទៅ។ ខ្សែបម្រើក្រុម Pescara រូបនេះ បានទទួលកាតលឿង បន្ទាប់ពីរូបគេប្រាប់អាជ្ញាកណ្ដាលឲ្យបញ្ឈប់ការប្រកួត ដោយសារតែមានការរើសអើងជាតិសាសន៍មកលើខ្លួន ពីសំណាក់អ្នកគាំទ្ររបស់ក្រុម Cagliari ។
តទៅនេះគឺជាបទសម្ភាសន៍រវាងអ្នកនាង ទែន សុខស្រីនិត នៃ VOA ជាមួយកញ្ញា លី រ៉ាសា អំពីបទពិសោធន៍របស់យុវតីកម្ពុជា ដែលចូលរួមការប្រកួតមនុស្សយន្តអន្តរជាតិនេះ។ សូមចុចទៅប្រភពដើម VOA ត្រង់នេះ	យុវតីបីនាក់ដែលជាសិស្សវិទ្យាល័យនៅឡើយ មានសមត្ថភាពបង្កើតមនុស្សយន្ត ឬហៅថា រូប៊ូត ទោះបីជាពួកគេមានការលំបាកខ្លះៗក្តី។ សមត្ថភាព រួមទាំងការចូលចិត្តវិស័យបច្ចេកវិទ្យា បានធ្វើឲ្យពួកគេតស៊ូជម្នះការលំបាកនានាទាំងនោះ។ ថ្មីៗនេះ ក្រុមយុវតីនេះ ត្រូវបានជ្រើសរើសឲ្យតំណាងឲ្យសិស្សវិទ្យាល័យមកពីប្រទេសកម្ពុជា ដើម្បីចូលរួមប្រកួតក្នុងកម្មវិធីប្រកួតបង្កើតមនុស្សយន្តអន្តរជាតិ (International Robotic Competition) ដែលប្រព្រឹត្តឡើងនៅប្រទេសម៉ិកស៊ិច កាលពីខែសីហាកន្លងទៅនេះ។ ក្រុមយុវតីកម្ពុជា ដែលមានកញ្ញា លី រ៉ាសា ជាមេក្រុម និងជាអ្នកសរសេរកូដសម្រាប់មនុស្សយន្តនេះ បានទទួលចំណាត់ថ្នាក់លេខ២២ ក្នុងចំណោមប្រទេស១៩៣។
សហព័ន្ធកីឡាវាយកូនបាល់កម្ពុជា បានត្រៀមកីឡាករ ៥រូប ក្នុងការប្រកួតជម្រុះ Davis Cup ឆ្នាំ២០២៤ ក្នុងនោះមាន៖ កីឡាករ ឡេង សារិនរាជ, ប៊ុន កេន្នី, គ្រូសលីន ម៉ាធីវ ដាវិត, ទេព ទីម៉ូធី និង កីឡាករ ផានថាឡា ឡូកាស អាតថូ។ ព្រឹត្តិការណ៍នេះ មាន៨ប្រទេសចូលរួម ក្នុងនោះមាន៖ ម្ចាស់ផ្ទះ កម្ពុជា, មីយ៉ាន់ម៉ា ស្រីលង្កា កាតា អ៊ីរ៉ាក់ កៀហ្ស៊ីស៊ីស្ថាន កូវ៉ែត និងអេមីរ៉ាតអារ៉ាប់រួម។ លោក Braen Aneiros មានជំនឿចិត្តយ៉ាងខ្លាំង ចំពោះអត្ដពលិកកម្ពុជា ក្នុងការសម្រេចបានលទ្ធផលល្អ ក្នុងព្រឹត្តិការណ៍កម្រិតពិភពលោកនេះ។ ចំពោះការំពឹងទុកដូច្នេះ គ្រូបង្វឹករូបនេះ បញ្ជាក់ថាកីឡាករទាំងនោះ បានប្រឹងហ្វឹកហាត់យ៉ាងសស្រាក់ ពេញរយៈពេលមួយឆ្នាំ។ គ្រូបង្វឹកជម្រើសជាតិរូបនេះ បាននិយាយដូច្នេះ៖«យើង មានជំនឿចិត្តលើអត្ដពលិក ព្រោះយើងបានហ្វឹកហាត់ គ្មានពេលឈប់ពេញមួយឆ្នាំនេះ ហើយអត្ដពលិកយើង មានឆន្ទៈត្រៀមចំពោះព្រឹត្តិការណ៍នេះ។ យើង មានជំនឿចិត្ត ព្រោះយើងជាតំណាងឲ្យកម្ពុជា ដែលយើង នឹងធ្វើឲ្យបានល្អបំផុត។ ខ្ញុំសង្ឃឹមថា យើងនឹងជោគជ័យ ហើយយើងនឹងទៅវគ្គបន្ទាប់។»។ នៅសល់ជិត២ខែទៀត ព្រឹត្តិការណ៍នេះ នឹងចាប់ផ្ដើម អត្ដពលិកកម្ពុជា បន្ដហ្វឹកហាត់ជាប្រចាំ ពីថ្ងៃច័ន្ទដល់ថ្ងៃសៅរ៍ ចាប់ពីម៉ោង៨:៣០ ដល់១១:០០ ព្រឹក និងរសៀល ម៉ោង២:00 ដល់៥:០០។ រាល់ការចូលរួមប្រកួត គ្រូជម្រើសជាតិរូបនេះ តែរំពឹងទៅលើលទ្ធផលល្អ និងជ័យជម្នះជានិច្ច។ ដោយឡែក លោក Braen Aneiros ជឿថា ប្រសិនកីឡាករកម្ពុជា មិនមានសម្ពាធ ឬមិនតានតឹង ពេលជួបគូប្រកួតខ្លាំង ពួកគេនឹងធ្វើបានល្អ។ «គ្រប់ការប្រកួត ពួកយើងតែងតែរំពឹងថា នឹងយកជ័យជម្នះ។ យើងសង្ឃឹមថាឈ្នះ បើទោះជាដឹងថាការប្រកួត មិនងាយស្រួល ព្រោះក្រុមចូលរួមទាំងអស់ ក៏បានត្រៀមខ្លួនយ៉ាងល្អ ដើម្បីជ័យជម្នះដែរ។ យើង គ្រាន់តែចង់ឲ្យអត្ដពលិករបស់យើង កុំតាន់តឹង ហើយព្យាយាមប្រកួតទៅតាមអ្វី ដែលអាចធ្វើឲ្យបានល្អបំផុត។ ខ្ញុំ គិតថាប្រសិនអត្ដពលិកយើងធ្វើបាន យើងនឹងបានលទ្ធផលល្អ។»។ លោក Braen Aneiros ណែនាំកីឡាករ ដូច្នេះ៕ អត្ថបទទាក់ទង ១២ឆ្នាំដ៏ស្វិតស្វាញ កម្ពុជាក្លាយជាម្ចាស់ផ្ទះវគ្គជម្រុះ Davis Cup ជាលើកដំបូង	កម្ពុជា ត្រៀមធ្វើជាម្ចាស់ផ្ទះ Davis Cup វគ្គជម្រុះវគ្គជម្រុះកម្រិត៤ ប្រចាំតំបន់អាស៊ី/អូសេអានី Asia/ /Oceania Group IV ដែលជាការប្រកួតវាយកូនបាល់កម្រិតពិភពលោក។ ព្រឹត្តិការណ៍នេះ នឹងប្រព្រឹតនៅថ្ងៃទី៨-១៣ ខែកក្កដា ឆ្នាំ២០២៤ នៅពហុកីឡដ្ឋានជាតិមរតកតេជោ។ លោក Braen Aneiros គ្រូបង្វឹកវាយកូនបាល់ជម្រើសជាតិកម្ពុជា លើទឹកចិត្តឲ្យកីឡាករ បន្ថូអារម្មណ៍ ហើយប្រឹងអស់ពីសមត្ថភាព ពេលជួបជាមួយគូប្រជែង ដែលមានកម្រិតខ្ពស់។
កីឡាការិនី ធឿន ស្រីនី បានចាញ់ កីឡាការិនី សាក់ រតនា លើការប្រកួត ៣ទឹក ប្រភេទទម្ងន់ ៤៥គីឡូក្រាម។ ក្នុងការប្រកួតនេះ កីឡាការិនី ធឿន ស្រីនី ហាក់ដូចជាកម្លាំងថមថយខ្លាំង ក៏ប៉ុន្ដែ អាចទ្រាំរហូត បានចប់ទឹកទី៣។ លោក រស់ សុជា ប្រធានក្លិប និងជាគ្រូបង្វឹករបស់កីឡាការិនីរូបនេះ ប្រាប់ថា បើទោះជាចាញ់ដោយពិន្ទុ ប៉ុន្ដែ ស្រីនី ត្រូវគេសរសើរ ថាមានសមត្ថភាព ព្រោះអាចទ្រាំបានរហូត ៣ទឹក។ ប្រធានក្លិបរូបនេះ បានប្រាប់សារព័ត៌មានថ្មីៗ តាមហ្វេសប៊ុកថា ធឿន ស្រីនី អាចនឹងឆាប់ធ្លាក់កម្លាំងស្ទុះ ក្នុងការប្រកួត ប្រសិនជាមិនមានពេលគ្រប់គ្រាន់ ដើម្បីសម្រាក់ និងបំប៉នសុខភាព។ គ្រូបង្វឹករូបនេះ និយាយដូច្នេះថា៖«ពេលវេលាគាត់ សម្រាក តិចពេក។ ខ្ញុំ ពិបាកធ្វើឲ្យគាត់រឹងមាំ។ គាត់ ធ្វើការម៉ោង ៧ព្រឹក ហើយ៧ យប់បានមានពេលហាត់។ គាត់ធ្វើការពេញៗថ្ងៃ ដូច្នេះ ការសម្រាក ការរត់ គឺបានតិចតួចមែនទែន។»។ គ្រូបង្វឹករូបនេះ បានបន្ថែមទៀតថា ព្រោះបញ្ហាជីវភាពគ្រួសារ កីឡាការិនី ធឿន ស្រីនី ដែលមានវ័យ ១៨ ឆ្នាំនេះ ត្រូវធ្វើការរោងចក្របន្ថែម។ ចំពោះបញ្ហានេះ លោក រស់ សុជា បញ្ជាក់ថាគ្មានដំណោះស្រាយនោះទេ។ គួរបញ្ជាក់ផងដែរថា កីឡាការិនី ធឿន ស្រីនី ប្រឡូកក្នុងវិស័យប្រដាល់គុនខ្មែរ នៅខែកុម្ភៈ ឆ្នាំ២០២៣ ហើយប្រកួត បាន ៦លើក ក្នុងនោះ ឈ្នះ ៤ និងចាញ់២។ កីឡាការិនីរូបនេះ មានទីលំនៅភូមិឆ្មាពួន ឃុំជើងកើប ស្រុកកណ្ដាលស្ទឹង ខេត្តកណ្ដាល៕	លោក រស់ សុជា ប្រធានក្លិបចក្រវាឡគុនខ្មែរ បារម្ភ ចំពោះកីឡាការិនី ធឿន ស្រីនី អំពីការឆាប់ធ្លាក់ចុះសមត្ថភាពលឿន ព្រោះមិនមានពេលគ្រប់គ្រាន់ក្នុងការសម្រាក ដោយសារតែ ត្រូវធ្វើការរោងចក្រផង និងហ្វឹកហាត់ផង ដើម្បីជីវភាពគ្រួសារ។ ប្រធានក្លិបរូបនេះ បានប្រាប់ដូច្នេះ បន្ទាប់ពីកីឡាការិនី ធឿន ស្រីនី បានចាញ់កីឡាការិនី សាក់ រតនា ដោយពិន្ទុ នៅសង្វៀនប្រដាល់គុនខ្មែរទទក កាលពីថ្ងៃទី១០ ខែកញ្ញា ឆ្នាំ២០២៣។
ការសម្រចឲ្យប្រើប្រាស់វ៉ាក់សាំងនេះ ធ្វើឡើងផ្អែកលើទិន្ន័យ នៃការធ្វើតេស្តចុងក្រោយ ទៅលើអ្នកស្ម័គ្រចិត្តចំនួន៣ម៉ឺននាក់ ដោយវ៉ាក់សាំងនេះ បង្ហាញប្រសិទ្ធភាព៩៥ភាគរយ ក្នុងការបង្ការជំងឺកូវីដ-១៩ និងពុំមានផល់ប៉ះពាល់ធ្ងន់ធ្ងរអ្វីឡើយ។ វ៉ាក់សាំងនេះ ត្រូវចាក់ពីរដង ដោយការចាក់លើកទីពីរ ត្រូវធ្វើឡើង២៨ថ្ងៃក្រោយ ការចាក់លើកទី១។ ជាទូទៅ ផលប៉ះពាល់បន្តិបន្តួច ក្រោយចាក់វ៉ាក់សាំងនេះ គឺឈឺចាប់នៅកន្លែងចាក់ថ្នាំ អស់កម្លាំង ឈឺក្បាល ឈឺសាច់ដុំ ឈឺសន្លាក់ ហើមកូនកណ្តុរនៅដៃ កន្លែងចាក់ថ្នាំ ចង្អោរ និងក្អួត ក៏ដូចជាគ្រុនក្តៅ។ វ៉ាក់សាំងនេះ ក៏បណ្តាលឲ្យមានប្រតិកម្មអាឡែរហ្ស៊ី ដូចវ៉ាក់សាំង Pfizerដែរ ហើយ FDA ក៏ផ្តល់អនុសាសន៍ ដល់អ្នកមានជំងឺអាឡែរហ្ស៊ី កុំទាន់ចាក់វ៉ាក់សាំងនេះ។ សម្រាប់ការចាក់វ៉ាក់សាំងនេះ បុគ្គលិកសុខាភិបាល និងមនុស្សចាស់ ដែលរស់នៅមណ្ឌលចាសជរា នឹងទទួលបានអាទិភាព ទទួលវ៉ាក់សាំងនេះ ខណៈ FDA កំពុងពិចារណាបន្ថែម លើក្រុមមនុស្សប្រភេទណា ដែលនឹងទទួលបានអាទិភាពនេះជាបន្តបន្ទាប់។ វ៉ាក់សាំងរបស់ក្រុមហ៊ុន Moderna ត្រូវបានរំពឹងថា នឹងត្រូវប្រើនៅតំបន់ ដែលពិបាកធ្វើដំណើរ ដូចជាមន្ទីរពេទ្យតាមជនបទ។ វ៉ាក់សាំងរបស់ Moderna អាចស្តុកទុកបានក្នុងទូរទឹកកកធម្មតាសម្រាប់សីតុណ្ហភាព២០អង្សាក្រោមសូន្យ ដែលខុសពីវ៉ាក់សាំងរបស់ Pfizer ដែលត្រូវដាក់ក្នុងទូរទឹកកក ពិសេសសម្រាប់សីតុណ្ហភាព៩០អង្សាក្រោមសូន្យ។ លោកវេជ្ជបណ្ឌិត Stephen M. Hahn ស្នងការអាជ្ញាធរស្បៀង និងឱសថអាមេរិកនិយាយថា ដោយមានវ៉ាក់សាំងចំនួន២ FDA បានឈានដល់ដំណាក់កាលសំខាន់មួយទៀត ក្នុងការប្រយុទ្ធនឹងជំងឺរាតត្បាតសាកល ដែលបណ្តាលឲ្យមនុស្សជាច្រើន ត្រូវព្យាបាលក្នុងមន្ទីរពេទ្យ និងសម្លាប់ប្រជាជនអាមេរិក ចំនួនជាង៣សែននាក់។ នេះយោងតាមទីភ្នាក់ងារព័ត៌មានAFP។ វ៉ាក់សាំងរបស់ Pfizer និង Moderna ប្រើប្រាស់បច្ចេកវិទ្យា mRNA ដែលបញ្ជូនសារធាតុសេនេទិក ទៅក្នុងរាងកាយរបស់មនុស្ស ដើម្បីឲ្យកោសិកាបង្កើតប្រូតេអ៊ីនប្រឆាំងនឹងវីរុស។ ការធ្វើបែបនេះ ប្រៀបដូចជាការបង្រៀនភាពស៊ាំរបស់រាងកាយឲ្យស្គាល់ និងត្រៀមខ្លួនកម្ចាត់មេរោគ SARS-CoV-2 ដែលបង្កទៅជាជំងឺ COVID-19 នៅពេលចូលទៅក្នុងរាងកាយ។ ដោយអនុញ្ញាតឲ្យប្រើវ៉ាក់សាំងPfizer និង Moderna អាមេរិកមានវ៉ាក់សាំងចំនួន៤០លានដូស សម្រាប់ចាក់ឲ្យពលរដ្ឋចំនួន២០លាននាក់ ត្រឹមចុងឆ្នាំ២០២០នេះ។ ក្រុមហ៊ុន Moderna បានសន្យាផ្គត់ផ្គង់វ៉ាក់សាំង ពីចំនួន៨០លានដូសទៀត សម្រាប់៣ខែ ដើមឆ្នាំ២០២១ និង១០០លានដូសបន្ថែមទៀត សម្រាប់ពីខែមេសា ដល់ចុងខែមិថុនា៕	អាជ្ញាធរស្បៀង និងឱសថអាមេរិក នៅថ្ងៃទី១៨ ធ្នូ បានអនុញ្ញាតឲ្យប្រើប្រាស់វ៉ាក់សាំង បង្ការជំងឺកូវីដ-១៩ របស់ក្រុមហ៊ុន Moderna សម្រាប់ស្ថានការណ៍អាសន្ន។ ការអនុញ្ញាតឲ្យប្រើប្រាស់នេះ នាំឲ្យអាមេរិកមានវ៉ាក់សាំង ចំនួន៦លានដូសបន្ថែម ក្រោយពីបានអនុញ្ញាត ឲ្យប្រើប្រាស់វ៉ាក់សាំង របស់ក្រុមហ៊ុន Pfizer កាលពីថ្ងៃទី១១ ធ្នូកន្លងទៅ។
លោក ដូណាល់ ត្រាំ កាលពីថ្ងៃទី១៥ ខែឧសភា បានចុះហត្ថលេខាលើបទបញ្ជាប្រតិបត្តិមួយ។ បទបញ្ជាដែលបានចូលជាធរមានភ្លាមៗ ក្រោយការចុះហត្ថលេខនេះ គឺ «ដាក់បម្រាមការបញ្ជាទិញ ឬប្រើប្រាស់សម្ភារពីក្រុមហ៊ុន ដែលបង្កហានិភ័យពុំអាចទទួលយកបានដល់សន្តិសុខជាតិរបស់អាមេរិក ឬសន្តិសុខ និងសុវត្ថិភាពប្រជាជនអាមេរិក»។ តាមការចុះផ្សាយរបស់ទីភ្នាក់ងារព័ត៌មាន AFP អ្នកនាំពាក្យសេតវិមានអាមេរិក លោកស្រី Sarah Sanders បញ្ជាក់ឲ្យដឹងថា រដ្ឋបាលអាមេរិកនេះ នឹងប្តេជ្ញារក្សាសុវត្ថិភាព និងវឌ្ឍនភាពអាមេរិក ព្រមទាំងការពារខ្លួនពីបច្ចាមិត្តបរទេស។ បន្ថែមពីនេះ លោកស្រី អះអាងទៀតថា គ្មានប្រទេសណា ឬក្រុមហ៊ុនណា ត្រូវបានដាក់បញ្ចូលជាគោលដៅក្នុងបទបញ្ជានេះឡើយ។ ទោះបីជាបែបនេះក្តី វិធានការរបស់រដ្ឋបាលលោកត្រាំថ្មីនេះ បានដាក់ចេញខណៈដែលសង្គ្រាមពាណិជ្ជកម្មអាមេរិក-ចិន កាន់តែផុងជ្រៅ ព្រោះមហាអំណាចសេដ្ឋកិច្ចទាំងពីរ ពុំអាចរកច្រកចេញបានក្នុងជំនួបពាណិជ្ជកម្ម និងថែមទាំងបានគំរាមដំឡើងពន្ធនាំចូលលើគ្នាទៅវិញទៅមកទៀតផង។ ម្យ៉ាងវិញទៀត ចំណាត់ការនេះដែរ ត្រូវបានមើលឃើញយ៉ាងច្បាស់ពី ក្តីកង្វល់កាន់តែខ្លាំងរបស់ក្រុងវ៉ាស៊ីនតោនជុំវិញការគំរាមកំហែងចារកម្ម ដែលក្រុមហ៊ុនយក្សចិនអាចបង្កឡើងទៅលើសន្តិសុខជាតិខ្លួន។ កន្លងទៅ មន្ត្រីអាមេរិក បានព្យាយាមបញ្ចុះបញ្ចូលសម្ព័ន្ធមិត្តខ្លួន កុំអនុញ្ញាតឲ្យចិនពាក់ព័ន្ធនឹងការអភិវឌ្ឍបណ្តាញទូរសព្ទ 5G ដោយព្រមានថា ការធ្វើបែបនេះ នឹងបង្កឲ្យការចែករំលែកព័ត៌មានរវាងពួកគេនិងសហរដ្ឋអាមេរិកប្រឈមមុខភាពតឹងតែង។ ហើយកាលពីថ្មីៗនេះ ក្រុងវ៉ាស៊ីនតោន បានសម្រេចដាក់បម្រាមលើភ្នាក់ងាររដ្ឋាភិបាលសហព័ទ្ធទាំងអស់ ពីការប្រើប្រាស់សម្ភាររបស់ក្រុមហ៊ុនចិន Huawei ដែលកំពុងក្លាយជាក្រុមហ៊ុនឈានមុខខាងបច្ចេកវិទ្យា 5G ។ អត្ថបទទាក់ទង វៀតណាម ប្តេជ្ញាអភិវឌ្ឍបច្ចេកវិទ្យា 5G ខ្លួនឯង ដោយមិនឲ្យក្រុមហ៊ុនចិនពាក់ព័ន្ធ រដ្ឋាភិបាលក្រុងប៉េកាំង ហាក់ខឹងសម្បារជាខ្លាំងចំពោះវិធានការរបស់អាមេរិកថ្មីនេះ។ តាមរយៈអ្នកនាំពាក្យក្រសួងការបរទេសចិន លោក Geng Shuang ក្រុងប៉េកាំង បានចោទប្រកាន់អាមេរិកថា បានរំលោភអំណាចជាតិខ្លួនឯង ដោយហេតុតែចង់ដាក់សម្ពាធ និងបំបាក់មុខលើក្រុមហ៊ុនចិន។ ជាមួយគ្នានេះ រដ្ឋាភិបាលចិន បានចាត់ទុកសកម្មភាពបែបនេះ ជារឿងអយុត្តិធម៌ និងទុច្ចរិត។ តាម AFP អ្នកនាំពាក្យក្រសួងការបរទេសចិនដដែលនេះ ទទូចឲ្យភាគីអាមេរិកបញ្ឈប់ការដាក់សម្ពាធដែលគ្មានហេតុផលលើក្រុមហ៊ុនចិន ដោយលើកយកលេសសន្តិសុខជាតិ ហើយបែរមកផ្តល់បរិយាកាសនៃការធ្វើពាណិជ្ជកម្មដែលមានយុត្តិធម៌ និងគ្មានការរើសអើងវិញ៕	ប្រធានាធិបតីអាមេរិក លោក ដូណាល់ ត្រាំ បានប្រកាសអាសន្នជាតិលើវិស័យគមនាគមន៍ ដោយហាមឃាត់ក្រុមហ៊ុនអាមេរិកទាំងអស់ពីការប្រើប្រាស់សម្ភារទូរគមនាគមន៍បរទេសនានា ដែលរដ្ឋបាលលោកចាត់ទុកថា បង្កជាការគំរាមកំហែងដល់សន្តិសុខជាតិ។ ចំណាត់ការថ្មីនេះ ទំនងជាសំដៅលើក្រុមហ៊ុនយក្សចិន ដែលក្រុងវ៉ាស៊ីនតោនបានរិះគន់ជាញឹកញាប់ពាក់ព័ន្ធនឹងហានិភ័យនៃការធ្វើចារកម្ម។
លោក នូ ស៊ឹប បានប្រាប់សារព័ត៌មានថ្មីៗថា ជំងឺលើសឈាម និងជំងឺរមួលសរសៃជើង កាន់តែធ្វើឱ្យលោកពិបាកទ្រាំទ្រ មួយរយៈកាលចុងក្រោយនេះ។ ជំងឺរមួលសរសៃជើង ដែលបណ្ដាលមកពីការចាក់ថ្នាំខុសនោះ ត្រូវបានលោក នូ ស៊ឹប អះអាងថា វាធ្វើឱ្យលោកឈឺខ្លាំងស្ទើរពេញមួយថ្ងៃ ខណៈជំងឺលើសឈាមវិញ ក៏កំពុងធ្វើទុក្ខខ្លាំងដែរ ដោយសារឈាមរបស់លោក ប្រែប្រួលឡើងចុះប្រមាណ៤ដងក្នុងមួយថ្ងៃ។ លោក នូ ស៊ឹប បញ្ជាក់ដូច្នេះ ៖« ជើងរមួលសរសៃហ្នឹង ឈឺតាំងពីប្រហែល១០ឆ្នាំមុន តែវាមិនសូវអីទេ ទើបតែឈឺខ្លាំងមួយរយៈក្រោយនេះ។ បើខ្ញុំដើរមិនអីទេ កុំឱ្យតែងើបចុះងើបឡើង នោះពិបាកណាស់។ បើក្រោកពីអង្គុយសឹងតែមិនរួច ហើយបើដើរហើយឱ្យមកអង្គុយវិញក៏រឹតតែពិបាក។ អង្គុយតែមិនត្រូវដំណើរ ឈឺប្រកាច់ឥឡូវហ្នឹង។ ជំងឺលើសឈាមក៏ធ្វើទុក្ខណាស់ដែរ មួយថ្ងៃឡើងចុះ៤ទៅ៥ដង»។ អត្ថបទទាក់ទង ជីវិតចុងក្រោយរបស់ លោក នូ ស៊ឹប អ្នកចម្រៀងបង្រួបបង្រួមជាតិ បើទោះបីជាជំងឺបានធ្វើទុក្ខបុកម្នេញយ៉ាងណាក្ដី តែលោក នូ ស៊ឹប នៅតែមិនទៅព្យាបាលនៅមន្ទីរពេទ្យឡើយ ដោយសារលោកមិនមានប្រាក់គ្រប់គ្រាន់ក្នុងការព្យាបាលផង។ « បើថាយើងមានប្រាក់សម្រាប់ទុកឱ្យក្មួយគេនៅដេកចាំថែ នោះមិនអីទេ តែនេះយើងមិនមានផង។ គិតទៅគិតមកខ្ញុំពេលនេះក៏ចាស់ដែរ ខ្ញុំឃើញអ្នកខ្លះគេអាយុតិចជាងខ្ញុំផង គេទៅមុនដែរ ដូច្នេះខ្ញុំមិនគិតច្រើនទេ»។ នេះជាការបន្ថែមរបស់លោក នូ ស៊ឹប។ លោក នូ ស៊ឹប មានទេពកោសល្យផ្នែកសិល្បៈចម្រៀងតាំងពីលោកនៅកុមារម្ល៉េះ។ តែបំណងប្រាថ្នាធំរបស់លោក គឺចង់ធ្វើជាគ្រូពេទ្យ ហើយលោកក៏បានទៅរៀនជំនាញនេះនៅមុនសម័យប៉ុលពត និងបានធ្វើជាគ្រូពេទ្យមួយរយៈពេលដែរ។ ក្រោយពីបែកសម័យសង្គ្រាម ដោយសារតែប្រទេសជាតិត្រូវការឱ្យលោកចូលក្នុងវិស័យសិល្បៈ ដើម្បីច្រៀងបង្រួបបង្រួមជាតិ លោកត្រូវបង្ខំចិត្តបោះបង់ចោល ជំនាញពេទ្យដែលលោកប្រាថ្នាតាំងពីតូចនោះ៕	ភ្នំពេញ៖ តារាចម្រៀងជើងចាស់លោក នូ ស៊ឹប មានជំងឺរមួលសរសៃជើងដោយសារតែការចាក់ថ្នាំខុស តាំងពីប្រមាណ១០ឆ្នាំមុន។ នៅពេលថ្មីៗនេះអាការជំងឺកាន់តែអាក្រក់ ធ្វើឱ្យលោកពិបាកងើបចុះឡើង និងធ្វើចលនា។ ក្រៅពីរមួលសរសៃជើង ជំងឺលើសឈាមក៏ធ្វើឱ្យលោកពិបាកទ្រាំខ្លាំងណាស់ដែរ។
ឯកអគ្គរដ្ឋទូតសហភាពអឺរ៉ុបប្រចាំកម្ពុជា បានឲ្យដឹងទៀត តាមសេចក្តីប្រកាសព័ត៌មានរបស់ក្រសួងសេដ្ឋកិច្ចកម្ពុជាថា ហិរញ្ញប្បទានឥតសំណងនេះ នឹងត្រូវអនុវត្តលើកម្មវិធីចំនួន៣ គឺទី១.កម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ចំនួន២២លានអឺរ៉ូ (ជាង២៤លានដុល្លារអាមេរិក) បន្ថែម។ ទី២. កម្មវីធីជំរុញកំណើនសេដ្ឋកិច្ច វិស័យជលផលប្រកបដោយចីរភាព និងបរិយាប័ន្ន(ផ្នែកនេសាទ) ចំនួន៨៧លានអឺរ៉ូ (១០០លានដុល្លារអាមេរិក) និងទី៣. កម្មវីធីសម្ព័ន្ធភាពប្រែប្រួលអាកាសធាតុ ដំណាក់កាលទី៣ ចំនួន៦លានអឺរ៉ូ (ប្រមាណ៦,៨លានដុល្លារអាមេរិក)។ ក្នុងជំនួបនោះ អូន ព័ន្ធមុនីរ័ត្ន បានអរគុណការគាំទ្ររបស់សហភាពអឺរ៉ុប និងការពង្រឹងកិច្ចសហប្រតិបត្តិការជាមួយរាជរដ្ឋាភិបាលកម្ពុជាមួយកម្រិតទៀត ទន្ទឹមនឹងការប្តេជ្ញាធ្វើការជាមួយក្រសួងជំនាញដើម្បីពន្លឿនការចុះហត្ថលេខាលើកិច្ចព្រមព្រៀងផ្តល់ និងទទួលជំនួយនេះ ឲ្យទាន់ដើមឆ្នាំ២០១៩ ៕	ភ្នំពេញ៖ សហភាពអឺរ៉ុប(EU) កំពុងរៀបចំផ្តល់ហិរញ្ញប្បទានឥតសំណង ចំនួន១១៥លានអឺរ៉ូ (ប្រមាណជាង១៣០លានដុលា្លរអាមេរិក) ដល់កម្ពុជាសម្រាប់បន្តអនុវត្តកម្មវិធីសំខាន់ៗចំនួន៣។ លោក ច្សច អេដហ្គា (George Edgar) ឯកអគ្គរដ្ឋទូតសហភាពអឺរ៉ុបប្រចាំកម្ពុជា បញ្ជាក់ប្រាប់លោក អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុដូច្នេះ ក្នុងជំនួបពិភាក្សាពីកម្មវិធីកិច្ចសហប្រតិបត្តិការកម្ពុជា-សហភាពអឺរ៉ុប កាលពីថ្ងៃទី១៧ ខែធ្នូ។
នៅក្នុងវចនានុក្រមខ្មែរសម្តេច ជួន ណាត បានបញ្ជាក់ថា ពាក្យ «ឡុងចុង» គឺជាកិរិយាវិសេសន៍ ឬគុណសព្ទ ដែលខ្ចីពីភាសាចិនមកប្រើ។ ពាក្យនេះមានន័យថា ទាំងអស់ដែលខាតបង់ ឬខូចខាតទាំងអស់។ ខាតឡុងចុង; មិនកើតការទេ ឡុងចុងអស់ទៅហើយ! ។ ខាតបង់ឡុងចុង បាត់ដើមទាំងស្រុង លង់ព្រោះយល់ឃ្វាង តទៅខាងមុខ ត្រូវគិតត្រូវរាង កុំគិតឱ្យឃ្វាង ដូចកាលមុនទៀត ៕	ពលរដ្ឋខ្មែរភាគច្រើន ជាពិសេសអាជីវកដែលប្រកបរបរជួញដូរ តែងតែនិយាយពេញៗមាត់ថា រកស៊ី«ឡុងចុង»អស់ហើយ។ ក្នុងន័យនេះ ពួកគេចង់សំដៅលើការប្រកបរបររកស៊ីមិនចំណេញ ឬខាតដើម។ ប៉ុន្តែ ពួកគេមិនបានដឹងថាពាក្យនេះជាពាក្យកម្ចីពីភាសាបរទេសឡើយ។
រដ្ឋាករទឹកស្វយ័តក្រុងភ្នំពេញ បានបញ្ជាក់ថា មូលហេតុនៃការផ្អាកនេះ គឺដើម្បីតភ្ជាប់បំពង់ចែកចាយទឹកថ្មី ដូច្នេះអាជ្ញាធរ និងពលរដ្ឋរស់នៅតំបន់ខាងលើ ត្រៀមទឹកទុកសម្រាប់ប្រើប្រាស់ក្នុងអំឡុងពេលផ្អាកផ្គត់ផ្គង់ទឹកនេះ៕	ភ្នំពេញ៖ រដ្ឋាករទឹកស្វយ័តក្រុងភ្នំពេញ នឹងផ្អាកផ្គត់ផ្គង់ទឹកស្អាត នៅភូមិព្រែករាំង សង្កាត់កំពង់សំណាញ់ ក្រុងតាខ្មៅ ខេត្តកណ្ដាល រយៈពេល៤ម៉ោង ចាប់ពីម៉ោង៨យប់ ដល់ម៉ោង១២យប់ នៅថ្ងៃព្រហស្បតិ៍ ទី៤ ខែមេសា។ នេះបើតាមសេចក្ដីជូនដំណឹងរបស់រដ្ឋាករទឹកស្វយ័តក្រុងភ្នំពេញ ។
គ្រឿងផ្សំ ៖ លើកដំបូងអ្នកអាចយកដំឡូងបារាំងធំចំនួន២ទៅ៣ផ្លែ បើតូចចំនួន៣ទៅ៤ផ្លែ ប៉ុន្តែមិនត្រូវយកដំឡូងបារាំងដែលដុះមើមនោះទេ។ របៀបធ្វើ ៖ ដំបូងអ្នកត្រូវយកដំឡូងបារាំងទៅលាងឱ្យស្អាត ហើយដុសសំបកឱ្យស្អាត មិនត្រូវឱ្យជាប់ដីនោះទេ បន្ទាប់មកយកវាទៅវ៉ៃឱ្យម៉ត់(ទាំងសំបក) រួចយកស្បៃមុងយកមកច្រកដំឡូងបារាំងនោះ ដោយប្រើស្បៃមុងដែលមានប្រហោងរាងធំ រួចច្របាច់ទឹកវាចេញមកក្រៅដាក់កែងទទួលទានជាការស្រេច។ របៀបពិសារ ៖ អ្នកអាចផឹកវាជារៀងរាល់ថ្ងៃ ដោយទទួលទានមុនអាហារពេលព្រឹក និងយប់ចំនួន៣០ទៅ៦០នាទី ជាពិសេសនៅពេលដែលអ្នកធ្វើរួច អ្នកត្រូវតែពិសារភ្លាមទើបល្អ ដោយត្រូវតែព្យាយាមផឹករាល់ថ្ងៃ ទើបអាចឃើញលទ្ធផល។ បញ្ជាក់ ៖ ប្រសិនជាសុខភាពអ្នកខ្សោយ ហើយអ្នកមិនអាចផឹកមួយថ្ងៃមួយកែវបាន អ្នកអាចចែកមួយកែវនេះផឹកជាច្រើនដងបាន ហើយបើវាពិបាកទទួលទាន អ្នកអាចដាក់ទឹកឃ្មុំ ឬទឹកផ្លែប៉ោមលាយក៏បានដែរ នោះវានឹងងាយស្រួលពិសារបន្តិច៕ ត្រួតពិនិត្យដោយ www.health.com.kh	តើអ្នកដឹងទេថាទឹកដំឡូងបារាំងអាចជួយសុខភាពអ្នកផ្នែកណាខ្លះ? តាមពិតទឹកដំឡូងបារាំងពិតជាល្អណាស់សម្រាប់សុខភាពអ្នក វាអាចជួយពន្យារមិនឱ្យកោសិកាមហារីកអ្នករីកធំ អាចជួយព្យាបាលជំងឺថ្លើម ជំងឺទឹកនោមផ្អែម ជំងឺក្រពះ ជំងឺក្រលៀន ជំងឺបេះដូង ជំងឺលើសឈាម ឈឺស្មារ និងឈឺចង្កេះ ដូចនេះអ្នកគួរតែធ្វើមកផឹក។ តើវាមានរូបមន្តដូចម្តេចទៅ?
មន្ត្រីប៉ូលិសក្នុងខេត្ត Ba Ria-Vung Tau នៅថ្ងៃទី៦ ខែមិថុនា បានឃាត់ខ្លួនកីឡាករបាល់ទាត់ចំនួន ៦នាក់ ដោយមិនបញ្ចេញឈ្មោះ ហើយចំណោមទាំង ៦នាក់នោះ មានចាប់ពីវ័យ ២០ឆ្នាំ ដល់ ៣០ឆ្នាំ ក្រោមបទចោទលេងល្បែងស៊ីសង និងរៀបចំលទ្ធផលការប្រកួត។ ការចាប់ខ្លួនធ្វើឡើង ក្រោយពេលការស៊ើបអង្កេត រយៈពេល ៦ខែ បន្ទាប់ពីរកឃើញភាពមិនប្រក្រតី ក្នុងការប្រកួតរវាងក្លិប Ba Ria-Vung Tau និង SHB Da Nang កាលពីថ្ងៃទី២៤ ខែធ្នូ ឆ្នាំ ២០២៣ ហើយការប្រកួតនោះ Ba Ria-Vung Tau ចាញ់ក្នុងលទ្ធផល ៣-១។ កីឡាករចំនួន ៥ ចំណោម ៦នាក់ គឺជាកីឡាករលេងនៅក្នុងក្រុម Ba Ria-Vung Tau ដោយមានកីឡាករចាំទីមួយរូប ខ្សែបម្រើ ៣រូប និងខ្សែប្រយុទ្ធ ១រូប ហើយពួកគេមិនបានបញ្ចេញសមត្ថភាពលេងអស់ពីចិត្ត ដែលពួកគេអាចធ្វើទៅបានឡើយ។ កីឡាករទាំងអស់នោះ បានភ្នាល់ល្បែងទៅខាងក្រុមគូប្រជែង នៅលើគេហទំព័រល្បែងអនឡាញ។ ពួកគេត្រូវបានដាក់ឱ្យស្ថិតក្រោមការស៊ើបអង្កេតនៅថ្ងៃទី១ ខែកុម្ភៈ។ តាមរយៈការស៊ើបអង្កេត បង្ហាញថា អំឡុងការប្រកួតរវាង Ba Ria-Vung Tau និង Dong Nai នាថ្ងៃទី២៤ ខែវិច្ឆិកាឆ្នាំ ២០២៣ ក្រុមកីឡាករទាំងអស់ ត្រូវបានគេឃើញធ្វើតាមកាយវិការរបស់មនុស្សម្នាក់ដែលនៅអង្គុយកៅអីស្ថិតក្នុងនាមជាអ្នកទស្សនាការប្រកួត។ បន្ទាប់ពីបរាជ័យលទ្ធផល ២-០ ក្នុងការប្រកួតនោះ កីឡាករម្នាក់ៗទទួលបានប្រាក់ប្រមាណ ២៤លានដុង (១ពាន់ដុល្លារ)។ ការប្រកួតលីគលំដាប់ទី២ V-League 2 រួមសហការជាមួយនឹងស្ថាប័នបាល់ទាត់អាជីពវៀតណាម (Vietnam Professional Football) មានក្រុមចំនួន ១១ ប្រកួតប្រជែង ហើយបន្ទាប់ពីឆ្លងកាត់ ១៧ប្រកួត ក្លិប Ba Ria-Vung Tau គឺជាក្រុមស្ថិតនៅចំណាត់ថ្នាក់លេខ ៧ រកបាន ២០ពិន្ទុ។ ក្លិប Ba Ria-Vung Tau ជាក្លិបបានបង្កើតឡើងពីឆ្នាំ ១៩៩១ ប៉ុន្តែក៏បានរំសាយវិញនៅក្នុងឆ្នាំ ១៩៩៧។ វិលត្រលប់ក្នុងឆ្នាំ ២០០៦ គណៈកម្មាធិការប្រជាជនខេត្តបានអនុម័តគម្រោងបាល់ទាត់់របស់ខ្លួន នឹងបង្កើតក្រុមឡើងវិញ៕	កីឡាករបាល់ទាត់វៀតណាមចំនួន ៦រូប ត្រូវបានចាប់ខ្លួនក្រោមបទចោទ រៀបចំលទ្ធផលទុកមុន ក្នុងការប្រកួតពានរង្វាន់លីគទី២ របស់វៀតណាម V-League 2 រវាងក្រុម SHB Da Nang និងក្រុម Dong Nai។
សូមអញ្ជើញទស្សនាវីដេអូខាងក្រោមនេះ៖ ម៉ូតូ HONDA CL ត្រូវបានផលិតម៉ូឌែលផ្សេងៗពីគ្នាបន្តិចចំនួនជាច្រើនណាស់ ក្នុងទសវត្សរ៍ឆ្នាំ១៩៦០។ រីឯម៉ូតូ HONDA PC50 វិញ ត្រូវបានផលិតពីឆ្នាំ១៩៦៧ ទៅឆ្នាំ១៩៧៧។ វាមានកម្លាំង ៤៩CC។ ក្រុមហ៊ុន HONDA ត្រូវបានបង្កើតឡើងនាឆ្នាំ១៩៤៨ នៅប្រទេសជប៉ុន។ សារមន្ទីរ វិមានសុខា មានតាំងវត្ថុបុរាណជាច្រើនមុខ ជាពិសេសឧបករណ៍សោតទស្សបុរាណ នាឡិកាបុរាណ យានជំនិះបុរាណ និងវត្ថុបុរាណផ្សេងៗទៀត។ ក្នុងសារមន្ទីរក៏មានហាងកាហ្វេតុបតែងជាមួយវត្ថុបុរាណច្រើនដែរ។ បើកដំណើរការរៀងរាល់ថ្ងៃ ពីម៉ោង៨ព្រឹក ដល់ម៉ោង៥ល្ងាច។ សារមន្ទីរនេះ ស្ថិតនៅផ្លូវលេខ២២ ភូមិត្រពាំងសេះ សង្កាត់គោកចក ក្រុងសៀមរាប ខេត្តសៀមរាប។ តម្លៃសំបុត្រចូលទស្សនាសម្រាប់ពលរដ្ឋខ្មែរ គឺ៥ពាន់រៀល និងតម្លៃសម្រាប់ជនបរទេស២ម៉ឺនរៀល៕ អត្ថបទទាក់ទង ចង្កៀងប្រេងកាតសេរ៉ាមិក ផលិតក្នុងទស្សវត្សរ៍ឆ្នាំ១៩៥០ ទូរសព្ទសាធារណៈ ផលិតក្នុងឆ្នាំ១៩០០ ផលិតពីឈើ នៅសារមន្ទីរ វិមានសុខា នាឡិកាបុរាណអាយុជាង២៦០ឆ្នាំ និងជាវត្ថុចាស់ជាងគេក្នុងសារមន្ទីរវិមានសុខា សារមន្ទីរវិមានសុខា ក៏តាំងបង្ហាញប្រអប់ឈើគូស និងសម្ភារអុជបំភ្លឺចាស់ៗដែរ:	សៀមរាប៖ ម៉ូតូ HONDA ប្រភេទCL និងPC ពេញនិយមខ្លាំងណាស់នៅទសវត្សរ៍ឆ្នាំ១៩៦០។ ទំនងហេតុនេះហើយ ទើបនៅពេលនោះមានចម្រៀងមួយបទ គឺ«កម្លោះហុងដា កញ្ញាប៉េសេ» ត្រូវបានតាក់តែងឡើង ហើយបទនេះជាសំនៀងរបស់អធិរាជសំឡេងមាស លោក ស៊ិន ស៊ិសាមុត និងលោកស្រី ប៉ែន រ៉ន។ នៅសារមន្ទីរវិមានសុខា នៅក្រុងសៀមរាប មានដាក់តាំងម៉ូតូម៉ាក HONDA ប្រភេទ CL ប្រហែលម៉ូឌែល77 ១គ្រឿង និងប្រភេទ PC ម៉ូឌែល50 ១គ្រឿងដែរ។ ទោចក្រយានយន្ដទាំង២នេះ ជាគូពណ៌ខៀវស្រស់ និងត្រូវបានផលិតកាលពី៥០ឆ្នាំមុន។លោក លី ប៉េងហេង ស្ថាបនិកសារមន្ទីរវិមានសុខា បានឱ្យដឹងថា មូលហេតុដែលលោកដាក់តាំងម៉ូតូនេះជាមួយគ្នា គឺមកពីចម្រៀង កម្លោះហុងដា និងកញ្ញាប៉េសេនោះឯង។
កីឡាការិនីវាយកូនបាល់ Peng Shuai ដែលស្ថិតក្នុងការប្រកួតពានរង្វាន់សម្រាប់ជួយដល់កុមារ បានលេចមុខជាសាធារណៈវិញ បន្ទាប់ពីបាត់មុខរយៈពេល៣សប្តាហ៍។ អវត្តមាន៣សប្តាហ៍ របស់កីឡាការិនីប្រទេសចិនរូបនេះ កើតឡើងក្រោយពេលរូបនាង បានបង្ហោះសារថា នាងត្រូវបានបង្ខំឲ្យរួមភេទ ពីសំណាក់អតីតមន្ត្រីជាន់ខ្ពស់ចិនម្នាក់។ ប្រធានគណៈកម្មាធិការអូឡាំពិកអន្តរជាតិ លោក Thomas Bach បានជជែកជាមួយកីឡាការិនី Peng ពីបញ្ហាសុវត្ថិភាពនិងការស្នាក់នៅរបស់នាង ប្រមាណជិត ៣០នាទី តាមរយៈប្រព័ន្ធវីដេអូអនឡាញ។ លោក Thomas Bach ក៏បានអរគុណដល់គណកម្មាធិកាអូឡាំពិកប្រទេសចិនដែលបានជួយមើលថែពីសុវត្តិភាពរបស់ Peng Shuai ផងដែរ។ «នាងបានបកស្រាយថានាងពិតជាស្ថិតក្រោមសុវត្ថិភាពយ៉ាងល្អ នាងកំពុងស្ថិតនៅផ្ទះរបស់នាងផ្ទាល់នៅទីក្រុងប៉េកាំង ប៉ុន្តែយើងមិនបញ្ជាក់ថាជាទីកន្លែងណាឡើយ ព្រោះដើម្បីជាសុវត្ថិភាពនិងជាការគោរពសិទ្ធិឯកជនរបស់នាងនៅពេលនេះ។ នាងនៅតែបន្តការប្រកួតវាយកូនបាល់ដដែល ព្រោះនេះជាកីឡាមួយដែលនាងចូលចិត្តហើយស្រលាញ់បំផុត។» នេះបើតាមការលើកឡើងក្នុងសេចក្តីថ្លែងការណ៍គណៈកម្មាធិការអូឡាំពិកអន្តរជាតិ IOC ៕	កីឡាការិនីវាយកូនបាល់របស់ចិន Peng Shuai បានខលជជែកគ្នា តាមរយៈវីដេអូជាមួយលោក Thomas Bach ប្រធានគណកម្មាធិកាអូឡាំពិកអន្តរជាតិ( IOC) កាលពីថ្ងៃទី ២១ ខែវិច្ឆិកា ដោយនាងអះអាងថា រូបនាងកំពុងមានសុវត្ថិភាព និងស្ថិតក្រោមការមើលថែយ៉ាងល្អ។ ការអះអាងពីសុវត្ថិភាពរបស់កីឡាការិនីវាយកូនបាល់រូបនេះ ធ្វើឡើងក្រោយពីមានព័ត៌មានថា រូបនាង ត្រូវបានគេបង្ខំឱ្យរួមភេទ។
លោកស្រី អេវ៉ា ង្វៀន ប៊ិញ ឯកអគ្គរដ្ឋទូតបារាំងប្រចាំកម្ពុជា នឹងចូលរួមបើកសម្ពោធព្រឹត្តិការណ៍ «សបា្តហ៍បារាំង» លើកទី១ នៅក្រុងសៀមរាបនេះ។ លោក ហ្សង់ អ៊ីវ ឡឺកុងត៍ សមាជិកព្រឹទ្ធសភាតំណាងជនជាតិបារាំងនៅបរទេស បានថ្លែងនៅក្នុងសន្និសីទសារព័ត៌មាន ស្តីពីការរៀបចំព្រឹត្តិការណ៍នេះ កាលពីពេលកន្លងទៅ ថានឹងការសាងសង់«ភូមិបារាំងមួយ» នៅក្នុងសួនច្បារព្រះរាជដំណាក់ ខាងមុខសណ្ឋាគារអង្គរ។ ក្រៅពីនេះ នឹងមានកម្មវិធីជាច្រើនទៀត ដើម្បីបង្ហាញដល់សាធារណជនផងដែរ ដូចជាពិព័រណ៍រូបថតនៃសាលាបារាំងចុងបូព៌ា សន្និសីទស្តីពីវប្បធម៌ ការបង្ហាញអំពីរបៀបឆ្លាក់នៅលើផ្ទាំងថ្ម ស្តង់ភោជនីយដ្ឋានបារាំង ការជ្រើសរើសបុគ្គលិក និងអ្នកធ្វើកម្មសិក្សា ការប្រកួតប៉េតង់ ការបញ្ចាំងភាពយន្ត ការសម្តែងរបាំសហសម័យដោយក្រុមសិល្ប:ខ្មែរ និងការដើរបង្ហាញម៉ូដចៃ្នដោយផលិតករក្នុងស្រុកជាដើម ក៏នឹងបង្ហាញវត្តមាននៅក្នុងព្រឹត្តិការណ៍នេះដែរ។ នេះបើតាមការបន្ថែម របស់លោក ហ្សង់ អ៊ីវ ឡឺកុងត៍។ លោកស្រី អេឡែន កុនវ៉េ មូរ៉េ សមាជិកព្រឹទ្ធសភាតំណាងជនជាតិបារាំងនៅបរទេសម្នាក់ទៀត ក៏បញ្ជាក់ដែរថា លោកស្រី នឹងធ្វើបទបង្ហាញមួយស្តីពី «ស្ត្រី» នៅក្នុងព្រឹត្តិការណ៍ដែរ ពោលគឺនៅថ្ងៃទី៨ មីនា ដើម្បីលើកម្ពស់សិទ្ធិនារីក្នុងពិភពលោក ជាពិសេសនារីកម្ពុជា ពាក់ព័ន្ធនឹងស្ត្រីក្នុងការធ្វើអាជីវកម្ម និងការងារផ្សេងៗ៕ ប្រភព៖AKP	ភ្នំពេញៈ ស្ថានទូតបារាំងប្រចាំកម្ពុជា នឹងរៀបចំព្រឹត្តិការណ៍ «សបា្តហ៍បារាំង» លើកទី១ នៅក្រុងសៀមរាប ចាប់ពីថ្ងៃទី៧ ដល់ថ្ងៃទី១០ ខែមីនា នេះ។ នៅក្នុងព្រឹត្តិការណ៍នេះ ក្រុមហ៊ុន និងអង្គការបារាំងប្រមាណ ៥០ នឹងធ្វើបទបង្ហាញដល់ប្រជាពលរដ្ឋនៅទីនោះ និងភ្ញៀវទេសចរ អំពីចំណេះធ្វើរបស់សហគ្រិនបារាំង គួបផ្សំជាមួយនឹងប្រពៃណី ព្រមទាំងមានវត្ថុធាតុដើមរបស់ខ្មែរដែរ ហើយនិងមានកម្មវិធីផ្សេងៗជាច្រើនទៀត។
ព្រឹត្តិការណ៍កីឡាបាល់ទាត់អឺរ៉ុប ឆ្នាំ ២០២៤ នៅអាល្លឺម៉ង់ ដែលមានរយៈពេលមួយខែ ចាប់ពីថ្ងៃទី១៤ ខែមិថុនា ដល់ថ្ងៃទី១៤ ខែកក្កដា នឹងមានការផ្សាយបន្តផ្ទាល់នៅលើកញ្ចក់ទូរទស្សន៍មួយចំនួននៅទទូទាំងពិភពលោក។ លោក Thanawat Polvichai សាកលវិទ្យាធិការនៃសាកលវិទ្យាល័យ UTCC ជឿថា អ្នកគាំទ្រកីឡាបាល់ទាត់ក្នុងប្រទេសថៃ នឹងចំណាយប្រាក់ ៨៧,៦២ ពាន់លានបាត (២៥០លានដុល្លារ) អំឡុងការប្រកួតរយៈពេលមួយខែ។ នេះបើតាមការផ្សាយរបស់កាសែត The Nation។ ការទស្សន៍ទាយនេះ លោក Thanawat ផ្អែកលើការស្ទង់មតិនាពេលថ្មីៗនេះ ដែលធ្វើឡើងដោយមជ្ឈមណ្ឌលសម្រាប់ការព្យាករណ៍សេដ្ឋកិច្ច និងធុរកិច្ចរបស់សាកលវិទ្យាល័យ UTCC ក្នុងចំណោមអ្នកឆ្លើយសំណួរប្រហែល ១ពាន់នាក់ នៅទូទាំងប្រទេសថៃ។ ក្រោយការស្ទង់មតិ UTCC វាយតម្លៃថា អ្នកគាំទ្របាល់ទាត់ថៃអាចនឹងចំណាយប្រាក់ប្រហែល ២០,៥៨ ពាន់លានបាត (៤៧លានដុល្លារ) សម្រាប់ការញ៉ាំអាហារ ភេសជ្ជៈ ស្រា ខាងក្រៅ ឬទិញវត្ថុអនុស្សាវរីយ៍ជាដើម ពេលទស្សនាការប្រកួត ពោលគឺកើនឡើង ៥,១ភាគរយ បើធៀបនឹង UEFA Euro ឆ្នាំ២០២០។ ដោយឡែក ប្រាក់ប្រមាណ ១៨៣លានដុល្លារផ្សេងទៀត ត្រូវបាន UTCC រំពឹងថានឹងត្រូវចំណាយលើការភ្នាល់ដែលចំនួននេះនឹងកើន ១៧,១០ភាគរយ លើសឆ្នាំ ២០២០ ដែលរងផលប៉ះពាល់ដោយជំងឺកូវីដ-១៩។ ផ្អែកលើចម្លើយតាមរយៈការស្ទង់មតិ អ្នកគាំទ្របាល់ទាត់ថៃម្នាក់ អាចនឹងចំណាយ ៦៥០ដុល្លារ លើការភ្នាល់។ UTCC បន្ថែមថាអ្នកភ្នាល់មាន៣ប្រភេទ ក្នុងនោះអ្នកភ្នាល់ ៥៨,៥ភាគរយ នឹងប្រើប្រាស់សាច់ប្រាក់ក្នុងការភ្នាល់ ២១,៥ភាគរយ នឹងភ្នាល់បែបកម្សាន្ត លើថ្លៃអាហារ ឬ ភេសជ្ជៈជាដើម និងអ្នកភ្នាល់ ២០ភាគរយទៀត នឹងភ្នាល់ដោយប្រើទ្រព្យសម្បត្តិផ្សេងៗ៕	សាកលវិទ្យាល័យសភាពាណិជ្ជកម្មថៃ (UTCC) ជឿជាក់ថាអ្នកគាំទ្របាល់ទាត់ថៃនឹងចំណាយប្រាក់ប្រហែល ៦៧ពាន់លានបាត (១៨៣ លានដុល្លារ) លើការភ្នាល់ល្បែងបាល់ អំឡុងការប្រកួតជើងឯកអឺរ៉ុប UEFA Euro 2024។ អ្នកភ្នាល់ បែបកម្សាន្តលើថ្លៃអាហារ ឬ ភេសជ្ជៈ ក៏រាប់បញ្ចូលផងដែរ។
លោក Hugo Sanchez បច្ចុប្បន្នវ័យ៦៣ឆ្នាំ ជាអតីតខ្សែប្រយុទ្ធរបស់ Real Madrid ប្រាប់វិទ្យុ El Larguero នាថ្ងៃទី១៥ខែធ្នូថា លោកបានផ្តល់យោបល់ដល់ប្រធានក្លិប Real ឱ្យយកកីឡាករវ័យក្មេងទាំង២មកក្នុងរដូវកាលក្រោយ។ «ខ្ញុំទទួលឱកាសចូលជួបនិយាយជាមួយប្រធានក្លិប Real Madrid ហើយលោក Florentino Perez សួរខ្ញុំថា តើខ្ញុំគិតយ៉ាងណាចំពោះកីឡាករទាំងពីរនេះ (Mbappe, Haaland)។ ខ្ញុំបានប្រាប់លោក Perez ថា ចុះកិច្ចសន្យានាំយកពួកគេទាំងពីរមកតែម្តងមកព្រោះពួកគេគឺជាកំពូលកីឡាករពេលបច្ចុប្បន្ន។»លោក Hugo Sanchez បាននិយាយបែបនេះ។ ទោះជាយ៉ាងនេះក្តី ការចុះកិច្ចសន្យាយកខ្សែប្រយុទ្ធវ័យក្មេងទាំងពីរនៅខែមករាខាងមុខគឺជារឿងដ៏ធំមួយសម្រាប់ក្លិប Real Madrid ពិសេសបញ្ហាហិរញ្ញវត្ថុ ខណៈក្លិបនៅ La Liga មួយនេះ កំពុងជួបបញ្ហាហិរញ្ញវត្ថុ។ ភ្នាក់ងារព័ត៌មានកីឡាដ៏ល្បីគឺលោក Fabrizio Romano បានសរសេរលើបណ្តាញសង្គម Twitter កាលពីថ្ងៃទី១៣ ខែធ្នូថា ប្រធាន La Liga លោក Javier Tebas និយាយថា Real Madrid មានលុយគ្រប់គ្រាន់ក្នុងការនាំយកទាំង Kylian Mbappe និង Erling Haaland នៅក្នុងរដូវកាលក្រោយ។ កាលពីប៉ុន្មានខែមុន Kylian Mbappe ត្រូវបានសារព័ត៌មានជាច្រើនរាយការណ៍ថា ក្លិប Real Madrid បានដាក់សំណើទឹកប្រាក់ប្រមាណជិត២០០លានអឺរ៉ូ តែក្លុិបបារាំង Paris Saint Germain បដិសេធ។ Mbappe នឹងត្រូវផុតកុងត្រាជាមួយក្លិប PSG នៅខែមិថុនាឆ្នាំ២០២២ ខាងមុខ។ Erling Haaland វិញ កំពុងតែមានកុងត្រាជាមួយ Borussia Dortmund រហូតដល់ឆ្នាំ ២០២៤។ ទោះជាបែបនេះក្តី ប្រសិនបើក្លិបណាចង់បានកីឡាករសញ្ជាតិន័រវែសរូបនេះពួកនឹងត្រូវចំណាយលុយត្រឹម ៧៥លានអឺរ៉ូប៉ុណ្ណោះនៅទីផ្សារដោះដូររដូវកាលក្រោយ៕	មិនមែនជារឿងអាថ៌កំបាំងឡើយដែលក្លិបអធិរាជស Real Madrid កំពុងទាក់ទងជាមួយខ្សែប្រយុទ្ធវ័យក្មេង Kylian Mbappe ក្នុងការនាំយកគេមកទឹកដី Santiago Bernabeu នាទីផ្សារដោះដូរកីឡាករខែមករាខាងមុខ។ ចំណែកឯ Erling Haaland វិញក៏មានពាក្យចចាមអារ៉ាមដែរថាគេក៏ស្ថិតក្នុងក្រសែភ្នែករបស់ក្លិបយក្សអេស្ប៉ាញនេះដែរ។
បើតាមក្រសួងព័ត៌មាន មន្រី្តរាជការ និស្សិត ព្រះសង្ឃ និងប្រជាពលរដ្ឋទូទៅ បានចូលរួមទទួលសៀវភៅច្បាប់ទាំងនោះ។ ប្រភពដដែល អះអាងថា កន្លងមក ធ្លាប់មានតែការចែកសៀវភៅជូនមន្ត្រី អ្នកអនុវត្តច្បាប់ និងនិស្សិតមួយចំនួនប៉ុណ្ណោះ ដោយមិនធ្លាប់មានការចែកទ្រង់ទ្រាយធំបែបនេះឡើយ៕	ក្នុងឱកាសនៃការតាំងពិព័រណ៍ ក្នុងពិធីសម្ពោធវិមានឈ្នះឈ្នះ រយៈពេលបីថ្ងៃ ចាប់ពីថ្ងៃទី២៩ដល់ថ្ងៃទី៣១ធ្នូ ឆ្នាំ២០១៨ ក្រសួងយុត្តិធម៌ បានរៀបចំផ្ដល់សៀវភៅច្បាប់ជាង១ម៉ឺនក្បាល ដល់ប្រជាពលរដ្ឋ។ ក្រសួងព័ត៌មាន បានចុះផ្សាយថា ការចែកសៀវភៅនេះ គឺដើម្បីចូលរួមអបអរពិធីសម្ពោធវិមានឈ្នះឈ្នះ និងអបអរទិវាខួប២០ឆ្នាំ នៃការបញ្ចប់សង្គ្រាមស៊ីវិលទាំងស្រុងនៅកម្ពុជា។
១២០/៨០ សម្ពាធឈាមធម្មតា ១៣៩/៨៩ ត្រៀមលើសសម្ពាធឈាម ១៤០/៩០ លើសសម្ពាធឈាម មនុស្សម្នាក់ដែលមានជំងឺលើសសម្ពាធឈាមអាចបរិច្ចាគឈាមបាន កាលណាសម្ពាធឈាមរបស់ពួកគេស្ថិតក្នុងស្ថានភាពធម្មតាខណៈពេលបរិច្ចាគ។ សម្ពាធឈាមដែលអាចទទួលយកបានសម្រាប់ការបរិច្ចាគឈាមគឺក្រោម ១៨០/១០០។ ទោះបីជា អ្នកបរិច្ចាគឈាមញ៉ាំថ្នាំទៀងទាត់ក៏ដោយ ក៏គាត់ត្រូវតែយល់ថា ការប្រើថ្នាំសម្រាប់ព្យាបាលជំងឺលើសសម្ពាធឈាមមិនមែនមិនអាចបរិច្ចាគឈាមបានឡើយ។ ទោះបីជាយ៉ាងណាក៏ដោយ សម្រាប់អ្នកជំងឺលើសសម្ពាធឈាមដែលមិនអាចបរិច្ចាគឈាមបាន លុះត្រាតែពួកគាត់មានជំងឺណាមួយដែលទាក់ទងនឹងជំងឺលើសសម្ពាធឈាម និងមិនបានព្យាបាលជំងឺរបស់ខ្លួនទៀងទាត់ និងត្រឹមត្រូវ។ រឿងដែលអ្នកជំងឺលើសសម្ពាធឈាមត្រូវតែយកចិត្តទុកដាក់មុនពេលបរិច្ចាគឈាម៖ ចូរប្រាកដថា អ្នកបានគេងគ្រប់គ្រាន់ ញ៉ាំអាហារផ្តល់សុខភាព ញ៉ាំទឹកឲ្យគ្រប់គ្រាន់ រឿងដែលអ្នកជំងឺលើសសម្ពាធឈាមត្រូវតែយកចិត្តទុកដាក់ក្រោយពេលបរិច្ចាគឈាម៖ ញ៉ាំទឹកឲ្យបានច្រើនទាំងមុន និងក្រោយពេលបរិច្ចាគឈាម ញ៉ាំអាហារសម្បូរជាតិដែក មិនត្រូវលើករបស់ធ្ងន់ៗ ឬធ្វើលំហាត់ប្រាណខ្លាំងក្លាទេ បើសិនជាមានអារម្មណ៍ថាខ្សោយ គ្រាន់តែគេងមួយស្របកចាំមានអារម្មណ៍ល្អវិញគឺបានហើយ៕ ត្រួតពិនិត្យដោយ www.health.com.kh	ជំងឺលើសសម្ពាធឈាម ត្រូវបានគេឲ្យនិយមន័យថា ជាសម្ពាធដែលឈាមច្របាច់ចេញពីបេះដូងប៉ះទង្គិចនឹងសរសៃឈាម មានកម្លាំងខ្ពស់ជាងធម្មតា។ ខាងក្រោមនេះគឺជាលេខសម្ពាធឈាម ដែលយើងគ្រប់គ្នាត្រូវតែដឹង៖
សម្តេច ស ខេង ឧបនាយករដ្ឋមន្រ្តី-រដ្ឋមន្រ្តីក្រសួងមហាផ្ទៃ ប្រកាសក្នុងពិធីចែកសញ្ញាបត្រដល់និស្សិតនៃសាកលវិទ្យាល័យឯកទេសនៃកម្ពុជា សាខាខេត្តបាត់ដំបង និងសាខាខេត្តបន្ទាយមានជ័យ កាលពីថ្ងៃទី១ ខែមីនា ឆ្នាំ២០២៣ យ៉ាងដូច្នេះថា៖«មានអ្នកខ្លះ ស្រែកថា ប៉ាស្ពរហ្នឹងថ្លៃពេក។ រដ្ឋាភិបាល នឹងពិចារណាទៀតថា តម្លៃប៉ុនណាដែល [សម] ស្រប ព្រោះរដ្ឋាភិបាលយើងនេះ កើតចេញពីការបោះឆ្នោត»។ សូមបញ្ជាក់ថា ការធ្វើលិខិតឆ្លងដែននៅកម្ពុជានាពេលបច្ចុប្បន្ននេះ មាន៣ប្រភេទ គឺ ទី១ រង់ចាំរយៈពេល១៥ថ្ងៃ ទើបទទួលបាន ត្រូវចំណាយ១០០ដុល្លារ ទី២ អាចទទួលបានក្នុងរយៈពេល៧ថ្ងៃ ត្រូវចំណាយ១៥០ដុល្លារ និងទី៣ នឹងទទួលបានក្នុងពេលត្រឹម១ថ្ងៃ ដោយត្រូវចំណាយ២០០ដុល្លារ។ នេះបើយោងតាមប្រកាសរួមគ្នារបស់ក្រសួងមហាផ្ទៃ និងក្រសួងសេដ្ឋកិច្ច ដែលចេញកាលពីឆ្នាំ២០១៨៕	សម្រាប់ប្រជាពលរដ្ឋខ្មែរមួយចំនួន ការធ្វើលិខិតឆ្លងដែន (ប៉ាស្ពរ) នាពេលបច្ចុប្បន្ន មានតម្លៃថ្លៃខ្លាំង។ ច្បាស់ជាបានឮប្រជាពលរដ្ឋត្អូញត្អែរបែបនេះហើយ ទើបរដ្ឋាភិបាល មានបំណងចង់ពិនិត្យឡើងវិញ ដើម្បីស្វែងរកថា តើលិខិតឆ្លងដែន គួរមានតម្លៃប៉ុន្មាន ដែលសមរម្យ។
ដើរលើបឿន, ត្រីជ្រកនៅក្រោមបឿន។ ដូចគ្នាផងដែរ «ត្រឹប» សំដៅលើព្រៃអណ្ដែត គឺព្រៃដែលកើតលើទឹក ដោយស្មៅឬត្រាវ, ត្រកៀត, បបុស, ស្បូវ ដុះលើមមោកចក មមោកកំពីងពួយ។ កណ្ដាលពោះបឹងនុះមានសុទ្ធតែត្រឹបដុះតាន់ ។ ពើក គឺមមោកបឿនដែលក្រាស់ណាស់ មើលទៅឃើញហាក់ដូចជាឥតមានទឹកនៅពីខាងក្រោម។ ដើរលើពើក។ ក្រៅពីនេះ ពាក្យ «ត្រឹប» ជាកិរិយាសព្ទ មានន័យមួយទៀត គឺ ជញ្ជក់ក្រេប, ជញ្ជាប់។ កន្លង់ត្រឹបកេសរផ្កា ៕	តាមរចនានុក្រមខ្មែរសម្តេចព្រះសង្ឃរាជ ជួន ណាត ពាក្យ «បឿន» មានន័យស្មើ «ត្រឹប» ដោយប្រជុំតិណជាតិផ្សេងៗ មានត្រាវ, ត្រកៀត, កំប្លោក ជាដើម ដែលដុះក្រាស់ចង្អៀតតាន់តាប់លើមមោក, អណ្ដែតលើទឹកក្នុងបឹងឬក្នុងស្រះធំៗ អាចដើរជាន់លើបានមិនផុងមិនធ្លុះ។

Subsets and Splits

No community queries yet

The top public SQL queries from the community will appear here once available.